
Căpitanul de securitate Miron Dan este eroul acestor misiuni 
speciale în lupta cu spionii şi duşmanii patriei noastre socialiste. 

Ajutat de locotenentul major Marin Mircea Ulmu, rezolvă, 
după multe şi periculoase peripeții, aceste cinci „cazuri“ 
deosebit de dificile. De multe ori viața le-a fost periclitată, dar 
datorită spiritului de abnegație, voinței şi perseverenței, 
dragostei pentru împlinirile noastre de aur, au învins pină la 
urmă. Lor şi tovarăşilor lor de muncă eroică le închin această 
culegere, adăugind şi sincera mea admirație. 


N.T. 


NOAPTEA LOGODNEI 


Deşteptătorul ţîrîi strident. Sunase la orele 16 cu o riguroasă 
exactitate. Inginerul Popovici, încă stăpînit de somn, privi cu 
uimire camera străină a hotelului, încercînd să-i definească, în 
semiîntuneric, contururile. Nu reuşi. Căscă. Se întinse. îşi aminti 
că este ziua cînd avionul avea să-l aducă în ţară. Cu papucii în 
mînă se repezi sub duş. Pentru citeva minute nu se mai auzi 
zgomotul apei. Inginerul, după vechiul său obicei în asemenea 
clipe, fredona o melodie. Era un afon iremediabil. Dar cînta cu 
convingere şi conştiinciozitate. Era un meloman şi un adept 
fanatic în a transforma baia într-o sală de concert. leşi din baie 
strîngîndu-şi halatul cu mişcări grăbite. Îşi aprinse o ţigară şi 
puse în priză ibricul pentru cafea. Mai avea suficient timp pînă la 
decolarea avionului. De aceea, fără grabă, începu să-şi facă 
bagajul. Deodată se auzi o bătaie în uşa capitonată. Nu 
răspunse imediat. Ciocănitul se repetă la fel de discret. „Cine o 
fi? Nu aştept pe nimeni pînă la orele 18,30.” Auzind pentru a 
treia oară bătaia în uşă, se decise să deschidă. Îşi trase halatul 
la git. Apăsă pe clanţă şi... se sprijini, halucinat, de prag, 
murmurînd. 

— Nu... Nu pot să cred... Tu eşti mort... De un sfert de veac 
eşti mort... 

Dar „fantoma” se dovedi din carne şi oase. Şi voce. 

— Cred că-i momentul să-ţi revii la realitate. Hai, hai, 
linişteşte-te. Nu sînt strigoi, dragă Nelule. 

Noul venit închise cu siguranţă uşa în urma sa, după ce, cuo 
privire fugitivă, controlă palierul etajului. Continuă: 

— Te-ai obişnuit cu mine sau nu? 

— Pleacă!... Dispari, biigui, încă înspăimîntat şi trăind sub 
presiunea emoţiei, inginerul Popovici. 

— Sînt fratele tău Crin, ce dracu' nu mă recunoşti, Nelule. 

— Tu eşti mort de douăzeci şi cinci de ani. 

Crin rise gros: 

— Atunci sînt fantoma mea. Poftim, fantoma te 
îmbrăţişează... şi te pofteşte pe fotoliu... A, să nu dea cafeaua în 
foc, cum se spune. 

Sub privirea încă uluită a fratelui său geamăn, Crin turnă cu 
gest familial cafeaua în ceşcuţe. 


— Îţi place mai dulce? 

Nelu nu răspunse. Nu sorbi nici din cafea. Rămase 
înmărmurit, perplex, nereuşind să articuleze un singur cuvint. 

După ce gustă din cafea, Crin vorbi degajat. 

— Mă vad obligat să-ţi ofer explicaţii mai ample... Poate aşa 
vei scăpa de starea asta de imbecilitate. Imaginează-ţi că pe 
front, la un cadavru, s-au găsit actele mele. Aşa că eu am fost 
dat „căzut pentru patrie în Tatra”. Cu actele celui ucis de glonţ 
am trecut la inamic, mă atrăgea occidentul. Ai înţeles sau 
trebuie s-o iau de la cap? 

Nelu întrebă cu vocea voalată de surprindere: 

— Tu ai făcut această mişelie? 

Crin nu se supără, ci rise amuzat, puţin cinic. 

— Ei, vezi că ţi-a venit vocea?! Şi logica. Ai înţeles cît de 
simplu a fost... 

— Simplu, se revoltă inginerul, numeşti simplu cînd părinţii 
noştri au murit înlăcrămaţi fiind convinşi că şi-au pierdut copilul 
pe front. 

— Fără sentimentalisme! Apoi se scuză. Şi eu m-am gindit la 
voi, dar ştiam că numai aşa am să vă uşurez situaţia din ţară. 
Ce-aţi fi făcut dacă în biografiile voastre ar fi fost trecut: „fiu 
(sau frate) aflat în străinătate”? Ai fi ajuns tu pe postul în care 
eşti azi dacă în biografia ta nu ar fi fost scris: „un frate, Crin, 
căzut în luptele din Tatra”, de îmbăta sufletul celui de la cadre? 
Să vorbim raţional, Nelule. Şi, te rog, serveşte din cafea... lar 
de-i vorba de sacrificiu să ştii că doar eu m-am sacrificat pentru 
voi! 

— Preferam adevărul, Crin. Să fi primit o scrisoare. Atit. 

— lată-ne şi patetici! Eşti amuzant, Nelule! 

Rise ascuţit şi îşi umplu din nou ceaşca de cafea. Vorbi mai 
autoritar, răsuflînd adînc: 

— Să spunem că părinţii au murit cu o durere în plus. Am să 
le cer iertare. Dar să nu-ți închipui că dacă ar fi ştiut că trăiesc 
ar fi murit surizători. Nimeni nu ride în faţa morţii. Dar, să lăsăm 
filozofia banală pe seama erudiţilor rataţi. Şi poate am avut 
motivul meu să las impresia că am murit... 

Bănuitor, inginerul se îndepărtă cu fotoliul de fratele său 
geamăn. Nu-i plăcea cum se desfăşura discuţia şi, mai ales, îl 
agasa risul impertinent şi îndrăzneţ al fratelui său. Ca să 
schimbe cursul convorbirii, se hotărî să destupe ultima sticlă de 


ţuică, pe care o găsise uitată într-o valiză-burduf. 

— Să bem pentru întoarcerea ta din moarte, să bem pentru 
revederea noastră, Crin. E o ţuică veche de acasă şi sper că nu 
i-ai uitat gustul. Noroc! 

Crin răspunse ambiguu: 

— Chiar dacă l-am uitat, Nelule, voi avea ocazia să-mi 
reamintesc curînd gustul ţuicii. Cînd eram tineri, după cum îmi 
amintesc, nu-ţi prea plăcea ţuica. Tu erai copilul model şi silitor, 
eu eram contrariul tău... Tu erai ochiul care ride al bătrînului 
nostru, eu eram ochiul care plînge, aşa ca în basm. 

Rise din nou sec, rece, distant. Nelu simţi că în faţa sa se află 
un alt Crin, impulsiv, străin, cinic şi fără scrupule. Această 
constatare îi repudia şi-l amăra profund. ÎI încurajă, totuşi, spre 
destăinuiri. 

— Sper că te-ai hotărît să te întorci în ţară. Eu am să te ajut, 
Crin. 

Crin răspunse la fel de enigmatic, cu o umbră de ris maliţios 
pe faţă: 

— S-ar putea să mă întorc... Da, da... Şi chiar mai curînd 
decit îţi poţi imagina tu, Nelule. 

— Te voi ajuta să-ţi faci actele, propuse inginerul 
neînţelegînd aluzia directă şi dură exprimată brutal de fratele 
său. 

— A, nu-i obligatoriu să te osteneşti... S-ar putea ca în clipa 
asta actele să fie gata făcute. Hai, hai, să mai ciocnim un pahar 
pentru norocoasa noastră întîlnire. Utilă pentru amindoi! Prozit! 

Ciocniră paharele. Intre cei doi fraţi începu un fel de pîndă 
mută. Ascunsă. Inginerul era vizibil intrigat de răspunsurile cu 
dublu înţeles pe care le primise. Ceva nu-i părea în ordine. Sună, 
sub un pretext oarecare, după personalul de serviciu. Dar nu-i 
răspunse nimeni, nu s-a prezentat nimeni la apelurile sale 
insistente. Încercă să dea un telefon la Ambasada română, dar 
Crin îl reţinu cu un gest aproape violent. 

— Lasă, telefonul, dragul meu, avem atitea să ne comunicăm 
în aceste puţine clipe cîte ne-au mai rămas pînă la despărţire. 

Nelu se opuse vehement. 

— Trebuie să vorbesc la ambasadă în privinţa maşinii care 
mă va duce la aeroport. 

Crin îl privi cîteva clipe în ochi. O tăcere profundă se aşternu 
între ei ca un zid despărțitor. Inginerul se simţi lezat de hohotul 


de ris viclean al fratelui. Acesta îi replică insolent: 

— Poftim vorbeşte! Sînt dornic de conversații inteligente! 

Nelu păli. Telefonul nu formă tonul. Centrala hotelului nu-i 
putea răspunde. Işi exprimă revoltat, în panică, amara sa 
constatare. 

— Firul telefonului meu a fost tăiat. 

— Serios? înseamnă că eşti perspicace. Felicitările mele! 

— Să lăsăm gluma. 

— Să discutăm serios. 

— Aceasta este şi intenţia mea sinceră. M-am gindit la 
amindoi. 

Inginerul, dîndu-şi seama de intenţiile fratelui său şi de 
situaţia precară în care se află, ripostă energic. 

— Te rog să te gindeşti numai la tine, Crin. Asupra actelor 
mele îmi place să reflectez numai eu. Să fim clari. Îmi pare 
ciudat cum judeci lucrurile. 

— Aparent, dragă Nelule. După ce vei afla adevăratul motiv 
al vizitei mele, s-ar putea să fii de acord cu mine. Îţi fac o 
propunere rezonabilă. E bine să te gindeşti înainte de a-mi 
răspunde. Tu vezi cît de bine semănăm noi amindoi? Singura 
deosebire este că tu n-ai mustață. 

— Şi ce-i cu asta? 

— Aşteaptă. Şi priveşte. 

Crin intră în baie şi în cîteva secunde îşi rasa mustata 
subţire. 

— Ce zici de această miraculoasă asemănare? 

— Unde vrei să ajungi? 

Crin îşi mai umplu un pahar de ţuică. 

— Vreau să-ţi spun că ar trebui să profităm amîndoi de 
această similitudine cu care ne-a hărăzit soarta. Vom putea 
cîştiga bani mulţi. In toate valutele, chiar cele mai forte din 
lume, şi chiar în aur. În aur, Nelule! 

Inginerul răspunse după o scurtă meditaţie. 

— La ce te referi? Nu înţeleg. 

— Bine. Ce-ar fi să mă întorc eu în ţara în locul tău? Tu tot 
trebuie să revii peste o lună la noi. Ei, după o lună ai să te 
întorci tu în locul meu. Un fel de carusel... Interesant, nu? 

— E o propunere jignitoare. Şi în ce scop să te întorci în locui 
meu şi cu actele mele? 

— lată aşa... mi-a venit dor de ţară... Nu-mi dai voie? 


Rise fals, nescăpîndu-l din ochi pe Nelu. 

— Asta ar însemna o mistificare ordinară! 

— Care ne va ajuta pe amindoi cu valută forte. 

Pentru o clipă inginerul se simţi derutat, dezorientat. Nu 
putea crede că fratele său a ajuns chiar spion, care vine să-şi 
trădeze oamenii pămîntului natal. 

— Văd că nu poţi înţelege, Nelule. Te ajut, poftim! Tu lucrezi 
la un institut militar de cercetări în domeniul armamentului. 
Perfect. Eu activez aici în slujba unui mare trust de armament. 
Ne interesează invențiile voastre. Le plătim în aur. Eu merg la 
birou în locul tău. Mă întorc cu documentele. Şi banii îi vom 
împărţi în două, frăţeşte... 

Nelu sări de pe scaun. Chipul i se albise, tot sîngele i se 
scurse din faţă. Abia reuşi să articuleze cu revoltă. 

— Ticălosule! 

— Fără insulte! Eu am încercat să ne înţelegem ca între rude. 
Dar constat că nu-i posibil. Ti-am propus o afacere prosperă. Dar 
m-ai refuzat în mod stupid. Bine, eu n-am scrupule, să ştii. 

— N-am să te las, răcni Nelu. 

— Nici n-am nevoie de aprobarea ta. Am să te forţez, iubite 
frăţioare. 

Nelu explodă. 

— Aş fi curios să aflu în ce fel. 

— Îți voi satisface imediat curiozitatea. Tu ai ales varianta 
asta. Eu ţi-am propus o soluţie echitabilă şi rezonabilă. 

Cu paşi fermi se îndreptă spre uşa apartamentului vecin. 
Ciocăni. Uşa se deschise şi apărură doi indivizi înalţi, cu cefe de 
tauri furioşi, laţi în umăr, traşi ca la şapirograf. 

— Cred că argumentul este convingător, onorabile şi distinse 
frate. Speri că ţi se va ridica monument pentru onestitatea ta 
ridiculă? In locul unei înţelegeri judicioase alegi un prizonierat, 
un domiciliu în tovărăşia acestor simpatici prieteni. Te priveşte 
personal. 

— Asta înseamă că m-aţi sechestrat, răbufni Nelu. 

— Asta înseamnă că scopul nobil scuză mijloacele folosite 
împotriva cuiva lipsit totalmente de simţul major al realităţii. Te 
previn: din această clipă, să ştii că, în mod obiectiv, nu mai ai 
nici o şansă de partea ta. Mă voi informa de progresul invențiilor 
româneşti în domeniul armamentului şi fără concursul tău direct 
şi discret. 


Nelu înţelese că situaţia sa era mai mult decît dramatică. În 
toată tragedia sa îşi spuse, mai avind o singură speranţă: „Voi fi 
descoperit de la bun început. Înlocuirea va fi sesizată de 
tovarăşii de la birou”. Parcă înţelegîndu-i gîndurile, Crin spuse: 

— Peste o lună, cînd am să mă întorc cu planurile noului tanc 
românesc, ai să te convingi personal că nimeni, absolut nimeni 
nu va observa această substituire. Pot să-ţi demonstrez de pe 
acuma. Cunosc fiecare masă şi fiecare creion de la biroul tău. 
Despre cine vrei să-ţi vorbesc, despre şeful institutului, despre 
colonelul inginer Ştefănescu? Ţi-a recomandat să-i aduci o 
maşină filtru pentru cafea? Este în valiza ta cenuşie. Ce 
materiale ai cumpărat de aici pentru institut? Dacă vrei ţi le 
spun chiar şi în ordine alfabetică. Să ştii că din umbră eu te-am 
ajutat să-ţi procuri toate materialele... De cine vrei să-ți 
vorbesc? De colegii de birou? De maiorii Panait şi Răducanu? 
Sau despre soțiile lor? Hai, verifică-mă! 

Inginerul nu mai putea suporta tensiunea extraordinară la 
care îl supusese în mod sadic fratele său. Într-un moment de 
încordare nervoasă, apucă vasul de aramă de lîngă pat, gata 
să-l repeadă în Crin. Dar unul din gealaţi, cu o mişcare rapidă, îi 
întoarse braţul. Scăpă, ruşinat, vasul din mînă. Crin zimbi de 
situaţia ridicolă la care se expuse fratele său. 

— Te-am rugat să fii calm. Te avertizez: prietenii mei sînt 
extremi de abili. Şi e prima şi ultima oară cînd nu te pedepsesc 
pentru un asemenea gest negiîndit. Pe viitor nu-ţi garantez dacă 
după o atare ispravă nu ai să fii în lumea viselor... Uite, eu trec 
peste toate şi vreau să beau ultimul pahar la despărţire! 

Nelu respinse paharul din faţa sa. 

— Nu face nimic, voi bea cu prietenii mei. Ei sînt mai 
înţelegători decît propriul meu frate. Abia aştept să o întîlnesc 
pe doamna Stoica. Deşi trecută de patruzeci şi cinci de ani, 
gazda arată încă bine, nu lipsită de unele farmece. Eu, în locul 
tău, n-aş fi refuzat-o... Eu nu am de gînd să o refuz... 

Nelu pricepu că în cele cîteva minute se schimbase totul 
pentru el, întreaga sa viaţă. Un singur gînd îl mai încălzea: 
„Trebuie să scap de aceşti doi călăi, cu orice risc, şi să anunţ 
Ambasada română. Astfel îi voi avertiza pe cei din ţară! E tot 
ce-mi rămîne de făcut”. Faţa i se făcuse pămîntie. Simţi că se 
sufocă. Trase mult aer în plămini. Clipele erau chinuitoare 
constatind totala sa neputinţă să intervină în această criminală 


substituire de persoană. 

Cu ultimele puteri, Nelu îi ameninţă: 

— Cînd voi scăpa din acest prizonierat, voi aduce la 
cunoştinţă... 

Crin nu-l lăsă să-şi termine fraza. 

— Nelule, fii logic. Dacă ameninţi, ai toţi sorții să-ţi închidem 
gura pentru totdeauna. Nu va fi prea spectaculos. Va fi dureros! 
Dar nu uita şi cealaltă variantă. Colaborarea cu mine. Ai o lună 
de zile să meditezi la rece. lţi las deschisă portiţa alegerii, să 
optezi pentru soluţia rezonabilă. Ne vom servi reciproc. 

Îţi spun la revedere, deoarece cu ajutorul cloroformului vei 
dormi confortabil în apartamentul vecin. lţi dai seama că nu poţi 
rămîne aici pînă la miezul nopţii... Prietenii mei vor avea o 
atenţie plină de afecţiune pentru tine. Ei nu uită că, totuşi, eşti 
fratele meu. De aceea te rog să nu uiţi nici tu... Atunci totul va fi 
în perfectă regulă... 


În drum spre aeroport, Crin îşi imputa faptul că a fost nevoit 
să aleagă cea de-a doua ipoteză. l-ar fi convenit să se fi înţeles 
cu Nelu. Acţiunea lor ar fi rămas în istoria spionajului mondial. 
Le-ar fi acoperit numele cu nemoarte. Dar îşi imaginase 
rezistenţa fratelui său, o bănuise, o anticipase, lucid, pregătise 
contralovitura. Pentru orice eventualitate. De altfel, din copilărie 
a fost străin de Nelu. Nici nu bănuise Nelu că fratele său încă de 
la optsprezece ani a lucrat pentru o organizaţie de spionaj 
hitleristă. Din ordinul organizaţiei pe front, şi după metodele ei 
din ultimele săptămîni ale războiului, atunci cînd totul era 
pierdut, Crin îşi valorificase identitatea şi schimbase actele cu 
un decedat. El trebuia să lucreze mai departe sub un alt nume. 
Aşa a ajuns în slujba trustului de armament. Şi nu regreta. Era 
excepţional răsplătit. 

Privi prin parbriz cum maşina înghite kilometrii autostrăzii cu 
o lăcomie devoratoare. Cauciucurile scrişneau din cauza vitezei 
exagerate.  Treceau cu o iuţeală ameţitoare printre 
semnalizatoarele cu sclipiri diavoleşti, depăşind zeci de maşini, 
într-o cursă infernală să nu piardă avionul de Bucureşti. 

Lui Crin îi părea rău că îmbătrînise. Era mort de oboseală. De 
cîteva ori se surprinse aţipind. Se ruşină. Altfel visase 


întoarcerea sa în ţară. Totuşi se simţea bine. Îi era dor de 
Bucureştiul copilăriei. Îl atrăgea acum învălmăşeala sălbatică de 
faruri şi avertizoare luminoase. La Bucureşti va găsi mai multă 
linişte deconectantă. Această metropolă avea darul să te sufoce. 
Ştia că nu are o misiune uşoară. 

La fiecare pas va întîlni tot felul de capcane. Cum oare se 
comportă contrainformaţia din România? Zimbi: „Cu experienţa 
mea de treizeci de ani voi reuşi, desigur, să pun contraspionajul 
în cui! Le voi trimite la plecare un salut cordial!” 

În avion, Crin se studie în oglindă. O asemănare perfectă. 
Cercetase doar cărarea părului. De cînd erau mici, pentru a se 
putea deosebi, măcar după frizură, Crin purta cărarea în dreapta 
iar Nelu în stînga. Spionul închise ochii şi rememoră datele cu 
asiduitate. „Tovarăşe colonel inginer Ştefănescu, v-am adus 
acest filtru de cafea precum mi-aţi cerut la plecare. Tovarăşe 
maior Panait...” 

Tresări nervos, spunîndu-şi: „Dar dacă mă aşteaptă cineva la 
aeroport? S-ar fi putut ca Nelu să fi anunţat data şi ora 
întoarcerii... Poate doamna Stoica...” Dar îşi aminti cît de discret 
şi modest este fratele său. Nu şi-ar fi permis să deranjeze pe 
nimeni pentru el... „Of, doamna Stoica... Primele zile o să fie mai 
dificil pînă am să-mi conving proprietăreasa. Trebuie să fiu tot 
timpul în alertă de gradul | să nu mă trădez. Mai tîrziu lucrurile 
vor intra în normal. Procent de sută la sută la îndeplinirea 
misiunii!” Trase un git de coniac din sticla plată pe care o purta 
în buzunarul pantalonului. _ 

Încrederea îl cucerea tot mai mult: „În gestapou am avut 
profesori deosebiți. Ei m-au condus mai departe şi după război, 
cînd am intrat în slujba acestui gigant trust de armament. Cite 
misiuni nu am îndeplinit de atunci? Nu a rămas continent 
nebătut de mine. Am lucrat în Africa, în America, în Asia, în 
Australia! De Europa nu vreau să mai vorbesc. Şi, ce curios, să 
am emoție cînd mă întorc în ţara mea, unde cunosc la perfecţie 
limba şi aproape fiecare localitate mai răsărită. E, probabil, 
emoția datorită reîntilnirii cu pămîntul natal şi revederea cu 
vechii prieteni. Nu-i uşor să-ţi vezi oraşul natal după un sfert de 
veac, o viaţă de om cum s-ar spune. E explicabilă neliniştea care 
mă obsedează şi leacul e tot un păhărel de coniac”. 


Fata cu părul blond şi ochii albaştri, întunecaţi, ca mările 


privite de sus, din avion, anunţă cu vocea limpede, muzicală: 

— Atenţiune! Prindeţi-vă centurile de siguranţă! Pregătiţi-vă 
pentru aterizare pe aeroportul Otopeni-Bucureşti! 

Avionul ateriza lin pe pista nouă a aeroportului. 

Pe Crin îl copleşi linia modernă, arhitecturală, a clădirii 
aeroportului. Işi mărturisi cu un fel de satisfacţie: „Gata! Am 
început să ne civilizăm şi noi! Vrem să ajungem Europa din 
urmă”. | s-a întîmplat de puţine ori să fie atît de sigur pe un 
paşaport! Da, paşaportul era veritabil, nu putea să-i pricinuiască 
nici o neplăcere. Gîndul acesta îl învioră. Cum ar fi putut sesiza 
elementele de control schimbarea persoanelor atit de abil 
înfăptuită? Trecu, tot cu succes, şi de controlul vamal al 
bagajelor. Răsuflă uşurat. 

Se opri la bufetul luxos al aeroportului, tentat să-şi satisfacă 
uimirea şi evidenta curiozitate. Părea cucerit de tot ce 
înregistra. 

— Ei, domnule chelner, un coniac dublu! 

— De care? întrebă ospătarul. 

— De cel mai bun, tovarăşe, se corectă de această dată Crin. 
Zimbi. „Am păşit cu stîngul! Pe viitor trebuie să înlocuiesc 
formula de «domnule» cu «tovarăşe»... da, am citit surprinderea 
din ochii chelnerului, nu, mai nimerit a «ospătarului»... Privi cu 
interes în jur. Lîngă masa lui se aşeză o tînără. „Cum naiba să-i 
spui «tovarăşă» cînd are picioare de fildeş veritabil! Şi lungi şi 
dezgolite mai mult decit trebuie! Ar trebui numită zeiţă... Dar nu 
pentru picioarele ei am venit la Bucureşti. Nu trebuie să uit că 
Nelu avea cu femeile o conduită extrem de cenzurată, să nu zic 
severă sau rigidă. Deci, pofta-n cui, domnule Crin! Deocamdată! 
Dar, la dracu', fetele astea din Bucureşti îţi toarnă jar în sînge şi 
te întineresc în mod galopant.” Să scape de tentaţie, cumpără 
un ziar şi se afundă în lectura unui articol vehement îndreptat 
împotriva fustelor scurte. Era şi nu era de acord. Da, în Crin 
trăiau, sau, mai bine zis, începuseră să trăiască doi oameni: el şi 
fratele său Nelu. Privi cu interes în jur. În orice clipă ar fi putut fi 
cunoscut de cineva. Trebuia să nu comită nici o gafă 
demascatoare. Prudenţă, prudenţă şi iar prudenţă. 

Se instală comod într-un taxi, aranjindu-şi cu meticulozitate 
bagajele. Ştia că Nelu este pedant şi acest fapt nu trebuia să fie 
uitat de el nici o clipă. Se pregătea minuţios pentru întîlnirea cu 
doamna Stoica. Era prima piatră de încercare. Şi decisivă. 


Trebuie să-şi impună ţinuta sobră, oarecum distantă, pedantă şi 
modestă a fratelui său. Nelu Popovici era un celibatar convins, 
un om retras, izolat de viaţă, preocupat numai şi numai de 
invențiile sale. Rareori îşi permitea o relaxare şi mai niciodată o 
escapadă, o aventură amoroasă. Toate acestea nu-i conveneau 
lui Crin, un temperament opus, vivace, gata oricind de o 
petrecere prelungită şi o femeie nostimă. De aceea îşi propuse 
un autocontrol extrem de exigent, călugăresc. 

Sună la sonerie de două ori, după obiceiul nescris al casei, 
dar hotărît de proprietăreasă. Repetă semnalul. In sfîrşit, uşa se 
deschise şi în cadrul ei apăru doamna Stoica. Femeia făcu o 
adevărată demonstrație de entuziasm, dragoste şi înaltă 
apreciere chiriaşului întors din străinătate. Se îmbujorase la faţă 
de bucurie. 

— Domnule Nelu, mă crezi sau nu mă crezi, dar află că ţi-am 
dus dorul. Şi încă un fapt: pe mine nu mă înşală cafeaua. Te-am 
văzut în cafea cum stăteai în avion. Jur, nu ride. De cărţi nu-ți 
mai spun! Se tăiau numai pe valetul de pică... 

Femeia îl privea îndelung şi insistent, fapt ce nu-i conveni lui 
Crin. 

— De ce-ţi ascunzi ochii, domnule inginer?... Sau n-am prea 
fost cuminţi în străinătate, am fost puţin ştrengari... Se cunoaşte 
după cum ai slăbit... Hai, să-ţi ajut la bagaje că eşti stors de 
oboseală... 

Crin o lăsă să meargă cu valizele înaintea sa, iar el o urmă cu 
două geamantane mai voluminoase. 

înţelese unde-i camera sa şi fu mulţumit cînd femeia, 
deschizînd uşa larg, îi mărturisi: 

— Am avut grijă şi de cactusul dumitale preferat... Să vezi cît 
de bine arată! 

— Vă rămîn îndatorat pe toată viaţa, doamnă Stoica. Dar să 
ştiţi că nici eu nu v-am uitat! Mai întîi să respirăm o clipă după 
aceste şase etaje! Chiar şi cu liftul oare! 

— Să-i dau drumul lui Bubi înăuntru? E dornic şi el să vă 
salute sosirea! 

Cu gest sigur, deschise uşa de pe coridorul larg prin care 
pătrunse un foxterier. Crin înlemni. La această surpriză nu se 
aşteptase. Ciinele se repezi mai întîi la Crin, apoi, se retrase 
speriat şi începu să latre dezlănţuit. In zadar doamna Stoica 
încercă să-l îmbune: 


— Bubi... Bubişor... E domnul Nelu... Nerecunoscătorule, e 
tăticul care îţi aduce şocolată... Ingratule, termină cu lătratul. 

Crin trecu spectaculos prin toate culorile curcubeului, în timp 
ce cîinele, pătimaş, îşi continua asalturile cu neistovit şi harnic 
elan, mereu împrospătat. Crin încercă un fel de scuză, motivare. 

— Nu mă recunoaşte, deoarece mi-am schimbat colonia... 
Hai, Bubişor, mă superi... 

— Bubi, hai să-l pupi pe tăticu, te roagă mămica, ingratule! 

Dar cîinele nu renunţa la nobila sa îndeletnicire. Crin, 
neputincios, se văzu demascat de această jăvruţă intransigentă, 
pe care nu o prevăzuse în programul său atit de judicios calculat 
de specialişti şi de ei personal. Cîinele lătra acum şi mai disperat 
din braţele stăpînei sale, care încerca fără nici un rezultat să-l 
potolească. 

Episodul devenea penibil, în timp ce Crin îşi continua 
explicaţia mai mult sau mai puţin convingătoare. 

— Hai, lasă, Bubişor, ai să te obişnuieşti şi tu cu noua mea 
colonie, sau nu-ţi place mirosul ei? Să ştii că pentru tine am să-l 
schimb. Vreau să rămînem prieteni, nu înţelegi? 

Doamna Stoica îşi arboră un zîmbet enigmatic şi-l privi lung, 
cercetător, în timp ce-i declară cu o voce siropoasă. 

— Să nu schimbi colonia. Mie îmi place mirosul în mod 
deosebit. 

— Vă place, serios? Asta mă bucură nespus. 

Cu gesturi sigure, Crin deschise o valiză-burduf. Scoase o 
sticlă mare de colonie şi o minunată rochie cenuşie de interior. 

— Mi-aţi spus că această culoare vă place, nu? 

Femeia protestă formal: 

— Vai ce risipă! Toate pentru mine?... Nu ştiu cum să-ţi 
mulţumesc... 

Cu un zîmbet larg şi plin de satisfacţie, îl sărută fratern pe 
frunte, apoi, se agită adăugind: 

— Este tot ce-am visat şi mi-am dorit mai mult. Îţi sînt 
recunoscătoare. Şi nu pot să mă revanşez decit cu o cafeluţă... 
Nimic nu-i mai recomandabil după un drum lung. Reconfortantă 
şi liniştitoare. Tu, Bubişor, să stai cuminte cu tăticu. 

— Am surprize şi pentru el. Îl împac imediat! 

— Vai, domnule Nelu, ne răsfeţi prea mult... O să mă vezi cu 
rochia nouă... Cum de n-ai uitat că griul este culoarea mea 
preferată?... 


Proprietăreasa dispăru grăbită din camera lui Crin. Cu 
ajutorul direct al şocolatei, Bubi, mare amator de dulciuri, 
încheie pe viaţă un tratat de armistițiu cu Crin. Da, un tratat 
sincer de neagresiune şi convieţuire paşnică. Cînd se reîntoarse 
doamna Stoica, mai, mai să scape cafelele de pe tavă. Bubi se 
afla în braţele lui Crin şi îi lingea degetele. 

— Aţi văzut că m-a recunoscut cînd s-a obişnuit cu mirosul 
coloniei? 

Doamna Stoica, emoţionată şi flatată constată: 

— Aşa-i Bubic al nostru: inteligent! Foarte inteligent! 

Un zîmbet ciudat îi juca pe faţa fardată din abundență. Dar 
Crin nu-l observă. Era preocupat cu cafeaua. Numai el ştia prin 
cîte emoţii trecuse. Era totuşi mulţumit de primul său examen. 

În Alger suferise şi mai mult din cauza unui căţeluş nenorocit. 
Dar asta e cu totul o lată poveste. Şi de atunci au trecut ani 
mulţi. Mai ales pentru el şi pentru viaţa sa angajată mereu 
într-un joc periculos. Desfăcu pentru sărbătorirea completă o 
sticlă de coniac. Numai astfel se deconecta după o încercare 
decisivă şi epuizantă. 


Prezentarea la serviciu a fost un alt examen periculos şi 
hotăritor. Emoţia prin care a trecut cu Bubi i-a dat o nebănuită 
stare de nelinişte şi nesiguranţă. Pentru prima oară, în lunga şi 
primejdioasa sa carieră, se simţea lipsit de calmul necesar 
activităţii sale. Îşi impunea o atenţie mărită, o vigilenţă 
deosebită. La fiecare pas putea întîlni o capcană. Controlă şi 
verifică minuţios lista cu cadouri întocmită de fratele său Nelu. 
Se strădui să ajungă primul la serviciu, pentru a se familiariza cu 
localul, cu fiecare încăpere şi birou. 

Arătă legitimaţia la biroul de control cu un aer degajat, sigur. 
Subofiţerul de serviciu constată cu admiraţie: 

— Tot dumneavoastră primul, tovarăşe inginer Popovici. 

Urcă grăbit scările. Trecu din birou în birou. Îşi recunoscu 
masa sa de lucru. Mai privi fotografiile colegilor săi de cameră 
să nu-i încurce, deşi în privinţa memoriei vizuale nu avea nici un 
dubiu. Salută cu entuziasm reţinut, dar politicos şi decent, 
sosirea şefului său direct, a colonelului inginer Vasile 
Ştefănescu. | se adresă cu o voce impresionant de sigură. 


— Tovarăşe colonel, nu am uitat filtrul pentru cafea! 

Colonelul zimbi înţelegător şi preciza: 

— Va fi în folosinţa tuturor, dragul meu. 

— Mai am un filtru de rezervă. Pe acesta îl vom reţine pentru 
noi la serviciu... 

— Nu, nu, filtrul meu va rămîne la birou, protestă colonelul. 
Dar am impresia sau mă înşel, parcă ai mai slăbit, tovarăşe 
inginer. 

Pentru a doua oară înregistra aceeaşi observaţie. Motivă. 

— Nu, nu greşiţi, tovarăşe colonel, am slăbit citeva 
kilograme. Nu mult. Dar am slăbit. Nu a fost uşor să procur toate 
materialele. Alergătură, încurcături. Uneori, deşi destul de rar, 
rea-voinţă... Credeţi că imperialiştii nu au intuit în ce scop ne 
procurăm noi aceste materiale? Oho-ho! Şi le convine oare 
faptul că noi le întrebuinţăm pentru armament în vederea 
apărării naţionale? A, nu... Bineînţeles că eu am încercat să-i 
derutez cît mai mult... 

— Hai să vedem ce-ai realizat? 

După ce o oră au lucrat cu uşa încuiată, pentru a nu fi 
deranjaţi, colonelul Ştefănescu constată bucuros: 

— Nu se poate spune că ai pierdut timpul şi ai cheltuit valuta 
fără folos. Dimpotrivă. Adaugă şi sincerele mele felicitări. Și 
pentru a-ţi reveni la vechea formă, vreau să te odihneşti. În 
octombrie este foarte frumos la munte. Mai ai zece zile de 
concediu. Ţi le dau acum ca să te întorci cu o capacitate sporită 
de muncă. Tancul nostru într-o lună şi jumătate trebuie să se 
afle la expertiză în tancodrom. Pricepi? 

— Desigur, tovarăşe colonel. Soluţia dumneavoastră este 
judicioasă. Deşi cred că în două, trei zile voi reveni la normal. 

— Nimic. E ordin. Pleci din această clipă şi voi consemna să 
nu te primească la birou decît după zece zile. 

Nedorind să dea de bănuit cu insistența sa necugetată, Crin, 
prefăcîndu-se mulţumit şi flatat de atenţia afectuoasă a şefului 
său, replică: 

— Vă rămîn îndatorat pentru atenţia pe care mi-o acordaţi... 
Şi am să plec chiar miine, undeva la munte... 

— Şi, nu uita, o odihnă activă! Să te întorci cu puteri înzecite, 
căci în zilele în care ai lipsit Panait şi Răducanu ţi-au luat-o 
înainte! Dar nu am nici o teamă! Îl cunosc bine pe inginerul lon 
Popovici. Şi capacitatea sa de muncă. 


Din mai multe motive, Crin nu regreta această perioadă de 
zece zile, cînd nu va reuşi să pătrundă la schiţe. Înseamnă că 
între timp invenţia se va finisa. Se va trece chiar la expertiză, 
deci o probă în plus, pentru a verifica proprietăţile noului tanc. 
În al doilea rînd, mai avea o misiune nu tocmai plăcută la Sibiu. 
Era împuternicit să reactiveze doi foşti spioni hitlerişti. O 
misiune dificilă şi de maximă răspundere, pe care el o 
proiectase pentru mai tîrziu. Îl încurajă faptul că acum, cînd nu 
este bănuit, nu este suspectat, va putea acţiona la Sibiu în 
largul său. De aceea aduse acasă o sticlă de vin pentru a 
sărbători evenimentul plecării sale la munte. Aşteptă să fie 
chemat la masă de către proprietăreasă, jucîndu-se în hol cu 
Bubicuţ, cu care devenise prieten la cataramă. In sfîrşit, auzi 
glasul doamnei Stoica. Se spălă şi, cu şervetul încă în mînă, 
pătrunse în sufragerie. Dar rămase înlemnit şi surprins. Alături 
de doamna Stoica se afla o femeie în jur de treizeci de ani, cu 
trup suplu, cu părul blond şi ochii albaştri. Proprietăreasa, cu o 
licărire ascunsă în privire, făcu prezentările cu o ceremonie 
exagerată. 

— Domnule inginer lon Popovici, pentru mine domnu' Nelu, 
să vă prezint pe domnişoara Corina Vlad. Cred că nu vă supără 
faptul că va lua masa cu noi. Este o funcţionară mult apreciată 
la telefoane. Lucrează chiar la oficiul central... 

— Cum ar putea să mă supere o domnişoară atit de superbă 
şi pe cine oare ar putea supăra o asemenea prezenţă? Probabil 
că am intuit evenimentul extraordinar pentru mine şi am adus o 
sticlă de vin înfundat de Murfatlar. Da, să sărbătorim cum se 
cuvine întîlnirea noastră. 

Gazda era mulţumită de cursul acţiunii, ţinu doar să 
precizeze: 

— Luînd-o în pensiune pe domnişoara Corina Vlad mă mai 
ajut şi eu... 

— Desigur, desigur, aprobă Crin, dar de fapt prezenţa 
funcţionarei de la telefoane nu-i era de loc pe plac. Era un 
stăruitor semn de întrebare: „Dacă proprietăreasa a remarcat 
faptul că Bubi nu m-a recunoscut? Şi dacă nu şi-a ţinut gura şi a 
ajuns la securitate?!... De ce nu! E un fapt logic. Securitatea a 


sesizat şi a „băgat-o pe fir” pe această telefonistă, de fapt 
lucrătoare a securităţii, bine fixată pe statele de plată... Nu-mi 
rămîne decit să o verific miine şi să mă interesez la oficiul 
central... 

Se poate să fie şi doar o biată telefonistă astenizată de 
munca ei solicitantă. În tot cazul, un avertisment şi un atent 
semnal de alarmă! Da, atenţie mărită pînă aflăm în ce ape se 
scaldă şi, mai ales, ce urmăreşte această diafană Corina Vlad.” 

Prînzul a fost copios, apreciat de comeseni şi doamna Stoica, 
o amabilă amfitrioană, s-a văzut obligată să mai aducă o sticlă 
de vin. Crin, bine dispus, dar mereu prudent, le anunţă la 
desert. 

— Regret că timp de zece zile voi fi nevoit să vă părăsesc 
pensiunea... 

— Veţi călători iar în străinătate? o luă pe Corina gura pe 
dinainte. 

Crin sesiză seriozitatea întrebării, dar răspunse distrat. 

— A, nu, doamnele mele, am primit restanţa din concediu şi 
voi fugi la munte... Străinătatea m-a obosit... 

— Unde veţi pleca? se interesă exagerat Corina. 

— La Braşov, răspunse cu incertitudine Crin. Din greşeală era 
să rostească Sibiul!... 

— La Braşov! se miră cu bucurie sinceră Corina. 

— Da, la Braşov. Nu înţeleg de ce vă surprinde faptul. E un 
oraş obişnuit pentru toamnă... 

— A, da, da, încuviinţă fata. Total de acord cu 
dumneavoastră. Mă miră doar coincidenţa bizară. Şi eu plec o 
săptămînă la Braşov la o soră a mea. Sper că o să ne întîlnim... 

Şi fata rise dezinvolt, adăugind cu entuziasm: 

— Sper că vom profita împreună de aceste zile superbe de 
toamnă braşoveană! Neegalată toamnă la poalele Timpei. 

— A, desigur, desigur îmi va face chiar plăcere. 

— Sînteţi amator de excursii? Sînt gata să vă însoțesc. Sînt o 
perfectă ghidă de excursie... 

— A, nu mă îndoiesc. Deşi, eu, dragă domnişoară, nu sînt un 
alpinist redutabil. Dar cu dumneavoastră, vă asigur, îmi va face 
plăcere o promenadă mai prelungită. Să ne gîndim şi la vîrstă. 

Fata îi luă vorba din gură, întrerupîndu-l: 

— O să vă convingeţi că oamenii la Braşov n-au vîrstă. Toţi 
sînt la fel de tineri. 


Crin îşi stăpîni nervii. 

— Atunci am să mă predau în mîinile dumneavoastră. 

— Şi nu o să regretaţi, domnule inginer. Pe mine mă găsiţi la 
sora mea, locuieşte pe strada Lungă 128 B. 

Crin se retrase îngîndurat: „Hotărit este de la securitate. S-a 
demascat cînd s-a decis să mă urmărească întocmai ca o umbră 
şi la Braşov, pînă în vîrful munţilor. Cam prea deschis a lucrat 
domnişoara noastră, ar fi putut să inventeze un motiv mai 
plauzibil. Deci stare de alertă totală”. 

A doua zi dis-de-dimineaţă se informă la serviciul Corinei 
Vlad. Da, spre surprinderea sa, fata era de mai mulţi ani în 
această slujbă. Crin conchise: „Probabil e numai colaboratoare. 
Dar voi avea la dispoziţie trei zile în care, sper, că voi rezolva 
arzătoarea problemă a fraţilor Sindelar. Cînd va veni domnişoara 
Corina voi fi liber să escaladez munţii Braşovului şi Făgăraşului. 

Cînd ceru o cameră la hotelul „Carpaţi”, Crin era obsedat 
doar de umbra Corinei Vlad. „Trebuie chiar miine să plec la 
Sibiu, peste trei zile îmi va sosi codiţa de la Bucureşti. Jur că o să 
mă amuze jocul cu această fată drăguță şi naivă. M-am 
descurcat eu în situaţii mai dificile la Paris sau Londra. Acum mă 
voi juca întocmai ca pisica bătrină cu un şoricel novice în 
meserie! Dar la Roma unde aveam după mine două umbre? 
Simţindu-mă urmărit acţionez, paradoxal, mai în voie şi mai 
lucid. Deci, abia aştept să începem jocul, stimabilă Corina. Dar 
pînă să ne întîlnim îmi rămîn la dispoziţie trei zile, trei zile 
bune”! 

Crin se instală în camera 202. Controlă încăperea în mod 
riguros. Verifică la dispecerat şi pe vecinii de cameră. Era un 
vechi şi salutar obicei al său. Făcu un duş, îşi schimbă costumul 
şi, împrospătat, cobori la cină în elegantul şi modernul 
restaurant al hotelului. 

Comandă o porţie de langustă şi un vin negru. Spre 
surprinderea sa, i se aduse o întreagă cutie de langustă din 
Cuba. Vrînd-nevrînd, trebui să o servească împreună cu o porţie 
dublă de maioneză. Vinul era admirabil, mai bun ca orice tonic. 
Crin se lăsă pradă gindurilor. Plănuia cum să lucreze a doua zi la 
Sibiu, o acţiune fulger, prin surpriză, şi imediat înapoi la Braşov. 
Desigur, va trebui să împrumute de undeva un turism. Dar cum? 
De unde? De la O.N.T.? Nu. Renunţă la acest plan, fiind prea 
hazardat. Bătea la ochi. Ce-ar fi să călătorească doar cu trenul? 


Va trece neobservat. Făcu prin local cu privirea un tur de 
orizont. Nu era observat. Constatarea îl bucură şi mai comandă 
o sticlă de vin negru. Cînd să ducă paharul la gură, înmărmuri cu 
mîna rămasă agăţată, undeva, în aer. Fata îl descoperi cu 
privirea şi aproape că de bucurie i se aruncă de git. 

— Mi-a spus de la recepţie că sînteţi aici... sau, mai bine zis, 
că eşti aici! Şi-am vrut să-ţi fac o surpriză, plăcută sper, Nelule! 

Crin părea în al nouălea cer. Se tutuiră. 

— Corina, mi-ai făcut cea mai minunată surpriză din viaţa 
mea! 

Se aşeză ciripind la masa lui Crin. Se dezlănţui o adevărată 
avalanşă apocaliptică. 

— Am plecat în concediu cu trei zile mai devreme. Ştii că din 
cauza ta? M-am informat de la sora mea cum este timpul la 
Braşov. Cînd m-a anunţat că-i frumos, chiar în drum spre birou 
mi-am cumpărat bilete la accelerat. Deci am evadat cu trei zile 
înainte să nu pierd magnificul început al lui octombrie. Şi încă 
ceva... Mi-a fost dor de tine, Nelule! 

— Minţi. Dar minţi atît de frumos! 

— Eu mint? întreab-o şi pe soră-mea. Cum am venit am 
alergat după tine. Nici n-am ţinut seama că acasă avea musafiri 
deosebiți. 

— Îţi mulţumesc, Corina. E prea mult ce-ai făcut pentru mine. 

Crin medita: „Prin acest gest s-a descoperit total. Sînt reguli 
care nu se calcă. S-a deconspirat. Pentru mine a devenit ca un 
semnal de alarmă. Ce-ar fi să o încerc cu «proba de foc» a 
alcoolului? După ce am să o îmbăt la mine în cameră, îmi va 
spune şi laptele pe care l-a supt! Da, ideea nu-i de lepădat.” 

Crin amestecă băuturile. După vinul roşu, trecu la gin, apoi la 
coniac. Se opriră la campari. O altă haltă la şampanie. La orele 
două descoperiră şi barul de noapte al hotelului. 

Se dreseră cu vermut amestecat cu gin, o băutură care 
doboară şi cinci bărbaţi. Corina se clătina binişor, rostind ca un 
magnetofon dereglat. 

— Nelule, nu uita, la orele cinci plecăm pe Postăvaru... Fii 
cuminte! 

Către orele trei şi jumătate, Crin o transportă, mai mult pe 
braţe, pe Corina în camera sa. Fata, ca prin vis, îi amintea: 

— Nelule, nu uita, obraznicule, la orele cinci plecăm pe 
Postăvaru... Fii cuminte, răule!... Te spun doamnei Stoica!... 


Cum au ajuns în cameră, Crin o dezbrăcă pe îndelete, apoi 
stinse lumina. Corina, epuizată, adormi ca un copil, mai 
murmurînd automat: 

— La cinci, nu uita Postăvaru. 

Apoi, adormi buştean. Crin îi cercetă minuţios, cu migală, 
poşeta. Nu descoperi nimic suspect. Acest fapt îl mai învioră. 
După o metodă a sa, o mai verifică şi prin treziri bruşte, 
punîndu-i întrebări. Dar fata trecu cu succes şi acest examen 
dificil. Cînd se trezi dimineaţă, cu ochii cîrpiţi de somn, se ului 
privind ceasornicul-brăţară. Sări ca arsă. 

— Scoală-te, răule! Din cauza ta am întîrziat. E ora 
unsprezece şi jumătate! Să-ţi fie ruşine, leneşule! 

Crin se trezi anevoie. Fata îl îndemnă: 

— Hai, îmbracă-te! Ne aşteaptă munţii! 

Bărbatul încercă o eschivare: 

— Corina dragă, ţi-am mai spus, eu nu am anii tăi! Am 
patruzeci şi şapte de ani! 

Fata îl sărută pătimaşă. 

— Răule, pentru mine nu ai decit anii mei... Şi poate şi mai 
puţini... Hai, sărută-mă şi tu, să ne împăcăm! 


* 


Timp de şapte zile au bătut toţi munţii din preajma 
Braşovului. Ultimele zile au fost mai umede, dar, cu veşmintele 
scoarță de apă, colindau mai departe şi prin ploaie. Colindau de 
la cabană la cabană dornici de dragoste nesfirşită, inepuizabilă. 
Lui Crin nu-i scăpa nici o împrejurare în care să nu o supună la 
verificări din ce în ce mai subtile şi mai ingenioase. Işi spunea: 
„Ori este extraordinar de bine instruită, ori, ceea ce este mai 
posibil, fata e nevinovată”. Crin era măcinat de această 
insuportabilă dilemă. Şi faptul cel mai neplăcut era că se 
îndrăgostise de Corina. In ziua cînd o conduse la gară, regretă 
sincer întoarcerea fetei la Bucureşti. 

Dar, cum se despărţi de Corina, îşi puse în aplicare planul 
pentru Sibiu. Spre a nu atrage atenţia, se îmbrăcă simplu ca un 
turist obişnuit, şi apelă la maşinile de ocazie să-l transporte la 
Sibiu. Nu la una, ci la cinci maşini şi două camioane. Astfel, 
spera că i se va pierde urma. La Sibiu, vizită muzeul, parcul 
arinilor, oraşul în genere. 


Prînzul îl servi la cel mai elegant restaurant central. 
După-amiază, ca să-şi omoare timpul, vizionă un film de 
aventuri. Către orele opt seara se îndreptă spre adresa pe care 
o avea din străinătate. 

Carol Sindelar, un ceasornicar trecut de cincizeci de ani, 
blond şi blajin, lucra la măsuţa sa plină de lupe, de unelte 
minuscule şi de măruntaiele a zeci şi zeci de ornice, pendule, 
ceasuri cu mecanisme speciale, cînd în magazinul său intră Crin. 
Îi întinse meşterului ceasul-brăţară rugîndu-l să i-l curețe. Noul 
client nu-i făcea o impresie prea bună lui Carol. Avea un zîmbet 
ciudat şi o privire sfredelitoare, pătrunzătoare. 

— Acum sîntem aproape de ora închiderii. Lăsaţi ceasul la 
mine şi miine la orele zece puteţi să-l ridicaţi. 

— În seara asta nu se poate? 

Carol dori să fie cît mai politicos. 

— A, nu... În nici un caz... E mult prea tîrziu. 

Risul lui Crin era obraznic, cinic. 

— Niciodată nu-i prea tîrziu, domnule Carol Sindelar. 

Crin apăsă intenţionat pe numele lui Carol. Acesta tresări 
emoţionat, înfricoşat. Crin observă că efectul scontat se 
produsese. De aceea insistă cu mai mult tupeu. 

— Cel puţin să-i desfaceţi capacele... 

— Poftim, asta pot. De ce nu? A, dar ceasul e curat... 

— Vi se pare, domnule Carol Sindelar. Priviţi-l, mă rog, cu 
mai multă atenţie... Luaţi o lupă mai bună. 

Carol Sindelar se înfurie. Sîngele i se urcă la cap. 

— Poftim, vă dau ceasul înapoi... Şi acum trag obloanele. 

Crin rise acru, înţepător. | se auzi vocea şuierătoare. 

— De acord, domnule Carol Sindelar. Puteţi să trageţi 
obloanele! 

Şi clientul bizar se instala zimbitor într-un scaun, un fost 
fotoliu vechi, prăfuit şi incomod. Ceasornicarul îl urmărea uluit. 
Surprins de tupeul vizitatorului, îi spuse cu o iritare inabil 
ascunsă în glas. 

— Mi se pare că tovarăşul nu a înţeles ce am spus. Poftim, 
atunci, voi repeta: am spus că trag obloanele magazinului. 

Crin îi răspunse mirat, cu un aer jovial: 

— Perfect. Şi eu v-am răspuns că sînt total de acord. 
Precizaţi-mi ce a fost neclar în răspunsul meu? 

Ceasornicarul se enervă şi mai mult. 


— V-am dat de înţeles că sînteţi obligat să părăsiţi 
magazinul. Că sînteţi în plus, nu? 

Crin, după un hohot obraznic de ris, replică degajat. 

— Şi eu zic că trebuie să mai stăm de vorbă, domnule Carol 
Sindelar. Sau preferaţi cumva „tovarăşe Carol Sindelar”? Sper 
că va fi o vizită agreabilă şi instructivă pentru amindoi! 

Cu gesturi sigure, spre totala stupefacţie a lui Sindelar, Crin 
închise uşa cu cheia, puse siguranţa şi apoi calm trase pe rînd 
obloanele. 

— E în regulă, „tovarăşe” Sindelar, sau am omis ceva? 

— Da. E în regulă. 

— Perfect. Acum putem sta liniştiţi la taifas. Deşi nu pot 
garanta că scurta noastră conversaţie o să vă amuze prea mult. 
E şi firesc după atiţia ani... Rămînem în magazin, sau trecem în 
camera în care locuieşti? Hai, după bunul dumitale plac. 

— Să rămiînem aici, propuse gazda. 

— Desigur. Atunci să aprindem lumina. Eu dacă aş fi fost în 
locul dumitale, iubite Carol Sindelar, aş fi propus o cafea. Te 
previn, vom avea destule probleme de dezlegat. 

Incă sub impresia puternică a necunoscutului, Carol se fistici, 
se scuză lamentabil. 

— A, iertaţi-mă... Da, da, vă rog să mă iertaţi că nu m-am 
gîndit de la bun început. Am fost surprins... Da, ăsta-i adevărul, 
dar vă garantez că în cîteva clipe cafeaua va fi gata să o 
serviţi... Şi nu fac o cafea tocmai rea. O să vă convingeţi... 

Din cauza neliniştii, Carol turuia fără noimă. Şi tot vorbind, 
dispăru în camera alăturată unde-şi avea locuinţa. Se îndreptă 
spre uşa din fund, unde avea o a doua ieşire, să poată scăpa, 
dar cînd privi în spatele său îl descoperi pe Crin, care ridea 
sigur, cinic, obraznic. 

— Am impresia că voiai să închizi uşa, nu? Să fie mai intim. 
Dă-mi voie să o încui eu, şi în semn de totală prietenie să 
păstrez cheia... Să trecem la preparatul cafelei... A, îţi cam 
tremură mîna, să nu întreci măsura la zahăr. Detest siropul din 
pruncie. Ştii, îmi place mai mult această cameră... N-ar fi mai 
bine să discutăm aici? Nu doar că este mai caldă, mai intimă, 
dar e şi mai depărtată de stradă. 

— Cum doriţi, răspunse gazda timorată şi preocupată cu 
preparatul cafelei. Mie îmi este indiferent. Poate doriţi şi un 
snaps? 


— lată o ideea adevărat inteligentă! 

Carol se miră: 

— Inteligentă? 

— Nu doar inteligentă, ci şi epocală! Cum aş putea să refuz 
un şnaps veritabil? Da, niciodată nu aş putea respinge o 
propunere logică şi generoasă. Cred că şi dumneata, Carol, eşti 
la fel: logic şi îndatoritor, nu? 

— Depinde de propunere, delimită Carol Sindelar prevăzător 
şi sincer emoţionat, dacă nu înfricoşat. 

— Desigur, desigur, acceptă Crin. Şi acum dă-mi voie să-ţi 
torn eu şnapsul în pahar. Aşa. Acum îmi voi turna şi mie. Pentru 
norocul dumitale, Carol. Hai, prozit! 

Crin nu bău decit după ce Carol goli paharul. 

— Straşnic. Cite grade are? 

— 40 de grade. 

— Da. Se cunoaşte. Mai bei un şnaps, Carole? 

— Mulţumesc, nu. Ficatul. 

— Atunci vom sacrifica ficatul meu. Prozit! 

Bău şi cel de-al treilea pahar, în timp ce Sindelar aduse pe o 
tavă de argint cafelele. 

— Dumneata o bei pe a mea, pe care mi-ai oferit-o, şi eu, în 
semn de prietenie, o voi bea pe a dumitale, aşa cum fac 
pieile-roşii cu luleaua păcii... E mai igienic, domnule Sindelar. 

După ce sorbiră din cafele, Crin spuse liniştit, dar cu un aer 
superior: 

— Ce zici, domnule Sindelar, nu au sosit oare clipele marilor 
destăinuiri? Hai să intrăm în miezul problemei noastre. 

— Vă ascult, răspunse cu vocea neliniştită gazda. 

Urmă o pauză lungă, anume calculată de Crin. 

— Chiar nu aţi cunoscut ceasul-brăţară? 

— Nu, răspunse după o ezitare Carol. 

— Era din partea colonelului Otto. Sau poate nici pe colonelul 
Otto nu l-ai cunoscut? 

Faţa lui Sindelar deveni pămiîntie. Cu un gest nervos se 
îndesă pe scaunul capitonat, răspunzind monosilabic. 

— Da... Da... 

Crin rise larg. 

— Ei, vezi, acu' începem să ne înţelegem. Să vorbim aceeaşi 
limbă. Ei, colonelul Otto îţi trimite salutul său cordial prin mine. 
Dumitale şi fratelui dumitale, lohann. M-a împuternicit să vă 


trimit, sau mai bine zis, să vă aduc şi dragostea sa... 

Carol devenise acum alb la faţă. Simţea că-l strînge gulerul, 
că se sufocă. Slobozi cravata, deschise gulerul şi ascultă 
nemişcat, ca paralizat, cuvintele lui Crin. 

În pauza scurtă se auzi numai rîsul subţire, antipatic al lui 
Crin. 

— Am impresia, domnule Carol, că salutul lui Otto îl primeşti 
fără prea mult entuziasm, iar dragostea fără excesiv 
devotament. Sau mă înşel? 

Sindelar nu-şi putu masca emoția adincă. Frămîntarea şi 
spaima i se citeau pe faţă. Tremura. Vorbi cu glas dogit, răguşit: 

— Mă gindeam că fratele meu lohann este mort de doi ani... 

— Oho... se miră Crin, în timp ce Carol continuă fără să 
remarce intervenţia convorbitorului său. 

— Deci bietul lohann nu mai are acum putinţa să se 
entuziasmeze de salutul călduros al colonelului Otto. 

Crin îşi afişă fals regretul: 

— Sărmanul lohann! Vom merge miine să-i depun citeva flori 
pe mormîntul său. Otto mi l-a descris ca pe un tip capabil, 
ingenios, cu iniţiativă. Îl regret, literalmente. Dar să mulţumim 
Celui de sus că te-a ţinut pe dumneata în viaţă. Şi încă în toate 
puterile. 

— A, nu, nu, protestă Carol cu ardoare, sînt bolnav. Două 
operaţii la ficat nu-s tocmai un semn de sănătate deplină. 

— Să fie numai cusătura bună, rise maliţios Crin. Să ţină la 
tăvăleală. Sper că mormîntul lui lohann este în Sibiu, nu? 

— E în Veştem, domnul meu. 

Crin nu prea era mulţumit. Trimis să reactiveze un spion din 
Italia, a fost condus la un mormiînt dintr-un sat. Era un mormînt 
confecţionat în grabă, abia se scrisese numele spionului pe 
cruce. Dar el a înghiţit hapul şi s-a făcut de ris. S-a lăsat tras pe 
sfoară ca un copil naiv. 

— Vom merge la Veştem. La nevoie putem interveni la 
autorităţi să cerem şi o exhumare, îl încercă atent şi prudent 
Crin. Deci ne-ai rămas numai dumneata, domnule Carol... Da, 
da... 

Sindelar simţea că i se pune un nod în git. Crin continuă: 

— Şi bine că trăieşti, domnule Carol, că avem imperios 
nevoie de serviciul dumitale. 

— După un sfert de veac, se auzi cu revoltă şi imputare 


glasul lui Sindelar. 

— Şi după o jumătate de secol am fi avut nevoie de 
dumneata. 

— Dar astăzi sînt bolnav... 

— Hai, hai, arăţi ca un brad la expoziţie. 

— Aparent. Şi sînt singur, singurel pe lume. 

— lată un fapt în favoarea dumitale. Nimeni nu te va stînjeni 
în activitatea secretă. Acum, te rog, permite-mi să bei o cafea 
făcută de mine. Ai să remarci diferenţa. In preparatul cafelei am 
dreptul să mă laud... 

În timp ce-l privi, Carol vorbi calm: 

— După cite am înţeles, aţi venit în ţară pentru reactivarea 
mea. 

— Ai înţeles foarte bine, domnule Carol Sindelar. Şi am venit 
în ţară de foarte departe şi trebuie să recunoşti că înseamnă un 
adevărat efort pentru noi. Vezi, Otto nu te-a uitat. Mi-a 
mărturisit la plecare: „Le-au venit rîndul lui Carol şi lohann să 
intre în joc! Sper că fraţii au rămas la fel de devotați cauzei 
noastre. Mă bucur pentru ei”. Da, da, aşa mi-a spus Otto şi 
acum hotărăşte dumneata ce răspuns să-i duc. Nu te grăbi. Te 
înţeleg, nu-i uşor. Dar chibzuieşte bine. 

Carol amină răspunsul, prefăcîndu-se preocupat să aducă o 
nouă sticlă de şnaps, în timp ce Crin îşi aprinse o altă ţigară. 

— Da, şnapsul acesta e mai tare. Are şi chimion, constată 
Crin cu satisfacţie. 

— Posibil. Da, da, are chimion. Îl am de la fosta mea soţie. 

— A murit? se interesă Crin. 

— Acu' patru ani, răspunse întunecat Carol Sindelar, pradă 
unei încercări hotăritoare. 

Pentru un timp în întreaga încăpere pluteau gemetele şi 
vaietele nostalgice ale vîntului de afară. Crengile arborilor 
aproape că băteau cu degete de ramuri scheletice în ferestre. 
Noapte de octombrie. Tirziu se auzi vocea lui Crin: 

— Ei, Carol, îmi eşti dator un răspuns. Te-ai gîndit suficient. 
Mai puţin timp i-a trebuit lui Hitler să hotărască începerea celui 
de-al doilea război mondial. Primeşti reactivarea sau nu? 

Carol vorbea rar, potolit, apăsînd pe fiecare cuvint, fiindu-i 
parcă teamă să nu pună accentul greşit, să nu capete 
exprimarea sa un alt înţeles. 

— Desigur, desigur, îmi cunosc la fel de precis toate 


obligaţiile mele. Şi vechi şi noi. Dar pentru Dumnezeu, nu este 
atit de uşor să mă hotărăsc. Am nevoie de mai mult timp pentru 
o opţiune... 

— Bine, îl întrerupse Crin, pînă miine dimineaţă la orele opt. 
E suficient? 

Carol consimţi tot fără entuziasm. 

— Fie şi la orele opt. 

— Perfect. Telefon ai? 

— Nu am şi nici n-am avut. 

— Mai locuieşte cineva în această casă? 

— Absolut nimeni. 

— Domnule Carol, promiţi că n-ai să încerci să comunici cu 
cineva pînă la ora fixată? 

Sindelar răspunse după o scurtă pauză care nu-i scăpă lui 
Crin. 

— Promit! 

— Atunci îţi urez noapte plăcută şi, mai ales, o judecată clară 
şi lucidă. Dacă vei judeca logic şi realist, vei descoperi că de 
fapt nu există decit o singură soluţie rezonabilă şi un singur 
răspuns judicios. Da, da, domnul meu. Noapte bună! 

Acest „noapte bună” rostit de Crin îl înfioră pe Carol pînă în 
adîncuri ca un linţoliu de înmormiîntare atîrnat la poartă. 


* 


Crin nu uită ezitarea şi incertitudinea lui Carol la un anumit 
răspuns de esenţă. Acest incident îl făcu prevăzător şi atent. Se 
decise pentru o noapte albă în preajma locuinței 
ceasornicarului. Dacă Sindelar nu va accepta reactivarea, nu 
exista decit o singură soluţie: achitarea lui în timpul cel mai 
scurt şi în mod cît mai discret şi fără nici o urmă. Crin se gîndi şi 
la posibilitatea că va trebui să intervină direct în cazul lui Carol, 
de aceea refuză orice cameră la hotel, numele său să nu rămînă 
cu nimic dator oraşului Sibiu. Crin nu dorea să apară nici măcar 
într-o sală de aşteptare, să nu se ofere nici unei priviri 
indiscrete. Era doar un as al crimei. Se pricepea să nu lase nici o 
urmă în acţiunile sale. Din strada umedă şi rece se ascunse 
într-un gang. Aici se simţi în deplină siguranţă. Cine ar fi putut 
să-l cunoască în Sibiu? De la postul său cercetă casa 
ceasornicarului. Observă umbra lui Carol mereu în mişcare, 


agitată, cum apărea şi dispărea ritmic din faţa ferestrei. 
insemna că fostul agent se hotărăşte cu greu în acest pas, să-şi 
reia activitatea. Crin ridică gulerul pardesiului. In gang era un 
curent necruţător. Intr-o ladă de gunoi se auzeau luptindu-se doi 
guzgani. Umezeala nopţii de toamnă îl pătrunse pe Crin. 
Strănută. Il ameninţa o gripă. Işi aminti de gripa de la Singapore 
care i-a prilejuit atitea neplăceri în activitatea sa. Ar fi băut o 
cafea. Nu, mai bine un ceai şi o aspirină. Un ceai fierbinte. 
Oamenii îşi imaginează că aceşti spioni, adevăraţi, duri, sînt 
confecţionaţi din materiale aparte! Aş! Sînt oameni de rînd. Cum 
regretă acum căldurile din Africa! Cum îl înspăimînta începutul 
unei migrene şi a gripei care se apropia cu certitudine. Oare n-ar 
fi preferat în acele clipe un duş fierbinte şi un aşternut proaspăt 
în locul acestei pînde drăceşti în condiţii care depăşeau limita 
umană? Condiţii de cîine vagabond. Strada era pustie, pustie şi 
doar un bec orb împărțea o lumină gălbuie şi săracă. 

Crin se trase în umbra mai deasă a gangului. Işi blestemă 
meseria afurisită. I| pasionau doar aventura ei şi faptul de a trăi 
periculos. Să trăieşti tot timpul cu nervii şi atenţia în alertă de 
gradul întîi. Dar intemperiilor nu rezista. Deodată tresări. 

Lumina electrică se stinse în odaia lui Carol Sindelar. Atenţie 
mărită. Armă revolverul. Îi dădu o siguranţă şi un calm zgomotul 
metalului rece. Aşteptă mai bine de o jumătate de oră. Nimic. 
Absolut nimic. |Inseamnă că noul său cunoscut acceptase 
propunerea şi se hotărise să doarmă liniştit pînă dimineaţă. Da, 
acceptase propunerea fără rezerve. Crin îşi propuse să 
părăsească locul de pîndă şi să apeleze la bufetul gării, singurul 
local deschis la acea oră atît de înaintată. Un coniac mare şi o 
cafea fierbinte, desigur, l-ar fi remontat. Se pregăti să plece. Dar 
se retrase la vechiul adăpost. Auzi un scîrţiit de uşă la locuinţa 
ceasornicarului. Sau i s-a părut? Nu, nu, nu i s-a părut. Nu se 
înşelase. Uşa se deschise cu o mare precauţie. O umbră se 
strecură în bezna nopţii. Se opri să asculte cîteva clipe. Doar 
vîntul şi ploaia măruntă. Carol se convinse că nu-i urmărit. Crin 
îşi ţinuse în aceste clipe şi respiraţia. În sfîrşit, Sindelar se hotărî 
să se urnească. Mergea atent să prevină orice atac din umbră. 
Carol se îndreptă spre colţ unde se afla un telefon public, chiar 
sub razele becului sărac şi orb pe jumătate. Crin nu-l scăpă din 
ochi. Se strecură într-un gang să fie mai aproape. Se ascunse la 
timp, căci Sindelar simţise mişcarea suspectă. Privi din nou în 


jur să se convingă că nu are în spatele său pe Crin. Urmară 
cîteva minute lungi. Carol începea să verifice gangurile din 
apropiere. Privi superficial şi gangul în care se afla Crin înfăşurat 
de umbra cea adincă, de catran. Carol respiră uşurat. Din noua 
sa ascunzătoare, Crin reuşea nu doar să-l observe, ci să-l audă 
perfect pe Carol, în cazul că ar fi vorbit la telefon. Noaptea şi 
direcţia vîntului erau de partea lui Crin. Ceasornicarul făcu cîţiva 
paşi pe lîngă telefon. Mai controla să vadă dacă nu este urmărit, 
dacă n-are pe cineva în spatele său. Rezultatul obţinut îl linişti. 
Deocamdată. Satisfăcut de situaţie, introduse fişa şi ridică 
receptorul. Cu febrilitate formă un număr de telefon. 

— Alo... Ofiţerul de serviciu... Alo! Securitatea... Nu mă 
cunoaşteţi... Vă cer ajutorul... 

Pentru Crin totul era limpede. Dureros de limpede. Dar nu 
trăia o situaţie inedită. Ştia că în asemenea ocazie numai 
lichidarea imediată poate fi salvatoare. Aşa a procedat şi în 
Italia, Austria, Franţa şi în atitea alte ţări. De aceea nu ezita. leşi 
din ascunzătoare, făcu cinci, şase paşi să nu greşească ţinta, 
scoase revolverul cu amortizor de sunet. Trase. Nici nu observă 
cum o maşină neagră trecu pe lîngă el. Probabil a fost ascunsă 
după colţ. In lumina becului orb avu impresia că lîngă şofer se 
afla Corina Vlad, amanta şi prietena sa. Înseamnă că fata numai 
se prefăcuse că pleacă la Bucureşti şi de fapt l-a urmărit la 
Sibiu. Mai înseamnă că a fost martoră cînd l-a executat pe Carol 
Sindelar. Simţea în tot corpul un val de sudoare rece, un crivăţ 
ce-l bîntuia pe dinăuntru. Observînd că Sindelar nu murise încă, 
mai trase „lovitura de graţie”. Apoi, înfrigurat, se îndepărtă 
grăbit de locul crimei. Pe drumuri ocolite, pe străzile pustii, 
ajunse tirziu la bufetul gării. Tremura de frig, nu de asasinat. 
Totuşi şi o umbră de teamă: „Dacă în maşina neagră a fost 
Corina Vlad, agentă a securităţii, care m-a urmărit cu abilitate şi 
m-a descoperit în timpul asasinării lui Carol Sindelar, curînd va 
depune mărturie împotriva mea. Sau poate mă înşel. Parcă 
numai Corina Vlad e blondă? Au fost cine ştie ce cheflii, care nici 
nu au observat faptul că am tras în Carol, bietul Carol, care nu a 
ştiut să aleagă judicios. Singur doar şi-a rostit sentinţa de 
moarte. Nu ştia dobitocul că oricare refuz înseamnă lichidare? 
Dar oare a fost Corina în maşina neagră? Dar în Sibiu sînt atitea 
femei blonde, hei, hei... şi blondinele seamănă uimitor de mult 
între ele, parcă ar fi de-o mamă născute toate... Şi Corina, 


hotărit, se află de ieri la Bucureşti. Am condus-o doar la gară. 
Dar a ajuns la Bucureşti? Ei, tocmai acest lucru ar trebui 
verificat imediat, imediat... Dar cum? Cum? Aceasta-i 
întrebarea. Răspunsul ei m-ar linişti... Şi, totuşi, cum maşina 
neagră a apărut în clipa cînd eu am tras... Şi de ce n-a oprit ca 
să intervină? Ori nu m-au zărit cei din maşină, ori, fiindu-le frică, 
au raţionat că fuga e mai sănătoasă... Că mai aveam gloanţe de 
revolver şi pentru scăfirliile lor prea curioase... Într-un caz 
similar, la Atena, în plină stradă am împuşcat un spion trădător, 
la o oră nu prea înaintată. Îmi amintesc cum doi trecători au 
rupt-o la fugă... Ba, nici ca martori nu s-au prezentat la toate 
apelurile poliţiei... Da, n-au depus mărturie nici pînă în ziua de 
azi”. 

Privi ceasul-brăţară, erau aproape orele patru cînd comandă 
un coniac şi o cafea. Bău pe nerăsuflate coniacul. Mai comandă 
unul mare. Crin era surprins că un beţiv, întîmplător, îl privea cu 
insistenţă. Din cînd în cînd îi zîmbea cu înţeles, ridicînd şi 
paharul, fapt ce-l exaspera. Se întoarse cu spatele. Tocmai acest 
gest nesocotit îl încurajă pe beţiv să vină cu cinzeaca la masa lui 
Crin. Omul, sub influenţa alcoolului, era în starea specifică 
băutorului cînd îşi închipuie că totul este posibil. Şi zborul în lună 
cu paharul în mînă. O clipă îl privi în ochi pe Crin cu obrăznicie 
declarată. 

— Noi ne-am mai cunoscut. 

Crin nu răspunse. 

— Nu eşti dumneata tovarăşul inginer lon Popovici? 

Crin nu ştia cum să se eschiveze, tocmai această întîlnire nu 
ar fi dorit-o pentru nimic în lume. Beţivul insistă: 

— Dau un kil de ţuică dacă nu eşti dumneata inginerul 
Popovici. 

— Să zicem că eu sînt. 

— Păi, nu te-am dibuit eu? Cum puteam să te uit? 

Crin aştepta curios desfăşurarea mai departe. 

— Şi ştii de ce nu te uit, tovarăşe inginer? Uite, dacă nu-mi 
răspunzi, amendă un kil de ţuică bătrînă şi fiartă... Să te aud! 

Crin dădu din umeri cu indiferenţă. 

— Ei, vezi că n-ai ghicit... Jos, ţuica! Apoi se adresă zgomotos 
ospătarului. Adu un kil de ţuică bătrînă şi fiartă... Şi un sifon... 
Sifonul îl plătesc eu, domnule inginer, să nu crezi că sînt un 
zgîrcit... Ei, şi acu’ află de ce n-am să te uit toată viaţa: 


dumneata m-ai îndepărtat din uzină acu' cinci ani sau şase ani... 
Ai zis că-s beţiv... Şi?... Beau ca omul... Da’ ce-mi văzură ochii! 
Ai tras coniac după coniac... Ha, ha, ha... Şi cînd? La patru 
dimineaţa Şi unde? La bufetul gării! Altarul beţivilor... Ha... ha... 
ha... Te-a ajuns desigur blestemul meu... 

Crin nu-i răspunse. Îi întinse doar o hîrtie de douăzeci şi cinci 
de lei. 

— Nu ţine, domnule inginer... Vă spălaţi ruşinea dacă-mi daţi 
şi perechea la hirtie... Ei, aşa da, mai merge. Şi acum află, cînd 
o să te dea afară din slujbă din cauza alcoolului, să vii la mine 
să-ţi înapoiez hirtiile... Ura şi la gară! Să bem că mi-aţi urmat 
pilda. Eu sînt înaintaşul dumitale... Am să-ţi dau poza să mi-o 
duci la manifestaţie... Hai, ura şi la gară... Să faci conspecte 
după sfaturile mele: 1) Să începi cu bere. 2) Să continui cu vin. 
3) Să te dregi cu ţuică. 4).... 

De  beţivul care-l agasa îl scăpase numai sosirea 
acceleratului în staţie. Din prudenţă, Crin îşi cumpărase biletul 
de tren pînă la Bucureşti, el urmînd, bineînţeles, să coboare la 
Braşov. Tot timpul călătoriei trăi sub obsesia Corinei Vlad. Işi 
spuse frămîntindu-se în adînc: „Totu-i să verific dacă într-adevăr 
Corina a ajuns ieri la Bucureşti şi s-a prezentat la serviciu. Dar 
cum să verific? Să telefonez la serviciu la telefoane? Ar bate la 
ochi. Dar dacă-i telefonez gazdei mele, simpaticei doamna 
Stoica? lată, ce frumos şi curat s-a rezolvat problema, o 
elucidare de nota 10. Dar dacă proprietăreasa îmi va spune că 
n-a ajuns la Bucureşti? Ar însemna sfîrşitul nu numai al misiunii 
mele, ci şi propria mea capitulare! Corina, prefăcîndu-se că 
pleacă la Bucureşti, m-ar fi dus de nas ca pe un ţine înapoiat 
mintal. Numai doamna Stoica mă va salva cu răspunsul ei din 
acest adevărat coşmar...” 

Cobori în gara Braşov. Privi în jur să observe dacă nu cumva 
este urmărit. Beţivul din Sibiu, de la bufetul gării, nu-i lăsase 
tocmai o impresie excelentă. Oricînd ar fi putut fi o mărturie 
concretă a trecerii sale prin Sibiu. Constatarea îl linişti: nu era 
urmărit. Şi acum telefonul la Bucureşti doamnei Stoica. De la 
hotelul „Carpaţi” nu era indicat să-i telefoneze. S-ar fi putut ca 
telefonul să fie pus sub observaţie. Alese telefonul automat de 
la gară. Cu vădită emoție formă prefixul 91 şi apoi numărul 
casei sale. Avu noroc. Proprietăreasa tocmai se pregătea să 
plece la piaţă. La început Crin motivă telefonul matinal: 


— Doamnă Stoica, să nu vă surprindă acest telefon dat cu 
noaptea în cap, dar m-am gindit să vă anunţ că la întoarcere voi 
mai rămîne o zi la Predeal... Şi, poate, să fiu căutat de la 
serviciu... 

Se auzi în aparat risul gros şi insinuant al proprietăresei: 

— Hai, hai, nu te mai scuza, domnul inginer... Mi-a spus mie 
Corina ce crai eşti... Dar să ştii că nu-mi pare râu... Văd că 
străinătatea ţi-a deschis gustul la viaţă... Şi bine a făcut... 
Înainte erai prea ursuz, doamne iartă-mă!... 

— Aşa de urît m-a descris domnişoara Corina? 

— Domnule Nelu, dacă ai şti cît te adulează Corina! Ce i-ai 
făcut, domnule, ai fermecat-o? Şi acum ce ai de gînd să comiţi la 
Predeal? Pe cine vei mai seduce? 

Crin ridea satisfăcut şi fericit, întreţinind gelozia ascunsă, 
inabil ascunsă, a gazdei sale. întrebă cu o emotie în glas: 

— Cum, Corina se mai gîndeşte la mine? 

Gazda rise din nou şi se prefăcu supărată: 

— Mititica a fost azi-noapte de serviciu la telefoane, a făcut 
„noapte lungă” şi s-a perpelit cu sufletul la dumneata. Şi pentru 
ce? Ca să-mi spui acum că ai de gînd să pleci la Predeal cu cine 
ştie ce fiţă? Te vom supune la o judecată severă şi 
necruțătoare... 

Vorbi la telefon mai bine de un sfert de oră. Plutea în al 
nouălea cer cînd proprietăreasa îi destăinui că „mititica a făcut 
«noapte lungă» la telefoane”, sau cum dracu i-o fi spus, dar ştia 
cu certitudine că micuța Corina nu a fost la Sibiu, în maşina 
neagră. Răsuflă uşurat. Scăpase de obsesie şi coşmar. Simţea 
doar foamea. O foame deosebită. Cînd ajunse la hotel, nu se 
urcă în cameră. Merse direct la restaurant. Comandă, spre 
uimirea  chelnerului, ca pentru patru persoane. O masă 
abundentă, stropită din belşug cu vin şi coniac la discreţie: „Deci 
prima parte a misiunii mele s-a terminat. Şi nu rău. Cei doi 
spioni nu vor mai vorbi niciodată. Sper ca şi la Bucureşti să-mi 
duc cu bine la capăt misiunea. Acum am şi un stimulent: pe 
Corina. Ce idiot am fost să o consider agentă a securităţii? O 
biată gisculiţă îndrăgostită... Da, da, ţara mea natală m-a primit, 
trebuie să recunosc, cu dărnicie... Da, toţi au fost amabili şi 
drăguţi. Lui Ştefănescu îi voi trimite ilustrate de mulţumire şi 
recunoştinţă din străinătate. Nici pe doamna Stoica n-am s-o uit: 
a avut o idee dumnezeiască s-o aducă pe Corina în pensiune la 


noi. 


Căpitanul Miron Dan şi locotenentul-major Marin Ulmu au 
fost poftiţi în biroul colonelului inginer Ştefănescu, şeful 
colectivului de cercetări speciale în domeniul armamentului. Se 
cunoştea bine că şeful era foarte tulburat. Mina îi tremura pe 
paharul de citronadă. încercă să ascundă sub un ris forţat o 
schimă de zîmbet, iritarea şi amărăciunea care îl încercară. 
Această tristeţe era amestecată şi cu o dureroasă ruşine, de 
aceea nu-şi găsea cuvintele potrivite care să cuprindă şi să 
exprime regretul şi durerea mocnită. 

— Tovarăşi ofiţeri, cum să mă explic mai clar, să fiu înţeles 
deplin şi din suflet. In serviciul nostru s-a petrecut un fapt 
imposibil de imaginat, un fapt condamnabil de ticăloşie 
neegalată... Pe scurt un fapt criminal... 

Işi aprinse pipa scurtă şi le întinse cafeaua pregătită la 
maşina adusă de Crin Popovici. Aroma tutunului englezesc 
umplu încăperea cu mirodenii tropicale şi ceața fumului făcu să 
dispară conturul pereţilor severi. După ce sorbi din cafea, 
colonelul continuă mai liniştit. 

— Şi cum vă spuneam, ofiţerul care păstrează documentele 
secrete mi-a adus la cunoştinţă că schiţele noului tanc supuse la 
analiză au demonstrat că au fost fotografiate. Subliniez, ca să 
fiu înţeles, cele mai secrete schiţe au fost fotografiate, aşa cum 
dovedeşte sensibilitatea hirtiei. 

— Cînd s-a întîmplat faptul, tovarăşe colonel? 

— Azi-dimineaţă. Ofiţerul cu D. S.-urile mi-a raportat acum o 
oră şi eu v-am invitat aici. Avem toată încrederea în 
dumneavoastră. 

Dan îşi scoase carnetul său minuscul, şi notă meticulos 
fiecare observaţie a colonelului. Căpitanul meu nu face parte din 
grupa de ofiţeri anchetatori inspirați, aşa cum numai în romane 
apar. Posedaţi şi conectaţi la o inspiraţie divină, în momentul 
inspiraţiei li se relevă adevărul pe care-l ridică întocmai ca pe un 
ou, gata făcut, din cuibarul cald. Căpitanul Dan, cu chipul său nu 
prea atrăgător, mereu absent (în aparenţă), cu faţa somnolentă, 
cu un ochi aproape închis, urmărea cu indiferenţă (tot aparent) 
cele povestite de colonelul Ştefănescu. Între timp i se auzi 


glasul, alb: 

— Cine? Ce specialişti au lucrat cu schiţele? 

— Da, au lucrat. Imi vine greu să rostesc numele unor ofiţeri 
de toată încrederea, cu o competenţă de necontestat. Şi cu o 
probitate la fel. Este vorba de maiorii Panait şi Răducanu. Şi cu 
ei mai lucrează în birou inginerul lon Popovici. Pe schiţele sale 
nu s-a descoperit însă nici o urmă lăsată de fotografiere!... 

— Nu vi se pare ciudat acest fapt? insistă Dan. 

— A, nu. Inginerul lon Popovici este cinstea întruchipată. E în 
afara oricărei suspiciuni. Il iau pe răspunderea mea, pe girul 
meu moral. El, de altfel, ne-a făcut şi comanda de materiale din 
străinătate. Da, da, tovarăşe căpitan, pentru oricare din ei mi-aş 
băga mîna în foc. 

— l-aţi anunţat cumva de cele descoperite de ofiţerul cu 
documente secrete? 

— Pe cine? 

— Pe cei trei care lucrează în acelaşi birou la tancul de 
construcţie românească. 

— A, nu... Cum aş fi putut să comit aşa ceva? 

— Aţi procedat foarte bine, tovarăşe colonel. Nici în viitor ei 
nu trebuie să afle absolut nimic. Şi de miine, ofiţerul 
dumneavoastră cu documentele secrete va avea un ajutor... 

— Nu înţeleg, tovarăşe căpitan. 

Dan se corectă. 

— Să fiu explicit. De miine, ajutorul şi colaboratorul meu, 
prezent aici de faţă, locotenentul major Ulmu, va lucra pe lîngă 
ofiţerul dumneavoastră cu documentele secrete, îl va dubla în 
activitatea sa şi în acest timp va putea pune sub observaţie 
biroul. Ce zici, Ulmule? 

— Cred că este cea mai echitabilă soluţie, tovarăşe căpitan. 
Dar mi-aş permite o întrebare... 

— Vă rog, îl îndemnă colonelul Ştefănescu. 

— Aveţi încredere deplină şi în personalul de serviciu? 

— Schiţele sînt luate de ofiţerii ingineri şi inginerul Popovici 
din mîna ofițerului cu D. S.-uri şi predate tot în mîna lui. 
Personalul de serviciu nu pătrunde în birouri în timpul orelor de 
lucru. Şi în concluzie şi personalul de serviciu e la fel de atent 
verificat. 

— Foarte normal, tovarăşe colonel. Dar în pauza pentru 
gustarea de la ora 12 biroul rămîne deschis? 


— A, nu, cum vă imaginaţi aşa ceva. Schiţele sînt predate şi 
închise în seiful central. 

Ulmu trase un fum adînc din ţigară şi vorbi cu acelaşi ton 
absent: 

— Interesant, interesant... E necesar să lucrăm cu cea mai 
mare rapiditate. Explicabil, nu? E vorba de documente secrete şi 
extrem de importante pentru statul nostru. De aceea, vă rugăm, 
tovarăşe colonel, cea mai completă discreţie. Nimeni în afară de 
dumneavoastră şi, bineînţeles, de ofiţerul care v-a informat, să 
nu afle absolut nimic. Trebuie să acţionăm în aşa mod, ca 
nimeni din cei trei care lucrează la definitivarea proiectului 
tancului românesc să nu observe că ne interesăm de ei. Cazul 
este extrem de grav. Dar sperăm, cu ajutorul dumneavoastră, 
să-l ducem foarte curînd la bun sfîrşit. În primul rînd secretul cel 
mai desăvirşit. 

— Vă rog să aveţi toată încrederea în mine. Vom colabora, vă 
garantez, în mod ideal. 


Zilele au trecut liniştite. Aparent. Nimeni nu bănuia lupta 
acută şi ascunsă, care se ducea la serviciul lui Ştefănescu. Dan 
şi Ulmu încercau tot felul de soluţii, ipoteze, piste. Primul raport 
al lui Ulmu aduse, totuşi, cîteva date şi observaţii remarcabile şi 
demne de interes. 

— Tovarăşe căpitan, s-au mai descoperit, prin aceeaşi 
metodă, şi alte schiţe, şi nu puţine, care au dovedit prin analiză 
specială că au fost fotografiate. Dar curios, numai schiţele la 
care au lucrat cei doi maiori... 

Dan interveni cu promptitudine. 

— Adică maiorii Panait şi Răducanu. 

— Întocmai! 

Un timp Dan tamburină cu degetele pe marginea biroului. 

— Cine a rămas singur în birou, măcar pentru o clipă... Da, 
da, cu aparate speciale fotografierea se poate face într-o 
secundă... 

— Tot cei doi maiori... Răducanu de două ori. Da, da, nu mă 
înşel, în două rînduri. 

— Interesant, dragă Ulmule. Din ce în ce mai interesant. 
Le-ai cercetat dosarele, antecedentele, relaţiile actuale... Poate 


o observaţie personală. 

Ulmu îşi scoase caietul şcolăresc de care se folosea 
întotdeauna în asemenea ocazie. Urmărea pe caiet şi raporta 
concis, sobru. 

— Cu discreţia pe care mi-aţi recomandat-o m-am informat 
de toţi trei colaboratori. Maiorul Panait este un ofiţer extrem de 
capabil, a terminat şcoala militară în regimul nostru. Originea 
socială mic-burgheză. Părinţi oneşti. A urmat Academia militară 
tehnică şi studiile politehnice. Este inginer şi încă şef de 
promoţie. Un inovator studios şi îndirjit. Retras. Nu i se cunosc 
vicii. Un om extrem de muncitor şi serios. O singură hibă: soţia. 

— Vezi de ce nu m-am căsătorit eu, Ulmule. La ofiţerul stării 
civile, îţi parafezi odată cu certificatul stării civile şi hiba, cum ai 
numit-o tu. Şi pare-mi-se că n-ai greşit. Scuză-mă de 
întrerupere. Ai rămas la hibă... 

Ulmu îşi continuă cu precizie raportul minuţios... 

— Soţia lui Panait duce o viaţă uşoară, şi discutabilă, să nu 
zic un cuvînt mai aspru, un epitet prea tare. Într-un cuvînt e cam 
fluşturatică. Are o prietenă, care a atras-o în anturajul străinilor. 
Prietena ei e deocheată rău şi lucrează la o ambasadă 
occidentală. Primesc obiecte şi, mai ales, haine din pachet... 

— leftin, se interesă Dan cu o umbră de ironie amară. 

Ulmu, surprins, nu sesiză insinuarea maliţioasă a şefului său. 

— Asta nu am aflat, tovarăşe căpitan. Probabil că ieftine. 
Desigur ochii dulci totdeauna mai reduc din preţ... 

Dan observă cu acelaşi umor negru: 

— Garantez, Ulmule, că ai fi un negustor nerealizat. Cu 
asemenea concepţii, nu se poate altfel. 

Incepu să plouă cenuşiu, mărunt şi agasant. Ferestrele 
păreau spălate cu leşie. Pentru un timp cei doi ofiţeri ascultară 
numai ploaia de toamnă obsedantă şi deprimantă. Dan sparse 
tăcerea grea, de plumb... 

— Cred că-i vine rîndul maiorului inginer Răducanu. 

Ulmu se execută fără prea mult entuziasm. Nostalgia ploii 
de-afară, devastatoare, pătrunse şi în el. 

— Maiorul Răducanu este la fel de preţios. A terminat şi el 
Academia şi Politehnica. Onorabil. Are o familie liniştită, 
serioasă. Doi copii şi o soţie model. 

— Fără hibă, interveni insinuant căpitanul Dan. 

— Familia, da. Hiba o poartă ofiţerul. 


— Mă rog. Ce fel de hibă? 

Ulmu nu înţelese. Dori o explicaţie. 

— Tovarăşe căpitan, şi soarele, cîtu-i el de soare, are pete... 

— Bine, bine. Ce fel de pete? De ce mărime? 

— li cam place să bea. Nu exagerează, ce-i drept. Dar nu 
întoarce paharul de la gură plin! 

— Şi cel de-al treilea inginer? 

Ulmu îşi consultă cîteva clipe carnetul. 

— E vorba de inginerul lon Popovici. Este un savant eminent 
în meseria sa. Celibatar din convingere. Un model de etică şi 
morală. Originea socială excelentă. Un frate a murit pe front în 
Cehoslovacia. 

— Fără hibă, se interesă surizător Dan. 

— Fără, tovarăşe căpitan. 

— Cum? Şi chiar fără pete în soare? 

— Fără. 

— Bravo! lată avem şi noi un soare curat. Excelentă 
biografie! şi un zimbet jucăuş stăruia pe faţa lui Dan. 

— Da, tovarăşe căpitan, schiţele sale nu au probat că au fost 
fotografiate. Probabil a fost mai atent şi mai vigilent. Şi încă un 
fapt remarcabil. El nu a rămas niciodată singur în birou, nici o 
clipă. 

— Corect, constată Dan pe gînduri şi adaugă: Deci, în 
concluzie. 

— In concluzie? Cred că trebuie să-mi îndrept atenţia spre cei 
doi maiori: Panait şi Răducanu. Pe inginerul lon Popovici îl scot 
complet din cauză. 

— De ce, Ulmule? 

— ll iau pe răspunderea mea, tovarăşe căpitan. 

Dan îşi aprinse liniştit o ţigară. Trase adînc în piept fumul şi 
formă cîțiva colăcei albaştri pe care îi urmărea cum plutesc prin 
încăpere. In acele clipe părea total absent. De fapt, erau 
momentele sale de disimulată concentrare. Vorbi, mai tîrziu, cu 
glas fratern, cald, fără distanţă, ironie şi superioritate. 

— Ulmule, nu trebuie să semnezi nici o poliţă în alb. 

— Nu înţeleg, tovarăşe căpitan. 

— Nu trebuie să iei pe nimeni în braţe. Eu am o teorie a mea 
în asemenea situaţie precară. Pare-mi-se că ţi-am explicat-o de 
cîteva ori. Şi anume: să încercăm să privim şi dincolo de 
aparențele elementare. Bunăoară, în cazul nostru recent. Din 


trei inşi, numai doi oferă fapte grave şi acuzatoare: doar doi au 
stat singuri în birou, schiţele lor au dovedit că au fost 
fotografiate copios etc. Pe deasupra mai au, cum spui tu, şi 
hibe... Cine mă va convinge pe mine că cel de-al treilea, 
„îngeraşul” tău, nu le-a fotografiat tocmai el schiţele, iar 
lucrările sale le-a cruțat de aparatul fotografic? Sînt, oare, sigur, 
că nu tot el, intenţionat, a plecat cu cîte unul din birou, să-şi 
creeze alibiul, în timp ce unul din cei doi, care răminea în birou, 
îşi atrăgea automat suspiciuni? Nu cumva, „îngeraşul” este un 
precaut vinător de alibiuri... 

Ulmu nu-şi putu reţine observaţia. 

— Da, în teorie, aveţi perfectă dreptate... Am spus în teorie. 
Dar în practică mai există şi impresia directă, personală... 

Dan îi luă vorba din gură: 

— Subiectivă, înşelătoare. Nu zic, eu nu-s fără pete ca 
„îngeraşul” tău şi aş putea să greşesc acum, să te fac să-ţi pierzi 
timpul în mod inutil, să descopăr o pistă înfundată, dar te rog să 
respecţi dispoziţiunile mele: te ocupi în mod egal de toţi trei 
inginerii... Şi în mod conştiincios. Că mie mi-o mai căzut o belea 
pe cap. leri am fost într-o cercetare penală la Sibiu. Un individ, 
pe nume Carol Sindelar a fost ucis. O crimă aproape perfectă. 
Nici o urmă, nici un indiciu. Se bănuieşte că Sindelar a fost spion 
în slujba hitleriştilor. Că, probabil, cineva a dorit să-l reactiveze. 
Cu ajutorul cîinilor care au mirosit o batistă, scăpată în 
momentul împuşcării lui Sindelar de către asasin, s-a dovedit că 
asasinul s-a refugiat la gară. Am luat interogatoriu cîtorva inşi 
aflaţi la bufetul gării. Şi cineva a pomenit şi de inginerul lon 
Popovici. Nu c-ar fi asasinul, vai de mine. Ci de faptul că bea 
cam mult... Au băut împreună toată noaptea. Şi asta mi-a 
spus-o un băutor cu tradiţie incontestabilă. Deci nu fi, Ulmule, 
atit de sigur nici pe umbra ta. Toţi trei inginerii pot fi în egală 
măsură posibili sau probabili vinovaţi! 


* 


Pe chipul lui Crin radia satisfacția. Îşi împărțea zilele şi, 
uneori, nopţile lîngă cele două femei: Corina şi doamna Stoica. 
Proprietăreasa se împăcase, resemnată, cu gîndul că inginerul 
se va căsători cu buna şi tînăra ei prietenă. Corina părea că-l 
subjugase pe Crin cu frumusețea ei desăvirşită, cu pielea ei 


străvezie, cu carnaţia ei diafană. Era ca o făptură de vrajă şi vis 
răsărită dintr-o legendă de pe malurile Rinului. 

In genul ei miniatural, părea o păpuşă din ţara lui Andersen. 

Totuşi, cînd rămînea singur în camera sa, Crin era frămîntat 
de gînduri şi de întrebări cu soluţii imprevizibile. Atunci îşi 
umplea un pahar cu gin şi vorbea cu sine: „Am reuşit să-mi 
procur aproape toate microfilmele cu schiţele tancului. Nu-i rău, 
băiete! Aparatul meu minuscul de fotografiat de la distanţă şi-a 
făcut merituos datoria. Dar un lucru mă agasează: de ce nu 
aduc schiţa de ansamblu a tancului? Din care cauză această 
schiţă importantă nu apare în biroul nostru? Asta-i rău, băiete! 
Sînt eu un cascador, care nu pot bănui la ce încercări mă vor 
pune miine... să fi mirosit ceva... Să fiu suspectat? Flerul meu 
proverbial ar fi descoperit pînă acum... Şi, apoi, un alt fapt mă 
intrigă: şeful institutului nu-mi mai aminteşte de plecarea mea 
în străinătate! Şi am ales un loc sigur pentru microfilme: le-am 
introdus în tuburi speciale şi le-am ascuns în pămîntul unui 
cactus din odaie! Cit mi-a folosit mie pasiunea lui Nelu! Am să-i 
fiu recunoscător. li voi dărui un cactus de mare raritate! Merită!” 

Uşa se deschise. Tresări. Era Corina. 

— Nelule, tu mă iubeşti? Nu m-ai uitat? 

— Cum poţi să uiţi lumina zilei? 

— Jură-mi! 

— Îţi jur! 

— Cu mina pe inima mea! 

— Poftim! Jur! Jur! Jur! 


În acest timp cînd Crin îşi declara cu emoție dragostea, Dan 
împreună cu Ulmu verificau cu conştiinciozitate şi migală 
dosarele celor trei ingineri, descoperitorii unui nou tip de tanc. 

Căpitanul Dan constată cu calm: 

— Din dosare reiese cu claritate: dintre aceşti trei 
colaboratori, numai inginerul Popovici a fost recent în 
străinătate... Da, da şi un fapt curios: schiţele au fost 
fotografiate după întoarcerea la birou. 

— Ar putea fi o coincidenţă, tovarăşe căpitan! Totuşi, de la 
întoarcerea sa şi pînă la fotografiatul schițelor, au trecut 
aproape două săptămîni... Mi-aş permite o sugestie. 


— Dă-i drumul, Ulmule. 

Ofiţerul ezită cîteva clipe, apoi vorbi cu oarecare reţinere. 

— Actele secrete au fost fotografiate a doua zi după ce soţia 
maiorului Panait a fost văzută, cu certitudine, la barul 
„Ambasadorului” discutînd cu un străin... 

Dan făcu cîțiva paşi prin încăpere să se dezmorţească. Privi o 
clipă pe geam. Vorbi neutru: 

— E un fapt important. Despre el, neapărat, trebuie să ţinem 
seama în operaţiunea noastră extrem de dificilă. Şi de mare 
răspundere. Ai dreptate... Dar prea ne ies toate ca la carte, ca 
într-un roman de spionaj prost construit şi scris fără abilitate... 

Ulmu respectă pauza lungă a superiorului său, care îi vorbi 
abia în maşină: 

— Nu te supăra... Mie nu-mi plac asceţii... 

— Vreţi să spuneţi că inginerul Popovici este... 

— Exact. Asta am vrut să spun. Totdeauna prea multă 
corectitudine, prea multe reţineri, afişate cu stridenţe, pot fi 
dăunătoare pentru un ofiţer cu o misiune ca a noastră. Este? Au 
darul să te îmbrobodească. Aşa-i? 

Dar Dan nu aştepta răspunsul subalternului său, continuă 
vorbind mai mult pentru el: 

— Ne-am învăţat să considerăm spionii ca pe nişte 
aventurieri, care îşi risipesc viaţa în vicii, cu tot felul de băuturi 
şi cu tot felul de femei... O imagine deformată şi creată de 
literatura de aventuri occidentală. Da, da, o imagine greşită. Ştii 
care e prima calitate a spionului, un atribut esenţial? Să 
trăiască, atit fizic cît şi spiritual, ca un om obişnuit, un om 
cenuşiu, care nu se lasă remarcat cu nimic. Un modest 
muncitor, sau un modest funcţionar cu mînecuţe negre şi cu o 
faţă banală... Nu trebuie să-ţi atragă atenţia prin nimic... Dacă 
un asemenea personaj poartă într-o împrejurare oarecare o 
pălărie imensă, în clipa cînd îşi schimbă pălăria, nu-ţi mai lasă 
nici un amănunt după care să-l poţi recunoaşte. Acesta este 
rostul ochelarilor de soare fumurii, de care se face atita abuz în 
filmele polițiste... Crezi tu oare că soţia maiorului Panait, dacă ar 
face parte dintr-un grup de spioni, dacă ar avea intenţii 
necinstite, s-ar fi întîlnit cu acel străin în barul „Ambasadorului”? 
Ar comite o asemenea greşeală dacă ar fi numai o începătoare... 
În cazul nostru am recunoscut mîna unui spion versat, cu 
îndelungat stagiu de serviciu, cu o experienţă respectabilă în 


domeniul său... De aceea trebuie să nu ne grăbim... 


* 


Ulmu se afla la bufet lîngă inginerul Popovici. Era ora de 
pauză pentru masă. Fata uscăţivă din spatele barului era numai 
zimbet şi mişcare fără întrerupere. Inginerul achitase friptura, 
cînd fata i se adresă cu o timiditate controlată: 

— Mă iertaţi, tovarăşe inginer... 

— Mă rog, o încurajă Popovici. Vorbeşte! 

— Îmi vine foarte greu să vă amintesc... Dar luni avem 
controlul la gestiune... Mă văd obligată... 

— Explică-mi... Te ascult... 

Fata, deşi ardeleancă, nu se cunoştea de loc după vorbă. Nu 
avea accentul specific al ardelenilor şi nu folosea regionalismele 
decit atunci cînd trăia o stare emoţională. 

— Nu vă supăraţi, mă rog frumos, mi-aţi rămas dator înainte 
de a pleca în străinătate... Da, de luna trecut... Şi e musai că 
avem verificare. 

Ulmu îl studie pe inginer cu coada ochiului. Într-adevăr, 
Popovici nu părea de loc în apele lui. Ofiţerul observă pe faţa 
acestuia o umbră fugară de nemulţumire. Lovitura căzu asupra 
sa prin surprindere. Dar îşi reveni imediat. Pară totul cu un 
zimbet. 

— Ai uitat că sînt distrat? Poftim o sută de lei... 

Femeia se scuză ruşinată. 

— Vai, e prea mult... 

Popovici i se adresă binevoitor. 

— Te rog, fă-mi plăcerea şi păstrează restul... 

Barmaniţa protestă: 

— A, nu... Nu se poate... E prea mult, domnule inginer. 
Femeia continuă cu vocea scăzută: Cum să primesc atita 
bănet... îmi datoraţi numai douăzeci şi doi de lei... Vă înapoiez 
şaptezeci... 

— Te rog să-i reţii pe toţi!... Consideră că astăzi este ziua 
mea de naştere... Sau ziua cînd mi-a zimbit o fată atit de 
frumoasă ca dumneata... Eu decid, nu? 

Îi alinta bărbia. 

Lui Ulmu nu-i scăpă această scenă. O înregistră pînă la 
ultimul amănunt. Aflase că inginerul, ca oricare am de ştiinţă, 


este mereu distrat, dar mai ştia că e stăpiînit în egală măsură şi 
de avariţie. O umbră de îndoială a început să-l frămînte: „Ce-ar 
fi să încerc o verificare cu subtilitate? Poate fi doar o bănuială, 
se poate să fi greşit eu, desigur, ce poate... Aş face această 
verificare mai mult pentru a spulbera suspiciunile şefului meu... 
Cred că Dan a ales o pantă greşită şi prea în zig-zag... De data 
asta, însă, simt şi eu o umbră de curiozitate...” 

Ulmu mormăi ceva de neînțeles şi scuipă chiştocul de ţigară 
care îi fripse buza. Îşi continuă gîndurile: „Instinctiv ceva mă 
îndeamnă să încep verificarea imediat. Parcă nu am linişte...” 

Fluieră încetişor o doină tărăgănată, aşa cum avea obiceiul 
cînd ceva începea să-l intereseze în mod deosebit. In timp ce 
mergea spre biroul său îşi mai spuse în gînd: „Totuşi nu, mi-aş 
paria salariul pentru această ipoteză. Ar fi un risc prea mare!” 

În dosul unui birou lung stătea căpitanul, pe lîngă care fusese 
însărcinat să lucreze Ulmu, colaboratorul lui Dan. Acesta fuma 
pipă şi Ulmu deschise ferestrele să intre aer curat. 

— Vă deranjează fumul? 

— Şi eu sînt fumător, tovarăşe căpitan. 

— Mda! Dar pe mine mă supără fereastra deschisă... Nu-mi 
prieşte curentul... 

Lui Ulmu, acest căpitan cu toane şi tipicuri, nu-i prea mergea 
la inimă. Dar era obligat să-l suporte, ba, colac peste pupăză, să 
se poarte foarte reverenţios cu el. Inchise fereastra, şi i se 
adresă cu un ton politicos: 

— Tovarăşe căpitan, am nevoie de ajutorul dumneavoastră. 

Fără entuziasm, rosti printre buze un „mda” specific, care 
putea să însemne şi „da” şi „nu.” 

— Tovarăşe căpitan, dumneavoastră vă ocupați cu 
documentele secrete? 

— Mda... Şi ce-i cu asta? 

Pe Ulmu începuse să-l agaseze acest „mda” invariabil. Dar 
continua, totuşi, cu o iritare bine ascunsă. 

— Vă propun să-i cereţi inginerului lon Popovici un manual de 
mecanică de un autor străin... Numele autorului e la discreţia 
dumneavoastră... Da, rugaţi-l să vă înapoieze acest manual pe 
care i l-aţi împrumutat înaintea plecării sale în străinătate... 

— Mda... Dar eu nu i-am împrumutat un asemenea manual... 

Ulmu abia se stăpîni mai departe. 

— Sînt convins, tovarăşe căpitan, dar este în interesul 


cercetărilor noastre... 

— Mda... 

— Mă interesează enorm răspunsul inginerului... Dar, vă rog, 
să-i vorbiţi cu toată convingerea, să nu observe cumva că i-am 
întins o cursă. E o chestiune de abilitate... 

Greu şi-l închipuia Ulmu pe căpitanul său abil în această 
acţiune. Se putea deduce după mersul său anevoios că are de 
înfăptuit ceva ce nu-i convenea. Închise uşa cu brutalitate, iar 
Ulmu profită de absenţa sa ca să deschidă larg geamurile să 
iasă fumul gros de tutun. Începu pentru el marea aşteptare. De 
acest răspuns urma alegerea unei alte piste. Căpitanul se 
întoarse după citeva minute. Cum deschise uşa, răcni ca la un 
cutremur: 

— Ferestrele! 

Ulmu abia îşi stăpîni zimbetul auzind din nou o mică 
informare despre ravagiile curentului în ultimele două secole. Fu 
obligat să intervină în cursul torentului de argumente: 

— lertaţi-mă că vă întrerup... recunosc şi vă alătur 
convingerea mea definitivă: nu voi mai deschide o fereastră în 
tot restul vieţii mele... Dar cum a mers cu manualul de 
mecanică? 

— Mda... A recunoscut că-i „îimprumutasem” acest manual... 
A spus că în citeva zile mi-l va duce... Dar vă atenţionez: 
inginerul Popovici e un monument a tot ce înseamnă un om 
distrat... În fiecare dimineaţă mă întreabă, o dată sau de mai 
multe ori, în ce zi sîntem azi... De multe ori îşi uită umbrela sau 
galoşii la birou... Sau îşi caută galoşii pe care îi are în picioare... 


* 


Ulmu îi povesti pe larg căpitanului Dan despre cele 
întîmplate la birou în acea dimineaţă. Tamburinînd cu degetele 
pe cristalul biroului, Dan părea că-l ascultă absent, depărtat. 
Vorbi abia după ce îşi aprinse ţigara: 

— Neîndoios... Prea multe „amnezii” chiar pentru unul care 
se află într-o stare de permanentă distracție... Cam suspecte 
aceste „amnezii”... Dar nu trebuie să sărim peste cal... Vom 
urma şi această pistă în egală măsură cu celelalte. 

Dan făcu în tăcere cîțiva paşi, să se destindă, prin birou. 
Continuă: 


— Să verificăm, să verificăm şi iar să verificăm. Fără să fim 
simţiţi, cel, sau cei care acţionează sînt extrem de abili şi 
versaţi... Dacă ne simt, păsăricile îşi vor lua zborul... Şi nu 
trebuie să ne scape din mînă... 

Ulmu ceru permisiunea să-şi aprindă o ţigară. Dan continuă: 

— Ai spus că are un frate căzut pe front? 

— Exact. 

— Unde, Ulmule? 

— In Cehoslovacia... 

Urmă o scurtă tăcere, pe care o sparse Dan. 

— Pe ce dată? 

— În aprilie 1945. 

— Ziua? 

— Nu o cunosc, tovarăşe căpitan. 

— Şi tocmai ziua era importantă... 

Ulmu îndrăzni: 

— Nimic mai simplu, tovarăşe căpitan. O verificăm la 
unitatea în care a luptat şi a murit ca erou fratele său... 

Dan îşi reţinu un zîmbet: 

— Ai perspicacitate, Ulmule. 

— Da la dumneavoastră m-am molipsit... 

— Vezi că e o „boală” cronică i Ai grijă. 

Ulmu sună la statul major să afle unde se găsesc actele 
unităţii în care a căzut fratele inginerului Popovici. Răspunsul nu 
a întîrziat. Actele se aflau la un regiment în Ardeal. 

— La orele 16 treci să mă iei cu maşina, dragă Ulmule. 

— Pînă miine dimineaţă trebuie să fiu din nou prezent la 
„Slujbă”... Şi am un şef, un căpitan, care duce o luptă acerbă pe 
plan local împotriva curentului... Zău, să nu doriţi să-l 
cunoaşteţi... E contraindicat... 

Abia noaptea tirziu, au descoperit în maldărul de dosare 
colbăite, îngălbenite de vreme şi încercate de molii, livretul 
militar şi actul de deces cu datele fratelui inginerului Popovici. 
Decesul lui Crin Popovici era consemnat în mod legal şi cu toate 
parafele în ordine. Da, se dovedea prin semnături şi martori că 
soldatul Crin Popovici şi-a găsit moarte de adevărat erou, 
moarte acoperită cu glorie. 

— Ce zici, Ulmule? 

— Ne-a cam închis gura... Nu? 

— Ce mai putem face, tovarăşe căpitan? 


— Putem face cale întoarsă şi cu coada între picioare. Aici nu 
ne-a ieşit pasenţa... 

— Mai avem noi şi alte cărţi întinse pe masă... Gata întinse... 

Erau pe punctul să înapoieze dosarul cu actele eroului din 
Tatra, Crin Popovici, cînd Ulmu izbucni într-un chiot de 
entuziasm. 

— Evrika, tovarăşe căpitan... Da, Evrika!... 

Dan nu-l mai văzuse pe subalternul său atit de emoţionat şi, 
mai ales, atît de entuziast, de exuberant. 

— Ei, stăpîneşte-te! 

— Evrika, pentru toată omenirea... 

— Ce s-a întîmplat, Ulmule? 

Bombiîndu-şi pieptul, raportă cu o infatuare confecţionată 
„ad-hoc” şi uşor de descoperit. 

— Tovarăşe căpitan, raportez: am descoperit un fapt 
extraordinar... S-ar putea spune chiar senzaţional! 

— lar te-ai îngîmfat... 

— Merit chiar să mă laud, glumi Ulmu. 

— Nu înţeleg nimic... 

— Veţi înţelege dacă veţi citi data naşterii... 

Dan cercetă cu atenţie actul de deces, în timp ce Ulmu 
continuă sigur pe el: 

— Poftiţi! Născut la Bucureşti în 16 aprilie 1923... 

— Tot, nu înţeleg, Ulmule? 

— Cum, data nu vă spune nimic? 

— Ce-i extraordinar în asta? 

— Imi permiteţi atunci să completez: inginerul lon Popovici e 
născut tot la Bucureşti și tot în 16 aprilie 1923... 

— Straşnică observaţie. Meriţi felicitări, Ulmule! Primeşte-le! 
Deci inginerul lon Popovici şi fratele său, eroul Crin Popovici, sînt 
fraţi gemeni... Excelent! 

— De aici asemănarea atit de perfectă... S-ar fi putut înlocui 
unul pe altul... Ingenioasă idee... 

Dan îi răpi lui Ulmu din entuziasm: 

— Bine, Ulmule, dar citeşte în actul de deces... Scrie clar că 
ostaşul Crin Popovici a fost ucis în fierberea luptelor de pe 
Tatra... 

Ulmu nu cedă. 

— Tocmai aceasta rămîne să verificăm în mod minuţios şi cu 
toată seriozitatea. 


Căpitanul vorbi cu un umor amar: 

— Vom merge deci în Tatra... Îi vom căuta mormîntul şi vom 
deshuma cadavrul după atît noian de vreme... Şi prin ce îl vom 
putea identifica pe eroul Crin Popovici? Aud? 

— Nu te gindeşti că acest act de deces este legal... 

— Tovarăşe căpitan, actele se mai pot măslui... 

— E absurd, Ulmule. 

— Se mai întîmplă pe front... În buluceala războiului... 

— Să zicem că ai dreptate... Cum, mă rog, ai să verifici 
aceste acte... 

Ulmu rămas o clipă pe ginduri. Supărat abia murmură: 

— Vă cer o „întrerupere de joc”, o pauză de reflectare... Nu 
am o idee precisă. Nici o soluţie veridică şi controlabilă... 

Dan îl bătu amical pe umăr: 

— Atunci haidem, eu am găsit soluţia... 

Ulmu radia de bucurie: 

— Aş putea s-o aflu, tovarăşe căpitan? 

— Toate la timpul oportun... Dar te văd prea curios. De ce nu 
te gindeşti la fişa medicală a inginerului Popovici? 

— Acum, mi-a venit rîndul să nu pricep eu... Vă cer iertare... 

Căpitanul îşi aprinse o nouă ţigară de la vechiul chiştoc. 

— Chiar şi doi fraţi gemeni, oricît ar fi de asemănători, au 
ceva care să-i deosebească: o aluniţă, un semn particular, o 
boală... Ei, dacă am fi avut amprenta inginerului Popovici, 
înainte de plecarea sa în străinătate, acum am fi avut doar un 
galop de sănătate... 


Împreună cu medicul institutului, colonelul Vasilescu, cei doi 
ofiţeri cercetară, cu explicabilă atenţie, fișa medicală a 
inginerului lon Popovici. Constatară că inginerul nu avea semne 
particulare distinctive, suferise doar o operaţie de amigdalită, şi 
se afla în tratament la secţia stomatologică a policlinicii militare 
de la Casa Oştirii. 

— Să mergem imediat, tovarăşe căpitan. 

— Nu te grăbi, Ulmule. Operația de amigadalită e în favoarea 
noastră... Şi mai este ceva deosebit de important... 

— Vă referiţi la stomatologie? 

— Nu. Vreau să-ţi pun spiritul de observaţie la încercare... 


O bună bucată de drum, în maşină, în drum spre policlinica 
militară, Ulmu se frămîntă. Dar nu ajunse la aici un rezultat 
concret şi echitabil. 

— Mă predau, tovarăşe căpitan. 

— Aşa de uşor, Ulmule? Mă decepţionezi. Parol! 

Un timp tăcură amindoi. 

— Ai uitat că inginerul Popovici a fost semnalat în gara din 
Sibiu, atunci cînd un fost spion hitlerist a fost ucis, refuzind 
reactivarea? 

— Nu, asta nu aş fi putut uita... 

— Perfect... Criminalul şi-a uitat batista la locul crimei... 

— Da. A fost o greşeală de bucher... 

— Intocmai. Dar această omisiune ne poate fi salutară. 

— Am înţeles, tovarăşe căpitan. Dar urmele? 

— Ai dedus cu precizie. Dacă n-ar exista un „dar”. Pricepi... 

— Nu, nu sînt lămurit... 

— Nu ştiu dacă ţi-am spus, Ulmule, că în noaptea crimei 
ploua. O ploaie de toamnă... De octombrie... Această ploaie ar fi 
putut să şteargă urmele... Aici e aici... 

— Dar cîinele poliţist a constatat după miros că asasinul s-a 
îndreptat spre gară. 

— Aşa, aşa, dar mirosul a fost mai persistent. 

Au ajuns la policlinică. Aici au pus la cale marea cursă pentru 
lon sau Crin Popovici... 


Inginerul Popovici se îndreptă pe un coridor lung, cu uşi 
turnante, spre cabinetul colonelului medic Zăgan. Nu se putea 
spune că înlocuitorul lui lon Popovici se simţea în toate apele 
sale. Nu dormise toată noaptea. Se aştepta, desigur, la întîlnirea 
sa cu stomatologul. Luase, de altfel, toate măsurile din 
străinătate. Dar, totuşi, această zi însemna pentru el trecerea 
printr-un examen pretenţios. Se ferea, explicabil, de cuvîntul 
periculos. Cu un oarecare tremur nervos bătu în uşă. Cînd îi 
întîmpină zîmbetul deschis al lui Zăgan, Crin se simţi stăpîn pe 
situaţie. Medicul îl certă cu aer dorit de ofensă. 

— Tovarăşe inginer, m-ai lăsat să te aştept cam multişor... 
Dă-mi voie să-ţi prezint pe un coleg... 

Crin strînse mîna lui Dan, fără să bănuiască în persoana 


acestuia pe adversarul său periculos, care-i întindea cursă după 
cursă. Căpitanul de securitate dori să fie prezent la această 
nouă verificare pentru a putea urmări din apropiere orice 
muşchi de pe obrazul lui Crin. 

— Poftiţi în „sala de operaţie”, glumi medicul Zăgan şi îi 
arătă uşa capitonată. 

Dar Crin se opri în prag. 

— Am fost plecat în străinătate... 

Medicul îl întrerupse: 

— Ştiu, domnule inginer, o ştiu bine... 

— Dar nu ştiţi că acolo mi-am terminat lucrarea dentară... 

— Asta nu o mai ştiu. Dar aşa ceva se numeşte trădare... Da, 
trădarea medicului curant... 

Crin rise cu poftă: 

— Dar mai am dantură şi pentru dumneavoastră. Credeţi-mă, 
nu aş fi putut aştepta pînă la întoarcerea în ţară... Chiar din 
primele zile plomba a căzut... 

— Aţi procedat bine... 

— Mai ales că am avut şi suficient timp liber. 

Doctorul îl împinse în faţa „scaunului de supliciu”, în timp ce 
îi mărturisea cu o supărare vizibil confecţionată: 

— Dar m-aţi făcut curios, domnule inginer... Trebuie să 
înţelegeţi că este o invidie profesională, deci creatoare. Abia 
aştept să le admir opera... 

Apoi, îl strigă pe Dan, stomatologul improvizat: 

— Nu eşti curios, colega? 

Dan se apropie şi el. 

Crin simţea că i se îmbrobonise fruntea. Bineînţeles, se 
pregătise din timp pentru această întîlnire de neevitat. Dan 
observă că operaţia de amigdalită fusese efectuată, în timp ce 
Zăgan preciză: 

— Nu-i un lucru rău... Dar ce văd? Aţi asudat, domnule 
inginer... Aceeaşi atavică spaimă faţă de bormaşină, nu? Beţi 
puţină apă... g 

Sudoarea curgea acum şi pe obrajii lui Crin. Işi clăti gura cu 
apă. Se linişti abia cînd auzi vocea tonică în care nu descoperi 
nici o inflexiune, nici o undă de îndoială a medicului dentist. 

— Am impresia că cel care m-a înlocuit pe mine s-a cam 
grăbit... 

— Desigur, nu a avut prea multe zile la dispoziţie, 


A: 


i întări 


Crin observaţia cu multă bunăvoință. 

— Se cunoaşte... Şi nu trebuie să uităm şi puţina doză de 
neglijenţă... Deschideţi, vă rog, gura din nou... 

Vrînd, nevrînd, Crin se execută. Zăgan îl chemă din nou pe 
Dan: 

— Priveşte, doctore, cît de zorit a lucrat... Tovarăşe inginer, 
ai venit la timp, plomba de la măsea abia se mai ţine... Poftiţi! 

Plomba atinsă cu un cleşte se desprinse cu uşurinţă. 

— Vedeţi, domnule inginer, trebuie să reluăm lucrul nostru 
Dar de astă dată fără grabă... O lucrare durabilă... Asta depinde 
în bună măsură şi de dumneavoastră, să nu ne puneţi greutăţi 
în muncă... 

— Promit, se grăbi înviorat Crin, convins fiind că examenul 
l-a trecut cu un calificativ excepţional. Deci miine la orele 17... 
Nu? 

Medicul consimţi şi radios Crin se despărţi cu o mulţumire 
care i se descifra clar pe faţă. 

După plecarea inginerului, Dan îşi scoase halatul şi se adresă 
colonelului Zăgan. 

— Ce rezultate, tovarăşe colonel? 

Medicul nu răspunse imediat, mai studie un timp plomba din 
palma sa. Vorbi rar: 

— Da, e o imitație perfectă... Aş spune chiar artistică... Au 
lucrat cu multă măiestrie... Dar... 

Medicul se opri, aşa că Dan a fost obligat să intervină: 

— Ce înseamnă acest „dar”? 

— Da, există un „dar” esenţial... Eu îmi cunosc bine 
„manopera” chiar atunci cînd este imitată cu măiestrie... 

— În concluzie, se interesă Dan. 

— Nu este lucrarea mea... 

— Deci nu este inginerul Popovici lon... Aşa să cred? 

— Sînt convins, tovarăşe căpitan. Deşi, repet, imitaţia este 
uluitoare, o lucrare dentară aproape identică... 

In acele clipe în mintea lui scînteie o revelaţie: inginerul lon 
Popovici a fost înlocuit, cu voia sau cu opunerea, cu acceptarea 
sau cu forţa, în ultima sa călătorie în străinătate. Dar cu cine 
putea fi înlocuit? Numai cu fratele său geamăn, desigur. Fratele 
său este însă „căzut” pe front din aprilie 1945... Dar cine ne 
poate convinge cu certitudine că acel „Crin Popovici” şi-a găsit 
moarte de „erou”... Actele? 


— Beţi o cafea, tovarăşe căpitan? 

Trezit din meditaţia sa, Dan răspunse cu politeţe: 

— V-aş fi chiar recunoscător, tovarăşe colonel. Acest caz mă 
suprasolicită... Mai ales nervos... 

Colonelul puse în acţiune ibricul electric şi i se adresă lui 
Dan: 

— Vă mai sînt util cu ceva, tovarăşe căpitan? Aş fi fericit 
dacă v-aş putea fi de folos şi pe mai departe... 

— Vă mulţumesc de toate cite aţi făcut pentru noi... Vă 
rămînem recunoscători... Ar mai exista o singură problemă de 
soluţionat... Desigur, dacă nu vă va fi prea dificil... 

— Vă stau la dispoziţie cu toată afecțiunea. 

Doctorul se scuză, îndreptindu-se spre telefonul care ţiriia 
asurzitor. Ridică receptorul şi, după citeva cuvinte, i se adresă 
lui Dan: 

— Este pentru dumneavoastră, tovarăşe căpitan. 

Dan recunoscu glasul lui Ulmu. Locotenentul major îi raportă 
laconic că batista de la Sibiu, din cauza ploii, nu mai păstrează 
mirosul specific, aşa cum prevăzuseră amindoi. 

Dan îi ordonă lui Ulmu ca în două zile să se afle toate datele 
care se mai pot afla, în legătură cu Crin, cu „eroul” din aprilie 
1945. Să cerceteze şi documentele rămase din arhiva Siguranţei 
şi să nu ocolească şi calea orală, să discute cu foştii săi colegi 
de şcoală. Dar toate executate sub comandamentul unei „alerte 
fulger”, de gradul întii. 

Sorbi din cafea, apoi Dan îşi continuă discuţia întreruptă de 
telefon cu colonelul medic atît de agreabil. 

— Şi pentru că sînteţi hotărît să ne ajutaţi, aşa cum aţi 
făcut-o cu generozitate şi pînă acum, vom apela din nou la 
dumneavoastră... 

— Mă rog... 

— Avem informaţii că individul, care se dă drept inginerul 
Popovici, este un spion. Trebuie să-i barăm faptele criminale 
care atentează la viaţa noastră paşnică... Nu? 

— De acord. Dar cum vă pot fi de folos? 

Dan îşi aprinse o nouă ţigară, după ce îi udă un capăt între 
buzele sale. 

— Popovici, să-l numim aşa, ca s-ar putea să nu greşim, după 
bănuielile mele. Da, acest pretins inginer va urma tratamentul la 
dumneavoastră chiar începînd de miine... Bun! În plombă, sau 


mai nimerit zis, cu plomba pe care i-o veţi administra să 
introduceţi şi acest minuscul aparat... Priviţi-l! 

Medicul privi în palma sa un aparat liliputan, care ar fi putut 
fi ascuns într-o măsea şi acoperit cu o plombă. Constată cu 
surprindere: 

— E fin şi lucrat ca o bijuterie! 

— Da. Şi nouă ne este de mare utilitate. Este un 
microemiţător de unde extrem de sensibil... Cu ajutorul său 
putem urmări fiecare deplasare a infractorului pus sub o 
observaţie atentă. Nu vrem să scăpăm din mînă această pasăre 
rară... Cu semnalele emise de aparat putem să-l descoperim şi 
în gaură de şarpe... 


Prima grijă a lui Crin a fost să-şi procure manualul de 
mecanică în limba franceză şi să-l înapoieze căpitanului 
însărcinat cu vegherea şi păstrarea documentelor secrete. 
Emiţătorul intrase în funcţiune, dar Crin nu bănui nimic. Işi 
continua aventura cu Corina Vlad netulburat de nimeni, nici 
măcar de indiscreţia abuzivă a gazdei sale. In sinea sa era 
mulţumit: trecuse cu succes cel mai greu examen al său, proba 
dentară. Îl irita doar o singură problemă, de fapt esenţială 
pentru el: de ce nu au apărut încă în birou schiţele asamblate 
ale tancului în lucru? 

De aceea în ziua cînd, datorită lui Dan şi, mai cu seamă, a lui 
Ulmu, li se distribuiră în birou schiţele integrale ale tancului, Crin 
nu-şi putu reţine bătăile galopante ale inimii. Se prefăcu cu 
abilitate că nu acordă prea mare importanţă acestor schiţe. Dar 
pentru el se declanşase ora H. Era apogeul misiunii sale secrete. 
Începuse marea aventură. Nu-i venea să creadă că schiţa 
generală a tancului se afla chiar în biroul său, la dispoziţia sa. 
Era clipa mult dorită şi mult aşteptată. Acum, după ce va filma 
schiţele, putea să dispară liniştit din ţară. Se şi vedea în 
străinătate cu un nou şi redutabil succes la victoriosul său 
bilanţ. Cu aparatul său special de fotografiat de la distanţă, cu 
maximă prudenţă şi deosebită dexteritate, întipări imaginea 
celor patru schiţe cu dispozitivul general al noului tip al tancului 
de invenţie românească. Ascunse cele patru microfilme. Se 
simţea fericit, îşi îndeplinise cu brio misiunea. Plutea în al 


nouălea cer. De aceea duse cu el acasă două sticle de 
„Murfatlar” şi o sticlă de coniac: „Îmi voi sărbători logodna cu 
Corina, da, o voi invita şi pe doamna Stoica. Va fi minunat! Vor 
plinge cu lacrimi de crocodil cînd vor observa că logodnicul a 
dispărut spectaculos chiar în «noaptea nunţii». Le voi trimite din 
străinătate o ilustrată cu gînduri consolatoare. Să nu vadă că-s 
lipsit de bunele maniere!” 

Cum ajunse acasă, după ce se simţi neobservat, ascunse şi 
aceste patru microfilme, aflate în aceleaşi tuburi izolatoare, în 
vechea şi sigura sa ascunzătoare: în pămîntul din cutia unuia din 
cactuşi. Fluieră fericit şi intră sub biciul de foc şi de gheaţă al 
unui duş scoţian, vechea sa pasiune. Se simţea odihnit şi 
reconfortat. Acasă nu găsi pe nimeni, aşa că după duş se întinse 
în pat pînă la sosirea gazdei. Era gata să aţipească liniştit cînd 
soneria de la intrare sună discret. Se trezi buimac. „Pe cine 
dracu' o fi căutînd la ora asta? Proprietăreasa nu poate fi. Sau 
poate şi-a uitat cheile acasă. S-a mai întîmplat şi altădată! Să 
merg să-i deschid!” Dar soneria încetă ca prin farmec. „Pe 
dracu’ s-a plictisit sunînd şi a plecat. Cine ştie ce neghiob 
incurabil!” îşi aruncă halatul de pe el şi se întinse la loc în pat. 
Visa cu ochii deschişi şi cu mîinile sub cap. Tresări. Auzise un 
zgomot. Nu i s-a părut. Se linişti şi visa mai departe cu ochii 
deschişi. Aproape să aţipească din nou cînd simţi că uşa 
camerei sale se deschide uşor, aproape fără zgomot. În pragul 
camerei sale apăru silueta unui individ înalt, puţin adus de 
spate, cu umerii largi, colosal de puternic. Vorbi moale, 
tărăgănat, cu un ton indiferent: 

— Bucuros de oaspeţi?... 

Se observă bine că prezenţa lui Crin nu-i făcea individului nici 
o plăcere, nu-i producea nici un entuziasm molipsitor. Oaspetele 
îşi împinse pălăria cu boruri largi doar cu un singur gest spre 
ceafă. Apoi se aşeză pe un fotoliu. 

— Domnule Crin Popovici, sper că e nimerit să isprăvim cu 
acest joc copilăresc... Haide, de, e timpul să redevenim serioşi... 
Ultimele cuvinte le spuse cu un ton autoritar. Crin îndrăzni: 

— Cine eşti şi ce cauţi în camera mea? Aud? 

Individul încercă un zîmbet dispreţuitor. 

— Eu să fi fost în locul dumitale, mai întîi m-aş fi sculat în 
picioare şi aş fi oferit un scaun unui vizitator! Dar politeţea nu-i 
obligatorie pentru fiecare om... Mai ales pentru dumneata... 


— Dumneata, pare-mi-se, eşti un vizitator nepoftit... Da, şi 
nedorit... 

Individul zimbi din nou pieziş: 

— Nedorit? asta rămîne de văzut... Deocamdată! 

Individul îşi schimbă locul, se aşeză pe un fotoliu mai comod 
din apropiere, din care putea mai lesne să controleze fiecare 
mişcare a lui Crin. îşi aprinse tacticos o ţigară, în timp ce Crin, 
continuîndu-şi jocul, se ridică în picioare, se întoarse, frecîndu-şi 
ochii cu gest de somnoros. Intrusul îl privea cu indiferenţă, sau 
aparentă indiferenţă. Vorbi cu o voce apatică: 

— Sper că o să ai timp suficient de dormit!... Dialogul nostru 
va fi, bănuiesc, foarte scurt şi se va încheia într-o înţelegere 
deplină... Ca la O.N.U. 

Rise sec şi trase mult fum în plămiîni, pe care apoi îl slobozi în 
rotocoale concentrice şi albăstrui. Părea că în acele clipe îi 
pasionează cu voluptate doar drumul fumului. 

Crin se aşeză pe pat. 

— Atunci vă ascult, stimate şi onorabile domn. Cum să vă 
spun? 

Intrusul rîse ca de o glumă reuşită. ` 

— Numele meu n-are nici o importanţă... Intocmai ca şi 
numele tău... Nu merită să ne încărcăm memoria cu ele... Am 
dreptate? 

— Fie, căzu de acord Crin. Atunci probabil o să-mi satisfaci 
curiozitatea şi o să-mi destăinuieşti ce vînt te-a adus să mă 
onorezi cu plăcuta ta prezență... Aş spune chiar fermecătoare 
persoană... 

Individul făcu o plecăciune exagerată şi ridicolă. 

— Mulţumesc pentru delicateţe şi în egală măsură şi pentru 
irezistibilele complimente. Din partea mea, idem şi din toată 
inima! Ce m-a adus la tine? Ha, ha, ha... la ghici ghicitoarea 
mea? 

— Nu sînt ghicitor! 

— Se vede... Atunci te voi ajuta... M-au adus nişte făpturi 
fragile şi nevinovate, care poartă numele nobil de microfilme ale 
noului tip de tanc românesc... E limpede? 

Crin rise forţat, fals. Prevedea o luptă acerbă a nervilor şi nu 
putea să-i prevadă rezultatul. Individul din faţa sa nu era un tip 
de lepădat. Părea extrem de stăpîn pe voinţa sa şi sigur pe forţa 
sa rar întîlnită. De aceea îi răspunse pe ton glumet. 


— Să ştii că nu sînt amator de glume proaste... 

— Eu şi mai mult, replică liniştit necunoscutul. 

O tăcere se aşternu grea şi apăsătoare ca pe un cîmp răscolit 
de bătălie. Işi auzeau respiraţiile. Şi gîndurile. Primul sparse 
tăcerea Crin, cuprins de o panică interioară, nevăzind nici o 
ieşire, momentană, din impasul în care intrase. 

— Ce te face să crezi că aş fi posesorul unor asemenea 
microfilme?... De ce rizi?... Pentru ce crezi că am intenţionat 
să-mi fotografiez propriile mele schiţe de la birou?... Cu ce scop 
precis? 

Intrusul rîse cu neruşinare, obraznic. 

— Cu ce scop? Asta e bună... Să le pui la clocit... Să te ajute 
să ghiceşti în cafea, sau în iaurt... E bună? Tii, cu ce mieluşel am 
onoarea să discut... Începi să devii amuzant... 

Crin înscenă o revoltă: 

— Cine te-a adus aici? 

— Cine? Instinctul... Flerul meu, domnule Popovici... sau 
dacă vrei, chiar intuiţia... 

Crin continuă scena: 

— Intuiţia mai bine te-ar povăţui să părăseşti imediat 
această încăpere pe care plătesc chirie şi îmi aparţine legal... 

— lată, în sfîrşit, am întîlnit şi un om al legii. De mult visam 
un asemenea specimen... Îmi vine rîndul să-ţi mulţumesc pentru 
acest exemplar legal ce mi-l oferi cu atita inocenţă... Să lăsăm 
vorbele goale deoparte. Îţi mărturisesc deschis: sîntem în 
concurenţă, cum s-ar spune, care pe care îl va dovedi... 

Crin ascultă din ce în ce mai timorat. Transformarea subită i 
se putea citi pe faţă. In zadar încerca să o ascundă. 
Necunoscutul din faţa sa i se părea neobişnuit de tare. Părea 
informat şi posesor al unor date compromiţătoare pentru el. Mai 
era inteligent, puternic şi fără scrupule. Se cunoştea că ucide cu 
sînge rece, fără nici o tresărire sau remuşcare. Înţelese că i-a 
fost sortit să se înfrunte cu un adevăr de talia sa. Nu o dată se 
răfuise cu agenţii trusturilor adverse, dar niciodată nu i-a fost 
dat să întiîlnească un adversar de o asemenea proporţie. Se ruga 
în acele clipe să se întoarcă din oraş doamna Stoica. l-ar fi dat 
un răgaz de gindire, în care timp, să-şi poată confecţiona un 
plan bine pus la punct. 

— Fumezi? Şi oaspetele îi întinse cu un gest exagerat de 
elegant portţigaretul. 


Crin din precauţie refuză. 

— Sper că nu o să-mi refuzi şi dorinţa de a pleca de aici cu 
microfilmele... Ce zici? 

Crin încercă o nouă salvare. | se adresă cu un ton pueril: 

— Domnul meu, ai avut haz în acest sfert de oră. Şi îţi sînt 
recunoscător. Dar îmi place să cred că farsa s-a terminat. Da, 
s-a sfîrşit comedia! Şi. acum, după ce am ris copios, ne luăm 
cavalereşte şi prieteneşte un drag şi cald „rămas bun”... Din 
cînd în cînd putem să ne mai trimitem cite o ilustrată... Dar să 
ştii că nu-i obligatoriu... 

Individul se sculă brusc de pe fotoliu. Părea şi mai 
mătăhălos, mai înalt şi mai puternic. 

— Pentru că tot am ajuns la ilustrate, permite-mi să-ţi arăt şi 
eu fotografia asta... Nu-i chiar o poză idilică de familie... Dar 
cred că te va impresiona! 

Crin după ce recunoscu fotografia simţi nevoia să deschidă 
fereastra, să tragă mult aer în piept, să nu se sufoce. Palid, 
asudat, măcinat, dezumflat, se prăbuşi pe un scaun din 
apropiere. Acum arăta ca o cîrpă la picioarele colosului din 
încăpere. Glasul moale, tărăgănat, aparent indiferent, se făcu 
auzit din nou. Avea de această dată un timbru şi mai neplăcut. 

— Am impresia că fotografia v-a zdruncinat enorm, „domnule 
inginer Popovici” (cuvintele erau rostite cu ironie). Dar sînt 
convins că mult mai mult o să vă convingă legenda acestei 
fotografii, care va fi apreciată la dreapta valoare şi de serviciul 
de contrainformaţie şi va suna cam aşa: „Spionul Crin Popovici, 
în timp ce-l împuşca pe fostul spion hitlerist Carol Sindelar, care 
refuzase să se reactiveze în slujba unei agenţii de spionaj din 
străinătate! Fotografie executată cu infraroşii în noaptea de 5 
octombrie la Sibiu. Informaţii suplimentare la dosarul victimei”. 
Merge, sau mai ai vreo sugestie pentru îmbunătăţirea stilului? 

Prăbuşit total, Crin nu reuşea să-şi adune în cap decit frînturi 
de gînduri răvăşite, dispersate: „Atuncea noaptea, la Sibiu, am 
fost într-adevăr urmărit şi fotografiat. Am fost, probabil, dibuit 
chiar de la intrarea mea în ţară... De cine? De agenţia de spionaj 
concurentă... Nu-mi rămîne decit o singură salvare: tranzacţia, 
să cădem la învoială... Şi tocmai acum cînd toate aranjamentele 
mi-au mers ca un ceas bine uns... Tocmai acum cînd am toate 
microfilmele în mîna mea. Ar mai fi oare şi o altă soluţie, 
dumnezeule? Deocamdată nu întrevăd decit această cale de 


compromis... 

Simţind că-i fuge pămîntul de sub picioare, Crin murmură 
resemnat. 

— Cît doreşti?... Poftim mă predau... Sînt în miinile tale... 
Fixează preţul răscumpărării... Cît? 

Vocea necunoscutului părea inflexibilă, fără nuanţă. 

— Un singur preţ: microfilmele. 

Crin avea faţa pămiîntie. 

— Nu le am aici! 

— Cînd vei avea microfilmele, vei căpăta şi fotografia. 

Îi smulse lui Crin, cu un gest brutal, fotografia din mînă. 
lritat, Crin se destinse ca un arc şi-i încolăci picioarele în jurul 
gitului. Dar namila se dovedi mult mai abilă şi extrem de rapidă 
în gesturi pentru greutatea sa. Apucă braţul lui Crin într-o figură 
de jiu-jitsu şi-i rînji obraznic în nas: 

— Te sfătuiesc să-ţi bagi minţile în cap. Cînd voi avea 
microfilmele? 

— Vino la noapte. 

— Nu ţine... Fixează un alt loc de întîlnire. 

— Bine. La orele 23, la restaurantul „Pescăruş”. Mă aştepţi 
afară, lîngă lac. 

— Vei fi singur... şi fără această jucărie! E spre binele 
dumitale... 

— Întocmai, consimţi Crin. 

— Exact în acelaşi loc şi la ora stabilită îţi vei primi 
fotografia... Şi, pentru că nu trişez, îţi voi dărui şi clişeul. 

Crin zîmbi dureros. 

— Dar nu vei uita să-ţi păstrezi copiile... Cunoaştem figura. 
Am citit-o într-un clasic senegalez... 

Colosul mirii: 

— Sper că şi dumneata vei juca cinstit. 

Crin hotărî cu precauţie: 

— Vom preda agenţiilor noastre microfilmele în aceeaşi zi, la 
aceeaşi oră. Ce părere ai de ziua de 24 noiembrie, orele 11... De 
acord? 

— S-a făcut, bate palma, rise colosul gros. 

Afacerea fiind încheiată, urmă o mică pauză de relaxare. 
Colosul vorbi primul: 

— Ai văzut că, pînă în cele din urmă, ne-am înţeles, my 
lord... Ca la camera lorzilor, sir! Şi am onoarea să-ţi fac o 


propunere festivă: n-ai ceva tare de băut?... Un coniac, un gin... 
Crin se execută mecanic, ca un robot. Goliră împreună sticla 
de coniac. Necunoscutul, la despărţire, îi mai şuieră printre dinţi: 
— Auzi, my lord, notează, eu sînt extrem de punctual, ca un 
ofiţer prusac, înţelegi, sir? Dacă încerci să o ştergi, va urma un 
joc de artificii, şi pot paria că vei ieşi cu pielea bine găurită... La 
revedere, my lord! 


După plecarea necunoscutului, Crin căzu, epuizat, în primul 
fotoliu. Se simţea sfîrşit, stors ca o rufă de ultima picătură de 
optimism. Îl drese cu puţin „carburant”, goli singur o sticlă de 
vin. Era singurul său remediu în asemenea situaţie. Redresat, îşi 
puse în ordine ideile. Se simţea din nou sigur, stăpîn pe situaţie. 
Şocul provocat prin surprindere de necunoscut îi trecuse. Se 
interesă cu luciditate de avionul ce urma a doua zi să-l ducă în 
străinătate. Reţinu ultimul loc liber prin telefon, promiţind că 
într-o oră va veni să-şi ridice biletul de călătorie aeriană. 

Îşi pipăi la piept paşaportul de rezervă pe numele său. 
Trebuia falsificată viza de intrare. Era expert în asemenea 
manopere. Simţea că o piatră i se ridicase de pe inimă. O 
imensă piatră de moară. 

Era chiar mulţumit. Fredonînd, îşi ticlui cu minuţiozitate 
planul pînă în amănunt. Cînd auzi cheia în uşă, se bucură că 
madam Stoica nu a fost acasă, desigur, prezenţa necunoscutului 
i-ar fi trezit suspiciuni, femeile sînt toate curioase şi extrem de 
bănuitoare. O primi cu toate onorurile. O ridică în braţe şi îi 
mărturisi expansiv, tinereşte: 

— Doamnă Stoica, am o veste formidabilă pentru 
dumneata... 

— Ai luat primă şi îmi măreşti chiria... Dar aşază-mă pe 
scaun, aici sus, îţi jur, ameţesc, nu stau prea bine cu 
tensiunea... 

— Şi asta, dacă doreşti... Diseară voi sărbători logodna mea 
cu Corina... 

Observă în ochii femeii o umbră de invidie şi de tristeţe, dar 
bine mascată şi vocea-i părea plină de entuziasm juvenil. 

— Să fie, dragii mei, într-un ceas bun... 

— Hotărit că va fi într-un ceas formidabil, deoarece vom 


sărbători logodna la „Pescăruş”, într-un cadru princiar... 

Femeia îşi şterse, pe ascuns, o lacrimă cu colţul unei batiste 
cu marginile încărcate de broderii. 

— Am dreptul şi eu măcar o dată în viaţa mea să fiu cu 
adevărat fericit... Deşi logodnicul e cam tomnatic! 

— Eşti un bărbat deosebit... Corina a avut noroc cu 
dumneata, sînt geloasă... Dar să aveţi noroc, amindoi meritaţi o 
viaţă fericită... 

Crin, cunoscînd vechea pasiune a doamnei Stoica pentru el 
(a se citi corect: pentru fratele său geamăn, inginerul), o sărută 
prieteneşte pe frunte. Femeia îi răspunse, prin surprindere, cu o 
sărutare lungă, pasională, muşcîndu-i buza superioară. După 
îmbrăţişarea, aproape sufocantă şi neaşteptată, uluit, Crin 
constată, privind faţa îmbujorată feciorelnic a femeii: 

— Imi place levănţica, doamnă Stoica. Şi drept dovadă, 
permite-mi să-mi exprim omagiul... 

Îi răspunse cu un sărut la fel de pasional. Femeia căută cu 
ochii patul. Dar Crin era mult prea grăbit. Îl aştepta la agenţie 
biletul de avion. Cu subtilitate, cu o amiînare diplomatică, evită 
situaţia, în timp ce femeia îl implora cu obrajii şi trupul în flăcări 
dogoritoare. 

Crin îşi chibzuise planul cu multă perspicacitate. Tocmai 
„logodna” de la restaurantul  „Pescăruş” va convinge, 
concludent, pe toată lumea că nu are de gînd să o şteargă. 
Chiar colosul, aflind aceasta, va putea paria unul contra o sută 
că „amicul” său nu-şi va lua zborul chiar a doua zi. | se păru că-i 
sună în urechi risul gros şi cuvintele „my lord”. Se scutură ca 
pentru a alunga o insuportabilă stafie... Brrr! Mai departe, Crin 
îşi imagina cum o să se desfăşoare lucrurile. Vedea rulînd în faţa 
ochilor săi un film îmbietor, emoţionant şi seducător. De Corina 
îi părea sincer rău că va trebui să o părăsească, să o mintă ca 
pe un copil credul şi nevinovat. Şi ce trup fierbinte avea şi ce 
braţe albe, ca de marmură, şi ce sini, ca nişte cupe de piatră, şi 
ce ochi... Crin zîmbi. Şi miine pe vremea asta se şi vedea în 
străinătate. Va depune microfilmele şi îşi va primi cecul. Da, nu 
avusese o misiune prea uşoară. Dimpotrivă, capcane, laţuri la 
tot pasul, numai experienţa sa a putut să le vină de hac la toate. 

Zimbi şi îşi spuse în gînd: 

„Pămiîntul meu natal ar fi putut să fi fost mai ospitalier cu fiul 
său risipitor şi atît de rătăcitor! Eu îi mulţumesc, totuşi, pentru 


Corina. Ea a fost marea mea compensație...” Mergea mai 
departe, încrezător, satisfăcut şi doar cu un singur regret în 
inima sa: Corina. Corina, Corina... 


* 


Căpitanul Dan fusese informat din Braşov, de la hotelul 
„Carpaţi”, despre inginerul Popovici. Mulţumit îi declară lui 
Ulmu: 

— Bănuiala mea nu a fost fără temei. Ce a căutat „inginerul 
Popovici” în noaptea de 5 octombrie la Sibiu? În noaptea cînd a 
fost ucis Carol Sindelar... Da, amicul nostru nu a fost în hotel... A 
venit abia a doua zi... Dacă s-ar fi păstrat mirosul pe batista 
găsită la locul crimei, am fi avut o dovadă de netăgăduit... Ce 
rezultate ii obținut, Ulmule? Ce ştii nou despre „eroul Crin 
Popovici”... 

— Tovarăşe căpitan, după necurmată alergătură, am aflat nu 
din documente, ci de la un fost coleg, că „eroul” Crin a fost un 
simpatizant al legionarilor şi al hitleriştilor. Un simpatizant 
declarat... 

— Interesant. Mai departe... 

Ulmu ceru permisiunea să-şi aprindă o ţigară, iar Dan îi 
întinse pachetul său. 

— Deci, continuă Ulmu, îmi vine greu să cred că acest 
profascist ar fi putut să devină eroul unui război pentru idealuri 
democratice... 

— De acord, Ulmule. Vorbeşti pe soluţia mea. Dar dă-mi, te 
rog, şi fapte... Fapte concrete... 

— Prea multe fapte nu am putut culege, tovarăşe căpitan. 
Dar am o deducție personală: ştim că se afla în armată în timpul 
războiului. Văzînd că „aliaţii săi” ne-au devenit duşmani, şi asta 
peste noapte, s-a hotărît să-şi ia tălpăşiţa odată cu ei... 

— Din care cauză, Ulmule? 

— Se poate să fi fost chiar în spionajul antonescian sau, de 
ce nu, chiar în cel hitlerist. Fiindu-i teamă de consecinţele 
directe, a fugit odată cu hitleriştii. 

— La acest fapt m-am gindit şi eu. Dar nu-mi pot explica 
modul cum în scriptele militare a rămas ca „erou”. 

Dan bău o gură de apă. Apa era sălcie. îşi umplu un nou 
pahar de la sticla din frigider. Vorbi privind pe fereastră: 


— Ar fi o explicaţie plauzibilă. A schimbat actele sale cu 
actele unui cadavru mutilat... Pe front nu se face o severă 
verificare a cadavrelor. Se recunosc după acte şi după numărul 
matricol de la git... Un lucru simplu de realizat pentru probabilul 
spion Crin Popovici... 

— Mă uimiţi, tovarăşe căpitan. Au început să se clarifice 
toate amănuntele în capul meu. Dar, vă rog să-mi permiteţi să 
vă pun şi eu aceeaşi întrebare: aveţi fapte palpabile care să 
sprijine ipoteza? 

Dan, după ce risipi cu palma fumul din jurul său, răspunse, 
spre uimirea lui Ulmu, cu toată certitudinea. 

— Desigur, am un fapt esenţial. 

— Aveţi un fapt care să dovedească lămurit că în locul 
inginerului lon Popovici s-a strecurat în ţară fratele său geamăn, 
spionul cunoscut, Crin Popovici? Cel care trecea drept decedat 
pe front?... 

Dan execută spectaculos cîţiva colaci de fum. Părea 
preocupat numai de această îndeletnicire. Vorbi ca prin vis: 

— Crezi că eu am stat în aceste zile cu mîinile în sîn şi te-am 
lăsat pe tine să alergi ca un biet ogar ghinionist la o asemenea 
vînătoare regală? Te înşeli, Ulmule. Cînd mi-am formulat ipoteza 
că acest Crin i-a luat locul fratelui său lon, am ales o cale 
simplă, s-ar părea la prima vedere naivă şi copilărească... Dar 
nu-i aşa. Şi o să-ţi dovedesc pe deplin. l-am cercetat rufele pe 
care le dădea la spălat. Nu-i aşa că îţi vine să rizi? Reţine-te pînă 
la sfîrşit... Pe toate rufele avea cusută monograma fratelui său, 
adică literele I.P., lenjerie pe care a luat-o odată cu valiza 
inginerului Popovici. Pînă aici a acţionat excelent. Dar ca 
întotdeauna există un „dar” fatal, m-am încăpăţinat şi i-am 
urmărit toate rufele. Şi iată greşeala sa capitală... Am descoperit 
o cămaşă şi o batistă cu inițialele C.P... Ai dedus? 

—?l 

— Să-ţi explic. Era schimbul de lenjerie pe care îl avea 
asupra sa în ziua cînd a luat valiza fratelui său... A comis 
imprudenţa, sau nepăsarea, care m-a făcut să-i descopăr 
adevărata sa identitate... Ce zici, Ulmule, chiar şi un as al 
spionajului poate comite o eroare copilărească, dar care să-i fie 
fatală... 

Telefonul sună stăruitor. Dan ridică receptorul. Pe faţa sa nu 
se putea citi nimic, era impasibilă, ca de ghips. După ce încheie 


convorbirea, îşi informă subalternul cu vocea sa obişnuită, voce 
ce nu trăda nici o umbră de emoție, părea neutră: 

— Am fost informat că ilustrul nostru supraspion, Crin 
Popovici, se pregăteşte de plecare. Şi-a reţinut loc, apoi chiar 
şi-a ridicat biletul pentru avionul de dimineaţă. l-a venit dor 
subit de străinătate. Să ne pregătim să-i urăm un cum se 
cuvine: „Drum bun...” 

Ulmu rise satisfăcut: 

— Inseamnă că schiţele complete ale tancului asamblat au 
dat rezultatele scontate... Imi imaginez cum aleargă cu aceste 
schiţe spre avion. 

Dan îşi întrerupse subalternul: 

— lartă-mă că intervin cam brutal! Dar nu uita că schiţele 
sînt reale... Precauţie! Acum, cînd ne-am dat seama de 
persoana lui Crin Popovici, ne revine o vigilenţă şi mai mare. ÎI 
vom acosta în drum spre aeroport. Pînă atunci să-i detectăm 
complicii. Avem nevoie de întreaga reţea. Să-l urmărim pas cu 
pas, s-ar putea, abil cum este, să trimită microfilmele printr-un 
alt complice! Precauţie! Atenţie mărită! S-ar putea să-i găsim 
bagajele fără microfilme, să ne lase cu buzele umflate, fluierînd 
a pagubă! Schiţele veritabile nu trebuiesc în nici un caz 
înstrăinate. 

Ulmu raportă milităreşte, concis şi clar: 

— Fiţi fără nici o grijă, tovarăşe căpitan. Am luat toate 
măsurile necesare şi oportune. 


În sala de la parter a restaurantului „Pescăruş”, Crin, însoţit 
de doamna Stoica şi de proaspăta sa logodnică şi prietenă, 
Corina, alesese o masă cu vedere spre lac. Veniseră din timp, 
fiind preocupaţi să surprindă amurgul zilei, care se developa ca 
un film fastuos în reflexul lacului. Ce superbe sînt amurgurile de 
sfîrşit de octombrie în Bucureşti! Atunci capitala noastră nu se 
poate compara cu nici un oraş din lume. Cerul capătă o culoare 
mov ca în poezia lui Bacovia iar funigei străvezii plutesc prin 
apele sale multicolore ca nişte liane subţiri de argint vechi. Lacul 
se diviza, din cauza vîntului uşor, în sute de mii de oglinzi 
violete, puţin stropite cu sînge solar, în agonia-i cotidiană, care 
se spărgeau sau se uneau în fiecare clipă. Frunzele toamnei 


pluteau pe apa lacului, însoţite de un colorit mirific, de o 
inestimabilă şi luxuriantă beţie aromatică, aşa ca într-o peliculă 
multicoloră. 

Crin exclamă subit: 

— Ei, gata cu poezia! Devenim romantici! Sentimentali şi 
blegi. Corina este mult mai frumoasă decit acest afurisit de 
amurg, ce-ţi stoarce inima ca un burete şi curg lacrimi! 

Îi sărută mîna Corinei cu un sentiment plin de puritate şi 
duioşie. 

Doamna Stoica îşi ascunse tragicul conţinut de regrete 
nostalgice din ochii ei corect rimelaţi. Crin, fin psiholog, era 
convins că acest amalgam de tristeţe şi nostalgie poartă o 
denumire precisă: gelozie. Această descoperire îl flată pe 
cuceritorul de profesie. Corina, naivă şi deconectant de sinceră, 
cum o categorisise Crin, îşi trăia emoţionată clipele sacre de 
entuziasm ale logodnei. Nu se sfii să-l sărute în public, în văzul 
tuturor ocupanților scaunelor de la „Pescăruş”, pe tomnaticul ei 
logodnic. Zimbind, Crin îşi spuse în gînd: „Frumoasă şi pudică 
gisculiţă, ce dezamăgită te vei simţi tu peste cîteva ore! Fanatul 
tău logodnic se va gîndi la tine doar de la mari depărtări şi va 
turna peste cenuşa visurilor şi iluziilor tale spulberate cîteva 
picături de gin şi, poate, de Porto, în amintirea clipelor noastre 
de amor!” Îi sărută pur şi eteric mîna pe care prinsese cu puţin 
înainte inelul logodnei. „Da, atit să păstreze şi ea de la mine! 
Merită!” 

Către orele opt, Dan, anunţat de prezenţa lui Crin cu cel 
două femei la „Pescăruş”, nu-şi putu refuza plăcerea de a 
admira de la distanţă „sfinta alianţă”. Căpitanul spera că nu va 
fi recunoscut. Se instală la o masă retrasă într-un colţ, comandă 
un coniac, în timp ce printr-o oglindă din perete din cînd în cînd 
trăgea cu coada ochiului spre grupul lui Crin. „Nu. Nu mă va 
remarca! Abia ne-am văzut pentru cîteva minute în cabinetul 
dentar!” 

Dar Dan subestima memoria de spion versat a lui Crin. Spre 
surprinderea totală a căpitanului, Crin îl privi de cîteva ori cu 
insistenţă. Zimbi. Apoi, brusc, cu paşi siguri, se îndreptă spre 
masa lui Dan. Salută cu politeţe. 

— Nu vă supăraţi, nu sînteţi medic? 

— Desigur, răspunse Dan, în timp ce-i admira prodigioasa 
memorie a spionului. 


— Nu vă mai amintiţi de mine? 

Dan îl privi cîteva clipe. 

— Sînt sigur că v-am mai întîlnit... Da... Da... Dar n-aş putea 
preciza cu ce ocazie... 

Crin rise binevoitor. 

— Ce repede m-aţi uitat, domnule medic. 

Dan încercă un fel de scuză: 

— Vă fac o mărturisire, sînt al naibii de neatent... 

— Ca toţi medicii, completă Crin. Îmi daţi voie să vă ajut? 

— V-aş fi recunoscător. 

— Sînt inginerul lon Popovici. 

Dan dădu nelămurit din umeri. 

— Aţi uitat, da... V-am întîlnit în cabinetul doctorului Zăgan... 
A fost în ziua cînd mi-am reînceput tratamentul dentar... 

— A, da, acum îmi amintesc... Desigur... Dar ştiţi 
dumneavoastră cîţi pacienţi se perindă zilnic pe la noi... 

Crin spuse fără nici o umbră de insinuare. 

— Mă miram, totuşi, că nu v-am mai întîlnit în timpul zilelor 
de tratament... 

Dan înghiţi în sec. Crin avea o perspicacitate deosebită. 
Motivă în mod plauzibil: 

— Am înlocuit doar pe un coleg plecat în provincie. 

O umbră abia perceptibilă eclipsă pentru citeva secunde 
chipul lui Crin. 

— Uite ce, dragă domnule medic, îmi face mare bucurie că 
v-am întîlnit... 

— Şi mie, adaugă complezant Dan. 

— Deci bucuria este reciprocă. Excelent. Dar eu am astăzi un 
motiv în plus, mă logodesc. 

— Felicitări, nu se reţinu Dan să adauge. 

Crin plecă pudic capul în podea. 

— Cam tardiv, dar am hotărît să-mi întemeiez o familie 
serioasă. Daţi-mi voie că în numele tinerei şi frumoasei mele 
logodnice să vă invit la masa noastră... 

— Regret, domnule inginer... 

— Doar un pahar ce vin... Nu se poate refuza la o asemenea 
ocazie de excepţie în viaţa mea... 

— M-am oprit doar pentru cîteva minute! Îmi rezerv însă 
plăcerea pentru nuntă! 

— Bine. Vă iert atunci. În schimb la nuntă îmi rămîneţi 


obligat. Veţi avea locul de onoare. Ba, mai mult, aş avea mare 
fericire să vă ştiu împreună cu colonelul Zăgan alături... Da, 
să-mi fiţi amîndoi naşi... Acceptaţi propunerea mea? Merită 
inginerul Popovici doi naşi ca dumneavoastră... Este? 

— M-aţi luat pe nepregătite... 

Crin insistă cu voluptate: 

— Dacă îmi veţi privi logodnica, e cea blondă şi frumoasă de 
la masa mea, sînt convins că nu mă veţi putea refuza... Am 
dreptate, ori ba? 

— Imi acordaţi, desigur, un răgaz. 

— Deci aţi primit... Vă voi anunţa din timp locul şi data 
nunţii. Vă mulţumesc încă o dată! 

Crin, după un salut cordial şi amical, se îndepărtă cu aceiaşi 
paşi fermi şi elastici. Un timp nu vorbi la masa sa decit el: le 
anunţa celor două femei racolarea unui naş deosebit de 
simpatic şi comunicativ. 

Dan, înainte de a părăsi restaurantul, privi cu regret spre 
tinăra blondă sedusă şi, curînd, abandonată de acest detestabil 
craidon fanat, spion şi escroc internaţional, drojdie a societăţii 
omeneşti. 

Ulmu îşi întrebă cu curiozitate superiorul, cînd acesta se urcă 
în „Volgă”: 

— Ce face „inginerul” nostru, tovarăşe căpitan? 

— Deocamdată se află pe post de logodnic pudic. lar pe mine 
m-a avansat la marea onoare de a-i fi naş... iți imaginezi ce 
tupeu? 

— Ce fel de naş? 

— Aşa cum ai auzit. N-ai vrea să-mi fii ajutor? Ce zici? 

— Să ne pregătim de nuntă atunci... De zece ani nu am mai 
fost la o nuntă, dar pe asta nu vreau să o pierd... Sper că se va 
dansa îndrăcit... 


Crin bea fără măsură, din ce în ce mai bine dispus. Îşi etală 
chiar şi glasul printr-o romanţă de sezon: „A ruginit frunza din vii 
/ Şi rîndunelele-au plecat...” 

Doamna Stoica, melancolică, îi stringea, pe sub masă, mîna. 
Crin privi ceasul-brăţară. Se apropia ora întîlnirii hotăritoare, 
decisivă pentru soarta sa. Pentru prima oară în lunga-i carieră 


simţea gustul amar al incertitudinii, al fricii. Teama îl paraliza, 
iar acele ceasornicului alunecau amenințătoare, fără cruţare. 
Bău un pahar plin de coniac. Simţea în adîncul său o teamă 
inexplicabilă de individul colos ce, probabil, se apropia acum pe 
furiş, de malul lacului. Mai bău un pahar de coniac, pentru curaj, 
dar luciditatea îl stăpinea cu încăpăţinare atroce. Era convins că 
cele două femei erau cu totul străine de frămîntările sale şi nu 
ar fi putut să citească pe faţa sa nimic în afara unei stări de 
euforie paradisiacă. Mima la perfecţie optimismul şi fericirea. 
Deodată, Crin se simţi năpădit de sudori. 

— Ai băut prea mult, dragul meu, îi impută Corina. 

— Da, ai cam exagerat, se alie şi doamna Stoica. 

Crin căzu cu capul pe masă. 

— lubitule, mergi să te răcoreşti, îl îndemnă Corina. 

Crin se îndreptă spre toaletă cu paşi şovăitori. Nici un actor 
nu ar fi jucat cu mai multă naturaleţe rolul turmentatului. Alibiul 
îi reuşise de minune. Escaladă fereastra toaletei, lăsînd în urma 
sa uşa închisă. Era ceasul 23 şi 2 minute. Cu paşi nesiguri, Crin 
se îndreptă spre malul întunecos al lacului. Inima-i bătea în 
piept de parcă ar fi vrut să-i spargă coşul pieptului. _ 

Necunoscutul apăru de după o salcie clătinătoare. li vorbi 
fără să se arate din umbră, din motive de prudenţă elementară. 

— Îmi place, my lord, eşti punctual. 

Crin simţi că-i tremură picioarele. Işi juca toată şansa pe o 
singură carte. Reuşi să-şi ascundă emoția din voce. 

— A fost doar vorba să jucăm cinstit, nu? 

— Ca între gentlemeni, sir. Ai adus microfilmele? 

— Poftim! 

Necunoscutul luă grăbit pachetul cu microfilme false din 
mîna lui Crin. După aşteptare, falsul inginer vorbi: 

— Dar fotografia? Clişeul? 

Necunoscutul rise gros, cu vocea scăzută. 

— Nu o am la mine... 

— Însemnă că m-ai înşelat... 

— De loc. Înseamnă că nu vreau să fiu înşelat... Vei primi 
fotografia şi clişeul miine dimineaţă. Bineînţeles, după ce se va 
constata că microfilmele nu sînt falsificate... Logic, nu? 

Crin simţea cum i se urcă sîngele în cap. A fost tras pe sfoară 
ca un copil. | se împăinjeniseră ochii cu o ceaţă deasă. Mai auzi 
vocea groasă şi batjocoritoare: 


— Hai să ne despărţim acum, my lord. 

Crin nu se putu stăpini: 

— Da, să ne despărţim, dar pentru totdeauna! 

Trase cu revolverul cu amortizor. Trei gloanţe pătrunseră în 
abdomenul şi inima necunoscutului. Crin răsuflă uşurat. Reuşise 
să scape din cel mai afurisit impas. Se aplecă să caute fotografia 
şi clişeul. Dar renunţă. 

— Adio, my lord! 

Împinse cadavrul cu piciorul în lac. „Cînd îl vor descoperi, eu 
voi fi departe. Să-mi pună fotografia la gazeta de perete!” Rise 
cu cinism. Se anunţară primii stropi de ploaie. Se luă la întrecere 
cu ploaia. Sări din nou peste fereastra pe care o lăsase deschisă 
la toaletă. Acum ploaia se dezlănţuia cu stropi mari. Alibiul său 
deveni astfel şi mai consistent. „Dar ce nevoie de alibi mai am 
eu? Îmi fac bagajele şi o şterg cu primul avion! Să se spele pe 
cap cu cercetările lor. Acum nimeni nu-mi mai stă în drum!” 

Privi ceasornicul. În total s-au consumat nouă minute. Un 
timp destul de acceptabil pentru un om turmentat. Dar necesită 
şi o explicaţie suplimentară. Dar, cînd se întoarse la masă, 
explicaţia veni din partea doamnei Stoica. 

— Ţi-a fost rău... Alcoolul nu ţi-a priit... Mai ales coniacul... 

— Mi-a fost, doamna mea... Dar în loc de „rău de mare”, 
adică de apă, prefer un „rău de alcool”... 

Rise ca de o glumă reuşită. Şi continuă: 

— Dar cui pe cui se scoate. Voi trage o duşcă, două, şi mă 
voi simţi în cea mai perfectă şi plăcută stare de logodnic... 
Trebuie să luăm totul de la capăt... Deci, sus paharele! Să bem 
pentru dragoste şi în cinstea celor mai frumoase femei... 

Îşi recăpătase din nou calmul. Mîna nu-i mai tremura pe 
pahar. Regreta un singur act: în graba şi fierberea momentului, 
a uitat să adauge o greutate cadavrului cînd l-a aruncat în lac... 
Şi numai ploaia a fost de vină... Acum era prea tîrziu... Dar 
desigur nimeni pînă dimineaţă nu va descoperi trupul burduşit 
de gloanţe al colosului... 

Crin sorbi cel de-al treilea pahar de coniac. Simţi o căldură 
binefăcătoare în tot corpul. Îl moleşi. Dar nu o moleşeală 
plăcută, ci una agasantă. Il obseda mai departe cadavrul 
necunoscutului. Prezenţa mortului doar la cîţiva metri de masa 
sa îi deveni supărătoare. „Am început să îmbătrinesc. Imi 
cedează nervii. îmi trebuie o lungă şi odihnitoare vacanţă, 


undeva în sud, la Capri, bunăoară! Să stau tolănit la soare fără 
nici o apăsare de gînd, fără atenţie mereu în alertă, chinuitoare. 
Nu, am devenit şi liric şi sentimental. M-au lăsat nervii! îmi 
trebuie o reparaţie generală şi de durată! Să mai încerc puţin 
combustibil!” 

Mai trase o gură de coniac. Şi se aşternu pe cîntec: 


„Aşa-i lumea trecătoare, 
Unul naşte, altul moare, 
Cel ce naşte pătimeşte, 
Cel ce moare putrezeşte, 
Lume, lume!” 


Dar cîntecul suna lugubru şi fals, fapt remarcat şi de doamna 
Stoica: 

— Ce-i cu pesimismul ăsta, domnule inginer? 

— Şi tocmai de ziua logodnei noastre, interveni cu un ac bine 
ascuţit şi Corina. 

— Aveţi dreptate, dragelor... Dar ploaia asta nemernică mă 
indispune... Aşa sînt construit eu: din rebuturi... Cum plouă sînt 
gata să pling... Haideţi să scăpăm de afurisita de ploaie... 

— Să mergem în salonul mare, propuse doamna Stoica. 

— E şi rece aici, consimţi şi Corina. 

Dar Crin le prinse de braţ. 

— Am o propunere mai logică: să continuăm cheful acasă la 
noi. Am o dorinţă arzătoare să cînt, să dansez, să vă sărut pe 
amîndouă... 

— Ştrengarule, îl certă în glumă doamna Stoica. 

— Vrea să mă facă geloasă din prima zi, preciza Corina. 

— Asta şi urmăresc! De aceea vom lua cu noi şampanie şi 
coniac! 

— Şi vermut, adaugă Corina. 

— Perfect. Pe cai, copii! Orgia continuă şi mai dezlănţuită! 

Crin era într-adevăr bine dispus. Şi avea motive concrete: 
avea microfilmele neviolate asupra sa, scăpase de necunoscutul 
atit de abil şi periculos şi în buzunar avea biletul de avion cu 
paşaportul cel mai sigur din lume! Şi mai avea o perspectivă 
extrem de atrăgătoare: Capri. Capri cu cer senin. Capri cu 
leandri. Capri cu sunet de ghitare. Capri cu toţi îndrăgostiţii de 
pe mapamond. 


Cînd ajunseră acasă, Crin le sărută pe cele două femei 
(doamna Stoica se prefăcu că se opune), apoi deschise printr-un 
pocnet de artilerie o sticlă de şampanie. Se simţi obligat la 
primul pahar să rostească un toast binesimţit: 

— Doamnelor, ridic acest pahar pentru fericirea noastră 
deplină. Să bem şi pentru o bătrîneţe cît mai îndepărtată. Eu vă 
iubesc din inimă pe amîndouă. Deci să bem şi pentru dragostea 
noastră şi pentru viaţă. Pentru viaţă să golim paharele pînă la 
fund! 


Căpitanul Dan îşi cercetă cu minuţiozitate binecunoscutul 
carneţel minuscul. Totul părea a fi în cea mai bună ordine. 

— Ulmule, ţi s-a raportat dacă „logodnicul” a ajuns acasă? 

— De două ceasuri petrece noaptea logodnei, tovarăşe 
căpitan. 

Dan îşi strînse carneţelul şi hotărî: 

— Să mergem să dormim cîteva ore... Mine dimineaţă, în 
drum spre aeroport, vom avea oaspeţi de seamă... 

— Şi mult aşteptaţi, tovarăşe căpitan. 

— Da, da, să nu uităm buchetele de flori! 

Cei doi ofiţeri erau gata să părăsească biroul, cînd ofiţerul de 
serviciu îl anunţă pe Dan la telefon: 

— Ni s-a telefonat de la miliţie. S-a descoperit un cadavru în 
apa lacului „Herăstrău”, chiar în faţa restaurantului „Pescăruş”... 
Asupra cadavrului s-a descoperit un pachet cu microfilme. 

— A fost identificat? 

— Nu avea asupra lui nici o legitimaţie... Era... 

Dar Dan nu-l lăsă pe ofiţer să mai continue raportul: 

— E suficient. Vă mulţumesc, tovarăşe locotenent. În zece 
minute vom fi la locul crimei. 

Cînd cei doi ofiţeri ajunseră pe malul lacului, procurorul, 
medicul legist, echipa de criminalişti se aflau în plină şi 
laborioasă acţiune. Cadavrul fusese scos la mal, descoperit de 
unul din paznicii de noapte ai parcului. Pe faţa mortului se citea 
o mină de surprindere, probabil clipa cînd pe neaşteptate Crin 
trăsese. 

— La ce oră a fost ucis domnule medic? 

— Nu pot să vă informez decit cu aproximaţie: probabil între 


orele 23 şi 23,30... La autopsie voi stabili cu precizie... 

Procurorul îi înmînă lui Dan microfilmele. 

— A, să nu uit, tovarăşe căpitan. S-a mai găsit asupra 
cadavrului şi această fotografie... Deduc că o folosise pentru un 
şantaj, poate, tocmai pentru procurarea microfilmelor... 

— Ulmule, să mergem imediat la laborator! Să mărim 
fotografia şi să developăm microfilmele! 

Îi ordonă şoferului viteză mărită. 

Peste cîteva minute avea în faţa sa fotografia aflată asupra 
cadavrului mărită de citeva ori. Dan cercetă cu atenţie 
fotografia. Îl recunoscu pe Crin în noaptea crimei din 5 
octombrie de la Sibiu. 

— Ulmule, vezi dacă s-au developat şi microfilmele... 

Dan se aplecă din nou, cu aceeaşi febrilitate, asupra 
fotografiei. Se înarmă cu o lupă. Acum avea o convingere fermă 
că Crin era şi autorul asasinatului de la Herăstrău. Deci, după 
Sindelar, l-a ucis şi pe necunoscutul găsit în lac ciuruit de 
gloanţe. Motivul? Necunoscutul a încercat cu această fotografie 
să-l şantajeze pe Crin pentru a obţine microfilmele. Uşa se 
deschise încet. Ulmu raportă cu glas scăzut: 

— Tovarăşe căpitan, microfilmele conţineau cîteva schiţe ale 
tancului care se lucrează la colonelul Ștefănescu. 

— Erau veritabile? 

— Nu, erau false. Grosolan falsificate, tovarăşe căpitan. 

Dan îşi aprinse ţigara: 

— Aşa cum mi-am închipuit! 

— Credeţi că necunoscutul a fost asasinat de Crin? 

— Sînt convins, Ulmule. Au avut întîlnire la lac. Necunoscutul 
nu a vrut să-i dea fotografia şi clişeul pînă nu verifică 
autenticitatea microfilmelor.... Şi, atunci, Crin l-a achitat cu 
sînge rece. Este un as incontestabil al acestei soluţii definitive.... 
Mai ales cînd Crin avea paşaportul în buzunar. 

— Şi cel care a fost ucis? 

Dan se plimbă o clipă prin birou. Vorbi cu o voce îndepărtată. 

— Bănuiesc că a făcut parte dintr-o agenţie de spionaj 
concurentă... Fă-mi legătura prin radio cu locotenentul Mirăuţă, 
umbra lui Crin... 

Peste citeva secunde se auzi vocea lui Mirăuţă. Raportă că 
Crin îşi continuă cheful cu cele două femei în camera sa, unde 
este încă aprinsă lumina. Dan îl rugă să precizeze dacă falsul 


inginer a părăsit masa de la „Pescăruş” între orele 23 şi 23,30. 

— Tovarăşe căpitan, individul se cam cherchelise... Mergînd 
în zigzag, s-a îndreptat spre toaletă, era făcut bine de tot... Dar 
nu a întîrziat mai mult de zece minute... 

— A părăsit toaleta? se interesă Dan. 

— Nu cred, tovarăşe căpitan. Afară începuse ploaia de cinci 
minute şi el nu avea un strop de apă pe haine. 

Convorbirea prin radio luase sfîrşit. Dan îşi continuă gîndul cu 
glas tare: 

— Sînt sigur că a reuşit să ajungă în cabina toaletei cu puţin 
înaintea ploii. S-ar putea ca ploaia să-l fi obligat să nu mai 
cerceteze cadavrul, hotărîndu-se să-l arunce în lac. De aceea nu 
a găsit fotografia şi clişeul, obiectele şantajului... Da, o 
neglijenţă de nepermis pentru un spion de talia sa europeană... 
Se mai putea întîmpla ca acest cadavru să nu fi fost atit de 
repede descoperit... Era speranţa sa. Ar fi avut timp să-şi ia 
zborul nestingherit în această dimineaţă... Dar cum a aflat 
agenţia de spionaj concurentă de acţiunea sa?... 

Ulmu propuse o ipoteză: 

— Probabil au fost informaţi din străinătate şi l-au pus sub o 
observaţie deosebită... Aşa se explică şi fotografia de la Sibiu, 
obiectul şantajului... 

Dar Dan nu răspunse. Privea din nou fotografia. Ceru o lupă 
mai puternică. Deodată tresări. Totuşi vorbi calm: 

— Repede maşina! lată, buchetul de flori pentru aeroport... 

Căpitanul fuma în maşină ţigară după ţigară. Aşa obişnuia 
întotdeauna cînd era suprasolicitat de un caz special. 

Ulmu i-ar fi pus zeci şi zeci de întrebări, dar ştia că în 
asemenea situaţii şeful său este taciturn ca un urs. Indrăzni 
totuşi: 

— Renunţăm deci la arestarea în drum spre aeroport? 

— Sîntem obligaţi să-l arestăm imediat! Dacă, bineînţeles, nu 
vom ajunge prea tirziu... 

— Cum!? se miră Ulmu. 

Dar Dan nu răspunse. Din cauza studierii îndelungi a 
fotografiei de la Sibiu, îl dureau ochii. Ceruse laboratorului ca un 
detaliu al fotografiei să fie mărit şi Ulmu bănuia că tocmai în 
acest detaliu consta schimbarea planului întregii acţiuni de 
arestare a lui Crin. Dar ce-o fi descoperit Dan în acea secvenţă 
de fotografie? Acest lucru nu reuşea să-şi explice. Dan ordonă 


sec. 

— la legătura cu Mirăuţă! 

Mirăuţă raportă că Crin petrece mai departe în apartamentul 
său pe care nu l-a părăsit de cînd s-a întors de la „Pescăruş”. 

Ulmu constată: 

— Cam lungă noapte pentru un logodnic de etatea sa... 

Acum locotenentul major regretă că făcuse observaţia cu 
glas tare. Dan nu suporta vulgarităţile, deşi se întîlnise cu ele de 
nenumărate ori în lunga şi spinoasa sa carieră. 

Dan moţăia. Ulmu cunoştea acest obicei al şefului său. 
Doarme zece minute, sau poate chiar mai puţin, dar somn 
adînc, şi la trezire arată odihnit ca după o viaţă întreagă de 
somn... Era una din ciudăţeniile firii lui Dan. Acest fapt îi 
regenera mereu forţele şi vigoarea sa neobişnuită dar ascunsă 
sub masca unui om apatic şi somnolent. Trezit, Dan se frecă la 
ochi, se întinse de două, trei ori, arătînd proaspăt şi odihnit, 
îndemniîndu-şi şoferul: 

— Mai repede, Costică! 

— Gata, am ajuns, tovarăşe căpitan. 

Conducătorul maşinii, Costică, opri „Volga” în apropierea 
numărului 23 de pe strada Rozelor. 

Dan şi Ulmu coborîră din maşină. Ascultară mai întîi liniştea 
netulburată a străzii periferice. Un cîine lătra undeva, departe. 
Se auzea ea de pe o altă planetă. Strada era slab luminată. 
Tufişuri mari de întunecime te întîmpinau la tot pasul. Ofițerii se 
apropiată cu paşi grăbiţi, dar tăcuţi, de locuinţa în care petrecea 
Crin Popovici. Poarta sciîrţii uşor. Cei doi se opriră citeva 
secunde. Linişte. Intrară în bloc. Liftul se defectase, aşa că fură 
obligaţi să urce etaj cu etaj. Şi aveau de urcat şase caturi. 

Sus îi întimpină Mirăuţă. 

— E în casă, tovarăşe căpitan. 

— Nu l-au răpit cumva? 

— Nu, tovarăşe căpitan. 

— Mirăuţă, supravegheați bine blocul. Caută-l pe mecanic. 

— Locuieşte într-un bloc vecin! 

— Adu-l imediat să repare liftul. Fiţi cu ochii în patru! 

Dan se mai opri cîteva clipe pe palierul lung şi luminat doar 
de un bec minuscul şi orb. Cei doi ofiţeri ascultaseră la uşă să 
prindă un zgomot cît de mic şi neînsemnat din locuinţă. Nimic. 

Dan şopti. 


— E cam suspectă liniştea asta! 

— Da. Nici un zgomot, nici o şoaptă, întări şi Ulmu. 

Dan sună scurt la sonerie. 

Aceeaşi tăcere adîncă şi neclintită. 

Mai sună o dată. Tot fără răspuns. 

Abia a treia oară se auzi un zgomot de paşi. 

— Cine e? 

— Deschideţi, vă rog, vor urma prezentările de rigoare. 

Abia mai tîrziu se auzi aceeaşi voce feminină. 

— Dacă nu spuneţi cine e, nu vă deschid. 

Ulmu îşi stăpîni cu greu mînia. Dan vorbi calm, cu vocea sa 
indiferentă, în timp ce-şi pregătea să aibă la îndemiînă actele 
eliberate de procuratură. 

— Vă rugăm să deschideţi! E securitatea. 

Vocea femeii nu părea de loc afectată. 

— Poftiţi! 

Uşa o deschise, totuşi, cu greu. 

Doamna Stoica, apărută în cadrul uşii, ţinu să precizeze. 

— Scuzaţi-mă! Broasca nu prea funcţionează... Vă rog să 
intraţi! 

Cei doi ofiţeri îşi arătară legitimaţiile. Dan vorbi primul: 

— Acum e rîndul nostru să vă cerem scuze pentru deranjul la 
o oră atit de nepotrivită unei vizite, chiar şi în interesul 
serviciului. Dar, vă rog să credeţi că avem motive grave... 

— Vă rog poftiţi la mine! 

Femeia, într-un capot verde, încerca, fără succes, să-şi 
ascundă bigudiurile colorate sub un şal minuscul. Dan preciză: 

— Noi îl căutăm de fapt pe inginerul Popovici... 

Nici o tresărire pe faţa femei, nici o nuanţă suspectă în glas: 

— A, da... Este chiriaşul meu. 

Dan răsuflă uşurat. Îşi spuse în gînd: „Deci temerea mea a 
fost zadarnică. «Inginerul» nu a fost răpit. Totul e în ordine.” 
Doamna Stoica se dezlănţuise: 

— Domnul inginer e un om cumsecade. Dar un burlac 
convins. Aseară, însă, s-a logodit. Nimeni nu scapă de asta. Ne 
vine rîndul la fiecare. A fost o logodnă grozavă. Şi dacă nu mă 
înşală memoria, v-a întîlnit şi pe dumneavoastră la „Pescăruş”. 
Dar ne-a spus că sînteţi medic... 

Dan o lăsă să turuie mai departe. Apoi preciză: 

— Am fost, doamnă. 


Fără să ţină seama de ironie, femeia nu se opri din potopul 
de vorbe. 

— Ne-a mai spus că aţi acceptat propunerea sa şi că îl veţi 
onora să-i fiţi naş la nuntă... De la „Pescăruş” am venit acasă şi 
am băut şampanie. A fost ca în vis... Niciodată nu mi-am văzut 
chiriaşul, de felul său laconic şi rece, într-o dispoziţie mai 
excelentă. Nu o să vă închipuiţi, a şi cîntat, a cîntat într-un local, 
el, inginerul Popovici. Nu-i nostim domnul meu? 

Dan îi răspunse sec. 

— Fără îndoială, e foarte nostim. Să vă împărtăşim şi noi 
bucuria. Dar unde este inginerul Popovici? 

Femeia rise şi ascunse ochii cu pudoare. 

— Unde să fie? Alături, în camera sa... Dar nu e singur... E cu 
logodnica sa, Corina... Ce ţi-e noaptea nunţii, ce ţi-e noaptea 
logodnei!... Să-l înţelegem, la virsta sa nu ai prea mult timp la 
dispoziţie... Trebuie să profiţi de fiecare clipă. Dar m-am luat cu 
vorba şi am uitat să vă întreb: Nu doriţi o cafeluţă? 

— Vă mulţumim. Dorim, spre regretul nostru, să-l sculăm din 
somn, să discutăm cu inginerul Popovici,  chiriaşul 
dumneavoastră. 

— A, cu mare plăcere! Dar, vă rog să mă lăsaţi să intru eu 
mai întîi, să-l anunţ... V-am spus doar, e şi cu logodnica sa în 
pat, şi, în această privinţă, e foarte scrupulos... Da, e un timid 
congenital şi incorijibil... 

Dan o pofti: 

— Vă rog, intraţi... 

Femeia deschise uşa şi dispăru înăuntru. După citeva clipe se 
auzi un strigăt sfişietor şi o bufnitură. Cei doi ofiţeri năvăliră în 
cameră. Doamna Stoica zăcea leşinată lîngă patul chiriaşului 
său. 

Cu capul răsturnat pe perna albă, cu ochii deschişi şi 
îngheţaţi, Crin trecuse în camera de fum şi ceaţă. În jurul său 
nici o urmă de luptă sau de violenţă. 

Dan murmură: 

— De ce mi-a fost teama, nu am scăpat. De aceea m-am 
grăbit atita să ajungem la timp... Ulmule, trezeşte-o pe gazdă 
din leşin! 

În acest timp, Dan aruncă o privire fugitivă pe masă. 
Descoperi o sticlă de şampanie, golită doar pe trei sferturi şi 
două pahare. Alături se afla o sticlă de coniac „Milcov”, 


nedeschisă. Privi atent camera. Nici urmă de logodnică. Cum şi 
pe unde a şters-o, această întrebare îl intriga pe Dan. 

Doamna Stoica îşi reveni cu greu. Privea cu spaimă, încă 
plină de emoție. 

Dan o întrebă cu precauţie. 

— Aţi mărturisit că în cameră se află şi logodnica sa... Sau 
aşa mi s-a părut mie? 

Femeia răspunse cu greutate. 

— Cînd am plecat la culcare, i-am lăsat împreună. Şi asta o 
ştiu cu siguranţă. 

— Bine, dar nu aţi auzit cînd a plecat logodnica? 

Doamna Stoica amină răspunsul, motivînd: 

— Îmi permiteţi să închid uşa de la camera mea... 

— Poftiţi... Şi, vă rog, să nu vă atingeţi de nici un obiect din 
cameră. 

— Nici o grijă, ştiu şi eu asta... 

După plecarea gazdei, Dan porunci: 

— Ulmule, anunţă echipa de criminalişti. 

— Am şi anunţat-o, tovarăşe căpitan, trebuie să sosească! 

Se întoarse doamna Stoica. Dan reveni: 

— E nevoie să mai repet întrebarea? Puteţi să-mi precizaţi 
ora? 

— Cum să vă spun... După „Pescăruş” am fost extrem de 
obosită. Şi am avut un somn profund... 

Dan o privi cîteva clipe în tăcere. Sună soneria. Ulmu 
deschise uşa echipei de criminalişti. Căpitanul o întrebă, după o 
scurtă pauză, pe proprietăreasă. 

— Credeţi să logodnica l-a ucis? 

Femeia răspunse fără nici un răgaz, fără nici o ezitare 
suspectă. 

— Nu cred nimic. 

— Dar nici nu bănuiiţi pe nimeni... 

— Nu. 

Dan insistă: 

— Inginerul a avut vreun duşman? 

— Se poate. Cine nu are duşmani? Dar eu nu l-am cunoscut. 
Şi nici inginerul nu mi l-a mărturisit. 

Dan îşi aprinse ţigara. Urmă o pauză bine calculată de ofiţer. 
Dar pe chipul doamnei Stoica nu descifră nici o urmă de 
îngrijorare, de nesiguranţă, sau chiar de nelinişte. Inchizînd un 


ochi, Dan reluă convorbirea pe un ton intim, prietenos. 

— Aş vrea să mai aflu dacă, după plecarea dumneavoastră, 
nu aţi auzit în camera lor o discuţie mai aprinsă, o voce mai 
ridicată... Se mai întîmplă în asemenea ocazii... E în obişnuinţa 
lucrurilor... 

Cu toată stăpînirea de sine, proprietăreasa îi răspunse cu o 
notă confidențială. 

— Ei să se certe? Doamne fereşte!... Erau ca doi porumbei. 
Aşa se giugiuleau... Aşa se comportă logodnicii... Aşa aţi fost şi 
dumneavoastră cînd aţi fost logodit... Pot paria! Cearta începe 
abia după căsătorie, cînd sita s-a învechit... Întrebaţi-mă pe 
mine... Cîte am tras eu în cele patru căsătorii ale mele... 

În această clipă, medicul îl trase pe Dan lîngă patul în care 
zăcea Crin şi îl informă cu bunăvoință. 

— A fost ucis cu cianură. O cantitate destul de puternică. 
Moartea i-a fost „fulgerătoare”, aşa cum se scrie în ziare... 
Trebuie să stabilim dacă a luat-o singur sau i-a fost strecurată 
de o altă persoană. Cred că a decedat în jurul orei două sau 
două jumătate. La disecţie vom stabili cu precizie... 

Cînd Dan întoarse capul o zări pe gazdă în apropiere. 
Desigur, curiozitatea a împins-o să tragă cu urechea, de aceea 
ofiţerul o întrebă direct, fără nici o explicaţie prealabilă: 

— Sper că aţi auzit constatarea medicului... 

Doamna Stoica plecă vinovată privirea în pămînt. 

— Da, aşa puţin... Femeie sînt şi eu... 

— Perfect. Pe cine bănuiţi că l-ar fi ucis cu cianură? 

Femeia răspunse cu oarecare ezitare şi evaziv: 

— Ce să vă spun... Se înțelegeau atît de bine... Nici acum 
cînd îi văd cadavrul nu-mi vine să cred că este mort. Doamne, 
dumnezeule, multe ne dai să vedem în viaţă... 

Dan observă că se ascunde după cuvinte găunoase. ŞI 
bănuia că ştie ceva mai mult decit declarase. 

— Vă rog să-mi povestiţi cît mai multe amănunte despre 
logodnica inginerului Popovici... Aţi locuit doar împreună, nu? 

Gazda, de această dată, vorbi mai degajat: 

— Desigur, o cunosc pe Corina destul de bine. Ştiu că era 
funcţionară. M-a rugat să-i gătesc, aşa că lua prînzul la mine. Cu 
această ocazie l-a cunoscut şi pe inginer. Este o fată adorabilă. 
E veselă, comunicativă, exuberantă. Ne înveselea casa ca un 
soare... Era bucuria şi entuziasmul nostru. Ştiu că pe răposat îl 


iubea sincer. Nu odată m-a rugat să-i ghicesc în cafea sau în 
cărţi... Cînd mă gîndesc cît de veseli au fost azi-noapte... Cine ar 
fi putut să-şi închipuie fatalul deznodămint... 

Dan continuă să o chestioneze, contrariat de răspunsurile tip 
ale femeii: 

— Dar la inginerul Popovici nu aţi observat, în ultimul timp, o 
schimbare în comportarea sa... Nu era mai nervos, mai irascibil. 

Femeia, cu siguranţă, aproape că-i luă vorba din gură. 

— A, nu, nu... Era la fel şi în ultimul timp. Doar de cînd se 
îndrăgostise părea schimbat... 

Dan trecu la întrebări fulger. 

— S-ar putea ca logodnica să-l fi părăsit? 

— Asta nu ştiu, domnule. 

— Fiind părăsit să se sinucidă, nu? 

— Ştiu eu! 

— Ar fi totuşi o logică şi o explicaţie pentru sinucidere... 

— El o iubea ca pe ochii din cap... 

— Deci îmi confirmaţi presupunerea. 

— S-ar fi putut să fie chiar aşa. 

Dan îşi aprinse o nouă ţigară. Din cauza fumatului simţea o 
uşoară apăsare pe inimă. Din cauza fumatului şi a muncii fără 
întrerupere. Hotări cu glasul scăzut. 

— Vă mulţumesc, doamnă Stoica. Dacă o să mai fie nevoie, o 
să mai apelăm la bunăvoința dumneavoastră. Acum puteţi să 
mergeţi să vă odihniţi! 

Femeia mulţumi din cap şi se retrase dreaptă şi calmă în 
camera sa. 

Dan împreună cu echipa de criminalişti împrăştiară o pulbere 
măruntă, un praf alb, pe mobilă şi veselă, luînd cu atenţie 
amprentele de pe sticle şi de pe paharele aflate pe masă. 

Soneria de la intrare se făcu auzită din nou. Plutonierul 
Mirăuţă raportă lui Dan: 

— Liftul a fost reparat, tovarăşe căpitan. Rămăsese fixat 
între etajele patru şi cinci. O defecţiune la siguranţă, după cum 
a constatat mecanicul blocului. A mai declarat că defecţiunea ar 
fi putut fi provocată. 

— l-ai luat declaraţia? 

— O am la mine. Poftiţi! 

Căpitanul citi declaraţia mecanicului. Mirăuţă continuă: 

— Cînd am deschis uşa am descoperit în lift o persoană... 


— Cum? 

— Da, tovarăşe căpitan, o femeie... 

— Ai interogat-o? 

— Se poate să fi uitat tocmai această îndatorire? 

— Şi? se interesă Dan. 

— Venea chiar din acest apartament... 

— Ai reţinut-o? 

— Desigur. Se află afară. 

— Introdu-o imediat. 

Peste citeva minute se prezentă în faţa lui Dan, spre 
surprinderea sa, Corina, logodnica lui Crin. Femeia părea 
emoţionată. Probabil că a fost obligată să fie claustrată în lift. 

Dan o rugă să se aşeze pe scaun. 

— Nu suportaţi liftul! 

— E adevărat, tovarăşe. 

Dar cînd dădu cu ochii de cadavrul lui Crin, scoase un strigăt 
scurt şi se porni pe un hohot de plins nereţinut. Rostea printre 
hohote: 

— Daţi-mi vă rog voie să-l văd... Să-l ating cu palma... Nu pot 
crede, domnilor, tovarăşi, nu pot crede... 

Dan, retras într-un colţ al camerei, urmărea orice reacţie pe 
obrazul tinerei femei. Durerea părea sinceră, neforţată, 
nesimulată. Echipa de criminalişti dori să se retragă, îşi isprăvise 
misiunea. Dan insistă să mai rămînă citeva clipe: 

— Vă rog, tovarăşi, să luaţi şi amprentele acestei femei. Și 
dacă nu vă rețin prea mult luaţi şi amprentele gazdei, ale 
doamnei Stoica. E în interesul cercetărilor şi vă rămîn îndatorat. 

Corina protestă cînd i se luă amprentele. 

— Nu l-am ucis eu... De ce faceţi asta?... 

Dan o linişti: 

— Nimeni nu vă acuză că l-aţi ucis pe Crin. E doar o simplă 
formalitate. Vrem să comparăm amprentele dumneavoastră cu 
amprentele de pe pahare... Lipseşte unul. Al cui? 

Fata se sperie şi mai tare. Tremura. Nu mai era sigură pe 
rezistenţa picioarelor. Căzu pe un fotoliu din apropiere. Continuă 
să vorbească, să se apere: 

— Desigur că veţi găsi amprentele mele pe pahar. Am băut 
doar împreună. Era doar logodnicul meu şi nimeni nu-mi poate 
interzice să beau cu cineva... 

Dan se văzu obligat s-o liniştească. Se temea ca tinăra 


femeie să nu izbucnească într-o criză de isterie. Îi oferi un pahar 
cu apă şi îi vorbi blind: 

— Liniştiţi-vă! Hai, beţi puţină apă... Aveţi voie să beţi cu cine 
doriţi... Şi e normal ca amprentele dumneavoastră să se 
găsească pe pahar... Asta nu înseamnă că l-aţi ucis pe inginerul 
Popovici... 

Femeia se linişti doar pentru cîteva minute. Apoi îşi porni iar 
plînsul molcom, adînc. Dan continuă cu voce calmă: 

— Se vede că l-aţi iubit mult... 

— Da. Era un om sensibil şi respectuos. 

Printre lacrimi fata se informă. 

— Cînd a murit? 

— A fost ucis după orele două noaptea... 

Dan intenţionat accentuă pe cuvintul „ucis”. Dar se corectă 
imediat: 

— La fel de bine s-ar fi putut sinucide... 

— Sinucide? în ochii fetei licări o lumină stranie. 

— Da. S-ar fi putut întîmpla şi aşa ceva. Nu-i exclus. 

Fata oftă. îşi apără logodnicul. 

— Era extrem de sensibil. Probabil şi astenic. Dar nu întrevăd 
nici un indiciu care să probeze presupunerea dumneavoastră. 
Era echilibrat şi lucid. 

Dan o corectă: 

— Nu uitaţi că l-aţi descris ca pe un om sensibil... 

— Da, domnule, omul poate fi în acelaşi timp lucid, dar şi 
sensibil... Nu am spus că era un sentiment exagerat. 

Femeia acum părea rece şi raţională. Uitase de lacrimile ce 
nu se uscaseră încă pe faţă, fapt ce lui Dan nu-i scăpă. Corina 
avea chiar poftă de o discuţie în controversă. Perioada de 
panică îi trecuse, acum părea sigură, stăpină pe situaţie, dar 
Dan întrerupse dialogul psihologic: 

— Spuneţi-mi cum v-aţi cunoscut? 

Corina îi relată pe scurt povestea dragostei lor. O dragoste 
banală, obişnuită, preciză fata şi conchise: 

— Ne iubeam sincer. Aseară am sărbătorit şi logodna. Voiam 
ca peste cîteva zile să ne căsătorim... 

Dan se prefăcu că o ascultă absent, jucîndu-se cu un creion 
minuscul. Corina evită să amintească faptul că îl recunoscuse pe 
Dan, pe care îl întîlnise la „Pescăruş”, şi că acesta, „medicul”, 
urma să le fie naş. Ofiţerul o întrebă cu o voce neutră, 


indiferentă, de parcă întrebarea ar fi fost fără nici o importanţă: 

— Aţi călătorit împreună? 

Tocmai acest amănunt fata nu-l intercalase în cursul 
povestirii sale. 

Fata făcu un efort să-şi amintească. Aproape că nu-i 
acordase nici o importanţă acestei călătorii. 

— A, da... lertaţi-mă, nu ştiam că vă interesează. După ce 
ne-am cunoscut la doamna Stoica, am petrecut citeva zile la 
Braşov. Excursii, soare, brazi... A fost un octombrie de basm. Au 
fost cele mai frumoase zile ale noastre... 

Se auzi îndepărtată vocea lui Dan. 

— Mă miră că le-aţi uitat atit de repede, dacă au fost atit de 
frumoase. 

Femeia pară lovitura: 

— Credeam că aceste zile ne aparţineau numai nouă. Da, şi 
că n-ar fi putut să mai intereseze pe cineva... 

Ulmu urmărea discuţia cu atenţie şi nu putea descoperi unde 
vrea să ajungă şeful său prin acest interogatoriu ocolit şi 
întortocheat. 

Dan profită că fata îşi terminase expunerea lirică despre 
zilele de la Braşov şi continuă într-un dialog mai alert. 

— Şi la Sibiu nu aţi fost? 

O paloare acoperi chipul Corinei. Dar numai pentru o clipă. Îşi 
reveni. Doar batista nu-şi găsea astimpăr în mîinile sale. 

— Ce să caut la Sibiu? Nici Crin nu a fost la Sibiu... 

— Ba a fost, doamnă. 

— Eu aflu de la dumneavoastră. Şi n-am nici un argument să 
vă contrazic... 

Dan aruncă creionul deoparte. Îşi aprinse o ţigară, cerînd lui 
Ulmu un foc. Vorbi moale: 

— Deci nu aţi fost la Sibiu... 

— Repet, domnule, nu am fost... de la Braşov am plecat 
direct la Bucureşti. Poate să confirme şi doamna Stoica. 

— Perfect, constată Dan. Continuă: De Carol Sindelar ai 
auzit? 

Vocea femeii îşi pierdu siguranţa. 

— Carol... 

— Da. Carol Sindelar. E nevoie să mai repet? 

— Nu am fost la Sibiu şi nu am auzit în viaţa mea de acest 
Carol Sindelar... E un sportiv? 


Dan vorbi sec, jucîndu-se ca pisica stăpînă pe situaţie cu un 
biet şoricel plouat. 

— Da. Am putea spune un fost sportiv. Pe Carol Sindelar 
logodnicul dumitale a vrut să-l reîntoarcă în arenă... 

Fata păru o clipă dezorientată. 

— Se poate... Nu cunosc nimic în această afacere... 

— Absolut nimic? 

— Cum am mai spus. 

Urmă o pauză în care Corina încerca să-şi ascundă panica 
sufocantă. Vocea lui Dan avea o inflexiune de metal: 

— De ce minţi, Corina Vlad? 

Fata biigui speriată. Se bilbii. 

— Nu... Nu mint... Cre... Crede... Credeţi-mă! 

Dan porunci cu un glas rece: 

— Tot nu înţelegi, Corina Vlad, că jocul s-a terminat?... 

Fata nu răspunse. Işi înfipse unghiile adînc în batistă. Dan se 
apropie de fată, care încercă pentru o clipă să-i înfrunte privirea. 

— Vorbeşte, Corina Vlad. Numai aşa îţi vei mai putea 
ameliora situaţia precară. De acord? 

— Nu ştiu ce vreţi de la mine? 

— Corina, ţi-am spus că ai pierdut ultima carte. Ai fost la 
Sibiu? 

Fata răspunse cu încăpăţinare: 

— Nu. 

— L-ai cunoscut pe spionul Carol Sindelar? 

— Nu! 

— Ai asistat la împuşcarea lui Sindelar de către Crin? 

— Nu. E o invenţie... 

Dan îşi opri un zîmbet amar. 

— Bine, Corina Vlad. Mi-ai refuzat propunerea. Vom trece la 
fapte... 

Ofiţerul scoase, cu mişcări sigure, dintr-o servietă o 
fotografie şi i-o întinse Corinei Vlad. 

— Acum sper să fiu mai explicit... Poftim! Da, este cea mai 
evidentă probă... Ce-mi răspunzi? 

Ulmu recunoscu fragmentul mărit de Dan în laboratorul 
securităţii. Era fotografia care-i solicitase atit de mult 
curiozitatea locotenentului major. Fotografia reda momentul 
cînd Carol Sindelar a fost împuşcat de Crin. Fata avea acum 
chipul pămiîntiu. Buza de jos îi tremura datorită emoţiei. 


Totuşi, mai încercă să se apere. 

— Fotografia nu-mi spune nimic. Individul care are revolverul 
în mînă seamănă, ce-i drept, cu Crin. Dar doar seamănă, n-aş 
putea să-l identific cu exactitate... 

Dan îşi muşcă distrat capătul ţigării stinse. Îi întinse fetei o 
nouă fotografie şi acum o studia pe tînără cu o privire 
indiferentă. Cînd privi fotografia, Corina fu apucată de o criză 
scurtă de nervi. Acum păru dezumflată. Orice urmă de mîndrie îi 
dispăru brusc de pe faţă. 

Întinse fotografia cu mîna tremurîndă. Dan continuă dialogul. 

— Ai nevoie de legendă la fotografie, Corina VI ad? 

— Nu. 

— Totuşi e bine să afli greşeala pe care ai comis-o. Cînd l-ai 
fotografiat pe Crin în timpul crimei, pentru şantajul proiectat, 
lentila a cuprins şi oglinda retrovizoare... Şi în oglindă se află 
chipul fotografului, adică figura frumoasă a Corinei Vlad. 

Locotenentul major Ulmu sări de pe scaun vorbind precipitat: 

— Acum am înţeles neliniştea dumneavoastră de la 
laborator. 

Dar privirea rece a lui Dan îl temperă. Ulmu se aşeză 
cuminte pe scaun. Dan se adresă Corinei, care trecuse de primul 
Şoc. 

— Repet, Corina Vlad, vorbeşte, numai aşa îţi vei putea uşura 
situaţia... L-ai ucis pe Crin Popovici? 

Fata ridică fruntea şi spuse printre lacrimi: 

— Nu... Nu l-am ucis pe Crin Popovici, cînd am plecat eu era 
teafăr... 

Înmărmuri mai departe într-o tăcere adîncă. Tresări doar cînd 
auzi soneria de la intrare. Ulmu deschise uşor. În prag apăru 
locotenentul Mirăuţă. Acesta o împinse înăuntru pe doamna 
Stoica. Ofiţerul raportă: 

— A încercat să fugă, tovarăşe căpitan. S-a strecurat pe uşa 
de serviciu. 

Corina o privi cu o minie reţinută pe proprietăreasa casei. 
Dan se prefăcu că nu observă încordarea şi furia reţinută a 
Corinei. Vedea cum fata îşi înfipsese adînc unghiile în carne să 
se poată stăpiîni. Dan, după ce îl concedie pe Mirăuţă, îi vorbi cu 
blîndeţe: 

— Luaţi loc, doamnă Stoica. 

Femeia se aşeză pe scaunul din apropiere. 


— Aţi ieşit, probabil, să luaţi aer... Nu?... Da, merită puţin aer 
curat după o noapte atit de agitată. Ce spuneţi? 

Femeia se încăpăţină să nu răspundă. 

— Da. Şi tăcerea poate fi luată drept o afirmaţie. Numai 
dumneavoastră două aţi fost în această noapte cu Crin Popovici. 
El se află acum mort. Cine l-a ucis? 

Cele două femei tăceau. 

— Ei, aştept răspunsul... 

Corina ridică privirea plină de o furie fără margini spre 
doamna Stoica. Ţipă mai mult decit vorbi: 

— Ea l-a ucis pe Crin! Cînd am plecat eu era teafăr. Crin mă 
iubea. Ea îl iubea pe Crin. Din gelozie l-a ucis! Crin mi-a spus că 
o respinsese cu cîteva ore înainte. Ucigindu-l, s-a răzbunat. E o 
femeie rea şi prefăcută! 

Doamna Stoica îi răspunse cu multă pondere în glas. 

— Cînd am plecat la culcare v-am lăsat în pat ca pe doi 
porumbei... 

Corina se apără. 

— Acum vrei să te răzbuni şi pe mine. Pe Crin l-ai omorit şi 
pe mine mă vrei în puşcărie. 

Corina fu stăpinită de un scurt acces de nervi. Dan, care 
privea indiferent scena, îi dădu un pahar cu apă fetei. 

— Bea!... Linişteşte-te... Şi apoi declară tot ce ştii! O să te 
ajute fiecare mărturisire... 

Se auzi grav glasul doamnei Stoica. 

— Este o halucinată! O isterică! Vorbeşte anapoda. Cum se 
poate pune temei pe vorbele acestei descreierate? 

Atunci interveni pe neaşteptate Dan, care se adresă 
proprietăresei, privind-o ţintă în ochi. Vocea îi era de data asta 
autoritară: 

— Îţi pun o întrebare. Răspunde-mi cum a dispărut cel de-al 
treilea pahar. Paharul care ar fi trebuit să aibă amprentele tale. 
Paharul în care, probabil, i s-a pus cianură. Expertiza a dovedit 
cu precizie că acest pahar lipseşte cu desăvirşire. Ai spus doar 
că aţi băut şampanie toţi trei, nu? 

— Să spună mai bine logodnica. Eu i-am lăsat împreună. 

Corina se ridică de pe scaun. 

— Minte. Am plecat odată cu ea. M-a scos pe scara de 
serviciu. Am luat liftul de la etajul cinci... 

Dan îşi reţinu o întrebare. O asculta pe Corina. 


— Apoi liftul s-a defectat. Am strigat. Dacă ai fi fost în 
camera ta m-ai fi auzit. 

Dan interveni în discuţie. 

— Deci la mijloc a fost o crimă din gelozie... Ar fi bine să 
terminaţi cu melodrama asta ieftină. Adu-mi paharul imediat! Și 
să trecem la adevăratul mobil al crimei. 

Doamna Stoica se încăpăţina să tacă şi să nu se urnească. 

De aceea Dan se adresă Corinei Vlad. 

— Vorbeşte, Corina Vlad. Spune tot ce ştii. 

Corina îşi şterse ochii de lacrimi cu dosul palmei, deşi avea 
batista în mînă. Povestea întrerupt, cu glasul iritat, plină de 
amărăciune: 

— Această femeie m-a crescut de cînd eram mică. Mai tîrziu, 
m-a atras şi m-a silit să lucrez pentru ea şi pentru reţeaua de 
spionaj din care făcea parte. 

Proprietăreasa sări ca arsă, îşi văzu tot planul răsturnat. 

— Minte, să n-o credeţi! Am dovadă că minte! Poftiţi! 

Băgă mîna în poşetă. Dar Ulmu a fost mai repede decit ea şi 
a reuşit să-i scoată revolverul din mîna întinsă spre Corina. Dan 
vorbi calm, de parcă s-ar fi aflat pe o altă planetă. 

— Linişteşte-te. Avem şi aşa suficiente dovezi împotriva 
dumitale. Continuă, Corina Vlad! 

Fata, revenită dintr-o nouă emoție, vorbea acum cu o voce 
tremurătoare. 

— Datorită unor aranjamente organizate de ea, inginerul lon 
Popovici s-a mutat în această casă. A fost o cursă pusă la cale 
de grupul nostru de spionaj. Desigur, cursa am fost tot eu. 
Inginerul mă iubea platonic. Datorită grupului, inginerul era 
urmărit pas cu pas, deoarece lucrînd la invenţia importantă era 
o momeală deosebită pentru reţeaua noastră. li era interceptată 
orice convorbire telefonică, îi era scotocit orice petic de hirtie 
adus acasă. Dar inginerul, prudent, nu avea în camera sa acte 
secrete. S-au pregătit să-l şantajeze. Tot eu am fost aleasă 
drept obiectul şantajului. Dar, tocmai în acele zile, inginerul 
trebuia să plece în străinătate. Despre acest eveniment au fost 
prevenite centralele noastre din oraşele pe care urma să le 
viziteze lon Popovici. Deci planul cu şantajul a fost amînat pînă 
la întoarcerea sa. Dar la întoarcere o surpriză derutantă: cu 
ajutorul cîinelui nostru Bubi, am dedus că în locul inginerului 
Popovici a venit un alt individ străin, care-i semăna leit, şi care îi 


cunoştea la perfecţie toate obiceiurile cotidiene. A fost o 
măsluire de zile mari. Nu ştiam cum să procedăm. Noul venit a 
căzut de-a gata în cursa întinsă inginerului Popovici. Şi doar 
după cîteva ore am primit de la centrul din oraşul străin o 
informaţie extraordinară: în locul inginerului Popovici a venit în 
tară fratele său geamăn, spion într-o reţea concurentă, Crin 
Popovici. Acest individ trecea drept erou, ucis în războiul 
antihitlerist. Avea două misiuni dificile: să reactiveze nişte fraţi 
spioni hitlerişti şi să se întoarcă în străinătate cu planurile noului 
tanc de tip românesc. Această ultimă misiune era şi țelul 
grupului nostru. Deci a început o luptă ascunsă: care pe care. O 
luptă între inteligenţă, curaj şi abilitate. Deci Crin Popovici 
trebuia urmărit pas cu pas, era, cum s-ar spune, mina noastră 
de aur. Mie mi-a revenit şi această sarcină dificilă. Tot grupul 
nostru era în alertă: acest agent din străinătate avea acces 
zilnic chiar la schiţele noului tanc. Cred că s-a îndrăgostit de 
mine, eu m-am prefăcut îndrăgostită de el... 

Doamna Stoica nu-şi putu reţine observaţia veninoasă. 

— Minţi, ticăloaso, erai îndrăgostită de el pînă peste urechi. 

Corina răspunse cu promptitudine: 

— Se poate. Dar asta nu mă interesează decit pe mine 
personal. 

Dan interveni: 

— Continuă, Corina Vlad. Să fii la fel de sinceră ca şi pînă la 
acest punct. 

— Cum vă spuneam, l-am urmărit la Braşov, Legătura mea 
superioară, Doru Doreanu, mi-a ordonat să simulez o plecare la 
Bucureşti. Doru avea informaţiile sale pe care nu mi le-a 
mărturisit niciodată. Avea şi o frază tipică a sa: „Seniora, atit te 
interesează şi atit trebuie să ştii!” 

L-am urmărit împreună cu Crin Popovici la Sibiu. Am ascultat 
cu ajutorul unui microemiţător ascuns în butonul manşetei de la 
cămaşă toată convorbirea sa din ceasornicărie cu fostul spion 
Carol Sindelar. Acesta nu se lăsa şantajat şi a refuzat să se 
reactiveze. Apoi a acceptat de formă. Eram sigură că noaptea 
va anunţa la telefon organele în drept. Şi tot la fel de sigură 
eram că toată noaptea Crin îl va ţine sub observaţie. Aşa s-a şi 
întîmplat. Noi am trecut cu maşina chiar în clipa cînd Crin îl 
lichida pe Sindelar. Am fotografiat. Aici a fost şi greşeala mea. In 
oglinda retrovizoare mi-aţi descoperit chipul... 


Fata se opri pentru cîteva momente. Chipul îi era umbrit de 
un zîmbet de amărăciune. 

— Mai departe, o îndemnă Dan. 

— Cu această fotografie urma să-l şantajeze Doru pe spionul 
Crin, cînd acesta va pune mîna pe microfilme... Mi-a şi spus 
zimbitor: „Seniora, această fotografie înseamnă o avere pentru 
noi. Cu această fotografie îl voi îngenunchea pe cel mai 
redutabil spion internaţional!” Şi m-a sărutat pe frunte. În tot 
acest timp, noi îl observam pe Crin, îl căutam peste tot, în 
ascunzătoarele cele mai directe, pentru a putea descoperi 
microfilmele. Dar fără nici un rezultat. Deşi bănuiam că agentul 
Crin avea să ne părăsească foarte curînd. Atunci a intrat în joc 
Doru Doreanu. l-a cerut lui Crin microfilmele în schimbul 
fotografiei compromiţătoare. Un şantaj clasic şi eficace. Crin i-a 
promis că i le aduce la orele 23 la „Pescăruş”. După plecarea lui 
Doru, a dat un telefon să-şi reţină un bilet la avion pentru a 
doua zi. 

Convorbirea era interceptată de noi. Am cîştigat. Înseamnă 
că agentul Crin avea microfilmele asupra sa şi, desigur, la orele 
23 acestea vor trece în stăpînirea noastră. Doru mi-a mărturisit: 
„Seniora, pasienţa mi-a ieşit ca la carte... Felicită-mă”. Şi m-a 
sărutat din nou, tot pe frunte. 

Aici Corina se opri. Făcu cîțiva paşi prin casă, să se 
dezmorţească. îşi reluă, mult mai calmă, firul povestirii. 

— Conform convenției, cînd ajungeam acasă, urma să-l 
găsim pe Doru la doamna Stoica. Aici trebuia să verificăm 
autenticitatea microfilmelor. Cum? Forţindu-l pe Crin şi să-l 
convingem să lucreze şi pentru noi. Dar pe Doru nu l-am găsit 
acasă, înseamnă că la întîlnirea de la „Pescăruş” agentul Crin l-a 
lichidat. Era abil şi fără scrupule. Am rugat-o pe doamna Stoica 
să nu se atingă de Crin pînă nu mă voi întoarce eu, să mă 
interesez de soarta lui Doru. Am plecat pe la ora două fără un 
sfert. Dacă nu mă întorceam într-o oră Crin avea să fie ucis. Am 
luat liftul de la un etaj mai jos, bănuiam că s-ar fi putut să fiu 
urmărită. Dar liftul s-a defectat. Şi ştiţi prea bine ce a urmat... 

Urmă o tăcere lungă, penibilă, acuzatoare. Dan îşi îndreptă 
ochii spre Doamna Stoica. 

— Ei, nu spui nimic? 

— Nu am nimic de mărturisit. Ea este o nebună. Fantezie. 

Atunci Corina sări de pe scaun şi îi smulse femeii peruca. În 


păr se aflau microfilmele. Se risipiră rulouri pe podea. Dan le 
adună în palmă şi le puse sub ochii proprietăresei. 

— Ce zici! Este nebună sau nu? Sau şi aceste microfilme sînt 
tot fantezii? 

Femeia plecă privirea în pămînt. Minutele se scurgeau greu. 
Respira sacadat, învinsă, copleşită. în locul ei vorbi tot Corina: 

— Eu am hotărît ascunzătoarea microfilmelor. Aşa că atunci 
cînd am văzut-o cu peruca, mi-am dat seama că are 
microfilmele asupra sa... Cred că acest argument o va face să 
vorbească. Să vorbească măcar acum în al doisprezecelea ceas. 

Dan i se adresă brutal: 

— Cum ai ajuns la aceste microfilme? 

Proprietăreasa vorbi tot eu ochii în pămînt: 

— După plecarea Corinei, m-am reîntors în camera lui Crin. 
Suferisem că în acea zi mă refuzase ca femeie. La etatea mea 
critică sînt şi eu deosebit de sensibilă. Deci am intrat avînd cu 
totul alte intenţii. L-am găsit lîngă cactus. Cerceta în pămînt. 
Totul mi-a părut clar: acolo îşi ascunsese microfilmele pe care 
eu le căutasem pînă la exasperare. M-am prefăcut că n-am 
remarcat nimic din operaţia sa secretă. M-a luat în braţe şi 
ne-am îndreptat spre pat. Dar el, foarte perspicace, a priceput 
că-i descoperisem ascunzătoarea. A stins lumina. A strecurat în 
paharul meu bobul de cianură. Voia să mă termine, să-şi facă 
bagajul şi să dispară imediat... Imediat pînă la întoarcerea 
Corinei. Deci nu eu pornisem cu gîndul asasinatului. Cînd m-am 
întins în pat am răsturnat calculat veioza. El s-a aplecat să ridice 
veioza şi eu am schimbat paharele. Am ciocnit şi am băut... 
Restul îl deduceţi. Am scos microfilmele din pămîntul cactusului. 
Am aranjat pămîntul să nu rămînă nici o urmă. Şi apoi am plecat 
luînd cu mine paharul cu cianură. Aceasta a fost greşeala mea 
esenţială. În loc de trei pahare, aţi găsit doar două... Înseamnă 
că m-am mai întors în camera lui Crin... Şi aţi dedus bine... 

Acum femeia părea ca o umbră. În cîteva minute, îmbătrînise 
deodată. Un zîmbet tîmp i se lipise dureros de buze. Murmură 
printre lacrimi: 

— Şi eu l-am iubit... Da, l-am iubit... Şi am fost geloasă... 


* 


Pe Dan şi pe Ulmu îi întîmpinară o dimineaţă de toamnă 


tîrzie, o dimineaţă înaltă şi clară ca o icoană de mucenici 
bizantină. Şi un cer geamăn cu albastrul de Voroneţ. 

Costică, somnoros, le deschise portiera: 

— Mulţumim, Costică. Du-te singur. Avem şi noi nevoie de 
puţină destindere... Cînd vom întîlni o dimineaţă mai frumoasă? 

Cei doi ofiţeri mergeau alături. Tăceau ca doi spectatori, care 
se întorc de la o piesă bună Dan îi spuse la despărţire: 

— Ulmule, trebuie să luptăm din răsputeri, să-l salvăm pe 
inginerul cinstit lon Popovici! E de datoria noastră să-l aducem 
în ţară! 

— Numai dacă va mai fi în viaţă, tovarăşe căpitan. 


MICROFONUL 


La barul „Diana” de la Mamaia, domnea o animaţie 
deosebită. De citeva zile, de cînd orchestra de muzica uşoară 
„Dracii blonzi” concerta acolo cu succes, biletele se vindeau 
pînă la ultimul loc. Cei şase tineri veniţi din străinătate aveau 
părul vopsit în blond-cînepiu, iar solista cu pseudonimul Adeline 
era singura care avea părul lung de un roşu Tizian. Nici un 
component al formaţiei muzicale nu depăşea virsta de douăzeci 
şi doi de ani şi toţi aveau în execuţie un ritm îndrăcit, care 
atrăgea ca un magnet fluxul acela impresionant de consumatori. 
Biletele se găseau greu şi de aceea locotenentul-major Marin 
Mircea Ulmu îl anunţă cu entuziasm pe căpitanul Miron Dan, 
care tocmai terminase să se frece cu spirt pe pielea înroşită de 
razele soarelui lui Cuptor: 

— Tovarăşe căpitan, ştiţi cum vom petrece diseară? 

— Ştiu. La o partidă de şah. Sau facem o promenadă? 

— N-aţi ghicit. Am procurat două bilete la barul „Diana”. E 
omor pentru ele... 

— „Diana”? Barul de lîngă „Pescăruş”? 

— Da! Vom asculta pe „Dracii blonzi”. Un număr excepţional. 
Dan nu se arătă prea încîntat de propunerea subalternului său. 

— Mergem miine seară! E mai bine. Azi mă simt cam obosit 
de plajă. 

— Imposibil, tovarăşe căpitan. E concertul lor de adio. Miine 
la prînz vor pleca la Braşov! Va fi un spectacol rar. 

Dan se întinse pe nisipul fierbinte, adăugind: 

— Îmi imaginez o muzică zgomotoasă... Strigăte... 
Ţopăituri... Şi eu care am venit să mă odihnesc. 

— Odihnă activă, glumi Ulmu. Să nu uităm şi pe Adeline... 
Are un păr ca o flacără, încît s-ar putea face plajă la strălucirea 
lui... Zău, are părul atît de roşu, încît la vederea lui şoferii 
opresc ca la stop! Şi ştiţi ce voce are? Dalida pe lîngă ea este o 
biată debutantă, iar Rita Pavone nici nu s-ar încumeta să o 
asculte... S-ar ruşina. Poate Margareta Pislaru... 

Ulmu se opri înciudat. Auzind respiraţia regulată a lui Dan, 
înţelese că şeful său adormise. 


Dan şi Ulmu ocupară o masă retrasă în spatele unei plante 
exotice. Lumina difuză oferea o atmosferă plăcută, intimă. Un 
miros penetrant de parfumuri şi de sudoare dulce şi sărată în 
acelaşi timp pusese stăpinire pe încăperea supraaglomerată, 
Deodată lumina se stinse brusc şi din culise apărură în salturi 
cei şase „draci”, în costume fosforescente. Muzica se porni şi o 
dată cu primele acorduri lumina creştea în culori şi în nuanţe 
diferite. Ropote de aplauze subliniară apariţia feerică a Adelinei. 
Cîntăreaţa se mulţumi la început să execute doar paşi de dans 
în acordul trepidant al instrumentelor frenetice, dezlănţuind o 
cascadă de sunete stridente care-i molipsiră şi pe cei din sală. 

Ulmu îşi reţinu un suris. Căpitanul Dan nu părea prea 
entuziasmat de vacarmul din jurul său, aprindea nervos ţigară 
după ţigară şi i se adresă cu o umbră de imputare în glas: 

— Ce aer insuportabil! Tare aş fi curios să aflu ce afaceri 
învîrtesc tipii pomădaţi de aici! Meseria femeilor o bănuiesc... 
Nu-i din cele mai onorabile... Scursoarea societăţii... 

— S-ar putea să vă înşelaţi, tovarăşe căpitan. Recunosc pe 
cîţiva tineri respectabili. Unul e actor, altul profesor... Cel din 
colţ este inginer constructor... Un grup de pictori şi scriitori... 

Dan îşi ţuguie buzele în semn de totală nemulţumire. Ar fi 
preferat în acele clipe o plimbare pe faleză sau o partidă de şah. 
De aceea sorbi înciudat din cafeaua răcită. Dar nu puse bine 
ceaşca pe masă, că un țipăt sfişietor se făcu auzit. Adeline, de 
cum atinse microfonul, se prăbuşi electrocutată. Apoi, lumina se 
stinse brusc. Probabil un scurt circuit. Panica puse stăpînire pe 
întregul local. Cineva, cu un glas baritonal, ceru să se păstreze 
ordinea şi nimeni să nu părăsească încăperile. Lumina se 
reaprinse abia peste cinci minute. 

— Mi se pare că scurtul nostru concediu a luat sfîrşit! 

Consumatorii au fost rugaţi să se aşeze la locurile lor. Dan 
remarcă foarte multe locuri goale, probabil că unii profitaseră de 
întuneric şi fugiseră din multe motive, nefiind dornici să aibă 
cîtuşi de puţin a face cu miliția. În tot acest timp, cei doi ofiţeri 
urmăreau cu atenţie sala şi pe cei de pe scenă, pe „Dracii 
blonzi” acum împietriţi de surpriză şi de durere în jurul colegei 
lor. Ofițerii auzeau presupunerile celor de la mesele vecine. 

— A fost un accident! 

— Cine ar fi avut interesul să ucidă o asemenea zeiţă? 


— Gelozia! Cite crime nu sînt datorate geloziei! 

În cîteva minute toţi consumatorii deveniseră prin vocaţie 
detectivi amatori, fiecare oferea cu pasiune soluţiile cele mai 
lucide şi mai judicioase. Nici sosirea procuraturii, a medicului 
legist, a ofițerului criminalist nu avu darul să stăvilească noianul 
de comentarii şi de presupuneri care mai de care mai 
ingenioase. Ciîţiva curioşi se îngrămădiră cît mai aproape de 
scenă să vadă fata. Doar cu o jumătate de oră înainte, Adeline 
fremătase de viaţă exuberantă... 

Dan şi Ulmu se alăturară echipei care începuse cercetările. 
Procurorul fu emoţionat de prezenţa lui Dan. 

— Este o onoare pentru mine să colaborăm! Aţi fost în sală? 

— Desigur. De aceea v-aş propune ca toţi consumatorii să 
părăsească localul. În schimb, cei de pe scenă să rămînă pe 
locurile lor. 

— Aveţi vreo bănuială? 

Dan îi arătă firul microfonului. 

— Observaţi! în timpul cît lumina a fost stinsă, cineva a scos 
firul din priză... Şi acel cineva se afla aici pe scenă sau se afla în 
momentul accidentului în cabina din dreapta... 

Procurorul întrebă: 

— Socotiţi că a fost doar un accident? 

Dan îşi aprinse o ţigară şi replică după o scurtă pauză: 

— S-ar fi putut vorbi numai de accident dacă firul ar fi rămas 
mai departe în priză. Pricepeţi? Dar firul microfonului a fost scos 
din priză... Nu? 

Procurorul privi nedumerit, ridicînd din umeri. 

— Şi ce-ar însemna asta? 

— Înseamnă că cineva a intenţionat, profitînd de întunericul 
dens, să se apropie de cadavrul fetei. 

— Cu ce intenţii? 

— Asta rămîne să stabilim! Aşa sper, cel puţin. 

În tot acest timp, aparatele ţăcăneau fără contenire în jurul 
trupului fetei, iar consumatorii părăsiseră pînă la unul localul 
barului, încă vădit impresionați de numărul de senzaţie 
neprevăzut de programul artistic al „Dracilor blonzi”. 


* 


În timp ce echipa de cercetare îşi continua operaţia de 


scenă, Dan şi Ulmu efectuară un control amănunţit în camera 
victimei. După cîtva timp Ulmu îşi dădu cu părerea: 

— Tovarăşe căpitan, dacă asasinul n-ar fi scos firul 
microfonului din priză, am fi avut în faţa noastră o crimă 
perfectă. Totul ar fi trecut ca un accident oarecare. 

Dan nu răspunse. Controlară cu atenţie fiecare haină, fiecare 
rochie şi obiect din cameră. Răsfoiră cîteva scrisori fără nici o 
importanţă. În cutia cu bijuterii, multe doar simple imitatii, 
descoperiră o brățară în formă de şarpe. Ulmu fu cel care sesiză 
că mai văzuse o astfel de brățară: 

— Este identică, pot paria, cu brăţara pe care Adeline o avea 
la mîna stingă! 

— Nu te înşeli? 

Ulmu roşi stînjenit: 

— V-am mărturisit doar că fata îmi plăcea! Am urmărit-o 
foarte atent şi o asemenea brățară nu mi-ar fi putut scăpa 
neobservată! Avea cîntăreaţa braţe atît de frumoase şi albe... 

— Hai, lasă! Ai devenit şi poet. Vom verifica dacă ai avut 
dreptate sau nu... Amănuntul e totuşi interesant pentru cazul 
nostru... Vezi, brăţara este făcută dintr-o singură piesă şi nu se 
poate desface. 

Încurajat, Ulmu îşi continuă ipoteza şi cu argumente bine 
susţinute. 

— S-ar fi putut ca brăţara pe care o avea la mină să fi fost 
cea veritabilă şi, probabil, foarte scumpă. Asasinul, ştiind că 
brăţara are o valoare considerabilă, a organizat minuţios 
„accidentul”, a scos firul microfonului din priză şi în bezna din 
sală i-a sustras brăţara! E logic sau nu, tovarăşe căpitan? Sînt 
convins că a doua brățară nu o vom mai descoperi la mîna 
victimei, deşi eu jur că i-am zărit-o în timpul dansului... 


* 


Ulmu ajunse primul în scenă. Dar deodată se întunecă la 
faţă. Dan îi spuse din privire: „Ai văzut că brăţara se află la locul 
ei? Deci ipoteza dumitale s-a evaporat ca un abur de 
primăvară!” Procurorul îl informă despre mersul cercetărilor. 
Nimic nu-i părea suspect şi, cu o oarecare bucurie ascunsă, îi 
mărturisi nu fără ironie: 

— Am descoperit şi făptaşul care a scos firul microfonului din 


priză... 

Dan, cu tot calmul său proverbial, nu se putu stăpini: 

— E foarte important. Cine-i vinovatul? 

Rîzînd de-a binelea, procurorul explică: 

— O pisică. E pisica garderobierei. Ea s-a aflat în culisa din 
dreapta. S-a stins lumina. S-a speriat, a luat-o la fugă şi s-a 
împiedicat de firul microfonului pe care l-a scos din priză. Ce 
ziceţi? 

Dan înghiţi în sec. Ulmu îi spuse tot din privire: „Am impresia 
că şi dumneavoastră aţi cam greşit. Deci o nouă ipoteză se află 
în aer!” Procurorul îşi continuă cu siguranţă concluziile. 

— Cred că a fost doar un regretabil accident. Cercetaţi şi 
microfonul, să vă convingeţi că din neglijenţă o parte din banda 
izolată a căzut. E regretabil deoarece fata era talentată şi foarte 
tînără. Dar fiecare ne avem destinul nostru. 

Dan închise pleoapa stîngă, după vechiul său obicei. Părea 
convins şi absent. Dar cînd procurorul triumfător voi să se 
retragă, Dan îl reţinu, cu glas moale, neutru: 

— Tovarăşe procuror, e bine să nu ne grăbim să elucidăm un 
caz cu ajutorul destinelor, al fatalismului. Aş vrea să cunosc şi 
eu această pisică fenomenală. 

— De ce fenomenală? sări procurorul. 

— Mai întîi, spuneaţi că pisica se afla în culisa din dreapta. 
Bun. Culisa şi scările pe care a urcat erau goale. S-a stins 
lumina. Unde ar fi fugit pisica? Pe scenă se afla orchestra. In 
sală, publicul. Oare într-acolo să fi fugit? Oricare animal se 
întoarce totdeauna pe drumul pe care-l cunoaşte şi pe care nu 
se află nimeni, deci ferit de primejdii. Doriţi să facem o 
experienţă? 

Procurorul tăcu. Cu acelaşi calm, căpitanul îşi continuă 
raţionamentul: 

— Priviţi microfonul! Banda izolantă nu s-a desprins din 
neglijenţă. Observaţi urmele obiectului tăios care a îndepărtat-o. 
Şi apoi brăţara... Ea ne va descoperi asasinul! 

La acest amănunt Ulmu tresări. 

— Ajutorul meu, locotenentul major Ulmu, are un dezvoltat 
spirit de observaţie. Bunăoară, cînd am cercetat camera 
victimei, a zărit o brățară aidoma cu aceea pe care dansatoarea 
o avea la mîna stingă. Bănuia că a fost furată. Dar brăţara se 
afla tot asupra victimei. Dar ce n-a mai observat ajutorul meu 


este că brăţara se află acum la braţul drept... Sper că pisica 
dumneavoastră nu se îndeletniceşte cu asemenea şotii. Sau 
poate tot eu mă înşel. Înseamnă că în timpul întunericului 
cineva a umblat la brățară, a scos ceva din ea şi apoi, din grabă, 
a prins brăţara la cealaltă mînă. îmi faceţi plăcerea să cercetăm 
împreună această brățară, totuşi enormă pentru o mînă atît de 
fină şi subţire. 

Toţi se îndreptară spre brățară, dar Dan îi opri. 

— Nu vă atingeţi de ea! Trebuie să o luăm cu o batistă, avem 
nevoie de amprente... 

Apăsînd pe un buton mic, ascuns, brăţara se deschise. 

— Observaţi, aici s-a aflat obiectul. A fost sustras de cel care 
a organizat „accidentul” şi care a provocat scurtcircuitul. Şi tot 
el, din greşeală, din cauza timpului scurt, din cauza 
întunericului, a prins brăţara la cealaltă mînă... Eu nu cred în 
crimă perfectă şi... 

În acest timp, şeful orchestrei, scuzîndu-se, se informă dacă 
e necesar ca instrumentiştii să mai rămînă pe scenă, deoarece 
le fusese luat interogatoriul. 

Dan îi răspunse cu amabilitate şi politeţe: 

— Mai sînt necesare doar cîteva informaţii. Este şi în 
interesul dumneavoastră. Nu va dura mult, vă promit. 

În acest timp Ulmu trimise brăţara la laborator, pentru a se 
stabili cu precizie amprentele digitale. 

Dan se apropie de orchestră şi, spre surprinderea tinerilor, le 
vorbi în limba lor. 

— Vă pun doar o singură întrebare. În clipa în care s-a stins 
lumina, după ce s-a auzit strigătul victimei, cine s-a mişcat de la 
locul său? 

Nimeni nu-şi amintea nimic cu precizie. Toţi se mişcaseră de 
la locuri, cuprinşi de panică, dar aveau certitudinea că nimeni 
nu părăsise scena nici o clipă. De altfel, la capătul culisei, se 
aflau pompierul şi regizorul secund, care nu observaseră pe 
nimeni coborînd sau urcînd spre scenă. 

— Dar în scenă a venit cineva din culise? dori Dan să se 
convingă pe deplin. 

Răspunsul a fost tot negativ. În unanimitate declarară că 
nimeni nu a putut urca pe scenă, fără a fi simţit de ei. Cel care 
s-ar fi introdus printre ei, datorită spaţiului îngust, s-ar fi lovit de 
ei, de instrumente, de lampadare sau de plantele decorative 


care se aflau acolo. 

Glasul lui Dan se auzi clar şi tăios, stiîrnind o nedisimulată 
nelinişte în rîndul tinerilor instrumentişti. 

— Atunci cineva dintre dumneavoastră este asasinul! Şi o voi 
dovedi. 

Un ofiţer sosi cu rezultatul analizelor de pe brățară. Nu se 
găsise nici o urmă în afară de amprentele victimei. 

Dan, cu toată politeţea posibilă, îi anunţă pe muzicanti: 

— Vă cer anticipat scuze, dar este în interesul cercetărilor. 
Veţi mai rămîne încă o vreme aici. Sper că nu va dura prea 
mult! Puteţi să serviţi o gustare, dar nimeni să nu părăsească 
scena sau să se întilnească cu o persoană din afara grupului! 

Se retrase cu procurorul şi cu Ulmu, anunţîndu-i pe drum: 

— Vom vizita camera chitaristului. E cel mai suspect. 

— E asasinul? 

— Posibil. Sau poate fi numai un complice... 

— Presupuneri, îi răspunse procurorul. 

— Nu. Certitudini. Ni s-a comunicat că de la priza în care se 
afla chitara sa electrică s-a produs scurtcircuitul. 

— Poate fi şi o întîmplare, îl înfruntă procurorul. 

— De acord cu dumneavoastră. Tocmai asta vreau să aflu. 
Prea a sosit la momentul oportun întîmplarea asta... E drept că 
şi alt instrumentist s-ar fi putut folosi de priza sa ca să producă 
scurtcircuitul, dar deocamdată eu îl bănuiesc pe el. 

Cercetarea amănunţită a camerei nu a dus la nici un rezultat 
concret. Nici un obiect nu le atrase atenţia cu ceva deosebit în 
legătură directă cu crima comisă cu o oră mai înainte. 

— Şi totuşi asasinul este unul dintre ei, scăpă printre dinţi, 
înciudat, Dan, strivind ţigara din care apucase să tragă două 
fumuri cu sete. Apoi îşi aprinse cu gesturi automate o nouă 
ţigară. 

Ulmu îi veni în ajutor. 

— Ar trebui să le facem o percheziţie riguroasă, astfel vom 
putea descoperi documentele sau mănuşile cu care a operat. 
Observaţi, nu a lăsat nici o urmă. Pînă în prezent, fiind sub o 
severă observaţie, nu au putut îndepărta nimic din ce au asupra 
lor. Nici mănuşile compromiţătoare. 

Erau pe punctul de a părăsi încăperea, cînd telefonul ţirii 
prelung. Dan ridică receptorul. Auzi un glas gutural care 
mormăia nervos ceva de neînțeles. 


— Trebuie să fie o greşeală, preciză procurorul. 

— Deci tot o întîmplare, sublinie Dan cu o nuanţă abia 
perceptibilă de maliţiozitate. Nu găsiţi că, paradoxal, asupra 
acestui individ coincid prea multe întîmplări? 

Procurorul ripostă cu o nervozitate necontrolată: 

— Se poate, tovarăşe căpitan. In privinţa percheziţiei vă pot 
informa că n-a fost găsită nici o pereche de mănuşi asupra cuiva 
din orchestră. 

Dan, în loc să se descurajeze, răspunse cu o veselie sinceră: 

— Informaţia dumneavoastră îmi este extrem de prețioasă şi 
vă rog să primiţi recunoştinţa mea sinceră. Înseamnă că pe 
jumătate cazul este pentru mine ca şi elucidat. lată o problemă 
care s-a rezolvat într-un timp record. 

— Aş fi tare curios să aflu cum... 

— Peste cîteva minute curiozitatea dumneavoastră va fi pe 
deplin satisfăcută. Vă pot garanta acest lucru. 

Procurorul îi zimbi prieteneşte, insinuînd, totuşi: 

— Nu cumva eşti prea optimist, tovarăşe căpitan? 

Dan îi răspunse cu promptitudine: 

— Curios. Acei care mă cunosc bine au impresia tocmai 
contrară! Toţi mă consideră dacă nu pesimist, cu siguranţă, un 
realist destul de sceptic şi o fire de loc entuziastă... Poate din 
această cauză nici nu m-am căsătorit pînă acum. Pun totdeauna 
răul înainte... Sînt cam morocănos de felul meu, nu găsiţi? 

— Vreţi cu tot dinadinsul să vă contrazic, glumi procurorul. 
Poftim, nu sînt de acord cu dumneavoastră. 

Cînd ajunseră în localul barului, Dan li se adresă tinerilor 
muzicanți cu căldură sinceră în glas, după ce sorbi dintr-un 
pahar de pepsi: 

— Domnii mei, vă cer din nou iertare, dar sper că am ajuns la 
rezultatul problemei. Nu vă mai cer decît un singur lucru: 
daţi-mi, vă rog, instrumentele dumneavoastră. Da, toate... ŞI 
talgerele! Şi ciocănaşele! N-o să le reținem decit cîteva clipe! 
Noi nu ne pricepem să le mînuim. 

Împreună cu Ulmu şi cu un ofiţer specialist, verificară pe rînd 
amprentele de pe ele, cu ajutorul unor lupe cu multe dioptrii. In 
cîteva minute se reîntoarseră cu toate instrumentele. 

Pe chipul lui Dan flutură un zîmbet luminos. Glasul său 
anunță fără nici o emoție, inflexibil: 

— Asasinul a fost descoperit! Domnilor, vă mulțumesc. 


Un tremur nervos străbătu prin toţi, ca un curent electric de 
înaltă tensiune. Glasul lui Dan răsună apoi ceva mai poruncitor. 

— Îl rog să coboare de pe scenă! 

Toţi asistau cu sufletul la gură ca la un spectacol inedit, care 
le tăia respiraţia. 

Nimeni nu se urni. Muzicanţii se priveau năuciţi între ei, 
aşteptind parcă de undeva salvarea. Atunci Dan şi Ulmu se 
urcară pe scenă şi se opriră în faţa toboşarului. Dan i se adresă 
autoritar, privindu-l drept în ochi. 

— Arată-mi mîinile. Aşa, ca la o ghicitoare. Ştiu să descopăr 
destinul în palmă. 

Automat acesta se supuse. O ezitare se desluşea pe faţa sa. 

— N-au amprente degetele dumitale, nu? Curios! 

— Da. De la un accident, nu... 

Dan îl întrerupse brutal, sfredelindu-l cu privirea. 

— Nu. De la o operaţie! Se obişnuiesc asemenea intervenţii 
chirurgicale. 

Tînărul se apără cu un aer de prunc nevinovat. 

— De ce să mă fi operat? 

Dan îi smulse un ciocan minuscul pe care acesta îl avea în 
buzunarul hainei. Cu gesturi sigure îl demontă şi din interior 
căzură cîteva microfilme. Era ciocanul pe care nu-l predase la 
control. 

— Din această cauză te-ai operat, înţelegi? Ştiai precis că va 
mai trece timp pînă ce amprentele vor apărea la loc. Pînă atunci 
puteai s-o ucizi pe Adeline, să-i scoţi din brățară microfilmele, să 
provoci  scurtcircuitul de la chitara electrică, să ascunzi 
microfilmul în ciocanul uitat lîngă tobă, un modest instrument 
de percuție... L-am observat cînd nu mi l-ai predat la control. 

Ulmu prinse mîna toboşarului în ultima clipă, în piatra inelului 
simţiră mirosul amărui de migdală al cianurii. Dan i se adresă 
tăios: 

— Spune tot! E tot ce ţi-a mai rămas de făcut. 

— Lucram în două agenţii de spionaj concurente. Ştiam că în 
noaptea aceasta Adeline avea să predea microfilmele. Era 
singura posibilitatea să i le sustrag. Asta-i tot! 

Dan i se adresă cu asprime: 

— Asta nu-i tot! Urmează să ne conduci la cel căruia urma 
să-i predai microfilmele! Şi la complicele care a conectat înalta 
tensiune în circuitul microfonului!... 


leşi urmat de Ulmu. Briza mării îi lovi răcoroasă drept în faţă. 
Respirară adînc. Dan îi ordonă: 

— Mai repede. Ulmule! Să nu pierd răsăritul soarelui, iar 
diseară, să nu uiţi, eşti invitatul meu la o promenadă pe faleză! 
Sîntem doar în concediu, băiete. 


INSULA LINIŞTITĂ 


Căpitanul aviator Tudor Păun se mai privi o dată în oglindă, 
îşi mai potrivi, pentru a cita oară, nodul cravatei; niciodată nu 
era mulţumit de cum îi reuşea. De aceea se hotărî - nu era 
pentru prima dată - să-şi cumpere o cravată cu nod fix. 

Cobori grăbit treptele. Soarele verii îl orbi. In prag se 
împiedică de un iepure de casă, dolofan şi alb ca un bulgăre de 
zăpadă. 

— lartă-mă, stimabile, însă vina o purtăm amîndoi... Dacă am 
apela la un tribunal internaţional al oamenilor şi al iepurilor... 

Dar ofiţerul se opri. Lîngă el se ivise Dionisie Larion, 
mecanicul blocului şi stăpînul cu firman al celor şapte rozători 
albi. Om de aproape şaizeci de ani, mecanicul era veşnic pus pe 
glume. 

— Era să mă lăsaţi numai cu şase iepuri, tovarăşe căpitan. 

— Dumnealui a dat peste mine... 

Dionisie rise respectuos: 

— Aveţi dreptate, e cel mai nedisciplinat. Am să-l bag la 
„carceră”... Şi tot ca pedeapsă am să-l spăl şi am să-l prind la 
uscat pe frînghie... Da, da, am să-l agăţ de urechi cu cîrlige de 
rufe... 

Căpitanul se îndreptă grăbit spre piaţa centrală, înspre locul 
unde urma să aştepte, cîteva minute, cursa militară a 
aerodromului. Zări de departe autobuzul. „Straşnică zi de zbor! 
îşi spuse ofiţerul încîntat. Să faci cu avionul o baie în 
imensitatea senină a cerului de iunie e o adevărată desfătare de 
care, în trecut, se bucurau doar zeii. Dar uite că iar am derapat 
spre poezie!... Totuşi susţin că fiecare pilot e şi un poet... Nici nu 
s-ar putea altfel!” 

Acum maşina străbătea străzile însorite ale oraşului Z. Pe 
Tudor îl impresiona plăcut jocul culorilor oferit de casele văruite 
în diferite nuanţe, de rochiile multicolore, de tarabele încărcate 
cu fructe şi zarzavat. 

Peisajul se transformă apoi, pe nesimţite, într-un „verde 
crud”, ca în versurile lui Bacovia, o culoare odihnitoare, 
răspîndită pe toată întinderea aerodromului. Peste cîteva minute 


Tudor mergea zorit spre punctul de zbor. Era dornic să plonjeze 
cît mai repede în albastrul tulburător al cerului. 

Căpitanul simţi că cineva aleargă în urma sa; îl opri un 
caporal, care îi raportă, abia trăgîndu-şi sufletul: 

— Tovarăşe căpitan, sînteţi aşteptat la biroul tovarăşului 
maior Boca. 

— De cine? 

— Nu ştiu, aşa am primit ordin să vă raportez. 

Această întirziere a clipei de decolare îl irită: 

„Ar fi putut să mă aştepte după zbor!” 

Spre surprinderea sa, în birou nu găsi decît doi ofiţeri de 
securitate, un căpitan care se prezentă Miron Dan şi care ÎI 
invită cu o voce inexpresivă să se aşeze şi un locotenent major, 
Marin Mircea Ulmu, care îşi trase scaunul mai aproape. 

— Fumaţi? îl întrebă Dan, întinzîndu-i pachetul de „Snagov”. 

Tudor se scuză pe un ton cam dur: 

— Nu! Apoi mai îndulci replica: De două zile m-am lăsat de 
fumat... Mai precis de 49 de ore şi 11 minute... Nu ştiu care 
scriitor spunea că în viaţa sa cel mai uşor lucru a fost să se lase 
de fumat... Pînă atunci reuşise să facă asta de aproape o mie de 
ori... 

Pradă nervozităţii, Tudor îşi găsea cu greu cuvintele, repetînd 
abuziv verbul „lăsa”... De altfel, emoția i se citea deschis pe 
chipul acum parcă mai palid... 

Din nou se auzi glasul neutru al lui Dan: 

— Eu vă urez să reuşiţi definitiv!... A, da... După acest 
preambul, să vă destăinui de fapt scopul întîlnirii noastre... Vă 
solicităm cîteva informaţii despre angajatul civil lon Stogu. 

Orice i-ar fi trecut lui Tudor prin cap, în afară de o astfel de 
întrebare. „Ce i s-o fi întîmplat lui Stogu? E doar un tip liniştit, 
sobru...” 

— Vă stau la dispoziţie, tovarăşe căpitan! 

Era cît pe aci să adauge „cu plăcere”, dar se opri la timp. 
Într-adevăr, pe Tudor îl cam siîcîia, chiar de la prima vedere, 
figura somnoroasă şi absentă a căpitanului de securitate, 
cufundat parcă într-o permanentă toropeală. Vorbele-i curgeau 
molcome, indiferente, alunecînd reci ca dintr-o altă planetă. De 
aceea aviatorul îşi mută privirea pe figura proaspătă, radiind 
sănătate, bucurie, optimism exuberant, a locotenentului major 
cu înfăţişare de sportiv şi blond ca un personaj din mitologia 


scandinavă. 

— Eraţi cumva prieteni?... Deduc aceasta din faptul că lucraţi 
împreună, că locuiţi împreună, că vă vedeţi zi de zi, nu-i aşa? 

Tudor preciză, cu oarecare prudenţă, relaţiile sale cu Stogu: 

— Sîntem simple cunoştinţe. Prin el am putut ocupa camera 
în care locuiesc acum, el mi-a propus-o, dacă acest amănunt vă 
interesează... 

Dan îşi mai aprinse o ţigară cu aceleaşi gesturi fantomatice. 

Nimic nu i se putea citi pe faţă. De aceea, vestea pe care o 
rosti calm, pe nepregătite, avu efectul unei lovituri de trăznet. 

— E bine că vorbiţi la trecut. Ilon Stogu nu mai este în viaţă. 
Cadavrul i-a fost descoperit într-o groapă cu var din apropierea 
gării Chitila. 

— Nu se poate! Nu cred... izbucni Tudor. 

— Mă văd totuşi obligat să vă contrazic. Şi cel mai viabil 
argument îl constituie aceste fotografii... Sînt elocvente, nu? 

Tudor, cuprins de o vădită emoție, urmări uluit fiecare 
fotografie, apoi întrebă: 

— S-a sinucis? 

— Nu. A fost asasinat. În ziua de 8 iunie, deci acum două zile, 
i s-a găsit cadavrul. Pare-mi-se că aţi plecat împreună de la 
aerodrom... Aţi putea să ne relataţi impresiile dumneavoastră, 
să vă referiţi, mai ales, la această ultimă întîlnire... 

Încă nerevenit din prima-i surpriză, Tudor făcea eforturi să-şi 
amintească momentele petrecute în urmă cu şase zile. 

— Ne-am întors cu autobuzul de la aerodrom. Mi-a mărturisit 
că beneficia de o permisie de trei zile. Intenţiona să-şi viziteze 
un frate aflat la Bucureşti. Un frate sau o soră... Cînd am coborit 
din cursa noastră, am observat că în piaţă îl aştepta un „Fiat 
1300”... Mi-a declarat cu o uşoară miîndrie: „Cu limuzina asta 
merg la Bucureşti... E o ocazie fericită...” 

Dan îşi deschise pentru prima oară şi cealaltă pleoapă. Dar 
vocea îi era la fel de ştearsă. 

— Şi nu vi s-a părut nimic suspect? 

Tudor zîmbi, zimbi nervos, schiţind o grimasă. 

— Ce-ar fi putut să-mi atragă atenţia?... De altfel, dacă nu 
mă înşel, nici nu prea sînt înzestrat cu multă perspicacitate. Şi, 
apoi, un om pleacă în permisie cu o maşină de ocazie... Mi se 
pare perfect normal... 

Locotenentul major izbucni: 


— Normal, dar nu prea. Normal ar fi fost ca „Fiat”-ul să-l fi 
aşteptat pe Stogu în faţa unităţii dumneavoastră, deoarece 
şoseaua spre Bucureşti trece chiar pe la poartă... 

Aviatorul se simţea cuprins de iritare, deşi recunoştea că 
ofiţerul are dreptate. Din încăpăţinare însă replică dirz, aproape 
vehement: 

— Tovarăşe locotenent major, mă văd obligat să vă informez 
că nu obişnuiesc să tai firul de păr în patru.... N-aş avea nici 
timp şi nici nervi pentru o asemenea bizarerie... 

Cu acelaşi calm, trezit ca dintr-o reverie, flegmatic, Dan 
interveni: 

— Păcat, tovarăşe căpitan, că nu vă permiteţi un asemenea 
lux, o asemenea bizarerie... In astfel de ocazii a tăia firul de păr 
în patru se poate traduce prin vigilenţă. Şi, pentru vigilenţă, sper 
că fiecare avem timp suficient la dispoziţie... Nădăjduiam că 
vom obţine din partea dumneavoastră tot concursul şi nu 
„teoretizări” ce ne răpesc într-adevăr mult timp... 

Tudor se stăpîni, spunîndu-şi: „Nimic nu iartă”. Mărturisi, cu o 
umbră de maliţiozitate: 

— Deşi m-aţi notat drept „lipsit de vigilenţă, sper să vă dau 
cîteva informaţii, poate utile... Bunăoară, am remarcat că 
individul de la volan avea părul argintiu şi o faţă tînără, frapant 
de proaspătă în contrast cu părul: un nas acvilin, tenul smead... 
în interiorul maşinii se mai aflau o fată blondă cu pirul strîns 
într-un coc şi un copil de vreo patru, cinci ani... 

— Da... da... Spuneţi-mi, lon Stogu părea mulţumit de 
întîlnirea cu cei din automobil?... 

— Sigur că da... Cu omul de la volan mai ales... S-au salutat 
ca vechi amici. Stogu, de obicei taciturn, mi s-a părut atunci 
exuberant, chiar foarte volubil... Nu mai semăna cu vecinul 
posac pe care-l ştiam. 

Dan îşi însemnă ceva într-un carnet redus la proporţiile unei 
cutii de chibrituri, întrebînd fără să-şi ridice ochii: 

— In ce împrejurare v-a făcut Stogu propunerea să locuiţi în 
aceeaşi casă? 

— Cred că n-a trecut mai mult de o lună din ziua în care, 
auzindu-mă că am nevoie de o cameră mai confortabilă, mi-a 
dat adresa familiei Radu. M-a condus personal. Camera mi-a 
plăcut şi după două zile mi-am adus bagajele în strada Macului 
24 B Era o... 


Dan îl întrerupse: 

— Puteţi să ne vorbiţi despre această casă şi despre locatarii 
ei? 

Tudor declară sincer entuziasmat: 

— Casa noastră? O adevărată insulă liniştită. Cu toate că 
ritmul trepidant al vieţii de citadelă industrială a făcut să dispară 
vechea noţiune de „oraş provincial”, de oraş „în care nu se 
întîmplă nimic”, locuinţa noastră a rămas un ostrov al tăcerii... 

Dan interveni cu o fină ironie: 

— E mai bine să nu vă grăbiţi cu aprecierile... 

Tudor se înfurie de-a binelea. 

— E cea mai liniştită casă. lar locatarii ei sînt oameni oneşti, 
cumsecade... Pentru fiecare dintre ei răspund cu capul! 

— Vă apreciaţi prea mult vecinii şi nu prea ţineţi la capul 
dumneavoastră, tovarăşe căpitan, sublinie Dan cu aceeaşi urmă 
de ironie, pe care Tudor o luă drept o jignire. 

— S-ar putea să nu ştiu să-mi preţuiesc capul, dar în acelaşi 
timp sînt ferm convins că mania suspiciunii nu mă 
caracterizează... Despre probitatea vecinilor mei sînt totuşi 
convins. Bunăocară, proprietara mea, doamna Zamfira Radu este 
o văduvă onorabilă al cărei soţ a murit în luptele din 
Cehoslovacia. 

— A dispărut, îl corectă cu plăcere Dan. 

— A murit, a dispărut e totuna... 

— Nu, nu, insistă căpitanul de securitate. Priviţi cam 
superficial lucrurile. Dacă a dispărut în primăvara lui 1945, 
nimeni nu ne poate convinge că acum nu trăieşte pe undeva... 
Este? 

Pentru a doua oară Tudor tăcu iritat. Continuă apoi cu mai 
mult calm: 

— Da. S-ar putea să aveţi dreptate. Dar pînă la proba 
contrară, eu rămîn pe poziţia mea. Mai ales că doamna Radu îmi 
va fi viitoare rudă. Cu fata ei, Monica Radu, studentă la 
politehnică, sînt logodit. Evident, am chibzuit bine acest pas; de 
altfel e o chestiune intimă, despre care cred că am vorbit destul. 
In aceeaşi casă mai locuieşte şi inginerul Vlad Timuș, unchiul 
viitoarei mele soţii. Pînă nu de mult a fost constructor de 
avioane, astăzi este un venerabil pensionar, pe care-l 
pasionează şahul şi motoarele... 

— O mică rectificare, preciză la fel de apatic Dan, inginerul 


Vlad Timus a fost îndepărtat din producţie în anul 1950, iar 
pensia o primeşte de la o dată destul de recentă... 

— S-au mai făcut unele greşeli în trecut, tovarăşe căpitan. 
Dovadă că şi astăzi mai este consultat în unele probleme 
importante din domeniul construcţiei motoarelor! 

— După dumneavoastră ar fi meritat să fie membru al 
Academiei. 

Tudor sări ca ars: 

— Văd că-l cunoaşteţi mai bine decît mine. Atunci pentru ce 
mai aveţi nevoie de referinţele umilei mele persoane? 

Mai imperturbabil ca oricînd, Dan trecu peste impulsivitatea 
lui Tudor. 

— Dacă o să vă liniştiţi, o să aflaţi şi răspunsul. În munca 
noastră are importanţă orice amănunt, chiar şi cel aparent lipsit 
de importanță. [În scopul acesta discutăm acum cu 
dumneavoastră. E vorba de un om ucis şi care v-a fost coleg. În 
joc e memoria sa, onoarea sau dezonoarea numelui său, 
oprobriul sau admiraţia noastră pentru faptele sale... Şi, mai 
presus de orice, apărarea intereselor patriei. Sper că am fost 
explicit! 

— Evident, răspunse cu convingere Tudor. Am să încerc să 
vă relatez cît mai multe amănunte. Eu locuiesc la etaj. La parter 
locuieşte familia Pietraru. Doamna Sanda Pietraru i-a închiriat lui 
Stogu o cameră. Pe soţul ei, Tase Pietraru, nu l-am văzut. E 
permanent plecat pe teren. Ştiu că lucrează în comerţ sau aşa 
ceva... 

— Deci garantaţi pentru oamenii pe care nici nu l-aţi văzut? 
Nu socotiți superficială aprecierea dumneavoastră? 

Tudor se aprinse din nou: 

— In afară de cunoaştere ne mai bazăm şi pe intuiţie... 

— Noi vă solicităm numai fapte precise. Intuiţia, uneori, 
poate da greş. 

Aviatorul îşi ascunse nemulţumirea. 

— Perfect. A mai rămas să amintesc de mecanicul casei, de 
Dionisie Larion, un bătrînel plăcut, bineînţeles, cînd nu se 
lungeşte la vorbă şi care locuieşte la subsol. Mai are în directa 
sa supraveghere şi caloriferul de la blocul vecin. Cred că am 
terminat cu lista locatarilor... A, să nu uit, au mai rămas cei 
şapte iepuri de casă ai mecanicului. Dar pot să confirm cu 
certitudine deplină că la nici unul dintre harnicii rozători n-am 


observat pînă în prezent ceva suspect... 

Dan îşi aprinse din nou o ţigară, apoi se ridică liniştit, 
conchizînd cu indiferenţă: 

— Vă mulţumim şi pentru relatări şi pentru poantele 
umoristice. Şi vă rugăm, tovarăşe căpitan, să vă notaţi aceste 
numere de telefon. Cînd credeţi că e cazul, apelaţi la ele şi cred 
că nu e nevoie să vă mai recomand o discreţie totală... 


* 


Tudor se simți în largul său abia în înaltul văzduhului, în 
lumea de basm a norilor. Cerul îl făcea să uite oboseala, 
emoțiile neprevăzute prin care trecuse. Aviatorul regreta sincer 
pierderea atît de tragică a tăcutului Stogu. Pilotul se simțea 
totuşi înviorat că scăpase de prezența stînjenitoare a lui Dan. 
„Nu ştiu de ce omul acesta îmi displace! E prea scrupulos! Prea 
bănuitor! Cine din casa noastră ar fi putut să aibă ceva cu 
însinguratul Stogu? Da, chipul securistului nu mi-e de fel 
simpatic. E tipul omului care suflă şi în iaurt!” Auzi comanda prin 
radio: „Carpen 105! Ţinta în faţă şi stînga, la zece”. 


În aceeaşi după amiază căpitanul Dan şi locotenentul major 
Ulmu au aterizat cu un avion la Bucureşti. S-au îndreptat spre 
morgă, unde au cercetat îndelung cadavrul lui Stogu. Căpitanul 
concluziona: 

— A fost ucis înainte de a fi aruncat în groapa cu var. A fost 
lovit în cap cu un corp de metal sau un corp dur. 

Ulmu asculta plin de condescendenţă. 

— Cred că au lucrat două sau trei persoane! continuă 
căpitanul. 

Din certificatul de autopsie reieşea că Stogu abuzase de 
alcool... Probabil intenţionat l-au ameţit înainte de comiterea 
crimei! Poate vom afla ceva de la fratele victimei şi apoi, 
conform planului, să ne deplasăm la groapa cu var... 

Pe fratele lui Stogu îl găsiră îndurerat, pradă încă ştirii atît de 
dureroase. Vorbea ilogic, incoherent, iar declaraţia sa nu prea le 
aduse noutăţi: „Da, a venit la mine. Era extrem de grăbit, avea 


o flanea albastră. Era neras. Mi-a mărturisit că pleacă la munte 
pentru două sau trei zile. Fuma ţigară după ţigară, el care n-a 
fumat niciodată. Era însă bine dispus. Cum să bănuiesc tragicul 
său sfirşit?... Şi apoi am fost chemat să-l recunosc la morgă.” 

Pe chip i se prelingeau boabe de lacrimi, fără să plîngă, fără 
să geamă. Durere împietrită, bărbătească. 

Peste douăzeci de minute au ajuns la Chitila, să cerceteze 
groapa de var în care fusese aruncat Stogu. În apropiere, urmele 
unui camion, deci „Fiat”-ul nu trecuse pe aici. Ulmu exasperase: 

— Tovarăşe căpitan, nici un indiciu... Nici o urmă... lată o 
crimă perfectă!... 

Dan îi replică blazat: 

— Crimă perfectă nu există! E drept că asasinul, sau mai 
precis asasinii au omis să ne lase o carte de vizită. Au luat însă 
legitimaţiile victimei. Cadavrul a fost identificat după plicul unei 
scrisori expediate de fratele său. Deci au lucrat superficial, zorit, 
n-au cercetat minuţios îmbrăcămintea şi iată că această 
scrisoare le încurcă acum planurile. Şi este curios cum această 
scrisoare a rezistat în groapa de var, literele de pe plic mai 
putînd fi descifrate... 

Ulmu asculta în tăcere. Căpitanul vorbi după cîteva clipe de 
gîndire: 

— Probabil că au intenţionat să se folosească de legitimaţiile 
lui Stogu şi cu ajutorul lor să ajungă la secrete militare. Pricepi? 
Poate pe un aerodrom, sub un pretext oarecare. Au sperat că 
victima va fi descoperită în groapa de var după un timp mai 
îndelungat. Au pus probabil cadavrul sub supraveghere. Acum 
cînd au aflat că a fost descoperit, ce le-a mai rămas? Speranţa 
că nu va fi prea repede identificat. În situaţia asta ce-ar putea 
face? Să pună sub „supraveghere” morga... 

Dan îi făcu semn lui Ulmu să-l urmeze. Ordonă şoferului: 

— Cit mai repede la morgă, la Institutul medicolegal! Vezi, 
vina e a noastră, tovarăşe locotenent major, am cercetat prea 
sumar, ca să întrebuinţez un eufemism... 


* 


Medicul legist nu se arătă prea entuziasmat de întoarcerea 
ofiterilor, deoarece se pregătea pentru o „deplasare pe teren”, 
la un meci de fotbal. Vorbi laconic, expeditiv: 


— Vă rog să credeţi că sînt reclamat de un caz extrem de 
urgent. 

Liniştea şi calmul lui Dan îl scoteau din pepeni. 

— Sper că şi cazul nostru este la fel de important. Nu? 

— Bine, dar elucidat! 

— Incă nu, insistă flegmatic Dan. S-a interesat cineva de 
cadavrul lui Stogu? 

— Absolut nimeni, se grăbi să răspundă medicul. 

— Desigur, fotografia lui nu a fost pusă în afişier. 

— Nu. Cadavrul era identificat... 

Căpitanul Dan era gata să plece, cînd Ulmu îi propuse un mic 
popas. 

— Cred că ar fi util să discutăm şi cu îngrijitorul de cadavre... 

Intrară din nou în morgă. Ulmu privi cu curiozitate o 
studentă, care, îndată ce ieşi din sala de disecţie, îşi scoase 
mănuşile transparente şi muşcă cu lăcomie dintr-o tartină pe 
care o avusese în servietă. Pe patru cărucioare se aflau 
cadavrele. Lîngă fereastră descoperiră trupul lui Stogu, pe care 
îngrijitorul se pregătea să-l scoată din sală. Observind că se 
îndreaptă spre el, îngrijitorul îi întîmpină cu un suris jovial: 

— Sînteţi tot ziarişti, nu? 

— Aproape, glumi Ulmu. Dar de unde ne-ai cunoscut că 
sîntem ziarişti? 

Ingrijitorul răspunse cu o oarecare importanţă în glas care se 
reflectă şi în ţinută. 

— Ei, asta-i!... N-au fost şi ieri doi ziarişti? Au spus că vor 
scrie despre mine la „Informaţia”... Înseamnă că astăzi trebuie 
să apară articolul. Cu poză! 

Mirosul de formol şi de cadavre, în canicula timpurie a lui 
iunie, devenise insuportabil, aşa că Dan îl pofti pe 
supraveghetor să continue discuţia în curte. Îi întinse o ţigară: 

— Şi ce zici că au făcut ziariştii? 

Supraveghetorul rise satisfăcut, ştergîndu-şi cu dosul palmei 
sudoarea ce-i şiroia pe obraji. 

— Ce să facă? De-ale lor... Au fotografiat cadavrele, şi pe 
mine la mijloc, apoi mi-au cerut numele fiecăruia, interesîndu-se 
despre munca mea, spunîndu-mi că sînt fruntaş în producţie şi 
că am dreptul la primă... 

— Şi? 


— Şi... Pe urmă au spus că vor scrie la ziar... Apare oare azi 


articolul? 

— S-ar putea să mai Întîrzie... 

Omul oftă cătrănit: 

— Aşa-i cu ziariştii, te mai amină... 

Dan îl întrebă cu vădit interes: 

— Poţi să ne spui cum arătau cei doi ziarişti? 

Supraveghetorul se lumină brusc: 

— Unul dintre ziarişti era mai darnic. Pentru truda mea, 
fiindcă le-am dat şi explicaţii despre moartea fiecăruia dintre cei 
băgaţi acum în formol, mi-a dat o hirtie de 25... Eu n-am vrut să 
primesc, mi-era că mă dau la ziar... Dar omul mi-a spus cu 
duioşie: „De sufletul morţilor...” Ei, dumneavoastră aţi fi primit 
sau nu? Eu ştiu una şi bună: pe morţi să nu-i superi... 

Miron Dan, plictisit de filozofia ieftină a supraveghetorului, îl 
întrerupse iritat: 

— Perfect. Dar cum arătau dumnealor la înfăţişare?... 

— Păi, ca dumneavoastră, cum să arate... Numai că unul, 
deşi era tînăr la faţă, avea părul cărunt pe la tîmple... Cel care 
mi-a dat hiîrtia de 25 şi m-a fotografiat... l-am condus pînă la 
poartă. De, au fost cumsecade. Mi-a părut rău că acolo i-a luat 
în primire un miliţian. Ce să-i faci, n-au parcat maşina ca la 
„reglement” şi s-au ales şi cu o amendă... Şi cică oamenii buni 
au noroc! 

— Cel cu tîmplele albe conducea maşina? 

— Ala da, zău, dacă am văzut vreodată om mai frumos! 

Ofițerii îi mulţumiră grăbiţi, fără a mai auzi glasul insinuant al 
supraveghetorului: „La sufletul morţilor nu vă gîndiţi?” 


La circa de miliţie fu chemat apoi agentul de circulaţie din 
zona Institutului medico-legal. 

— Ai amendat ieri un „Fiat” pentru parcare în zona 
Institutului medico-legal? 

Miliţianul raportă respectuos: 

— Tovarăşe căpitan, vedeţi, eu l-am iertat... Era omul din 
provincie şi nu călcase decit cu doi metri limita... 

Dan privi spre Ulmu, cu un aer care însemna: „Şi de data 
aceasta ni s-a strecurat printre degete!” 

— Cum l-ai iertat? 

— Ei, i-am cerut doar actele, dar nu l-am amendat. 

Ulmu răsuflă uşurat, neputindu-şi stăpîni bucuria: 


— Bravo, tovarăşe miliţian! Dă-ne repede datele! 

În cîteva clipe avură datele necesare. Numărul maşinii 
„2.2537, proprietar: Sever Rak. 

Apoi telefonară, pentru o ultimă verificare, la redacţia 
ziarului „Informaţia”, unde li se confirmă de către redactorul-şef 
că nici un redactor sau reporter nu avusese sarcina să scrie 
vreun articol sau reportaj despre Institutul medico-legal. 

Ulmu declară însufleţit: 

— Începe să se facă lumină, tovarăşe căpitan! Acum se 
explică amestecul direct al lui Rak în viaţa lui Stogu. L-a condus 
la Bucureşti cu maşina sa, i-a luat actele, pentru a le întrebuința 
într-o misiune specială, bineînţeles, după ce, lipsit de curtoazie, 
i-a expediat cadavrul în groapa de var... Şi, iată-l, interesîndu-se 
la morgă dacă a fost sau nu descoperită identitatea victimei 
sale. Şi e înfrîngere: actele lui Stogu nu mai au nici o valoare în 
mîinile sale... 

Dan se mulţumi un timp doar să-l asculte. Apoi îi aruncă. o 
săgeată: 

— Tot raţionamentul dumitale ar fi bun dacă n-ar exista şi o 
altă ipoteză. Nu s-ar putea oare ca Stogu să-i fi fost complice? 
lar la un moment dat acest Stogu să fi devenit un balast pentru 
domnul Sever Rak?... Ştii doar cît de uşor se debarasează unul 
de altul oamenii de teapa lor... Fără nici un fel de scrupule... 
Acum să plecăm imediat acasă, să continuăm cercetările. Abia 
aştept să ajung în oraşul nostru! 


* 


Dan şi Ulmu aşteptau rezultatul de la miliția oraşului Z. 

Locotenentul major anticipă răspunsul: Cred, tovarăşe 
căpitan, că vom rămîne în ipoteza iniţială. Presimt ce ni se va 
raporta: „Beatul” cu nr. Z.2537* nu există înregistrat şi nici 
numele proprietarului Sever Rak nu este cunoscut... O luăm iar 
de la început... Actele maşinii şi buletinul conducătorului cu 
timple argintii au fost false... 

Sînt situaţii importante în care agenţii preferă în schimbul 
actelor falsificate acte autentice, sustrase de cine ştie unde... 
Dar în cazul nostru nu ştiu ce pronostic să dau... 

Sună telefonul... Dan ridică receptorul. Vorbea sec: 

— Cum? Da. Maşina e înregistrată. Da. Şi unde locuieşte 


domnul Sever Rak? Bine, mai repetaţi adresa. Vă mulţumesc! 
închise telefonul şi îi ordonă lui Ulmu: 

— Repede, la maşină! Domnul Sever Rak, auzi culmea 
coincidenţei, locuieşte pe strada Macului nr. 26! 

Sunară îndelung la uşă. Apoi bătură stăruitor. Erau gata să 
renunţe, cînd un glas din interior întrebă: 

— Cine este? 

Îi primi un tînăr blond, cu o figură palidă, de om suferind. 
Dan i se adresă politicos: 

— Domnul Sever Rak? 

— Întocmai... Vă rog aşezaţi-vă!... Şi, să mă iertaţi că am să 
mă întind pe canapea... Sînt încă slăbit, mă aflu în 
convalescenţă după o operaţie de ulcer... 

Dan preciză: 

— Nu o să vă reținem prea mult... 

Gazda asculta cu un aer insolit. 

— Cînd aţi ieşit din spital, domnule Rak? 

— leri după-amiază... Trebuie să merg totuşi la control... Am 
suportat o intervenţie chirurgicală destul de dificilă... 

Dan, după ce ceru voie gazdei, îşi aprinse o ţigară. 

— Şi maşina unde aţi tinut-o în timpul cînd vă aflaţi în spital? 

— La garaj... Am supus-o unei reparaţii generale. Era şi 
vremea... Abia peste trei zile voi putea s-o scot... Dar pentru ce 
mă întrebaţi? 

Dan îl informă, întrucitva, că maşina i-a fost văzută pe străzi, 
fără să pomenească de crimă, încheind: 

— Deci actele maşinii sînt la dumneavoastră? 

— Desigur. Le-am închis în birou pe tot timpul absenței mele. 
Ce-i drept, nu am verificat... Poftiţi cheia!... Vă rog pe 
dumneavoastră, îmi este foarte greu să mă deplasez... Da, 
acolo, în sertarul de jos... Vă mulţumesc! 

Marin Ulmu deschise sertarul. 

— Acestea sînt actele, nu? 

Rak le verifică pe îndelete şi declară hotărît: 

— Da. Sînt intacte! Nu lipseşte nici unul. Toată întimplarea 
mi se pare de domeniul fantasticului... Vă pot garanta că hirtiile 
n-au fost clintite din sertar... 

Dan făcu semn lui Ulmu să pună actele la loc, în timp ce 
continua să chestioneze pe convalescent. 

— V-aş mai deranja cu o întrebare: cheia dumneavoastră mai 


are vreo pereche... Poate mai aveţi o cheie la cineva? 

— Nu. A, să nu uit... în timp ce eram în spital, m-a vizitat 
inginerul, acum pensionar şi vecin cu mine, Vlad Timuș... A avut 
nevoie de un studiu în limba germană despre motoare... l-am 
dat cheia, ca să-l ia din biblioteca mea. A doua zi mi-a 
înapoiat-o... Cartea se află şi acum la inginer. A fost singura 
dată cînd am împrumutat cuiva cheia locuinţei... 

— Vă mai amintiţi data? 

— Cred că era în jur de 3 sau 4 iunie... S-ar putea să greşesc 
cu o zi... 

Dan insistă asupra caracterului secret al discuţiei, îi mulţumi 
pentru ajutor şi îi ură grabnică însănătoşire. 

— Ce spuneţi, tovarăşe căpitan? îl chestionă Ulmu cînd 
rămaseră singuri în maşină. 

— Totul devine din ce în ce mai ciudat! Mai complicat... Acest 
inginer Vlad Timus ridică semne de întrebare... Dar să profităm, 
că "tot sîntem pe aproape, şi să o vizităm pe fosta gazdă a lui 
Stogu. 

— Pe doamna Sanda Pietraru? 

— Da, pe dumneaei! 


Doamna Pietraru îi primi cu o emoție abia perceptibilă. 

— Chiriaşul meu, domnul Stogu, nu este acasă. E la fratele 
său, la Bucureşti... 

— Vă rog, să ne conduceţi în camera lui, interveni Ulmu. 

— N-ar fi mai bine să poftiţi cînd o să fie şi el acasă? 

— S-ar putea să nu vină atît de curînd! 

Bătrîna Sanda Pietraru înţelese greşit: 

— S-a mutat cumva din oraş? 

— Într-un fel da, încercă Dan să o deprindă cu adevărul 
brutal ce avea să urmeze. 

— Tot nu înţeleg, se lamentă bătrîna. 

— Doamnă, chiriaşul dumneavoastră a fost asasinat la 
Bucureşti. 

Bătrîna începu să plingă sincer, cu gemete şi sughiţuri. 

— Cine să fi omorît un om atît de cumsecade? 

— Asta ne străduim să aflăm şi noi... desigur, cu ajutorul 


dumneavoastră... 

— Cum să vă ajut? Cereţi-mi orice, domnilor! 

— Deocamdată, am dori un pahar cu apă. Poftiţi legitimaţiile 
noastre şi ordinul de percheziţie al procuraturii. 

Rămaşi singuri, ofiţerii cercetară cu privirea fiecare ungher, 
fiecare palmă de perete. 

— Totul pare în ordine, constată Ulmu. Totuşi, vreau să 
verific încăperea şi cu aparatul de detectare. 

Peste un sfert de oră raportă milităreşte: 

— Tovarăşe căpitan, nu-i instalat nici un microfon secret. 

Aşteptă tăcut concluzia lui Dan, care nu se desprindea de 
lîngă bibliotecă. 

— Chiar totul, totul, e în regulă, Marine? 

Cînd Dan era mulţumit, îşi numea subalternul pe '* nume: 
„Marine”, „Mircea” sau „Ulmule”; altfel se adresa pe ton oficial, 
cu „tovarăşe locotenent major”. 

— Aşa se pare, tovarăşe căpitan! 

Un timp căpitanul se plimbă agitat prin cameră. Apoi se opri 
din nou lîngă bibliotecă. Vorbi, cu ochii aţintiţi spre raftul 
superior: 

— Ai să vezi că nu-i chiar aşa... Priveşte porţiunea aceasta a 
raftului! 

— Nu observ nimic deosebit. 

Dan îi limită un spaţiu cu braţele. 

— Nici aici? Priveşte cu atenţie... 

Ulmu tresări. 

— Da, tovarăşe căpitan. Cineva a şters praful... 

Căpitanul merse mai departe cu deducţia: 

— N-a şters praful în mod intenţionat. A pus pe această 
porţiune a raftului un ziar, un postav, şi s-a urcat pe bibliotecă. 
Înseamnă că a urmărit să ajungă la capătul din stînga al 
storului. Şi această operaţie a fost făcută de curînd. De o zi sau 
două. Deci după moartea lui Stogu camera a fost vizitată. Cu ce 
scop? Probabil pentru a îndepărta un material sau un obiect 
compromiţător... A lucrat magistral... A vrut să nu lase nici o 
urmă. Timp a avut suficient la dispoziţie... Acum urcă-te şi 
cercetează storul... 

Ulmu preciză dezamăgit: 

— Nimic, tovarăşe căpitan! 

— Da. Am sosit noi prea tîrziu! Cheam-o pe proprietăreasă. 


r 


Sanda Pietraru avea încă ochii roşii de plins. 

— Doamnă, pe lîngă lacrimi, vă cerem şi ajutorul, pentru a 
putea descoperi pe vinovaţi. Puteţi să ne precizaţi dacă cineva a 
intrat în aceste zile în camera lui Stogu? 

— Cum să intre? Dar eu unde eram? 

Dan o privi atent, înregistrindu-i fiecare gest, fiecare clipire. 

— Gîndiţi-vă! Aveţi timp suficient. Declaraţia e pentru noi 
extrem de importantă. N-aţi plecat în acest răstimp nicăieri? 

— Cum să nu plec, maică. Am plecat, sigur. Am fost la piaţă, 
să aduc roşii. M-am dus şi la „Alimentara”... La ţigări, la 
biserică... 

— Mai are cineva cheia camerei? 

— Ferească Dumnezeul! 

Dan se apropie să-i cuprindă mai bine privirea, fără de 
astimpăr, ca a ochilor de veveriţă. 

— Cine venea pe la Stogu? 

— A, am înţeles... Nu venea nici o femeie... Era ca un copil... 
Nu bea, nu fuma, nici ce m-ati întrebat dumneavoastră, zău, era 
fără prihană. Puteai să aprinzi candela în odaia lui... 

— Chiar nimeni, nimeni nu-l vizita? 

Adunîndu-şi gîndurile, bătrîna mărturisi: 

— A, să nu mint... îl vizita domnul inginer Vlad Timus... 
Discutau de motoare, de toate cele... 

Şi, brusc, doamna Pietraru se aşternu gospodăreşte pe bocit, 
nelăsînd să se întrevadă nici o posibilitate de a mai fi întreruptă. 
Abia_ cînd ofiţerii ajunseră la uşă, Sanda Pietraru se opri ca prin 
farmec, vorbindu-le surprinzător de liniştită: 

— Şi cu camera ce fac?... Pot s-o închiriez?... 

Dan o privi contrariat, negăsind o explicaţie logică pentru 
această trecere derutantă de la o stare la alta. 

— Desigur, doamnă! Vă mulţumim!... 

Coboriră în curte, unde îl zăriră pe mecanic; cu gesturi 
solemne, acesta împărțea foi de varză nesătulei sale colonii de 
rozătoare. 

— Am impresia că iepurii dumitale nu se pling de lipsă de 
poftă de mîncare... 

— Mi-au mîncat şi urechile... Toată ziua îi păzesc ca pe ochii 
din cap, să nu scape vreunul... Argint viu, nu alta... 

Apoi, venind mai aproape de Dan, i se adresă cu timiditate: 

— Sînteţi rudele tovarăşului Stogu?... Sărmanul de el... Era 


singurul care-mi mai lumina mintea-mi bătrînă, povestindu-mi 
ce mai e prin ţară şi prin lume... Auzi, să ucizi un asemenea om! 

Dan îi strecură lui Ulmu: 

— Inseamnă că madam Pietraru nu şi-a pierdut timpul de 
pomană. Miine o să afle tot oraşul!... 

Apoi, se adresă mecanicului ce părea sincer îndurerat: 

— L-ai cunoscut pe Stogu? 

— Cum să nu-l cunosc! Era un tovarăş de nădejde... Muncitor 
de-al nostru... S-a calificat, s-a şcolit, a ajuns după merit... Eu, 
ce să zic, nu-mi place biroul... îmi place terenul... Aşa zicea şi 
tovarăşul Stogu, cînd îmi aducea verdeţuri pentru iepuri... Acum 
au rămas şi iepuraşii mei orfani. 

Cei doi ofiţeri abia ajunseră în stradă, cînd de după colţ 
zăriră pe căpitanul Tudor însoţit de o tînără blondă, cu trup 
subţire, elegantă. Ulmu presupuse: 

— E logodnica pilotului! 

Dar Dan nu-i răspunse. Vorbi într-un tîrziu, ca pentru sine: 

— Pînă acum doar ipoteze... Două sau trei pirtii întrezărite cu 
greu. în primul rînd, domnul cu timple argintii, care s-a folosit, 
probabil, de actele domnului Rak... Apoi, inginerul Vlad Timuș... 
Prea bizară coincidenţă, dumnealui vizita şi pe domnul Rak şi pe 
Stogu... Poate el este cel care a pătruns după asasinat în 
camera victimei, avind obligaţia să facă să dispară scrisori, 
obiecte, documente... Totul sub semnul probabilității... Ar putea 
exista o legătură între aceste două personaje... Şi nici doamna 
Pietraru nu mi-a făcut o impresie prea strălucită... Se comportă 
ca un automat. Apeşi pe un buton, curg lacrimi... Apeşi pe un 
altul, te întreabă senină dacă poate să închirieze camera... Da, 
să închirieze camera... Această „insulă liniştită” trebuie sondată 
cu foarte multă atenţie... Ce-ar fi să bem un Pepsi, Marine? 

— Ordinul nu se mai discută! 

— Atunci executarea! 

Pentru întîia dată Dan zîmbi mulţumit: 

— Şi mi-a venit o idee. Nu ţi-o spun, că ai să mă deochi! 

— Ştiu eu că nu vă este teamă, tovarăşe căpitan! 

Căpitanul Tudor îi observă şi el la rîndul său pe ofiţerii de la 
securitate, bineînţeles îmbrăcaţi în haine civile. „Pe căpitan l-aş 
recunoaşte după o mie şi o mie de ani... O figură celebră ca a sa 
nu se uită uşor... Ce-or fi căutat la noi? Or fi cercetat camera lui 
Stogu?” 


— Tudore, unde îţi zboară gîndul? Monica îl strînse de braţ, 
să-l readucă la realitate. Vă rog, aterizaţi lîngă mine, domnule 
pilot! continuă fata să-l şicaneze. 

Tudor se apără inabil: 

— Gata, am aterizat şi cer iertare, sînt obosit... Mai ales ziua 
de alaltăieri a fost plină de întîmplări apăsătoare pentru mine. 
Nu pot să-mi revin. Să vezi ce s-a întîmplat... În timp ce mă 
îndreptam spre punctul de zbor, am fost anunţat că mă aşteaptă 
cineva... 

În ultima clipă, Tudor îşi recăpătă luciditatea. „Asemenea 
întîmplări nu se povestesc nimănui. A avut dreptate căpitanul 
Dan, sînt cam superficial, chiar puţin gură spartă. La loc 
comanda, Tudore! Redresează cît mai este timp!” 

Fata insistă curioasă: 

— Ei, şi cine te aştepta? 

Tudor nu se pricepea să înşire baliverne. Cel mai mediocru 
psiholog şi-ar fi dat seama de asta imediat. Mai ales după glas. 

— Mă aştepta cel mai devotat prieten din copilărie. 
Închipuie-ţi, se căsătoreşte şi el... Ce zici? 

Fata se prefăcu uimită: 

— Extraordinar! De mult n-am auzit ceva mai spiritual, mai 
nostim, mai amuzant... 

— Sau mai stupid, o completă Tudor şi izbucniră amiîndoi 
într-un ris exuberant, tineresc. 

Cînd intrară pe poartă, Dionisie îi întîmpină alarmat: 

— Aţi auzit? A fost asasinat tovarăşul Stogu Un om model... 
Nu bea... Nu fuma... Nici cu femeile, pardon, de tovarăşa 
Monica. 

Tudor se prefăcu a nu şti nimic de moartea tragică a lui 
Stogu. Căută s-o liniştească pe Monica. La unchiul Vlad toată 
casa era în fierbere. Mama Monicăi, doamna Pietraru, unchiul, 
toţi se întreceau în a regreta un personaj pînă atunci nu prea 
băgat în seamă. Unchiul, de altfel cel mai apropiat de Stogu, îşi 
reveni primul şi îi propuse lui Tudor: 

— Am impresia că n-ai uitat! Avem întîlnire pe terenul de 
şah... 
Pe Tudor îl mulțumea soluţia, întrucît bocetele din jur 
începuseră să-l exaspereze. 

— În cîteva clipe sînt pe teren! Doar să mă schimb... 

Ofiţerul deschise camera, aprinse lumina şi începu să se 


îmbrace zorit. Dar deodată se opri ca împietrit în faţa biroului. 
Păli. Cureaua porthartei, pe care o pusese ca de obicei pe birou, 
nu se mai afla în aceeaşi poziţie. „A umblat cineva în 
porthartă... Sau poate a alunecat cureaua... Să fi intrat un străin 
în camera mea, cu scopul precis de a-mi cotrobăi în porthartă?... 
Numai unchiul Monicăi ştia cînd ne vom întoarce din oraş...” 

Se auzi strigat de unchiul Vlad. 

— Vin îndată, imediat! „Te pomeneşti că m-am molipsit de la 
căpitanul de securitate şi am devenit un meticulos incorijibil. 
Totuşi cureaua nu putea să alunece singură...” 

Stinse lumina şi se prezentă la partida de şah, cu figura 
oarecum senină, pentru a nu trezi bănuieli. 

Partida se urni anevoie. 

— Domnule căpitan... Tudore, ţi-am luat calul... De ce nu eşti 
atent? Unde-ţi zboară gîndurile?... 

Tudor se străduia să fie calm. 

— Sînt impresionat de moartea lui Stogu, unchiule Vlad, şi 
puţin cam obosit. Totuşi nu prea tare, ca să nu-ți răpesc 
„nebunul”... 


A doua zi, după ce termină zborul, Tudor se prezentă la 
biroul lui Dan: 
— Am să vă raportez ceva deosebit de grav! Cum să încep? 


Tudor observă că ofiţerul îl asculta indiferent, ţinînd după 
obiceiul său o pleoapă închisă. Demobiliza în faţa calmului lui 
Dan şi îşi spuse: „Dacă totul a fost numai o părere? M-am 
compromis în faţa ofițerului de securitate”. 

— Cînd m-am întors acasă, ieri pe înserate, rosti Tudor cu 
glas nesigur, mi s-a părut că ceva nu-i în regulă. 

Dan nu părea nici mai curios, nici mai agitat; dădea impresia 
că ştia dinainte tot ce va povesti aviatorul. Işi permise chiar o 
ironie: 

— În „insula liniştită”? 

Tudor nu se supără, dimpotrivă sublinie ironic: 

— In insula fostă liniştită, deoarece de la moartea lui Stogu e 
bîntuită parcă de toate furtunile şi stihiile lumii. 

Dan ceru să se aducă două cafele mici şi concentrate, în 


timp ce Tudor îi nara întîmplarea cu portharta. Apoi, încheie: 

— S-ar putea să fi lunecat de la sine cureaua. Nu ştiu dacă 
am făcut bine informîndu-vă... 

— Ai făcut foarte bine, tovarăşe căpitan, vorbi Dan ceva mai 
încălzit. Fiecare amănunt e important. Vom verifica împreună... 
E cel mai simplu lucru, nu? Aţi dus vreodată acasă hărţi, 
documente secrete, regulamente? 

— Niciodată. 

— Perfect. De astăzi o să duceţi. O să vă facem rost de nişte 
hărţi, de schiţe care pentru dumnealor vor prezenta interes... 
Urmăriţi cu atenţie poziţia porthartei şi ţineţi legătura cu mine. 

Tudor tresări. 

— Am uitat portharta la aerodrom! 

— Poftim, aveţi maşina mea la dispoziţie! 


* 


Tudor urmări portharta cîteva zile la rînd. Nu fu clintită de la 
locul ei. Tudor se mustra: „M-am făcut de rîs! Am indicat poate o 
cale greşită!”. 

Toate acestea îi treceau într-una prin gînd, în timp ce o 
aştepta pe Monica lîngă institut. O colegă a Monicăi veni să-l 
anunţe că logodnica sa mai Întîrzie şi că îl roagă să o aştepte. 
Privi spre fereastra laboratorului de la etajul doi, de unde Monica 
îi făcea semne drăgăstoase. În acea clipă îl fulgeră o bănuială: 
„Dacă Monica îi telefonează unchiului său că poate opera în 
voie, deoarece eu mă aflu în stradă sub privirile sale? Ce-ar fi să 
mă reped pînă acasă? Trebuie să mă conving!”. 

Opri primul taxi liber. În cîteva minute fu acasă. „Am să intru 
pe scara de serviciu, cît mai repede şi cît mai neobservat!” Urcă 
cîte două trepte deodată. Aproape de uşă fu cît pe ce să se 
izbească de Dionisie, mecanicul, care purta un iepure alb în 
braţe. 

— Ştiţi, tovarăşe căpitan, tot ăla nedisciplinat... O să-l 
pedepsesc acum cu şase zile de arest sever. Să simtă... 

Tudor nu-l mai asculta. Deschise uşa înfrigurat. Intră în 
cameră. Se repezi spre birou. Portharta nu se mai afla la locul ei. 
Cineva o mişcase. Dar semnele dovedeau fără putinţă de 
tăgadă că interiorul porthartei nu fusese cercetat. Hărțile, 
schiţele erau neatinse. „Probabil nu a avut timp suficient. A 


auzit maşina şi s-a retras pe uşa care dă în hol! Dacă nu l-aş fi 
întîlnit pe mecanicul ăsta plictisitor, hotărit că l-aş fi prins pe 
făptaş în camera mea. Dar dacă mecanicul e şi el amestecat? 
Cu caloriferele şi iepurii săi e prezent peste tot... Totuşi pare un 
bătrîn de treabă. In toată casa nu se afla decit unchiul Vlad. 
Tudor bătu la uşa inginerului. Bătrînul i se păru extrem de 
tulburat. Îl întrebă pe aviator cu un fel de dojană şi nelinişte în 
glas: 

— Nu eşti cu Monica? 

Tudor se stăpiîni. Inventă pe loc o scuză, de data aceasta cu 
un aer mult mai natural. 

— Eu sînt vinovat, unchiule Vlad. O aşteptam pe Monica la 
institut, cînd mi-am amintit că lăsasem robinetul deschis. Am 
alergat cu prima maşină liberă. De-ai şti ce spaimă am tras! 
Noroc că nu s-a întîmplat nimic!... Mă duc după Monica să-i 
explic. 

Sună telefonul. După citeva vorbe monosilabice, inginerul îi 
întinse receptorul, şoptind lui Tudor cu un aer complice: 

— E chiar Monica! Foc şi pară, nu altceva! Descurcă-te cum 
poţi! Dar caută o altă motivare. Pe cuvintul meu, figura cu 
robinetul nu ţine, dragule... 


IV 


Pe Tudor îl aştepta în faţa casei locotenentul major Ulmu cu 
un automobil. Strigă de departe, de cum îl zări. 

— Te invit la o plimbare... Şi la o bere... 

— Să-mi las portharta şi sînt lîngă dumneavoastră! Grăbit să 
ajungă cît mai repede sus, îşi agăţă în trecere portharta de un 
cui din poartă julind-o. Nu dădu prea mare importanţă 
incidentului, dar cînd cobori îşi scuză întîrzierea: 

— Mi-era teamă să nu-mi fi stricat portharta... Dar nu i-am 
făcut decit o julitură. 

Opriră maşina în afara oraşului, la o grădină cu bufet. 
Comandară bere rece şi alune. Tudor nu-şi putu stăpini 
entuziasmul: 

— Imaginaţi-vă, mă credeam victima propriei mele iluzii. 
Presupuneam că fantezia mi-a jucat o farsă. Bănuiam că, 
neintenţionat, am dirijat ancheta pe o cale greşită. Citeva zile 


n-am observat nimic... 

Tudor povesti cu lux de amănunte întimplarea din ajun. 

Marin Ulmu îşi permise o observaţie interesantă: 

— Tovarăşe căpitan, vă rugăm să nu ne mai telefonaţi de 
acasă. Apelaţi mai degrabă la un telefon public şi verificaţi să nu 
vă asculte cineva. Şi aş avea o întrebare: afară de 
dumneavoastră mai umblă cineva prin cameră, bineînţeles, cînd 
nu sînteţi acasă...? 

— O femeie îmi face curat de două ori pe săptămînă. 

— Singură? 

— Nu, în prezenţa mea... lar cheia camerei mele nu o mai 
are nimeni... 

Marin îl privi pe aviator în adincul ochilor. 

— Nici logodnica? 

— Nu, vă garantez, tovarăşe locotenent major! 

Amestecul Monicăi în aceste presupuneri îl întristă pe Tudor. 
Parcă ghicindu-i gîndul, ofiţerul continuă cu blîndeţe: 

— Tovarăşe căpitan, pînă acum nu avem decit simple 
ipoteze, nici una susţinută de argumente serioase. Vă înţeleg 
sentimentele profunde pe care le purtaţi studentei Monica Radu. 
Aveţi motive, deocamdată, să o suspectaţi, dar nicidecum s-o 
acuzaţi. Mă văd obligat să vă atrag atenţia că în regulile jocului 
în care aţi intrat există un principiu de bază: orice 
sentimentalism trebuie eliminat cu desăvirşire. E o obligaţie 
încărcată de stricteţe şi răspundere. Şi jocul este extrem de 
dificil... Să nu zic şi periculos! 

Tudor se posomori. Prezenţa Monicăi stăruia în toată fiinţa 
sa. O simţea mai aproape ca oricînd, amestecată cu soarele şi 
trandafirii acelui iunie torid... 


Discuţia cu comandantul unităţii de aviaţie nu dură mult. 
Acesta era la curent cu mersul „afacerii Stogu”, şi astfel 
căpitanul Tudor Păun obţinu amiînarea concediului. Pe Tudor îl 
pasiona acum enigma morţii lui Stogu: „Atenţia celor din umbră 
se îndreaptă vizibil asupra mea. N-aş fi putut pleca tocmai 
acum. Sper că şi căpitanul Dan îmi va aproba hotărîrea luată. 
Nu-i el un erou pozitiv cu figură de june-prim, ca pe ecrane, dar 
sper că un zimbet tot îi va lumina chipul, aparent atit de 


absent...” 

Intră radios pe poartă, dar se opri surprins, zărind în chioşc 
pe Monica şi pe unchiul ei discutind înfierbîntaţi în limba 
franceză, cu un străin elegant şi distins. Era gata să se retragă, 
cînd Monica îl apostrofă fericită: 

— Bună, Tudor! 

Nu mai avu timp să se eschiveze. Cu un ceremonial puţin 
exagerat, fata făcu prezentările în limba lui Voltaire: 

— Domnul Jean Denis... Noul nostru locatar. Un turist venit 
de lingă Sena. Un veritabil îndrăgostit al plaiurilor noastre, s-a 
plictisit de hotel şi a ocupat camera pusă la dispoziţia O.N.T.-ului 
de doamna Pietraru... Domnia-sa este inginer de motoare... Deci 
un fel de unchiul Vlad în versiune franceză. Pînă acum am 
discutat numai de motoare super şi hipersonice... Am ajuns la 
saturare. La institut, motoare; acasă, motoare; nu cumva să te 
laşi şi tu antrenat în asemenea discuţie... 

— Promit că vom discuta numai despre concursul de muzică 
uşoară de la San Remo. Vă rog să mă scuzaţi pentru citeva 
clipe, abia am sosit de la serviciu... 

— Se aprobă, domnule pilot! Te voi conduce personal în 
camera dumitale... 

Intîlnirea cu turistul francez, devenit şi vecin, îi puse lui Tudor 
noi semne de întrebare. O nouă şi ciudată direcţie se deschisese 
în raţionamentul său. „Hotărit că această prezenţă în camera 
ocupată cîndva de Stogu nu-i de loc întîmplătoare. Inginerul 
pare un om periculos de inteligent, înzestrat cu mult farmec 
personal, de adevărat cuceritor. Suplu, elegant, înalt, tip de 
sportiv, nu cred că-i trecut cu mult de al patrulea deceniu. Tii, ce 
analitic am devenit, ca să nu zic suspicios!” 

Monica părea transformată, înflăcărată, trăia un fel de 
euforie în apropierea lui Denis. Nu se sfii să-i împărtăşească lui 
Tudor impresiile: 

— Nu-i aşa că domnul Denis e un tip excentric, cu un aer 
distins, puţin romantic, puţin blazat?... Dar şi sensibil... 

— Mai ales, confirmă Tudor cu o uşoară ironie în glas. 

— Nu te bucuri, Tudore? 

— Enorm! Sînt gata să turbez de bucurie! 

— Eşti gelos, asta-i! Hai, recunoaşte! 

— Monica! se răsti Tudor cu ciudă, simțindu-se descoperit. 

Fata izbucni într-un rîs molipsitor. 


— Şi cînd te gîndeşti că va locui o lună la noi. M-a invitat să 
merg la Mamaia, cu „Mercedes”-ul său. 

— Atent, n-am ce zice! Vă urez vacanţă plăcută! 

— Prostule, te-a invitat şi pe tine. Are două locuri libere în 
maşină. Amiîndoi sîntem obosiţi şi nu ne-ar strica soarele, plaja, 
briza marină, distracţiile... _ 

Tudor o invită în camera sa. O sărută înfierbiîntat... Işi 
ascultau respiraţiile. Într-un tîrziu se desprinseră cu regret din 
îmbrăţişare. Tudor întinsa mîna după ţigări, Monica sări 
protectoare: 

— Mi-ai promis că nu mai fumezi! 

Ofiţerul renunţă. Apoi, continuă conversaţia: 

— Şi cînd a „aterizat”, mă rog, acest domn Denis la noi în 
tară? 

Monica îl informă cu precizie: 

— l-am văzut paşaportul. Să vezi ce fotografie reuşită are! La 
Bucureşti a sosit pe data de 7 iunie... În oraşul nostru pe 10 
iunie... R 

Tudor deduse cu uşurinţă: „Inseamnă că pe 8 iunie, cînd a 
fost ucis Stogu, inginerul Denis se afla la Bucureşti... Ajungînd la 
noi a ţinut morţiş să ocupe camera victimei, «plictisit» de hotel. 
Şi, pe deasupra, prietenia spontană cu unchiul Vlad şi cu 
Monica! Totul pare cusut cu aţă albă... Şi, apoi, invitaţia la 
Mamaia! Ciudate coincidenţe...” 

— Ce-i cu tine, Tudore? De ce te-ai întunecat aşa? 

Tudor încercă să evadeze din raza privirilor Monicăi. 
„Probabil, inabil cum sînt, mi-am trădat neliniştea.” Incercă o 
explicaţie: 

— Vrei să-ţi spun adevărul? 

— Mai încape vorbă!... 

— Ei, află că in-gi-nerul tău mi se pare un uşuratic, un 
seducător de profesie... 

— Tudore! Monica îl îmbrăţişă radioasă, şoptindu-i fericită: 
Tot gelozia, Tudore... 

Ofiţerul continuă: 

— Pare-mi-se că şi prezenţa ta l-a îndemnat atît de brusc să 
se „plictisească” de hotel şi să se mute aici... 

— Acum devii chiar caraghios! Hai, lasă astea şi 
pregăteşte-te pentru că vom lua masa împreună... 

Răspunsul ofițerului sună sec: 


— Am mîncat la popotă! 

— Atunci te aşteptăm la o cafea... Şi scoateţi, te rog, 
gărgăunii ăştia din cap! 

Îl sărută şi dispăru, fredonînd o melodie veselă. 


* 


Rămas singur, aviatorul se simți năpădit de gînduri: „Dacă 
tatăl Monicăi trăieşte în Franța? Nu cumva inginerul sau 
presupusul inginer Denis e trimis chiar de el? Cine ştie ce scop 
are pasiunea sa subită pentru ţara noastră!...” 

Se lăsă citeva clipe biciuit de apa rece a duşului. Cobori la 
cafea mult mai înviorat. De cum se aşeză la masă, se simţi atras 
de chipul Irinei Lazăr. Se frămîntă. „Unde am mai întilnit-o pe 
această fată? _ 

Am impresia că am văzut-o nu de mult! li cunosc parcă 
profilul. Său poate mă înşel! Mi-a fost prezentată ca însoţitoare 
din partea O.N.T.-ului, pe lîngă inginerul Denis. Totuşi ştiu că am 
mai remarcat-o undeva. Are un profil interesant!” 

Faptul că Tudor o privea cu insistenţă pe lrina Lazăr nu scăpă 
Monicăi. De altfel şopti ofițerului în clipa în care servi cafeaua: 

— Să ştii, Tudore, că oricît de şăgalnic ai privi-o pe Irina, nu o 
să reuşeşti să mă faci geloasă! 

Tudor observă măgulit că logodnica sa abia îşi ţinea plinsul şi 
că se străduia să zimbească cu indiferenţă. In acest timp, Denis 
povestea cu vervă: 

— În Occident, criminalilor periculoşi li se montează în 
plombele dentare un emiţător miniatural, pentru ca ei să nu 
poată să se ascundă cînd sînt urmăriţi... 

Tudor îşi spuse contrariat: „E straşnic domnul Denis în 
materie de emițătoare şi alte aparate utilizate pesemne în 
îndeletnicirile sale... Şi cît de bine o «rupe» româneşte... Spune 
că a învăţat limba noastră în anii în care a lucrat ca specialist la 
Braşov... Şi Irina îi zîimbeşte parcă cu un tiîlc ascuns... Acum, 
cînd suride, seamănă cu fata pe care am văzut-o în «Fiat»-ul 
condus de omul cu tîmple argintii... In automobilul care l-a dus 
în ultima-i călătorie pe lon Stogu... Totul se limpezeşte. Enigma 
ce mă obseda atît de mult mi se pare elucidată!... Tovarăşe 
căpitan Dan, cu regret te anunţ că ţi-am luat-o înainte! Totul 
devine uimitor de simplu...” 


Tudor fu întrerupt din gîndurile sale de întrebarea repetată a 
unchiului Vlad: 

— Cu tine vorbim, Tudore, eşti de acord să faci cu noi o 
călătorie la Mamaia? 

Ofiţerul răspunse şovăind: 

— Cine ar refuza o călătorie atit de ademenitoare? Totuşi am 
un duşman care îmi pune oprelişti... deocamdată... 

Unchiul Vlad rise mai mult decit ar fi fost nevoie. 

— Ce duşman ai tu, Tudore? 

— Timpul, dragă unchiule. 

Amfitrioana interveni salvatoare: 

— Dacă te aliezi cu fata mea, sînt convinsă că acest inamic 
va fi obligat să cedeze! 

În timp ce discuţia se rotea în jurul acestui punct, observînd 
că Irina este în hol, Tudor o urmă grăbit, profitind de neatenţia 
celor prezenţi. | se adresă cu voce fermă, ce-i părea şi lui 
străină: 

— lertaţi-mă! V-aş reţine numai cîteva minute! 

— Mă rog, zimbi Irina. 

— Poftiţi puţin la mine. 

Şi, fără ca fata să se mai poată împotrivi, o conduse cu 
hotărîre spre camera sa. 

Irina protestă: 

— Domnule căpitan, sînt o fată serioasă! 

— Perfect. Şi eu sînt serios! Nu avem prea mult timp la 
dispoziţie. lertaţi-mă dacă am să fiu prea direct şi prea insistent. 
Am impresia că ne-am mai întîlnit... 

Irina răspunse cu promptitudine: 

— Vag, am avut şi eu aceeaşi impresie la început! Apoi 
mi-am dat seama că de fapt semâănaţi cu un văr de-ai meu... 

— lertaţi-mi curiozitatea şi excesul de stăruinţă, dar nu 
cumva aţi plecat zilele trecute la Bucureşti? 

— Desigur! 

— Cu un „Fiat 1300”... 

— Întocmai, preciză fata cu bunăvoință. 

Tudor simţi un val de sînge cald năvălindu-i în obraji. 

— Nu vă supăraţi dacă vă mai sicii cu o întrebare... 

— Mă rog, meseria mea este de a fi întrebată şi de a da 
informaţii, sînt doar funcţionară la O.N.T.... 

Tudor zimbi. 


— Dar eu nu sînt turist... Totuşi o să-mi permit cîteva 
întrebări suplimentare. Vă mai amintiţi ziua? 

După o scurtă pauză, lrina preciză! 

— Da, 4 iunie... 

— Aţi aşteptat în maşină, în piaţa centrală... 

— Exact. Dar ce-i cu dumneavoastră? Vă văd pradă unei mari 
frămîntări... 

Ofiţerul încercă să-şi stăpinească nervii. Surescitarea din 
ultimele zile îl copleşise şi acum îşi trădase adevărata stare 
sufletească. 

— Cum să vă spun... La volan se afla un ins cu părul 
argintiu... 

— Proprietarul maşinii, confirmă fata. 

— ÎI cunoaşteţi? 

— Într-un fel, da... Am călătorit împreună pînă la Bucureşti. 

De emotie, lui Tudor i se încîlciră gîndurile, nu mai putu să 
urmărească în discuţie un fir limpede, logic. 

— În maşină mai era şi un coleg de-al meu, un angajat civil. 

— Cel pe care l-am aşteptat în piaţă... Nu? 

— Întocmai! 

— Ei, colegul dumitale a cam întirziat... Şi eu voiam să prind 
cît mai mult timp liber la Bucureşti... 

Tudor o ascultă din ce în ce mai intrigat. Fata părea sinceră, 
deschisă şi gata să-l ajute cu toată bunăvoința. Deşi uneori 
ofițerului i se păru că ezită, că are reţineri. 

— Se afla în automobil şi un copil? 

— A, da, l-am lăsat în strada Bălcescu, înainte de a părăsi 
oraşul... E copilul prietenei mele, l-am încredinţat unei 
cunoştinţe... Prietena mea este divorțată şi proiecta să se 
căsătorească, pare-mi-se, după o lună, cu domnul Paul, 
proprietarul maşinii... Ea mi-a oferit ocazia de a pleca la 
Bucureşti. 

Tudor, în mod reflex, întinse mîna pe birou, îşi luă o ţigară. O 
aprinse. Trase cîteva fumuri şi o stinse nervos. Vorbea greu, 
sugrumat de emoție. 

— Cum să vă spun... Aţi putea să mă puneţi în legătură cu 
domnul Paul, proprietarul turismului? 

— Desigur. Voi lua legătura cu prietena mea... Şi miine, dacă 
doriţi, în jurul orei douăsprezece, voi fi la ştrand... S-ar putea să 
vin şi cu prietena... Bineînţeles, dacă doriţi... 


— Vă rog! Voi fi punctual, ca un seminarist la prima sa 
întîlnire... Acum să mergem, că şi aşa am întîrziat cam mult... 
Pariez că Monica o să explodeze... 

Într-adevăr Monica îl fulgeră pe ofiţer cu priviri ascuţite, 
mustrătoare. Mai ales că unchiul Vlad, extrem de neinspirat, 
nu-şi reţinu remarca incisivă: 

— Dar unde aţi dispărut? Era cît pe-aci să dau alarma... 

Însă inginerul Denis le surîse protector, propunînd tuturor cu 
o bucurie complice: 

— Domnilor, vă stau la dispoziţie... Dacă doriţi, putem face o 
mică plimbare cu maşina... Să ne bucurăm de această minunată 
după-amiază de vară... Tinereţea este ireversibilă! 

Monica îi strecură supărată lui Tudor: 

— Cu tine nu merg! Poftim, te aşteaptă Irina! Mult noroc! 


* 


Era ora douăsprezece fără un sfert. În maşină se aflau Tudor, 
Miron Dan şi Marin Ulmu. Aviatorul bănuise că ştirile procurate 
vor avea darul să-l scoată pe căpitanul Dan din calmul său 
imperturbabil. Dar acesta îşi păstra neschimbată înfăţişarea de 
sfinx. Tudor gîndi frămîntat: „După ce mă voi întîlni cu Irina, 
cred că enigma va fi dezlegata. Să vad ce va mai zice domnul 
Dan”. 

Tăcerea se aşternuse greoaie, apăsătoare. Ulmu trase 
geamul şi atunci vocea lui Dan se auzi pentru prima oară: 

— E curent! 

Tudor îşi stăpîni zimbetul: „Un Sherlock Holmes care se teme 
de curent! Un Sherlock Holmes cu vată în urechi, cu sciatică şi 
crize de reumatism!” 

— Ai raportat comandantului convorbirile cu inginerul 
francez? 

— Din prima zi, tovarăşe căpitan. 

Maşina stopă la ştrand. Dan îi spuse: 

— Te aşteptăm la bufet! 

În cîteva minute Tudor ieşi din cabină. O căută grăbit pe Irina 
de-a lungul rîului. Disimulîndu-şi adevărata stare de spirit, se 
prefăcea, fără prea multă abilitate, că se plimbă nepăsător. 
Nerăbdarea sa era însă vizibilă. Se întinse pe nisip, într-un loc de 
unde putea ţine sub supraveghere poarta ştrandului. Işi privi 


ceasul. Trecuse mai bine de o jumătate de oră. 

„Am impresia că domnişoara Irina mi-a tras chiulul!” îşi 
spuse Tudor cu amărăciune. 

Era gata să părăsească ştrandul, cînd auzi o larmă deosebită. 
Strigăte de „ajutor” umpleau văzduhul. Acum se auzeau distinct 
cîteva glasuri înspăimîntate: 

— S-a înecat o femeie! 

— Repede, un doctor! 

O barcă de salvare aduse la mal trupul ce plutea pe apa 
rîului. Aviatorul şopti înfiorat lui Dan, pe care tocmai îl întîlni în 
clipa aceea: 

— E chiar Irina! S-a înecat... 

Dan constată cu glas tare: 

— Înclin să cred că a fost înecată! 

Aviatorul întinse mîna cu un gest reflex spre pachetul de 
„Snagov” al lui Dan: 

— De această dată nu vă refuz! 

Trase lacom din ţigară, declarînd consternat: 

— Şi eu care credeam că-l avem pe criminal în mînă... 

Se grăbiră ca, împreună cu medicul, să facă primele 
constatări. 

Doctorul susţinea: 

— Probabil că s-a lovit la cap sărind de pe stînca de la Gaia. 
Din cauza loviturii şi-a pierdut cunoştinţa şi, explicabil, s-a 
înecat!... 

Dan, cercetind rana, ajunse la cu totul altă concluzie. 

— La fel de posibil ar fi ca lovitura s-o fi primit înainte de a se 
„arunca” în apă... Apoi, să fi fost azvirlită în valuri... Date clare 
vom avea abia după autopsie... 

Aflară că lrina fusese văzută cu puţin înainte de accident la 
bufet, însoţită de un bărbat zvelt, cu tîmple argintii. Luaseră cite 
o citronadă. Ulmu, observînd paloarea lui Tudor, propuse să ia o 
cafea „concentrată”, dar Dan se împotrivi: 

— Cafeaua o s-o bem în altă parte. 

Îşi ocupară din nou locurile din automobil. Şoferul se 
interesă: 

— Unde mergem? 

— Spune strada, tovarăşe căpitan... i se adresă Dan lui 
Tudor. Sper că ai să ne serveşti o cafea excelentă. 

— Mă voi strădui, răspunse Tudor, mecanic. Se vedea că nu 


are chef de vorbă, că trăia sub imperiul emoţiei. Cadavrul Irinei 
îi stăruia şi acum în faţa ochilor. Se scutură ca de friguri. Strînse 
pumnii cu înverşunare, gata parcă să lovească un inamic perfid 
şi invizibil. îşi mărturisi cu glas tare frămîntarea: 

— Ştiţi ce-aş face dacă aş da ochii cu domnul Vlad? 

Dan îi răspunse cu glas tăios: 

— Ar fi bine să ştiţi ce nu ar trebui să faceţi... 

Tudor răspunse iritat: 

— N-ar fi bine să ne debarasăm de atita hiperpoliteţe cu totul 
nepotrivită în aceste momente de încordare? 

— De acord. Uite cum ai greşit în cazul Irinei. Mai întîi trebuia 
să ne anunţi imediat. Trebuia să afli numele prietenei ei, 
concubina „domnului Paul”... Cel puţin adresa exactă unde au 
lăsat copilul... 

Tudor plecă vinovat capul în pămînt. Dan continuă: 

— Şi susţii că discuţia cu Irina ai purtat-o în camera 
dumitale? 

— Întocmai. N-am vrut să discutăm în hol. Am ales camera 
mea, pentru ca nimeni să nu ne audă convorbirea. 

Dan rosti ceva de neînțeles. Aviatorul simţea că nervii îl 
părăsesc. „Ce l-o fi apucat pe Dan să bea la orele două cafeaua 
la mine? Sînt tocmai bun de pregătit cafea!” 

La indicaţia lui Dan, maşina se opri mai departe de casa lui 
Tudor. Căpitanul de securitate propuse: 

— Mergi înainte şi ne aşteaptă! 

Peste cîteva clipe sosiră şi ofiţerii. 

Aviatorul nu avu timp suficient să fixeze reşoul în priză. 

— Nu! Te rog, cafeaua mă laşi să o prepar eu! interveni Dan. 
Am o reţetă braziliană... 

În timp ce Dan îi explica pilotului cu lux de amănunte cum se 
prepară cafeaua după reţeta sa mult apreciată, locotenentul 
major cerceta minuţios încăperea, cu un aparat de detectare. 
Deodată le făcu semn să continue conversaţia, în timp ce el se 
urcă pe birou. Aparatul semnaliza prezenţa unui microfon. Il găsi 
ascuns lîngă pironul ce susţinea un imens tablou de familie. Dan 
îi făcu semn să lase microfonul în acelaşi loc şi-l invită pe Ulmu 
la cafea. 

Tudor nu prea înţelese ce s-a întîmplat. Sorbea mecanic din 
cafea, iar la semnul celor doi îşi luă cascheta şi se îndreptară 
toţi trei spre automobilul care-i aştepta la locul stabilit. 


Abia cînd maşina se urni, Dan îi comunică liniştit, cu aceeaşi 
voce lipsită de orice nuanţă: 

— Ai înţeles cum a fost auzită convorbirea dumitale cu lrina? 
În cameră ai un microfon ultrasensibil. Fiecare şoaptă e auzită 
şi, probabil, înregistrată. 

Ulmu interveni: 

— N-ar fi fost bine să-l ridicăm, tovarăşe căpitan? 

Dan îi răspunse convins: 

— Nu. De acum acest microfon ne va servi pe noi. De aceea 
trebuie să trecem grabnic la acţiune! 

Tudor constată cu remuşcare: 

— Deci sînt şi eu vinovat de moartea Irinei... Poate dacă 
discutam în hol sau în curte... 

Dan îi făcu semn să înceteze: 

— Totdeauna va exista un dacă... Dacă, bunăoară, noi ţi-am 
fi controlat camera... Dacă s-ar fi defectat microfonul... şi aşa 
mai departe... De cele mai multe ori, greutatea în meseria 
noastră constă în aceea că trebuie să luptăm cu un inamic 
nevăzut... Ba, el, de multe ori, ne cunoaşte. Această inegalitate 
trebuie să o suplinim prin inteligenţă, prin abilitate şi prudenţă. 
Nu-mi plac unele cărţi polițiste în care sîntem puşi în 
inferioritate şi în care acţionăm după ancestrale şabloane 
utilizate de diferiţi autori... 

Cînd ajunseră la securitate, Dan primi rezultatul autopsiei. 

— Ne-am înşelat, tovarăşe Ulmu... Irina a fost otrăvită. Dar, 
probabil, otrava întîrziindu-şi efectul şi apropiindu-se ora întîlnirii 
cu Tudor, însoţitorul ei cu tîmple argintate a fost obligat să 
devină mai expedient... O lovitură în cap şi apoi a fost aruncată 
în valuri... Trebuie să treci de urgenţă să o descoperi pe 
prietena Irinei, poate prin copilul care a rămas pe strada 
Bălcescu... Şi să luăm măsuri ca data viitoare să nu mai fim pe 
locul doi. 

— În fotbal e bun, tovarăşe căpitan. 

— Se poate, dar în munca noastră numai locul unu contează! 
Ai învăţat şi azi. 


VI 


Cînd cobori din avion, Tudor fu chemat la maşina „zebră”. 


Maiorul de la punctul de conducere a zborului îl privi cu o 
răceală făţişă. Vorbea aspru, distant, nedisimulîndu-şi mînia: 

— Ce-i cu dumneata, tovarăşe căpitan? Eşti bolnav? Obosit? 
Mă mir, concediul totuşi ţi l-ai amînat... Atunci? 

Tudor tăcea. Ştia că maiorul avea perfectă dreptate. În 
ultimul timp, frămîntat de cazul Stogu nu mai avea destulă 
putere de concentrare, se afla într-o permanentă agitaţie, care 
se reflectase, desigur, şi în manevrele sale de zbor... 

De la aerodrom, căpitanul nu se îndreptă spre casă. Se întilni 
cu Dan în oraş. Ocupară o masă la o cofetărie din centru. 

— lar nu mi-am găsit portharta la locul ei. Şi totuşi nu s-a 
atins de nici o hartă, de nici un plan director... E un lucru care 
mă obsedează şi pe care nu pot să mi-l explic... 

Căpitanul de securitate privea absent spre tavan. Lăsa 
impresia că toate cele relatate de pilot nu-l interesau cu nimic. 
Dar Tudor se obişnuise cu felul de a fi al lui Dan, ştiind cît de 
receptiv şi atent înregistrează fiecare amănunt şi cît de logic şi 
judicios îl interpretează. Acum constată cu o lumină jucăuşă în 
priviri: 

— Şi mie mi s-a părut ciudat la început... Totuşi, întrevăd o 
explicaţie posibilă... De ce zimbeşti? 

— A nimic... Cercetindu-mi portharta în timp ce vorbeaţi, am 
observat absenţa juliturii... Am julit portharta într-un cui la 
poartă, cînd mă aştepta Ulmu... Probabil, pielea s-a închis de la 
sine... 

Pentru o secunda, Dan ieşi din aparenta sa impasibilitate. 

— Perfect! Cu acest fapt bănuiala mea se argumentează... E 
foarte important... Să mergem imediat... 

Tudor se întrebă curios în maşină ce dracu o fi găsit atit de 
important căpitanul. 

— Curînd, vom verifica dacă ipoteza mea este exactă! 

De cum ajunseră la birou, Dan începu cercetarea minuțioasă 
a porthartei. Vorbea ca pentru sine: 

— Ipoteza mea a fost confirmată de fapte! Poftim, fundul 
porthartei dumitale este dublu... În asta stă tot secretul, toată 
explicaţia... 

Păun privea uluit la această demonstraţie cu totul nouă 
pentru el. Observă cu vădită curiozitate cum ofiţerul de 
securitate scotea din porthartă un aparat minuscul de formă 
lunguiaţă. Aduse un altul similar şi ordonă: 


— Linişte! 

Peste cîteva clipe răsunară vorbele înregistrate pe minuscula 
bandă de magnetofon. Tudor auzi mai întîi convorbirea din 
timpul zborului: „Vultur 103, intră în careul 43... Interceptează 
ţinta... Măreşte viteza...”. 

Pilotul îşi auzi propria-i voce: „Am interceptat ţinta. Atac...” 
Apoi ascultă convorbirea sa de la maşina „zebră”: 

„Ce-i cu dumneata, tovarăşe căpitan? Eşti bolnav? Obosit?” 

Vocea lui Dan sparse tăcerea: 

— Asta era de explicat... Ei, Tudore, ai înţeles mecanismul? E 
simplu... Să bem un coniac pentru sărbătorirea evenimentelor. 
Observ că încă n-ai priceput exact!... Au două portharte 
identice, amîndouă cu fundul dublu. Le schimbă zilnic, să poată 
asculta banda. Pricepi? Pe ei îi interesează doar banda de 
magnetofon cu date de pe aerodrom. 

Aviatorul înțelese manevra „inamicul nevăzut”. Se 
cutremură. Fără voia lui, slujise drept unealtă. Parcă ghicindu-i 
gîndurile, Dan continuă: 

— Nu ştii ce ajutor ne-ai dat cu această porthartă fermecată! 
... Acum o să-i jucăm noi cum dorim, după „muzica” noastră! 

Dan şterse vechea bandă de magnetofon. 

— O să facem noi o altă înregistrare. Pariez că o să fie mult 
mai interesantă pentru domnul Paul... Vocea mea s-ar putea să 
le fie cunoscută, aşa că vom apela la un alt ofiţer de securitate, 
la subordonatul meu care va interpreta „rolul” unui colonel de 
aviaţie, al comandantului dumitale... 

In cîteva minute convorbirea fu regizată şi banda de 
magnetofon înregistrată cu precizie: 

— Tovarăşe căpitan Păun, vei pleca peste citeva zile la 
Bucureşti, la comandament, cu planul de apărare a 
aerodromului. 

Tudor răspunse: 

— Am înţeles, tovarăşe colonel! 

Presupusul colonel, ofiţerul de securitate, îi recomandă: 

— Cea mai deplină precauţie. lţi vom comunica data plecării 
la timpul potrivit... 

După ce convorbirea fu înregistrată, Dan conchise: 

— Sper că această ştire îi va entuziasma! E prada cea mai 
fructuoasă pentru ei... 

Tudor vorbi copleşit, simțindu-se vinovat: 


— Nu ştiu cum să-mi ispăşesc greşeala, Dane. 

— Care greşeală, Tudore? 

— Cineva a mărturisit cîndva o întreagă inepţie despre o 
presupusă „insulă liniştită”... Despre faptul că nu sînt 
suspicios... 

Dan se ridică liniştit de pe scaun. 

— Ştii cînd ne-ai fost de mare folos? Chiar atunci cînd ne 
vorbeai cu atita încredere despre „insula liniştită” şi despre 
inutilitatea teoriei de a tăia firul de păr în patru... Îţi aminteşti? 
Portharta era asupra ta, ceea ce înseamnă că au aflat şi ei 
părerile tale, care le-au convenit... Acum trebuie să te comporţi 
în aşa fel, încît să nu le trezeşti vreo bănuială. Să te considere 
ca pe o victimă... Pricepi? 


Tudor era întins pe studio, gata să aţipească în liniştea 
amurgului, cînd uşa se deschise brusc şi năvăliră în cameră 
Zamfira, Monica, Denis şi unchiul Vlad. Vorbeau cu toţii deodată, 
vestindu-l înspăimîntaţi: 

— Ai auzit? S-a înecat Irina! 

Căpitanul se prefăcu uluit, ascunzîndu-le că de fapt cunoştea 
accidentul pînă la ultimul său amănunt. Dar spre surprinderea 
sa, Denis interveni: 

— Mă mir că n-aţi aflat de accident... 

— De ce vă miră? 

— Pentru că unchiul Vlad a fost informat că te aflai la ştrand, 
interveni cu vădită nemulţumire Monica. Probabil că ai avut şi o 
întîlnire... 

Tudor asculta descumpănit. Luat prin surprindere, nu prea 
ştia ce atitudine să ia. Dar îşi reaminti cuvintele lui Dan: 
„Trebuie să te comporţi în aşa fel, încît să nu le trezeşti nici o 
bănuială”. Ofiţerul îşi recăpătă deci cumpătul necesar pentru a 
ieşi din impas. 

— Într-un fel da, am avut o întîlnire cu lrina la ştrand... Şi, e 
drept, am auzit că s-a înecat cineva, dar, după cum Monica bine 
ştie, nu mă pasionează senzaţionalul, crimele, incendiile şi, pînă 
la urmă, nici chiar... gelozia... Aşa că nu m-a interesat cine 
anume este victima... 

In sinea lui, Tudor gindea cu luciditate: „Trebuia să 


mărturisesc presupusa mea întîlnire cu lrina; ea a fost desigur 
auzită prin intermediul microfonului... Ar fi fost o greşeală 
elementară să mint. Asta ar trezi suspiciuni!” 

A doua zi Tudor participă împreună cu Monica la înhumarea 
nefericitei Irina. În mulţime îl descoperi pe Ulmu. Nu se salutară. 
Pentru o clipă întrezări la poarta cimitirului un „Fiat”, din care 
cobori o tînără, cam de virsta lrinei, cu un buchet mare de 
garoafe albe. „Probabil e prietena domnului Paul”, îşi spuse 
Tudor. „Fiat”-ul cu frumoasa necunoscută plecă însă imediat, cu 
cea mai mare viteză, aşa că Tudor nu avu vreme să-i reţină 
numărul. După ce plecară de la cimitir, Tudor şi Monica mai 
întîrziară prin oraş. Sosiră acasă abia pe înnoptate. Unchiul Vlad 
şi Denis jucau liniştiţi şah. Monica îl dojeni în glumă: 

— Aţi jucat şah toată după-amiaza? 

Denis protestă: 

— Nu... Nu, domnişoară. Eu am fost în oraş... 

Fata se prefăcu supărată: 

— Aţi fost cu maşina... 

— Da, domnişoară! 

— Şi pe noi nu ne-aţi luat. Frumos! 

Tudor privi pe fereastră. Tresări. La lumina slabă a becului 
descoperi locul uscat ca în palmă, acolo unde se afla maşina lui 
Denis. „Înseamnă că inginerul a minţit! Maşina sa nici nu ieşise 
din curte, deoarece locul pe care stătea era uscat. Cu ce scopa 
minţit?” Auzi în spatele său un rîs uşor dojenitor. Şi apoi glasul 
subtil, încărcat cu o umbră de ironie, al lui Denis, care-şi privea 
de lîngă Tudor prin fereastră automobilul. 

— Dar nu cu „Mercedes”-ul meu am ieşit în oraş. Vă admir 
totuşi perspicacitatea, domnule căpitan. Nu-i aşa că v-am citit 
gîndurile? 


* 


Tudor nu putea să adoarmă. Închise cartea, stinse veioza, 
deschise larg fereastra... Aerul cu miros reavăn îl linişti. Se 
întinse din nou pe pat. Îşi ascuţi auzul. Cineva deschidea uşa 
de-afară. | se desluşeau paşii pe covorul de pe scări. Acum se 
apropia. Se afla chiar lîngă uşa sa. Îi auzea pînă şi respiraţia. 
Tudor se repezi la uşă, o deschise brusc şi aprinse lumina. Nu 
mai era nimeni. Zgomotul auzit i se păru atunci misterios, 


halucinant. Tocmai era să închidă uşa, cînd pe scări observă 
strecurindu-se, cu toată repeziciunea, o umbră. Avu timp într-o 
clipită, cît durata unui fulger, să distingă silueta înaltă şi suplă a 
lui Denis. „Dumnealui cutreieră noaptea prin încăperile noastre. 
Avea parcă şi un aparat în mînă... Probabil tot dintr-un exagerat 
«spirit turistic»... Şi tot din acelaşi elan de excursionist îmi 
vizitează în lipsă şi camera... Totuşi, «vizitele» în încăperea mea 
le-am descoperit înaintea sosirii sale în «insula liniştită»... 
Ciudat se mai încîlcesc treburile... A, nu s-ar putea să lucreze cu 
unchiul Vlad?... Sau cu soţul doamnei Pietraru, care pînă azi s-a 
ascuns de mine, cu succes?... Sau cu mecanicul de la calorifer? 
... Nu, ăsta e prea naiv pentru aşa ceva...!” 

Tudor aţipi abia spre ziuă. Cînd un soldat bătu la uşă, ofiţerul 
era cufundat într-un somn adînc. Se deşteptă obosit, vlăguit, 
mahmur, ca după un chef. Îşi privi ceasul, era ora 10. Deschise 
uşa plictisit. Militarul îi raportă laconic: 

— Să trăiţi, tovarăşe căpitan, sînteţi chemat la orele 12 la 
comandament, în vederea plecării la Bucureşti! 

În acest timp, soldatul îi întinse lui Tudor un bilet pe care 
acesta îl citi dintr-o singură privire. 

— Bine, raportează că voi fi prezent la ora ordonată! 


VII 


Peste două ore Tudor se afla în biroul lui Dan. Ofiţerul de 
securitate îi destăinui: 

— Tudore, acum va începe atacul nostru. Miine dimineaţă vei 
decola spre Bucureşti cu cursa T.A.R.O.M.-ului! Zarurile au fost 
aruncate! 

Aviatorul îl puse la curent pe Dan cu toate cele întîmplate 
acasă şi încheie cu o constatare a sa: 

— Fiindcă l-am surprins pe inginerul Denis cotrobăind 
azi-noapte prin încăperile „insulei liniştite”, am certitudinea că 
este direct amestecat în această afacere tenebroasă. lar faptul 
că a minţit, invocînd plecarea sa ieri după-amiază în oraş, mi-a 
întărit şi mai mult suspiciunea. 

Dan îşi aprinse o ţigară şi schimbă discuţia: 

— lartă-mă că nu pot să te servesc cu o cafea. Duminica 
personalul de serviciu este liber... 


— Dar ce spuneţi de Denis? 

— Tudore, îmi aduci veşti importante. Şi, dacă ai remarcat că 
Denis e „suspect”, mă bucură. Deci să trecem la cel mai 
important lucru pe care-l avem de înfăptuit... 

— Acum? 

— Desigur. 

Dan sună şi peste cîteva clipe îşi făcu apariţia ofiţerul de 
securitate, care interpretase ultima dată rolul colonelului 
aviator. Din camera alăturată, Tudor, îşi aduse portharta. Mica 
improvizație începu sub regia lui Dan. Vorbi presupusul colonel 
comandant: 

— Tovarăşe căpitan Păun, miine dimineaţă, la 8,45, vei pleca 
la Bucureşti cu cursa T.A.R.O.M.ului... 

— Am înţeles, tovarăşe colonel! 

— Perfect! Actele le vei ridica miine dimineaţă de la ofiţerul 
cu documente secrete. 

— Voi fi însoţit? 

— Nu. Că doar n-o să călătoreşti zile în şir. După cîte ştiu, un 
pilot nu doarme în avion, chiar dacă este doar simplu pasager. 
Atenţie doar pe drumul de la aerodrom spre comandament. Dar 
şi acolo poţi găsi un taxi. . 

— Mă descurc singur. In doi s-ar putea să atragem şi mai 
mult atenţia asupra documentelor ce le purtăm asupra noastră. 

— Fă-ţi toate formele de plecare. Şi succes! 

— Să trăiţi, tovarăşe colonel! 

După ce portharta cu aparatul de înregistrat a fost 
îndepărtată, Tudor îşi exprimă convingerea: 

— Acum am înţeles ce va urma. Voi căuta să-l prind pe cel 
care va încerca să-mi schimbe portharta... 

Dan dădu negativ din cap şi întări: 

— Nu, nu, Tudore. Din contră... După-amiaza o vei lăsa în 
cameră, la dispoziţia lor, să poată auzi această bandă de 
magnetofon... E mai bine să punem mîna pe cît mai mulţi dintre 
ei, dacă nu chiar pe toţi! Pricepi? 

— Dane, trebuie să fiu înarmat? 

Dan îi răspunse cu o linişte de netulburat, risipind 
nesiguranța din sufletul lui Tudor: 

— Nu-i nevoie. Avem noi grijă să veghem asupra dumitale. ŞI 
sper că de această dată domnul Paul să nu ne-o mai ia înainte... 
Pricepi? 


Tudor simţi nevoia să colinde pe străzi aglomerate. Era ora 
prînzului. Era tulburat de cele propuse cu atita ingeniozitate de 
căpitanul de securitate. Tresări. Se simţea urmărit. Nu întoarse 
totuşi capul. Se opri pe la vitrine, spre a-l putea surprinde pe 
urmăritor. Apoi încercă să-l deruteze trecînd prin cîteva străzi 
scurte şi  întortocheate. „Probabil mă ţin sub strictă 
supraveghere, bănuind cît de importantă este ştirea din 
portharta mea.” Cînd ajunse pe strada sa, auzi paşi în apropiere. 
Intoarse brusc capul. Dar rise satisfăcut şi inima îi veni la loc 
zărindu-l pe Dionisie Larion cu un iepure în braţe. 

— N-ai idee ce bucurie îmi faci, nene Dionisie! 

Bătrînul însă era tare cătrănit. 

— Mi s-a îmbolnăvit urecheatul... Am alergat la veterinar cu 
el... Şi ce credeţi? N-am dat de veterinar, de parcă bieţii mei 
iepuri nu se pot îmbolnăvi şi duminica... 

Cînd ajunseră acasă, Monica îl aştepta. Era foc şi pară pe 
Tudor. Se declanşă după plecarea lui Larion: 

— Frumos, Tudore! Acum mă laşi singură şi duminica! Sînt 
sigură că după-amiază n-o să te clinteşti de lîngă televizor, ca 
nu cumva să pierzi vreo fază a meciului de fotbal... lată ce 
perspective îmi oferă viitoarea noastră căsătorie. Dimineaţa vei 
ţine de urit iepurilor lui Dionisie, iar după-amiaza la televizor... 

După cîteva minute se împăcară, încheind un acord: Monica 
avea să-l însoţească la meci, iar Tudor la dans, la clubul 
studenţesc. De altfel, după-amiaza era cuceritor de frumoasă. A 
fost un meci cu revanşă: Monica s-a plictisit la fotbal, iar Tudor 
la dans. Se întoarseră acasă puţin după miezul nopţii. Zăriră 
lumina aprinsă în camera locuită de unchiul Vlad. Tudor o linişti: 

— Probabil a întîrziat la şah cu inginerul Denis. 

In hol îi întîmpină însă medicul. Totul se petrecuse într-un 
chip aproape neverosimil. Unchiul Vlad auzise o mişcare 
suspectă în hol. Zgomotul se repetase. Atunci bătrînul se 
îndreptase spre uşa principală. Apropiindu-se pe nesimţite, 
cineva din umbră îl lovise, pe la spate, cu un corp solid, în cap. 
Zamfira, care se afla în bucătărie, nu auzise nici lovitura, nici 
zgomotul trupului prăbuşit. Totul se petrecuse în cîteva 
secunde. 


— Cine l-a găsit pe podea? se informă Tudor. 

— Eul! 

Inginerul Denis continuă să relateze întîmplarea cu o voce 
schimbată, încărcată de nelinişte şi emoție: 

— Imaginaţi-vă, m-am împiedicat, pur şi simplu, de trupul ce 
zăcea în nesimţire... O surpriză de loc plăcută... Am chemat 
salvarea... Am alarmat toţi colocatarii... 

Tudor urmărea atent reacţia doctorului. Acesta, după ce luă 
din nou pulsul rănitului, declară cu uşurare: 

— Îşi va reveni curînd! A avut noroc! Nemaipomenit noroc! 
Dacă lovitura i-ar fi fost aplicată cu un centimetru mai jos, i-ar fi 
fost fatală. Aşa s-a ales doar cu şocul.... 

Tudor nu ştia cum să procedeze, să-l anunţe sau nu pe Dan 
despre această ciudată întîmplare! „Dan mi-a interzis să-i 
vorbesc de la telefonul din casă. Trebuie să inventez un motiv 
oarecare şi să alerg la un telefon public! E cel mai bun lucru!” 
Denis continua să povestească, scuturat de o spaimă vizibilă: 

— N-am auzit nimic. Absolut nimic. Şi doar cu două minute 
înainte a trecut prin hol soţul proprietăresei mele, domnul 
Pietraru. 

Zamfira propuse, încă stăpinită de panica prin care trecuse: 

— Ar fi bine să anunţăm miliția! 

Dar Denis se opuse, încercînd abil să prelungească discuţia: 

— Domnul Vlad îşi va reveni şi va putea personal să relateze 
cazul său celor în drept... Domnul medic doar bănuieşte că 
cineva l-a lovit în cap... Dar nu e prea sigur... 

Zamfira strigă prima cu o voce stridentă: 

— Domnule doctor, fratele meu şi-a revenit! A deschis ochii... 

Medicul şi Tudor alergară lîngă patul bolnavului. Unchiul Vlad 
încerca să recunoască pe cei din jur. Privirea îi era împăienjenită 
şi făcea eforturi să vorbească, dar inginerul Denis, cu o 
insistenţă care nu-i scăpă lui Tudor, îl convinse să tacă. Doctorul 
era de aceeaşi părere: 

— Nu vorbiţi... Mai întîi liniştiţi-vă! Este remediul esenţial 
pentru starea în care vă aflaţi... 

Rănitul bău o gură de citronadă şi murmură abia perceptibil: 

— M-a lovit... 

— Cine? se grăbi Tudor să întrebe. 

Dar rănitul ostenise, închise pleoapele la loc, căzînd în 
aceeaşi letargie, străbătut uneori de scurte convulsii. 


Tudor îşi propuse: „Chiar în noaptea asta trebuie să-l anunţ 
pe Dan. Se poate ca unchiul Vlad să-l recunoască pe cel care l-a 
rănit. Dar dacă unchiul Vlad va avea pînă dimineaţă soarta Irinei 
Lazăr, iar domnul Paul ne va trage clapa?... Şi încă ceva: s-ar 
putea ca însuşi unchiul Vlad să-mi fi sustras portharta... Prea 
insistase să petrec cu Monica la reuniunea studenţilor... Apoi, 
cel care a primit portharta va încerca să scape pentru totdeauna 
de unchiul Vlad, de unealta...” 

Evenimentele se precipitau într-un ritm haotic. Undeva realul 
îşi dădea mîna cu fantasticul. Tudor se simţea dezorientat, 
pierdut într-un labirint din care nu întrezărea nici o ieşire. În 
zadar îşi impunea să fie cît mai lucid. 

Scriind o reţetă la birou, medicul hotărî: 

— Ar fi bine să mă însoţească cineva la farmacie, ca să-i 
aducă repede aceste medicamente. Astfel tensiunea va reveni 
la normal şi pacientul va fi în afara oricărui pericol. 

Tudor se oferi primul, cu gîndul că în felul acesta va putea 
telefona şi lui Dan. Dar Denis pară cu abilitate intenţia 
aviatorului. 

— Nu vă deranjaţi... „Mercedes” ul meu aşteaptă afară. 

Dar Tudor nu cedă cu una cu două: 

— De acord. Să mergem împreună! 

Medicul propuse în automobil: 

— Am să-i recomand şi un somnifer. Am uitat să-l trec pe 
reţetă. 

Denis se oferi cu o generozitate suspectă: 

— Nu-i nevoie, domnule doctor, am suficiente somnifere. 
Bunăoară, un „Kalix” elveţian? 

— Nu, în nici un caz, este mult prea puternic. Sau, numai o 
jumătate de doză... 

— Bine, îi voi administra o jumătate de doză... 

Tudor se frămiînta cum să se strecoare pentru cîteva minute 
pînă la un telefon public, în timp ce automobilul avea să stopeze 
în faţa unei farmacii de serviciu. Profită că reţeta se afla asupra 
sa şi se repezi din maşină, spunîndu-i lui Denis: 

— Rămîneţi cu domnul doctor pînă mă-ntorc cu reţeta... 

Ofiţerul era satisfăcut, deoarece doctorul interveni în 
favoarea propunerii sale, într-un chip salvator: 

— Pînă va fi gata reţeta, domnul inginer va avea timp 
suficient să mă conducă la spital. Şi o să-l rog să facem o mică 


haltă şi acasă, îmi este copilul bolnav... Pe urmă se va întoarce 
să vă ia... 

Denis, cu o nervozitate de astă dată făţişă, porni brusc, în 
timp ce Tudor, liniştit, pătrunse în farmacie. 

— Peste cît timp va fi gata reţeta? 

— Veniţi peste un sfert de oră. 

leşi afară, renunţind din motive bine întemeiate la telefonul 
public din farmacie. Se opri la cabina din colţul străzii. Dan se 
trezi cu greu, făcînd imputări aviatorului: 

— Dragul meu, abia aţipisem... Hai, spune, dar numai 
esenţialul... 

După ce ascultă, Dan, spre totala stupefacţie a aviatorului, 
constată cu o linişte iritantă, de parcă totul ar fi fost firesc: 

— Inseamnă că banda de magnetofon a ajuns la destinaţie. 
Aşa cum am prevăzut... 

— Şi ce fac, Dane, acum? 

— Să tragi un somn zdravăn, miine îţi prezic o zi foarte 
agitată! 

Tudor ar mai fi dorit să-i vorbească, dar Dan, somnoros, îi 
închise telefonul. Pilotul rămase contrariat: „Dacă îl lichidează 
pe unchiul Vlad pînă miine dimineaţă, vina o poartă numai Dan 
cu apatia sa condamnabilă. Cît de uşor i-ar putea strecura Denis 
rănitului o cantitate mai mare de somnifer, care să-i astupe şi 
lui, ca şi Irinei, gura cu pămînt!” 

După ce ridică medicamentele, mai aşteptă minute lungi, cei 
se părură cît un veac, pînă sosi „Mercedes”-ul cu Denis. Turistul 
ghinionist părea extrem de nemulţumit de cursa prelungită, 
care-l obligase să lipsească atita timp de lîngă Tudor. Nu 
schimbară pînă acasă nici un cuvînt. Bătrînul Vlad nu-şi revenise 
încă. Tudor ar mai fi întîrziat lîngă unchiul Monicăi, dar vocea 
hotărită a lui Denis aproape că-l sili să părăsească imediat 
încăperea. 

— Noapte bună, domnule căpitan. Aveţi nevoie de somn, 
noapte bună! 

Cu un gest lipsit de delicateţe trînti uşa în urma lui Tudor. 

Ajuns în hol, ofiţerul se împiedică de ceva moale, pufos. 
Aprinse lumina şi recunoscu într-un colţ, ghemuit şi speriat, un 
iepure de casă. 

— Dezertorule, te-ai reprofilat în molie... Acum în loc de 
varză rozi covoare... Ce pedeapsă meriţi? 


În acelaşi timp Tudor auzi paşi pe scară. Spre surprinderea 
aviatorului, apăru doamna Pietraru, cu părul răvăşit, scăpat de 
sub o bonetă bătrinească, de noapte. 

— Mă iertaţi, domnule căpitan. Nu dormiţi? 

— După cum se vede, nu. Deocamdată. 

Femeia părea nervoasă, pradă unei vizibile stări de 
surescitare. Ţinea ochii închişi pentru a se obişnui cu lumina. 

— Cum se mai simte domnul inginer Timuș? 

— Pot să vă spun doar că nu şi-a revenit... 

— Aţi văzut, soţul meu a trecut pe lîngă domnul Vlad, cînd 
era lovit la podea, fără să-l observe... 

— Da, am fost informat, doamnă. 

Ochii bătrinei îl cercetau vioi şi vicleni totodată. 

— Şi acum regretă soţul meu. Dar faptul se explică lesne. 
Venea de pe coridor. În hol era întuneric. Deci a trecut de la 
lumină la întuneric... De aceea nu l-a văzut pe domnul inginer 
Vlad... 

Tudor nu ştia cum să-şi explice intervenţia persuasivă a 
doamnei Pietraru. 

— E normal, doamnă, dar de ce n-a aprins lumina? 

Insistenţa bătrînei se accentua parcă: 

— El spune că a încercat să aprindă becul, dar întrerupătorul 
n-a funcţionat... 

— Curios. Domnul Denis, cînd a descoperit trupul întins pe 
covor, a reuşit să aprindă lumina imediat. 

— E drept că nu a încercat decit o dată. A doua oară a 
renunţat. S-a speriat de urecheatul acela din colţ. Doamne, 
dumnezeule, nu poţi să te mişti în casa asta de iepurii lui 
Dionisie. Îi descoperi unde nu te aştepţi: prin baie, prin 
bucătărie, prin şifonier, în cămară, în toaletă, pardon... Numai 
de-ar scăpa domnul Vlad cu viaţă... E un om tare cumsecade... 

Tudor îşi adînci privirea în adîncul ochilor ei. 

— La fel de cumsecade ca şi bietul Stogu! 

— Întocmai... Uite că numai pe oamenii buni îi paşte 
nenorocul. 

Tudor sublinie ironic: 

— Mă voi strădui să nu fiu la fel de... cumsecade... 

Cineva urca scările cu pas greoi, apăsat. Apoi răsună un glas 
metalic, dur: 

— Ce faci acolo, Sanda? Ai murit de nu vii odată? 


Doamna Pietraru îi strecură lui Tudor: 

— E soţul meu. 

În semiobscuritatea scărilor, aviatorul desluşi silueta masivă 
a domnului Pietraru. Bătrînul repeta cu glas poruncitor: 

— Vrei să mă înfurii de-a binelea? Haide, vino odată! 

Femeia, simțindu-se umilită de atitudinea grosolană a 
soţului, dispăru pe aceeaşi scară. Abia după plecarea ei, Tudor 
se înfurie: „De-aş fi putut să-l studiez mai atent! Mi s-a părut că 
timplele îi erau argintii şi asta îmi aminteşte de omul de la 
volanul «Fiat»-ului, de domnul Paul. Ciudată asemănare!” 

Tudor potrivi ceasul deşteptător aşa încît să sune la orele 6. 
Se întinse pe studio, dar nu reuşi de fel să aţipească. Se simţea 
extenuat. Curiozitatea lui Tudor lua proporţii: „Ce-ar fi ca, sub 
un pretext oarecare, să fac o vizită familiei Pietraru... Prea multe 
s-au petrecut în prezenţa lor. Să le solicit ajutorul pentru 
bolnavul de alături...” Auzi din nou zgomote înfundate. Deschise 
uşa, prefăcîndu-se că alungă iepurele buclucaş. În hol era 
beznă. Pe scări auzi vocea lui Pietraru, aspră şi autoritară: „Aici 
domnule inginer Denis!” Şi glasul cunoscut al turistului: „Mă 
întorc îndată... Îi aduc somniferul!” Ofiţerul închise uşa încet. Se 
perpeli în aşternut ca pe jeratic. Aşa îl surprinse soneria 
stridentă a deşteptătorului. Fără voia lui scăpă o înjurătură: 

— Afurisită „insulă liniştită”!... 


VIII 


Părăsind biroul comandatului, după ce obținuse permisia 
necesară călătoriei sale la Bucureşti, căpitanul Tudor Păun era 
preocupat de rolul de „curier” pe care avea să-l joace. 

În drum spre aeroport, se prezentă la biroul lui Dan, pentru a 
primi servieta cu „documentele secrete”. La birou îl găsi doar pe 
locotenentul major Marin Ulmu. Acesta îi înmînă servieta, 
ascultînd cu un uşor zîmbet toate relatările lui Tudor. 

— L-am zărit, ce-i drept în fuga, pe domnul Pietraru, cel 
veşnic aflat undeva pe „teren”... M-au impresionat tîmplele lui 
argintii, cel puţin aşa mi s-a părut. Parcă ar aduce la înfăţişare 
cu domnul Paul... 

Ofiţerul rîse de-a bine lea. 

— Îmi pare, tovarăşe căpitan, că aţi devenit mai perspicace 


decit noi... Zău, nu-i cazul să-i acuzăm prezumtiv pe toţi bărbaţii 
cu timple colilii... Totuşi, dumneavoastră ne-aţi adus la 
cunoştinţă o observaţie importantă, de care noi sîntem obligaţi 
să ţinem seama... ŞI fiţi fără grijă... 

Încurajat, Tudor insistă: 

— Trebuie vegheat şi asupra unchiului Vlad... Părerea mea 
este că Denis l-a „curăţat” cu somniferul pe care i l-a 
administrat azi-noapte... La plecare Monica mi-a spus că bătrînul 
era cufundat într-un somn suspect de greu... Şi cred... 

Ulmu îl întrerupse, arătîndu-i ceasul: 

— Să nu întîrziaţi... Sperăm că în această dimineaţă vom 
dezlega enigma lui Stogu şi odată cu ea misterul casei pe care 
aţi denumit-o atît de poetic „insula liniştită”... 

— Eu am şi descoperit pe vinovaţi, tovarăşe Ulmu, se 
precipită Tudor. Pot paria unul contra o sută că Denis şi domnul 
Pietraru nu sînt pe dinafară. S-ar putea ca şi unchiul Vlad să fie 
amestecat în această afacere necurată. De aceea au vrut să 
scape de el... Şi, fiindcă prima tentativă nu a reuşit, a recurs la 
mijlocul sigur al somniferului... 

Ulmu se ridică de pe scaun. 

— Foarte interesant, tovarăşe căpitan. Dar mai aveţi exact 
douăzeci de minute şi pînă la aeroport e o cale bunişoară. In 
spatele clădirii vă aşteaptă un getax cu numărul Z.1428. 

— Vă mulţumesc! 

Tudor i se adresă din uşă: 

— A, să nu uit... în Bucureşti, la aerogară, o să mă aştepte o 
maşină? 

Ulmu aproape că îl împinse pe uşă: 

— Veţi lua un getax. E mai bine aşa! Sper să ciocnim pe la 
prînz un pahar pentru victoria noastră deplină... Insă pînă atunci 
vă urez succes ş: mult calm, o să aveţi o dimineaţă a naibii de 
afurisită! 


În aerogara oraşului Z., Tudor nu observă pe nimeni 
cunoscut. Ciţiva călători se îndreptau grăbiţi spre avion, 
îngrijoraţi de vremea instabilă, mai mult noroasă... 

Tudor se urcă în avion şi se aşeză ţinindu-şi servieta sub 
braţul stîng. Un tînăr cu o statură herculeană se aşeză pe 


scaunul liber de lîngă Tudor. Deodată zări în spatele său pe 
inginerul Denis care i se păru extrem de bine dispus şi care îl 
salută pe un zîmbet larg, intim, de parcă i-ar fi legat secole 
întregi de trainică prietenie. Apoi i se adresă degajat: 

— Tot la Bucureşti? 

— După cum bănuiţi... Acolo aterizează avionul... Dar 
dumneavoastră de ce n-aţi preferat „Mercedes”-ul? 

— Nu mai puteam ajunge cu maşina... Are o hibă... 

— Mă mir, azi-noapte funcţiona perfect. 

Denis rise ca de o glumă reuşită. 

— V-am mai spus că aveţi perspicacitate... Mi-am făcut 
socoteala că o să ajung mai repede cu avionul. Sînt invitat la o 
onomastică. De altfel sînt şi obosit... Apropo, ştiţi, inginerul Vlad 
se simte ceva mai bine... 

Tudor întrebă cu indiferenţă: 

— Şi-a revenit? 

— A, nu complet... l-am dat încă un somnifer puternic. S-a 
liniştit... 

Tudor scăpă fără voia lui: 

— Îmi imaginez... 

— Sînteţi şi spiritual, rise Denis. Apreciez glumele bune. 
N-aveţi nici o grijă, pînă la prînz îşi va reveni. E viguros 
bătrînul... Uite că am pornit... Poate ne mai întîlnim la 
Bucureşti... 

— Cu plăcere! murmură Tudor iritat peste măsură de 
zimbetul agasant al turistului. 

Se reaşezară pe locuri. Avionul începuse manevra de 
decolare. Lui Tudor nu-i fu prea greu să observe schimbul de 
priviri dintre inginerul francez Denis şi tînărul cu talie atletică de 
lîngă el, care avea un pumn de calibrul pumnului lui Casius Clay. 
Asta îl cam nelinişti pe Tudor: „Dar poate că m-am înşelat. Acum 
văd că nu se mai privesc. Ce caută totuşi Denis la Bucureşti? 
Înseamnă că presupunerea mea are un temei. A aflat data 
plecării mele ascultînd banda de magnetofon. Tot timpul cît a 
vorbit era cu ochii pe servieta mea. Dar am impresia că 
„documentele secrete” nici pe tînărul de alături nu-l lasă prea 
indiferent. Ciudată şi încurcată treabă!” 

Drumul începu liniştit. Pasărea argintie luneca uşor, ca o 
lebădă pe întinsul cerului. Dar iată că o furtună neaşteptată sili 
avionul să ia înălţimea maximă. Sub aripile avionului se 


desluşea un strat de nori negri, denşi. Tudor îşi dădu seama, ca 
pilot, de gravitatea situaţiei, dar nu-şi trădă sentimentele, 
pentru a nu trezi panică în rîndurile călătorilor. Avionul se lupta 
într-una cu golurile de aer. Cădea zeci de metri în gol, apoi cu 
greutate se redresa. Pasagerii se speriară de „capacele” atit de 
repetate. Tudor observă pe furiş figura lui Denis: „Se cunoaşte 
foarte bine că nu e străin de arta zborului. Pare-mi-se că nu e 
numai constructor de avioane, ci şi un bun pilot. Înţelege 
primejdia în care ne aflăm”. Parcă citindu-i gîndurile, Denis îi 
întinse, cu un zîmbet forţat, o sticlă de scotch. Tudor se simţi 
obligat să soarbă o înghiţitură, stăpinit totuşi de o oarecare 
bănuială. Scotch-ul era extrem de tare. Denis îi făcu semn că 
poate să mai bea, dar Tudor îi înapoie sticla, zîimbind cu politeţe. 

Avionul sparse, în sfîrşit, plafonul. Sub aripile-i argintii se 
desenau clădirile impunătoare ale Bucureştiului. Ca într-un film 
tehnicolor se derulau pe dinaintea ochilor lacurile albastre, 
pădurile, fabricile cu ziduri roşii şi, asemenea unei uriaşe nave în 
larg, „Casa Scînteii”. Avionul plana acum spre aerodromul 
Băneasa. Atinse, cu un uşor bont pămîntul, aşternîndu-se lin pe 
pista de aterizare. 

Tudor aruncă o privire admirativă spre cabina piloților. Ştia 
ce luptă aspră dusese întregul echipaj. Pentru o clipă Tudor îl 
pierdu pe Denis din privire. Răsuflă uşurat că a scăpat de el. 
Cobori liniştit, îşi cumpără un pachet de „Snagov”, spunîndu-şi 
hotărît: „Doar pachetul ăsta şi nu mai fumez”. 

Trase lacom primul fum de ţigară. Se îndreptă spre spatele 
aerogării unde se afla staţia de taxiuri. Deodată auzi lingă el o 
voce prea bine cunoscută: 

— Trebuie să ne felicităm, domnule căpitan. Numai noi ştim 
prin ce încercări afurisite am trecut! Vă jur că n-am să mai cred 
în proverbul. „Ziua bună se cunoaşte de dimineaţă”. Pe cinstea 
mea! 

Tudor îi replică nervos şi neplăcut surprins de reapariţia sa. 

— Să nu ne grăbim, domnule inginer! Ziua încă nu a trecut. 
Ar putea să se mai îndrepte, nu? 

Ajunseră la staţia de taxiuri. Tudor mergea plictisit, iritat de 
insistența şi amabilitatea vizibil forţată a inginerului turist. 
Acesta îi propuse pe un ton mieros: 

— Pot să vă conduc, domnule căpitan aviator? Vă las unde 
aveţi nevoie. 


Tudor refuză cu hotărîre: 

— Vă mulţumesc! O să iau un alt taxi. 

— Cum doriţi, domnule căpitan. Poftiţi, luaţi-l dumneavoastră 
pe acesta... Eu o să-l iau pe următorul, am timp suficient. Şi iar 
rise exagerat, forţat... 

— Vă mulţumesc, amabil ca întotdeauna. 

Tudor îi strînse cu neplăcere mîna. Se urcă în taxi, dar în 
aceeaşi clipă Denis sări lîngă el, iar tînărul atletic ocupă locul de 
lîngă şofer. Şoferul porni spre o destinaţie precisă, fără ca cei 
doi să-i fi indicat vreo adresă. Tudor înţelese că şoferul nu era 
decît un complice de-al lor. Apoi Denis îi spuse calm, dar tăios: 

— Vă rugăm să staţi liniştit, domnule căpitan. Vă avertizez că 
orice tentativă de evadare este de pe acum ratată! 


IX 


Automobilul gonea cu o viteză uluitoare spre Ploieşti. 

Prin oglindă Tudor observă că taxiul este urmărit de un 
„Mercedes” alb. Ofiţerul îşi spuse mai liniştit: „Probabil că în 
maşina care ne urmăreşte se află cei de la securitate! Acesta a 
şi fost planul. Au întins o cursă şi Denis a căzut în ea ca un 
şoricel naiv. Magistral ticluit! Ei, domnule Denis, pînă aici ţi-a 
fost jocul! Ziua bună a avut timp să se îndrepte, dar pentru noi, 
nu pentru tine... vei plăti acum, domnule turist, pentru toate 
oalele sparte! Numai să ne ajungă „Mercedes”-ul mai repede şi 
apoi o să stăm noi de vorbă cu dumneata. Ai să răspunzi pentru 
viaţa lui Stogu! Pentru viaţa Irinei! Şi poate şi pentru unchiul 
Vlad, bietul! Priveşte, distanţa se micşorează vizibil, şi odată cu 
ea şi speranţa dumitale!” 

Tînărul cu statură atletică vorbea calm la o staţie de 
radioemisie: 

— Aici Barza... Totul e în regulă! Sînt în urmărirea noastră. 
Garantăm că n-or să ne ajungă pînă la destinaţie! 

Lui Tudor îi venea să le strige în faţă: „Ba o să vă ajungă, 
nemernicilor! O să vă prindă mai repede decit vă aşteptaţi! Şi o 
să răspundeţi pentru toate fărădelegile voastre!” 

Denis ordonă şoferului cu glas poruncitor: 

— Mai repede! 

Taxiul trecu de pădurea Băneasa. Se îndrepta cu o viteză 


exagerată spre lacul Snagov. Tudor era frămîntat de cele 
comunicate de tînăr prin radio. „Ce-o fi voind să însemne «n-o 
să ne ajungă pînă la destinaţie?» Cum oare aş putea să-i 
împiedic? Ce-ar fi să-l atac pe şofer?... Dar Denis îmi spionează 
fiecare mişcare... E atent la fiecare gest al meu... Braţele sale 
puternice sînt gata oricînd să mă imobilizeze... Ce bine era dacă 
luam asupra mea pistoletul... Poftim, încă o greşeală elementară 
a lui Dan! Numai el e de vină! Acum cel puţin aş fi putut acţiona 
şi n-aş fi asistat cu braţele încrucişate la propriul meu sfîrşit... 
Au lucrat cu abilitate! Acest taxi are un motor mult mai puternic 
decit îl recomandă marca sa. Numai aşa se explică faptul că 
«Mercedes»-ul nu-l poate ajunge, cu toată stăruința omului de la 
volan!” 

În faţa şoselei apăru o barieră. Tudor tresări: „Poftim, se lasă 
la timp! Astfel goana se va sfirşi, domnule Denis! Se va încheia 
în mod favorabil pentru noi! Pricepi?” 

Dar şoferul, un adevărat as al volanului, trecu pe sub barieră 
în ultima secundă. Bariera căzu ca o adevărată ghilotină peste 
speranţa lui Tudor: „Totul este iremediabil pierdut! Această 
afurisită de barieră a fost fatală pentru mine! Ah, dar nu-i vorba 
decit de o locomotivă... Bariera s-a şi ridicat. Bravo! In spatele 
nostru «Mercedes»-ul goneşte parcă şi mai îndirjit! Aşa! Mai 
repede!” 

Cursa continua pe viaţă şi pe moarte. 

Tînărul atletic de lîngă şofer anunţă din nou prin staţia de 
radiorecepţie: _ 

— Totul e în perfectă ordine!... Ne apropiem. În cîteva minute 
ajungem... Vă vom vesti la timp! 

Abia trecut de pădurea Snagov, taxiul părăsi şoseaua 
principală care ducea spre Ploieşti şi coti la dreapta pe un drum 
mizerabil, plin de hirtoape şi de gropi desfundate. Maşinile 
goneau cu viteză crescîndă, iar Tudor urmărea cu sufletul la 
gură această adevărată cursă a morţii. Denis îl îmboldi înciudat 
pe şofer: 

— Măreşte viteza, Costică! S-ar putea să tragă asupra roţilor 
şi atunci totul se duce pe apa sîmbetei! 

Şoferul îi zimbi ştrengăreşte prin oglindă lui Denis, de parcă 
ar fi vrut să-i spună: „Nu s-a născut omul care să mă întreacă în 
agerime pe mine. Aşteaptă şi ai să te cruceşti!” 

Şi, într-adevăr, pe drumul brăzduit de gropi, taxiul gonea cu 


o viteză infernală, în timp ce tînărul de lîngă şofer anunţa din 
nou prin staţia de radioemisie: 

— Am sosit! Pregătiţi totul! Vin după noi! 

În depărtare se zări o casă părăsită, înconjurată de o grădină 
de pomi fructiferi la fel de neîngrijită. 

Costică, şoferul, îndreptă maşina spre casă şi frînă brusc, în 
timp ce Tudor se simţi împins, mai mult luat pe sus de Denis şi 
dus în interiorul casei. Şoferul le strigă din urmă: 

— Mai repede! 

Cei patru se refugiară în casă, cînd „Mercedes”-ul îşi făcu 
impetuos apariţia. Opri la cîţiva metri de taxi. Din maşina albă 
coborîră cu prudenţă cinci inşi ce se înşiruiră imediat în poziţie 
de trăgători. Unul dintre ei trase cu un revolver cu amortizor 
asupra cauciucului dreapta-spate al taxiului. Pentru Tudor, clipa 
atingea apogeul. Citeva gloanţe porniră în direcţia casei 
părăsite. Un plumb nimeri într-o biîrnă putredă din care zburară 
aşchii galbene, iar o voce puternică de afară le adresă un 
ultimatum: 

— Vă acordăm două minute! Trebuie să recunoaşteţi că nu 
mai aveţi nici o şansă. Renunţaţi la orice rezistenţă! Predaţi-ne 
documentele şi nu vă facem absolut nimic! 

Tudor înţelese situaţia. „De fapt pentru servieta mea se bat 
acum două bande de spioni!” 

Urmară clipe de tăcere apăsătoare. Apoi, din nou se auzi 
vocea puternică din curte: 

— Vă mai acordăm un minut! Aruncaţi actele pe fereastră! Și 
armele! Apoi ieşiţi cu mîinile sus! De nu, vă incendiem 
adăpostul... 

Tudor privi spre Denis şi spre însoțitorii săi, care, bine 
adăpostiţi pe lingă ferestre, aşteptau cu revolverele automate 
gata de tragere. „De ce dracu e atît de calm Denis? Cei de afară 
sînt mai numeroşi şi au într-adevăr posibilitatea să incendieze 
casa!” 

Timpul trecea... Unul dintre ocupanţii „Mercedes”-ului aduse 
două sticle incendiare. Dar, în acelaşi timp, din livadă năvăli, la 
un semnal, un grup numeros de oameni înarmaţi. Şi odată cu ei 
Denis şi însoțitorii săi ţişniră afară. Totul se petrecea fulgerător. 
Răsunară glasuri: 

— Aruncaţi armele! Miinile sus! 

— Nici o mişcare! 


Citeva rafale scurte, apoi linişte. 

Mulţumit şi uluit în acelaşi timp, Tudor observa cum oamenii 
securităţii  imobilizară în cîteva secunde pe ocupanții 
„Mercedes”-ului. Se dezmetici abia cînd spre casa liniştită se 
îndrepta liniştit, fumîndu-şi calm ţigara, căpitanul Miron Dan. Îi 
zimbi lui Tudor cu un aer indiferent, de parcă nu s-ar fi întîmplat 
nimic deosebit. Îl salută, ca şi cum l-ar fi întîlnit la un chioşc de 
răcoritoare sau la pescuit. Şi iată că Denis ieşi zimbitor înaintea 
lui Dan şi raportă milităreşte: 

— Să trăiţi, tovarăşe căpitan, totul a decurs conform planului 
ordonat. Misiunea a fost îndeplinită! 

Dan îi strînse mîna şi apoi i-l prezentă lui Tudor: 

— Tovarăşe Tudor, faceţi cunoştinţă cu căpitanul de 
securitate Mărculescu Pompiliu, fost pînă acum citeva clipe 
„inginerul Denis, turist din Franţa”... 

Tudor îi strînse mîinile lui Mărculescu şi spuse zimbind: 

— Tovarăşe Mărculescu, mai ai din scotch-ul acela din care 
am băut în avion? Dă-mi te rog un git, să-mi revin la realitate! 
Mulţumesc!... 

Dan îi prezentă pe ceilalţi doi colaboratori ai lui Mărculescu, 
pe şofer şi pe tînărul cu forţă herculeană, apoi îl conduse pe 
aviator spre grupul celor din „Mercedes”. Căpitanul de 
securitate se opri în faţa unui tînăr înalt, cu chip smead şi timple 
argintii. Îi întinse documentele din servietă: 

— Poftim! La proces vei avea nevoie de ele... Nu? 

Tînărul privea încruntat şi înciudat spre hirtiile goale, în timp 
ce Dan continuă: 

— Ai alergat cam mult după un iepure şchiop. Să mergem să 
lămurim cum l-ai ucis pe Stogu... Pe Irina... 

Tudor îl privea cu miînie pe tînărul cu tîmple argintii în care 
recunoscuse pe omul de la volanul „Fiat”-ului, alias domnul 
Paul, asasinul Irinei. Se stăpîni să nu-l lovească. Dan îl ajunse 
din urmă: 

— La orele 18 avem bilete la avion. Trebuie neapărat să fim 
diseară în oraşul Z. N-ai să crezi, dar sîntem aşteptaţi... 

— Bine, Dane! 

— Dar ce văd, ai început să fumezi? Asta-i bună! Azvirle 
imediat ţigara! Tutunul e cea mai distrugătoare otravă... 
Pricepi? 

Şi, parcă pentru a infirma cele spuse, Dan îşi aprinse o nouă 


ţigară de la mucul ce mai fumega! 


X 


În avion Dan se instală lîngă Tudor. Acesta se mai afla încă 
sub imperiul emoţiilor prin care trecuse şi era din cale afară de 
nerăbdător să dezlege enigma morţii lui Stogu. De aceea îl 
provocă pe Dan la discuţie: _ 

— AŞ fi putut jura că „Denis” e autorul principal. Inseamnă că 
şi-a jucat rolul cu o măiestrie inegalabilă... 

Dan asculta liniştit, cu o pleoapă închisă, urmărind parcă 
nişte gînduri interioare, dornic în acelaşi timp să aţiţe cît mai 
mult curiozitatea lui Tudor. Dar acum aviatorul se încurca în 
ipotezele sale şi trăgea concluzii eronate. De aceea Dan îi sări în 
ajutor: 

— Tudore, să pornim în primul rînd de la adevărul esenţial. 
Trebuie să precizăm că omul cu tîmple argintii, „domnul Paul”, 
uneori „domnul Rak”, este în realitate Constantin Răcaru, spion 
din tată în fiu... El şi-a stabilit cîmpul de operaţii de cîţiva ani în 
oraşul Z., acţionind mai mult pentru a obţine planul de apărare 
al marii unităţi de aviaţie. Acest Constantin Răcaru, împreună cu 
tatăl său, Carol Răcaru, au reuşit să-l transforme pe Stogu 
într-un „agent orb”, cu ajutorul unei serviete cu fundul dublu... 
Procedeul îl cunoşti, Tudore, nu? Datorită acelor aparate 
minuscule şi ultrasensibile de ascultare, aflate şi în portharta ta, 
l-au atras pe Stogu la Bucureşti, l-au pus în faţa realităţii 
evidente şi au încercat un şantaj, de altfel obişnuit la asemenea 
„caractere”: „Pînă acum ne-ai fost o unealtă oarbă... Poftim, 
ascultă aceste benzi de magnetofon! Le cunoşti prea bine! Ei, 
dumneata ni le-ai furnizat... Cu ajutorul acestei serviete, 
pricepi? E dovada vinovăţiei dumitale... Acum te vrem ajutor şi 
colaborator lucid. Vei fi remunerat excelent!” Stogu a refuzat, 
bineînţeles, odioasa propunere. Dar şi-a semnat în acelaşi timp 
condamnarea la moarte... Au încercat la început să-i folosească 
actele, dar descoperirea şi recunoaşterea atit de rapidă a 
cadavrului i-a derutat, aşa că au renunţat... 

Tudor îl întrerupse pe Dan cu o întrebare nereţinută: 

— Bine... Dar Stogu mi-a recomandat locuinţa şi m-a adus pe 
mine în această casă!... 


Neaviînd voie să fumeze în avion, Dan trăgea doar cite un 
fum invizibil dintr-o ţigară „fumată” la rece: 

— O simplă coincidenţă, ca multe altele... De pildă Irina! Nu 
uita că, la acea dată, Stogu nu aflase că, fără voia lui, este o 
unealtă în interesul Răcarilor... 

— Pînă aici e clar! declară Tudor satisfăcut. 

— Mai departe e la fel de clar, deşi, pare paradoxal. Cînd am 
cercetat camera lui Stogu, am descoperit că cineva pătrunsese 
în încăpere după moartea sa, urmărind desigur un interes. 
Trebuia să punem toată casa sub supraveghere. Dumneata 
deveniseşi noua lor preocupare, erai în locul lui Stogu. Astfel a 
pătruns căpitanul de securitate Pompiliu Mărculescu sub o carte 
de vizită falsă: inginerul turist Denis, venit din Franţa. Prezenţa 
lui a atras atenţia celor direct interesaţi, iar Pompiliu a lucrat în 
aşa fel încît le-a trezit suspiciuni. 

— Chiar şi mie, rise Tudor. 

— Vezi? Înseamnă că a lucrat ca la carte. Şi imaginează-ţi ce 
spaimă, ce panică a pricinuit Răcărilor, care erau convinşi că o 
organizaţie similară le face concurenţă. De fapt atentatul din hol 
era îndreptat împotriva „turistului francez”... Dar probabil că 
unchiul Vlad a fost prea curios şi a plătit în locul lui. Ce-i drept, 
ne-a ajutat şi faptul că am descoperit microfonul şi mai apoi 
magnetofonul atît de perfect ascunse în portharta dumitale... 
Atunci le-am aruncat nada. Aceasta ar fi meritat orice sacrificii şi 
i-a îndemnat să se descopere. 

Mărculescu era pentru ei un spion străin, iar pentru noi era 
„îngerul păzitor” al căpitanului aviator Tudor Păun. In ziua în 
care trebuia să pleci, ei au fost obligaţi să-ţi „cerceteze” 
servieta. Erau în joc „documente” atît de importante. 

Noi te-am „răpit” de la aeroportul Băneasa şi-ţi cerem 
iertare, nu-i aşa, Mărculescule? 

Mărculescu surise modest de pe locul său de lîngă fereastră. 

Dan trase cîteva fumuri „la rece” din ţigară. 

— Răcaru-junior, care te aştepta la sosire la Băneasa, a 
încercat prin orice mijloace să-şi recapete prada, fiind convins 
că i se cuvenea numai domniei-sale. Pricepi? Şi Mărculescu l-a 
condus la locul fixat, unde noi îl aşteptam, cum se spune, cu 
lăutarii şi cu masa pusă... Au căzut cu toţii în capcana noastră. 

Tudor zimbi. 

— Te admir, Dane. Dar un lucru îmi rămîne inexplicabil: cum 


au pătruns Răcarii la noi în „insula liniştită”, în camera lui Stogu 
şi a mea? 

— lată că am şi ajuns! Aterizăm! Vezi, nici n-am simţit cum 
am ajuns în oraşul Z. Şi află că peste citeva minute curiozitatea 
îţi va fi satisfăcută... 

Tudor, observîind că automobilul se îndreaptă în direcţia 
locuinţei sale, simţi în adîncul său regrete şi spaimă: „De nu ar fi 
amestecat unchiul Vlad... Sau Monica...” Tresări. In cale îi ieşi 
chiar logodnica sa, cu ochii înroşiţi de plins. 

— Ai plecat, Tudore, fără să-mi spui un cuvint... 

— Cum se simte unchiul Vlad? 

— Bine că întrebi de el şi nu de mine... Unchiul Vlad e dispus 
să joace o partidă de şah... 

Tudor îi făcu semn să-l aştepte în curte. Apoi, îi urmă cu 
înfrigurare pe Dan. Cînd să coboare în subsol, Marin se 
desprinse parcă din zid şi strecură lui Dan în şoaptă: „Ca la 
carte, tovarăşe căpitan”. Dan bătu la uşa mecanicului Dionisie, 
stăpînul iepurilor de casă. Bătrînul se afla în mijlocul iepurilor pe 
care îi hrănea cu morcovi şi varză. Le deschise uşa zimbitor. 

Dan răspunse cu acelaşi zîmbet. 

— Poftă bună tuturor! Priviţi ce tablou idilic, de-a dreptul 
înduioşător... 

Tudor nu ştia ce să înţeleagă. Totul părea un fel de glumă 
grotescă. Deodată auzi ca din altă planetă vocea sigură a lui 
Dan: 

— Dionisie Larion, pe numele adevărat Carol Răcaru, în 
numele legii eşti arestat!... 

Ordonă celor care-l însoțeau: 

— Vedeţi să nu aibă cianură asupra sa! Percheziţionaţi-l! 
Apoi controlaţi şi camera, peste tot!... 

In prag apăru Mărculescu: 

— Nu-i nevoie, tovarăşe căpitan. Aici nu are decit iepuri. Tot 
aparatajul său special se află în blocul de alături. 

Dan continuă cu ironie: 

— Unde Răcaru este tot mecanic de bloc şi de unde a sustras 
actele lui Rak pe cînd se afla în spital... Cu aceste acte şi cu un 
alt „Fiat”, dar cu numărul maşinii lui Rak, fiul său a operat la 
Bucureşti... 

Dionisie nu protestă. Ceru cu voce scăzută: 

— Nu vă supăraţi! Permiteţi-mi să beau doar un pahar cu 


v 


apă... 

Dan preciză. 

— Desigur! Desigur! Dar lasă-ne bucuria să te servim noi!... 
Află că fiul te aşteaptă la Bucureşti, de ce l-ai nenorocit, bătrîne 
lefegiu al Gestapo-ului? Sperai că dacă îţi vei schimba stăpînii, 
nu o să te dibuim, nu? Te-ai înşelat! 

Marin îi aduse un pahar de apă, dar cînd să ajungă la falsul 
mecanic acesta se prăbuşi. 

— A leşinat, constată Tudor. 

Fără să-l asculte, Dan descleştă maxilarele lui Dionisie: 

— Ne-a tras pe sfoară!... A avut cianura ascunsă în plomba 
unei măsele... A scos plomba şi iată-l... 


lepurii năvăliră afară în libertate, alergind slobozi prin întinsul 
„insulei liniştite”, în amurgul bacovian al unei zile toride... 

Monica îl opri pe căpitanul Mărculescu la poartă: 

— Domnule Denis, nu rămineţi la noi la masă? 

Ofiţerul de securitate se scuză, declinîndu-şi funcţia şi 
numele: 

— Mă numesc Pompiliu Mărculescu şi sînt căpitan, dar să ştiţi 
că invitaţia la Mamaia rămîne valabilă... Am să vă conduc cu 
„Trabant”-ul meu în călătoria de nuntă cu tovarăşul căpitan 
Păun... 


CINCI ÎMPUȘCĂTURI ÎN CER 


La punctul de frontieră Nădlac staţiona pentru control un 
„Fiat” 850 de culoare albă. Maşina avea număr din străinătate. 
La volan aştepta, fluierînd o melodie populară românească, un 
tînăr de treizeci, treizeci şi cinci de ani. Vameşul şi grănicerul se 
prezentară salutind politicoşi. Tînărul le mărturisi în limba 
franceză: 

— Vă surprinde poate că sînt un bun cunoscător al muzicii 
dumneavoastră? Sînt muzicolog, folclorist... Poftiţi şi o 
legitimaţie a mea!... O să vă confirme cele relatate de mine... 
Acesta a fost scopul vizitei mele în frumoasa dumneavoastră 
ţară. 

în timp ce vameşul îşi începu controlul, tînărul puse în 
funcţiune un magnetofon minuscul. Pe bandă erau imprimate 
melodii populare din munţii Vrancei şi din Maramureş. 

— Cu muzică, verificarea va fi mai plăcută, adăugă el. O să 
vă convingeţi. Cred că pot să trec peste frontieră aceste 
frumoase melodii. Nu ştiţi ce comoară vă răpesc! Neegalată în 
aur sau în valută... 

Tînărul era îmbrăcat în pantaloni gri, foarte înguşti, şi o 
imaculată cămaşă albă. Ofiţerul de grăniceri observă că atit 
pantalonii cît şi pantofii erau stropiţi de noroi încă umed, 
probabil folcloristul coborise din turism în timpul ploii. 

Grănicerul controlă cu atenţie rama parbrizului. Tînărul se 
prefăcu indiferent. Glumi chiar, cu o bună dispoziţie cuceritoare: 

— Poate doriţi şi o melodie din Argeş. 

Ofiţerul îi replică prompt: 

— Doresc altceva! 

Şi fără grabă, cu gesturi sigure, începu să demonteze rama 
parbrizului. Tînărul îşi pierdu zîmbetul. Pe faţă îi apărură stropi 
de sudoare. Din rama parbrizului ofiţerul scoase cîteva 
microfilme. Dar în aceeaşi clipă tînărul se prăbuşi cu un zgomot 
surd. Cianura pe care o avea ascunsă în batistă îşi făcu efectul 
fulgerător. 


Locotenentul major Marin Ulmu îl conduse la gară pe şeful 


său, căpitanul de securitate Miron Dan, căruia îi declară la 
despărţire: 

— Tovarăşe căpitan, vă invidiez... O lună de zile doar în 
preajma brazilor din Sinaia şi eu rămîn în canicula din 
Bucureşti... Şi fără dumneavoastră... Îmi va fi foarte greu! 

Căpitanul îl ascultă cu ochii aproape închişi, absent. Dar cînd 
să se urce în tren, un plutonier de securitate îl opri respectuos 
pe Dan: 

— Tovarăşe căpitan, am un ordin scris! Bine că am sosit la 
timp! 

Cu gest indiferent, Dan deschise plicul. Citi fără să i se 
clintească un muşchi pe faţă. Ulmu abia îndrăzni să-l deranjeze: 

— Ceva nou, tovarăşe căpitan? 

— Da. Brazii vor rămîne fără mine! Şi noi vom merge cu 
avionul direct la Nădlac... Şi ce spuneai de caniculă? 


* 


După trei ore se aflau lîngă cadavrul folcloristului. Cercetară 
paşaportul. Dan surise: 

— Acest nume Jean Louis nu spune nimic. Să trecem la 
cercetarea hainelor şi a bagajului... 

Căpitanul îl ascultă cu ochii aproape închişi, absent. Apoi 
aprinse o ţigară cu aceleaşi gesturi absente, cufundat parcă 
într-o permanentă toropeală. Cînd i se anunţă că nu s-a mai 
găsit nimic, cu vorbele-i domoale, indiferente, alunecînd ca 
dintr-o altă planetă, preciză: 

— Am cercetat microfilmele... A fost fotografiat obiectivul 
militar HC 14!... 

Figura proaspătă, radiind sănătate, a locotenentului major 
Mircea Ulmu se întunecă brusc: 

— Tovarăşe căpitan, cred că evenimentul se va elucida aici! 
Documentele sînt în mîna noastră... Secretul a fost îngropat cu 
acest Jean Louis... Slavă grănicerilor! 

Dan îl privi îndelung. Vorbi cu mult mai tîrziu, cu aceeaşi 
voce neutră, puţin voalată: 

— Dar complicele sau complicii lui Jean au rămas în ţară... 
Obiectivul militar HC 14 este ameninţat din umbră. Vei merge la 
Bucureşti şi vei aduna toate datele despre acest zelos 
„folclorist”... Eu mă voi deplasa la obiectivul HC 14... Sper să fie 


instalat într-un loc pitoresc. Poate voi avea norocul de brazi... şi 
răcoare, căci de o linişte deplină nu sînt convins! 


* 


În localitatea în care se afla obiectivul HC 14 nu erau brazi. 
Doar salcîmi, sălcii şi castani. Cînd intră pe poarta unității, Dan 
zări un cîine vagabond. Surise, atit cît putea să zimbească noul 
„Maigret” din Bucureşti, aşa cum fusese poreclit de colegii săi. 
Cîinele miţos îi aduse în minte o întîmplare citită undeva. Nişte 
spioni introduseseră în ochiul unui cine un microaparat de 
fotografiat şi astfel obţinuseră imagini din interiorul unui 
obiectiv militar. Dan, după prezentarea la comandamentul 
obiectivului HC 14, se retrase în camera pusă la dispoziţia sa. 
Medita: „Curios, fotografiile au fost executate de sus. In jur nu 
descopăr nici o înălţime! Ce-o fi făcut oare Ulmu la Bucureşti? 
Afurisită dilemă! Nu ştiu de unde să încep! Şi sînt tare ostenit!” 
După citeva minute, cobori la colonelul inginer Bujor, 
comandantul obiectivului. Bujor îl îmbie la o cafea. 

— Tovarăşe colonel, aveţi vreo bănuială cumva...? 

Colonelul aştepta întrebarea, deoarece Dan îşi declarase 
funcţia, deşi era îmbrăcat în uniformă de ofiţer de pompieri, 
venit să cerceteze sistemul de prevenire a incendiilor. 

— Tot efectivul a fost verificat. 

Căpitanul se mulţumi să soarbă din cafeaua fierbinte. 

— Pe-aici trec curse de avioane? 

— Nu! 

— A zburat de curînd vreun elicopter? 

— Nu. Nici unul. 

— Vreun avion sanitar? 

— Nu. 

— Dar vreun avion agricol? Mai bine zis din agricultură... 

— Nici! 

Cu fiecare negaţie, Dan elimina pe rînd ciîte-o ipoteză. Cu 
pierderea unei noi piste, căpitanul părea tot mai cufundat în 
tăcere, fapt ce nu-i scăpă colonelului. Urmă o linişte lungă, 
apăsătoare. Vorbele lui Dan se rostogoliră moi, pufoase: 

— Tovarăşe colonel, vă rog să comunicaţi pentru sîmbătă 
dimineaţă o tragere de expertiză... cu armament special... 

— Nu înţeleg, tovarăşe căpitan. 


— Simplu. Ca şi cum aţi fi primit un ordin de sus de la 
Institutul de cercetări ştiinţifice... Deci o tragere extrem de 
importantă şi secretă, în acelaşi timp. 

— Şi? aşteptă colonelul ca Dan să continue. 

— Şi... executaţi o tragere obişnuită. Numai vilva să fie cit 
mai exagerată. Incerc să întind o cursă şi atita tot... 


* 


Locotenentul major Ulmu era disperat. În afară de faptul că 
Jean Louis locuise la hotelul „Lido”, nu mai putu să obțină decît 
informații vagi, lipsite de semnificație. Bunăoară, aflase că Jean 
se deplasa la sate, unde într-adevăr culegea folclor pe care-l 
imprima pe benzi de magnetofon. Nu fusese văzut cu nimeni. 
Nu primea pe nimeni la hotel. Mînca totdeauna singur. Ofițerul 
rămase stupefiat de abilitatea cu care lucrase spionul, nelăsînd 
nici o urmă, cît de vagă. Tocmai se pregătea să-şi încerce 
norocul la hotelul „Lido”, cînd uşa se deschise şi apăru căpitanul 
Miron Dan. Ulmu plecă vinovat capul. Dan înţelese motivul. 

— Va să zică, nimic! Nici norocul nu-i de partea noastră! 

— In afară de faptul că a locuit la hotelul „Lido” şi că făcea 
deplasări la sate după folclor... 

Căpitanul se aşeză şi îşi aprinse o ţigară. 

— Bine, Ulmule, nu fi supărat! E dificil să reconstitui 
activitatea unui... mort... Dacă l-ai fi putut urmări, ar fi fost cu 
totul altceva... Fă o mutră mai veselă... Diseară sîntem invitaţi 
la cină la cumnata colonelului Bujor... N-ai să regreţi! 

— N-o cunosc, tovarăşe căpitan. 

— Am spus eu că o cunoşti? O vei cunoaşte. E o femeie 
agreabilă şi volubilă. Şi pare destul de interesantă. 

— Credeţi? 

— Sînt convină. Pe scurt: în preajma obiectivului HC 14 nu 
există nici o înălţime. Pricepi? N-a trecut nici un avion şi nici un 
elicopter pe deasupra. Atunci cum de a fost fotografiat? Din 
satelit? Am anunţat pentru sîmbătă o tragere specială, strict 
secretă. Şi am controlat fiecare mijloc de comunicaţii spre 
Bucureşti sau spre alte oraşe. Nu s-a deplasat decit cumnata 
colonelului. Nu-i aşa că devine interesantă? 

Ulmu deveni din ce în ce mai atent şi mai cucerit de cele 
recepționate. 


— Se afla întîmplător la cumnatul său? 

Căpitanul deschise o pleoapă, celălalt ochi rămase mai 
departe închis, parcă într-o meditaţie pe care Dan nu se 
încumeta să o deconspire nici chiar celor mai apropiaţi. 

— Tocmai acest fapt mi-a atras atenţia. Soţia colonelului este 
bolnavă de nervi şi sora sa, din cauza aceasta, o bună parte din 
an locuieşte mai mult la colonel. Pricepi? Şi, din cînd în cînd, 
face deplasări la Bucureşti, acasă. Obişnuit, călătoreşte în 
preajma tragerilor speciale... 

— Cumnata colonelului e medic?... 

— A urmat patru ani de medicină... Acum, după părerea 
mea, doreşte să se mărite... 

Ulmu nu se putut opri: 

— Şi v-aţi gîndit din nou la mine? 

Dan îşi reţinu un zîmbet ascuns. 

— De ce nu?... Ce să fac dacă pe mine nu mă plac femeile. 
Nu sînt un Florin Piersic. O ştii asta... Mă mulţumesc să admir de 
la distanţă „cuceririle” tale. Deci, pentru a cita oară „ginerică”? 

Ulmu pufni în ris. 

— Nu vă supăraţi, tovarăşe căpitan, care va fi biografia mea 
pentru cină?... Biografia viitorului „logodnic”. 

— Vei lucra în comerţul exterior... Îţi place? 

— Mai mult mi-ar fi plăcut să fiu inginer silvic. Dar, şi aşa, 
înseamnă că voi călători mult în străinătate... 

Dan adăugă cu precauţie: 

— Şi nu uita esenţialul: eşti vărul meu. N-aş fi putut să te 
recomand nepot sau fin, ţin şi eu la tinereţea mea. ŞI, ce, nu am 
dreptul? Poate mă şi însor... 

Se auziră bătăi în uşă. Se prezentă plutonierul Stavăr, din 
echipa lui Dan. Raportă laconic: 

— Tovarăşe căpitan, şoferul a trecut pe acasă. Locuieşte în 
strada Mimozelor nr. 14 şi se numeşte lon Drugă. A mîncat, apoi 
s-a întors cu maşina la unitate, la obiectivul HC 14. N-a vorbit 
absolut cu nimeni. 

— Corect, murmură Dan, apoi adăugă: Ce sînt părinţii lui? 

— Are numai tată. Mamă-sa a fost ucisă în bombardament, în 
timpul războiului. Tatăl său a fost factor poştal. Acum e 
pensionar. Se ocupă, în timpul liber, cu timplăria. 

După plecarea lui Stavăr, căpitanul hotărî precipitat: 

— Să ne pregătim pentru vizită! Îţi recomand un costum cît 


mai extravagant... Călătoreşti doar în străinătate. Nu uita să ai 
ţigări străine. Mie-mi plac „Kent”. Mă conduci cu maşina ta 
„personală”, am impresia că domnişoara Zizi se omoară după 
turisme. Şi pregăteşte nişte anecdote noi. Dacă le mai debitezi 
pe cele vechi de cînd erai la şcoala de ofiţeri, te-ai ras de primă 
pe viitorii cinci ani... Şi nu cumva să o repeţi pe aceea pe care 
am ascultat-o prima oară, cînd am căzut din leagăn din cauza 
risului. O ştia bunicul de la străbunicul său, de pe timpul 
Zaverei... 


Canicula se mai potolise. Amurgul era totuşi torid. Marin 
Ulmu stopă cu siguranţă în dreptul locuinţei domnişoarei Zizi. 
Cînd cei doi ofiţeri coboriră din autoturism, auziră glasul de 
clopoțel al unui băieţaş de nouă-zece ani. 

— Notează, Nicule: ora 20, „Volkswagen” vişiniu, numărul 4 
B 5143... Aproape nou. 

Dan rise copios. 

— Ce faceţi aici, flăcăilor? 

— Nu sîntem flăcăi. Sîntem milițieni! 

Celălalt adăugă: 

— O să avem şi un borcan mare! 

De data asta rise şi Ulmu. 

— De ce rideţi? Ne-a promis tata. E miliţian. Ofiţer. 

— lată că nu mai ridem, conveni Dan. Dar vreau să vă verific 
perspicacitatea. Ce maşină a staționat azi la orele 14 în acest 
loc... 

Nicu răsfoi cu gravă seriozitate carnetul. 

— Astăzi la orele 14 a parcat o „Volgă” neagră cu numărul A 
14295... Este? 

Dan se prefăcu entuziasmat: 

— Bravo! Meritaţi să fiţi avansați! Dar să vă pun o întrebare 
mai dificilă: cînd a staționat aici un „Fiat” 850 de culoare albă?... 
Acum e acum!... Să vă văd, tovarăşe miliţian. 

Nicu deschise iar carnetul, dar Petruţ îi veni în ajutor: 

— N-o fi cel care s-a ciocnit săptămîna trecută cu „Volga” 
neagră chiar în acest loc?... Nicu ridică ochii din carnet şi întrebă 
cu toată seriozitatea: 

— Avea număr străin, nu? 


Ulmu preciză precipitat: 

— Da. Avea număr străin! 

Copiii riseră spontan, nereţinut, satisfăcuţi. 

— E „Fiat”-ul cu accidentul... Am făcut şi proces-verbal. 
Priviţi aici... E numărul acesta sau nu? 

Cei doi ofiţeri încremeniră. Era numărul maşinii lui Jean. Dan 
îi întrebă cu vădit interes: 

— Şi ce accident a avut loc? 

— Nu chiar un accident. „Volga” staţiona şi a fost lovită de 
„Fiat”... Cînd a venit şoferul de pe „Volga” s-au certat. Dar cel 
din „Fiat” vorbea franţuzeşte. Ce-am mai rîs! Apoi s-au împăcat. 
Aşa sînt şoferii din toată lumea! Se ceartă şi se împacă în fiecare 
zi, iar duminica de două ori: matineu şi seara... 

Ulmu înghiţi în sec, amintindu-şi de investigația sa, în timp 
ce unul din puşti adăugă: 

— Francezul s-a rănit puţin la frunte... A fost chiar în casa 
asta... Dar a venit curînd, bandajat a cap... 

Ofițerii îşi amintiră că Jean avea o zgtrietură la tîmpla stingă. 
„Va să zică Jean a fost în locuinţa domnişoarei Zizi şi s-a ciocnit 
cu maşina condusă de lon Drugă”, înregistră Dan. Apoi ofiţerul 
hotărî: „Desigur nu a fost o simplă întîmplare!” 

Îi felicită pe tinerii „miliţieni”. 

— Să ştiţi că, dacă veţi merge aşa mai departe, o să vă 
decorez! La revedere şi la mai mare! 

Sunară. Îi primi chiar domnişoara Zizi. Părul roşcat era vopsit 
de curînd. Dan constată o oarecare transformare. Avu impresia 
că vizita lor nu o entuziasma prea mult. Le declară deschis 
cauza acestei indispoziţii: 

— Sora mea mi-a telefonat acum cîteva minute! Nu se simte 
prea bine... 

Interiorul casei era plăcut, deşi abuza de un amestec de 
stiluri. Lîngă biroul florentin se afla un scrin modern, oferind o 
imagine nearmonioasă, stridentă, frizînd lipsa de bun gust. Dan 
nu remarcă mobila. Se gindea stăruitor. „Care e pricina 
adevărată a acestei schimbări atit de subite? Boala soţiei 
colonelului Bujor? Sau sinuciderea lui Jean la frontieră şi 
descoperirea microfilmelor? În tot cazul lipsită total de rutină!” 

Discuţia curgea anevoios. Domnişoara Zizi era prinsă de cu 
totul alte frămîntări, încît prezenţa distinsului „funcţionar” din 
comerţul exterior trecu aproape neobservată. La cină, Dan 


cunoscu pe unchiul şi pe mama gazdei, o bătrină simpatică, 
venerabilă şi care afişa o mare curiozitate pentru crimele 
pasionale. Mai ponderat, unchiul Paul, fost inginer de aviaţie, îşi 
exprima admiraţia sa pentru aeromodele. De altfel, destăinui cu 
infatuare: 7 

— Şi acum mai fac experienţe... Intrebaţi-o pe Zizi dacă nu 
l-am entuziasmat şi pe colonelul Bujor. 

Dan sesiză importanţa situaţiei. De aceea întrebă cu o voce 
obişnuită, fără nici un interes deosebit: 

— Aţi experimentat aeromodele şi la colonelul Bujor? 

Fostul inginer de aviaţie şi actualul aeromodelist mărturisi 
puţin îmbujorat de emfază: 

— Da, domnul meu! Şi încă cu succes. Toţi ofiţerii m-au 
felicitat. Am un model, conceput de mine, care poate urca la trei 
sute de metri. Planează magistral. Acum l-am perfecţionat aşa 
că, la sfîrşitul săptămînii, voi merge cu Zizi din nou la Bujorel, 
aşa îi spun eu colonelului. Sper să realizez un record personal. 
Toată viaţa m-au preocupat recordurile! 

Dan îşi fuma absent ţigara, sau aparent absent, în timp ce 
gîndurile i se ordonau cu luciditate: „Deci sîmbătă. odată cu 
tragerile, experienţă de aeromodelism... Cît de uşor se poate 
fixa un microaparat de fotografiat sub planul unui aeromodel! 
De la trei sute de metri cuprinzi o zonă întinsă... Şi domnişoara 
Zizi, hotărît, şi respectabilul ei unchi îl cunosc, sau, mai bine zis, 
l-au cunoscut pe folcloristul Jean Louis. Un singur lucru îmi 
încîlceşte ipotezele: francheţea fostului inginer constructor de 
avioane. Ori e naiv, ori extrem de periculos şi abil, încercînd prin 
felul său de a fi să ne dezarmeze... Nici un spion din lume n-ar fi 
declarat cu atita ingenuitate manevrele cu aeromodelele. Sau 
poate tocmai pe acest fapt mizează! De ce nu?” 

Inginerul şi bătrina doamnă se retraseră în camera vecină să 
urmărească reluarea serialului la televizor. Discuţia lîncezise 
total. Ulmu încercă să o reanime povestind o anecdotă prăfuită, 
în timp ce Zizi îi studia cu o vădită neplăcere. După ce zimbi din 
politeţe la consumarea poantei, Zizi le turnă cîte un pahar de 
lichior. Dan îşi acoperi paharul: 

— Să ne iertaţi, sîntem cu maşina! Şi ştiţi cît de uşor se pot 
produce accidentele... Aţi fost doar martori şi dumneavoastră 
acum cîteva zile la un caz neplăcut... 

— Eu? Zizi tresări. Nu-mi amintesc... 


— Cînd „Volga” unităţii s-a lovit cu un „Fiat” alb, chiar în faţa 
casei dumneavoastră. 

— A, da, da, parcă am auzit... 

Dan continuă cu atenţia încordată, ca un arc gata să 
plesnească, deşi pe faţa ofițerului stăruia aceeaşi mască de 
netulburată linişte şi indiferenţă totală: 

— Nu se poate să nu vă amintiţi! Doar l-aţi pansat pe şoferul 
„Fiat”-ului... 

Zizi preciză cu brutalitate în glas: 

— Eu n-am pansat pe nimeni! Asta e sigur! 

— Se poate. A fost doar o simplă supoziţie. Desigur, m-am 
înşelat. Dar în privinţa alcoolului, cînd conduci un turism nu mă 
înşel. Dar să nu vă plictisim. 


A doua zi, Ulmu rămase în Bucureşti să cerceteze din 
depărtare pe fostul inginer constructor de avioane, în timp ce 
căpitanul se îndrepta cu maşina unităţii spre obiectivul HC 14. 
încercă să lege o conversaţie cu şoferul, dar lon Drugă era un 
taciturn convins. Răspundea în silă, monosilabic. Dan insistă, 
puţin scos din răbdări, „Parcă are limba legată şi bolovani în 
gură.” 

— Mi-a povestit domnişoara Zizi de accidentul cu „Fiat”-ul 
alb. Acela cu număr străin... Îţi aminteşti? 

— N-a fost un accident. 

— Totuşi o mică, pare-mi-se, ciocnire, nu? 

Şoferul răspunse apatic: 

— Nimica toată... Străinul a pus frîna prea tîrziu. Sau poate 
frina nu-i funcţiona normal. Se mai întîmplă! 

— Totuşi s-a rănit la cap... Nu? 

— Ei, rănit... o julitură la tîmplă. 

— L-ai dus la spital? 

— Ei, spital... L-a pansat domnişoara Zizi în casă... Eu a 
trebuit să plec. Dar sper că nu a murit din rana aceasta. 

— Ai avut vreo pagubă? Sau poate maşina sa... 

— Ei, pagubă... S-a lovit de bara din spate. 

Apoi, conducătorul maşinii se cufundă în tăcerea sa 
impenetrabilă. Nici Dan nu mai continuă discuţia, regretînd că 
şoferul nu este dispus pentru pălăvrăgeală, cum sînt atiţia din 


breasla sa. Căpitanul se îndreptă spre comandantul unităţii, 
gîndindu-se la adevăratul motiv care o determinase pe Zizi să 
ascundă întîlnirea cu Jean Louis: „Să fi aflat de moartea 
folcloristului? E totuşi o greşeală din partea sa. Avea doar un 
alibi perfect: rănirea lui Jean. Poate în acele clipe Jean primise 
filmele realizate de unchiul atit de pasionat de aeromodele. Nu 
se poate spune că au lucrat prost... Curios sînt să aflu cît mai 
curînd raportul lui Ulmu. Sper că biografia, şi activitatea 
încercatului aeromodelist vor fi pline de conţinut edificator.” 

Comandantul îl primi pe Dan cu multă bunăvoință: 

— Vă aşteptam, tovarăşe căpitan. 

— Aţi remarcat ceva deosebit? 

Colonelul rîse din toată inima, precizînd: 

— Din contră. După fixarea „tragerilor speciale” nu s-a 
întîmplat absolut nimic. Cum v-aţi distrat la Bucureşti? 

Căpitanul profită de întorsătura nebănuită pe care o luase 
discuţia. 

— Minunat. Aveţi o cumnată ospitalieră şi agreabilă. M-a 
invitat la cină. Am avut bucuria să-l cunosc şi pe unchiul Paul. 
M-a cucerit cu tenacitatea şi tinereţea sa explozivă. 

Colonelul se înveseli de-a binelea. 

— E un bătrîn cuceritor! Imaginaţi-vă, la etatea lui se mai 
ocupă de planorism! A făcut citeva experienţe şi aici... Da, 
construieşte aeromodele... Ne-a impresionat, mai ales, cu un 
model original care plana, la trei sute de metri. Era, într-adevăr, 
un lucru demn de luat în consideraţie. 

Dan tatonă terenul cu multă precauţie: 

— Cred că a fost un constructor de avioane remarcabil. Mi se 
pare un om studiat, pasionat, dotat cu multă perseverenţă şi cu 
deosebită... 

Colonelul îl întrerupse entuziast: 

— Nu remarcabil, ci excelent! A fost un adevărat as al 
I.A.R.-ului de la Braşov. Şi cred şi eu, a lucrat ani şi ani în Franţa. 
Ba s-a specializat şi în Germania. De la Paris s-a întors cu două 
diplome, trei premii şi o soţie franţuzoaică. Soţia sa a murit însă 
peste puţin timp într-un accident de tren. Da, la Paris, mi se 
pare. Are şi un băiat în Franţa pe care tot speră să-l aducă în 
ţară. Un băiat de treizeci de ani. De băiat însă, vă rog să nu-i 
pomeniţi. Sîmbătă o să-l cunoaşteţi mai bine pe unchiul Paul. 
Mi-a comunicat că vine iar cu aeromodelul său... Da, da, 


imaginaţi-vă, între timp, l-a perfecţionat... Şi să nu economisiţi 
laudele, îi place să fie flatat! 

Dan îşi muşcă buzele şi arboră un zîmbet de circumstanţă, 
murmurînd cu dublu înţeles: 

— Vă promit că n-am să uit, tovarăşe colonel. Nu voi face 
economie cu complimentele. O să constataţi. 


* 


Dan îşi continuă controlul amănunţit al încăperilor. Venise 
doar la unitate ca ofiţer de pompieri, cu gradul de căpitan. 

Astfel, Dan nu atrăgea atenţia nimănui asupra sa şi putea să 
controleze nestingherit cazarma la orice oră. In afară de Bujor, 
nimeni nu cunoştea adevărata identitate şi scopul sosirii sale la 
obiectivul HC 14. Ajunsese cu verificarea stingătoarelor la garaj. 
Şoferul lon Drugă îl urmărea atent. Pe chipul lui întunecat apăru 
raza unui zîmbet maliţios. Îşi spunea: „Pot garanta că acest 
căpitan pune pentru prima oară mîna pe un stingător. Afurisită 
birocraţie!” În acest timp, Dan fu chemat de la garaj la telefon. 
În aparat auzi glasul lui Ulmu: „S-au copt căpşunile, tovarăşe 
căpitan!” „Bine, voi fi la prînz la Bucureşti.” Ulmu îl chema 
pentru o întrevedere urgentă în Capitală. Căpitanul telefona 
colonelului chiar din garaj şi obţinu „Volga”. | se adresă lui 
Drugă, de altfel atent la convorbire, urmărind-o parcă cu un 
interes special, fapt ce nu-i scăpă lui Dan: 

— Eşti gata să facem o cursă la Bucureşti? 

Drugă ezită o clipă, apoi îndrăzni cu timiditate: 

— Tovarăşe căpitan, aş avea o rugăminte... Nu ştiu dacă... 

— Te rog! Hai, omule, îndrăzneşte! 

— AŞ putea să-mi iau şi soţia? Vrea să-şi vadă părinţii. Şi vă 
spun sincer, de două zile aşteptam o asemenea ocazie. 

— De acord! consimţi Dan înveselit, bucuros, că va mai fi 
cineva în limuzină, în afara taciturnului şi întunecatului 
conducător. Călătoria cu Drugă nu era prea amuzantă. 

Şoferul opri maşina la capătul localităţii, unde îşi avea 
locuinţa, înconjurată de o livadă spațioasă. In cîteva clipe soţia 
lui Drugă, Mimi, îşi făcu apariţia cu o valiză voluminoasă şi cu o 
colivie de plastic, în care se agitau două găini şi două gişte. 
Femeia se scuză cu un torent de cuvinte: 

— Să mă iertaţi, tovarăşe căpitan, îi aprovizionez pe bătrîni, 


măcar atît să fac şi eu... Da, îmi macin tinereţea în văgăuna 
asta!... Dumneavoastră, care staţi la Bucureşti, nu bănuiţi ce 
plictiseala e aici. Mai ales cînd vin ploile de toamnă! Sau viscolul 
iernii. Nu te poţi urni din cameră săptămîni întregi. 

Mimi era o femeie frumoasă şi suplă, cu un corp elastic, 
perfect. Avea predispoziţie pentru discuţii interminabile. Dan se 
întrebă, cuprins de o vie curiozitate: „O fi oare adevărat că 
spiritele contrare se atrag şi în căsătorie? Cum s-ar explica altfel 
căsătoria şoferului, urit şi taciturn, cu această femeie expansivă, 
frumoasă şi, oricum, mult mai stilată! Curioasă asociere!” 

Parcă ghicindu-i gindurile, Mimi turuia cu o voce plăcută, 
muzicală: 

— Mi-a spus soţul meu că aţi venit să inspectaţi aparatele de 
stins incendiu. Eu de mică aveam admiraţie pentru pompieri. 
Am crescut la circ, am fost artistă pînă nu de mult! Toţi din 
familie am fost circari. Nu-i o viaţă plăcută, dar circul are o 
poezie a lui. De sus, de la paralele, cînd vedeam pompierul lîngă 
arenă mă linişteam, îmi dădea un fel de calm, de siguranţă. ŞI 
dumneavoastră îmi inspirați acelaşi calm şi linişte. 

— Vă mulţumesc, replică Dan şi adăugă cu umor: De altfel la 
etatea mea nu mai pot radia decit linişte şi calm profund. 

Femeia rise amuzată încercînd să-l complimenteze: 

— Şi bărbaţii tineri pot fi calmi! Nu înseamnă, vai de mine, că 
sînteţi bătrîn! Aţi fi fost un bun îmblinzitor de animale. Tatăl 
meu a dresat urşi, cai, cîini, maimuțe, porumbei şi purici. Da, de 
ce rideţi? E o plăcere să priveşti purici dresați... Mai ales dacă 
reuşiţi să descoperiţi vedetele de prima mînă. 

Soţia lui Drugă îl bine dispuse pe Dan. De aceea, politicos, 
propuse şoferului să o conducă mai întîi pe Mimi acasă. Aceasta 
primi cu căldură propunerea lui Dan, revanşindu-se: 

— Voi avea bucuria să vă servesc cu o cafea preparată de 
tatăl meu. Pot jura că n-aţi mai băut o asemenea cafea! Şi lîngă 
cafea o dulceaţă de cireşe amare, făcută de mine... Nu mă laud, 
dar nimeni nu mă întrece în preparatul dulceţei... Jur! 

Apoi, femeia se adresă iritată soţului său: 

— Hai, lonele, invită-l şi tu pe tovarăşul căpitan! Tovarăşe 
căpitan, să-l iertaţi că este atît de uricios... Şi ştiţi din ce cauză? 
Dacă pe noi ne-a făcut Dumnezeu în zilele lucrătoare, pe el l-a 
făcut duminica, în orele suplimentare şi prost plătite. De, era şi 
Dumnezeu ursuz şi plictisit în acele clipe. 


Dan refuză cafeaua. În schimb, admiră casa împodobită cu o 
vegetaţie luxuriantă, cu un porumbar ca un foişor din basm, cu 
o mansardă îngropată în flori multicolore. Viţa-de-vie atîrna 
peste gard ciorchini proaspeţi şi minusculi. 

— Să ştiţi că această locuinţă pare desprinsă din paradis. Aşa 
că am să beau cafeaua cînd ne vom întoarce să vă luăm. Şi nu 
am uitat nici de dulceaţa de cireşe amare. 

Mimi protestă cu o vehemenţă adorabilă: 

— Nu. Eu voi veni abia sîmbătă dimineaţa acasă, cu 
acceleratul de cinci. E cel mai puţin aglomerat. Aşa că poftiţi la 
cafea şi la dulceaţă. 

Dan amină pe altă dată, pretextind că va trebui să ajungă la 
timp la comandamentul pompierilor. 

— Dacă nu voi fi peste un sfert de oră acolo, vă jur că pentru 
mine va lua foc tot Bucureştiul!... Şi nu ştiţi ce înseamnă cînd ia 
foc pompieria! 

Peste citeva minute se prezentă la comandamentul 
pompierilor unde îl aştepta Ulmu. Se retraseră într-un birou. 

— Tovarăşe căpitan, ştiţi că Paul a fost în Franţa? 

— Ştiu! Cred că m-ai chemat pentru ceva mai important. 

— Ştiţi că soţia sa era din Paris? 

— Şi că are un fiu în Franţa. De etatea lui Jean Louis... 

— De treizeci şi ceva de ani, deci de virsta pasionatului 
folclorist Jean Louis... 

— Şi asta am ştiut-o cu precizie. Care-i însă surpriza? 

— Desigur, nu ştiţi că domnul Paul mai are un prieten, fost 
aviator de recunoaştere, deci cu o mare aplicaţie pentru 
fotografiile aeriene... Şi o mare experienţă în arta schițelor de 
teren. A, să nu uit, acest ins a fost închis mai mulţi ani... 

Căpitanul privea visător prin norii deşi de fum de tutun. 
Fumau amîndoi ţigară de la ţigară. 

Spre surprinderea sa, Dan o găsi pe Mimi lîngă şofer, cînd 
ieşi din comandament. 

— Mi-aţi refuzat cafeaua, dar eu tot v-am adus-o! V-am 
pregătit un termos. De altfel, am fost nevoită să viu să-i aduc lui 
lonel cheile de-acasă. Le-am uitat la mine. Tare ar fi fost 
caraghios dacă ar fi intrat pe fereastră. Vi-l imaginaţi, cum este 
el butucănos şi greoi, escaladînd fereastra? 

Şoferul privea în altă parte, oarecum jenat de modul cum îl 
prezenta consoarta sa atît de volubilă. Dan îi sări în ajutor, 


avertizind-o pe Mimi: 

— O să se supere! Cred că exageraţi! Soţul dumneavoastră e 
un bun atlet. 

— AŞ! rise femeia. E moale ca o mămăligă moldovenească! 
Cînd a avut accidentul cu „Fiat”-ul alb nici măcar nu l-a înjurat 
pe francez cum trebuia... 

— Eraţi acolo? încercă Dan să afle cît mai multe lucruri 
despre incidentul dintre Drugă şi Jean Louis. Miza pe 
predispoziția de pălăvrăgeală a femeii. 

— Eram. Mă luase la Bucureşti cu domnişoara Zizi. Abia 
ce-am ajuns, că l-am şi trimis să cumpere nişte caise. Eram 
singură în maşină cînd ne-a tamponat bezmeticul acela! Şi el, în 
loc să-l ardă cu vreo două, aproape că-i cerea scuze. Doamne, 
de ce n-am fost eu bărbat! Îl culegeam pe francez pe făraş şi-l 
transportam în urnă funerară în ţară. Mie îmi plac bărbaţii cu 
nervi. Ce dacă era străin? Să fi deschis ochii... 


* 


Lui Dan nu-i scăpase remarca destul de importantă pentru el, 
făcută de soţia lui Drugă: „Şi el, în loc să-l ardă cu vreo două, 
aproape că-i cerea scuze”. Deci Drugă i-a zimbit lui Jean Louis. 
S-ar fi putut ca Jean Louis să fi fost superiorul lui Drugă. De ce 
n-ar fi fost Drugă cel care i-a înmînat filmele şi schiţa cu HC 14? 
Dan se hotărî să-l pună sub observaţie, mai ales că descoperise 
pe faţa lui Drugă o umbră de declarată neplăcere şi surprindere 
cînd soţia sa relatase cu lux de amănunte ciocnirea cu „Fiat”-ul 
alb. Uneori ochii îi scăpărau înciudaţi, cu ură. Nici el nu ştia să 
se autocontroleze şi să-şi stăpînească nervii. 


* 


Pe Drugă îl găsi la garaj. Prezenţa lui Dan nu-i fu pe plac 
şoferului. Se putea citi o nemulțumire vădită pe chipul brăzdat 
de cute ca o hartă de linii. Trebăluia, retras, la un aparat de 
fotografiat foarte fin, de proveniență japoneză. 

— E aparatul dumitale? începu Dan dialogul pe care îl 
presimţea şi de această dată fără un succes concret. 

— Ei, al meu... E al domnişoarei Zizi. 

Dan încercă să-i surprindă privirea, dar şoferul şi-o ascundea. 


Era clar că se simţea stinjenit de faptul că fusese surprins de 
Dan. 

— A venit domnişoara Zizi? 

După o tăcere scurtă, Drugă răspunse monosilabic: 

— Da. 

— Cu unchiul ei? 

— El vine sîmbătă. 

— Desigur, cu aeromodelele. Nu? 

— Se poate... 

Ofiţerul deduse cu uşurinţă cît de nedorită era prezenţa sa. 
De aceea călcă mai departe pe nervii lui Drugă: 

— Şi te pricepi să repari aparate de fotografiat? 

— Ei, mă pricep... A fost o nimica toartă. 

— Totuşi, pare a fi un aparat sensibil... 

De această dată Drugă nu-i răspunse, îşi văzu mai departe 
de lucrul său, prefăcîndu-se extrem de preocupat. 

Dan ar fi vrut să plece, dar în depărtarea drumului o zări pe 
Zizi. Drugă ieşi în întîmpinarea femeii, pe alee. Probabil 
terminase cu reparatul micului aparat fotografic. Zizi nu fu 
surprinsă de prezenţa lui Dan. Îi zimbi ca unei vechi cunoştinţe. 

— Tovarăşe căpitan, să mă iertaţi că la ultima întîlnire am 
fost o gazdă cu foarte multe lipsuri. O recunosc şi vă cer iertare 
dacă, bineînţeles, o mai pot obţine. 

Dan interveni politicos: 

— Aţi fost o gazdă foarte atentă! Prietenul meu şi-a 
mărturisit admiraţia... Vă rog să adăugaţi lîngă a lui pe a mea... 
Seara aceea a fost pentru mine, fără exagerare, de neuitat... 
Aşa că nu este cazul să vă scuzaţi. 

Căpitanul remarcă schimbul de priviri dintre Zizi şi Drugă. 
Domnişoara Zizi cu o oarecare roşeaţă în obraji şi cu un abia 
perceptibil tremur nervos preciză, de parcă acesta ar fi fost 
mobilul întîlnirii, de fapt cu totul întîmplătoare. 

— A, să nu uit... Aţi avut dreptate în privinţa străinului care a 
fost pansat în casa noastră! Mi-a spus unchiul Paul... Eu, cum 
am intrat în casă, m-am urcat la etaj şi m-am băgat sub duş, 
eram obosită. Străinul a fost pansat de unchiul meu. O rană 
superficială... Unchiul vă poate oferi mai multe amănunte, 
bineînţeles, dacă ele sînt în strîinsă legătură cu incendiul şi cu 
stingătoarele moderne şi perfecţionate. 

Căpitanul se simţi oarecum stingherit. Nu atit cuvintele 


ironice, cît tonul maliţios al lui Zizi îl puse într-o situaţie penibilă. 
Ripostă cu mult calm, cu multă stăpiînire, înţelegînd că a pierdut 
un atu: 

— Nu pricep ce insinuaţi cu această constatare „dacă ele sînt 
în strînsă legătură cu incendiul”... Aş putea să vă prezint o 
întreagă lecţie despre stingătoare. 

Zizi rise oarecum victorioasă, stăpină pe situaţie, ca şi cum 
pisica s-ar juca plictisită cu un biet şoricel naiv: A 

— Tovarăşe căpitan, să nu ne jucăm cu cuvintele... Inţeleg 
întocmai ca şi dumneavoastră. Numai că dumneavoastră vă 
prefaceţi că nu înţelegeţi. E un abuz de „înţelegere”, nu? 

Apoi, după ce luă aparatul de fotografiat de la Drugă, îi 
mărturisi cu acelaşi zîmbet infatuat şi insinuant, măsurîndu-l cu 
vădită superioritate: 

— Să ştiţi că eu cunosc dispoziţia că nu-i voie de fotografiat 
în interiorul obiectivului HC 14. De aparatul acesta mă folosesc 
numai în excursii... Poate să vă confirme şi cumnatul meu, 
colonelul Bujor! 

Dan încercă să refacă buna dispoziţie de la începutul 
discuţiei, deşi îl stăpînea o stare nelămurită de iritare: 

— Vă asigur, domnişoară Zizi, că în activitatea unui pompier 
nu intră şi studiul aparatelor de fotografiat... 

— Dar a dumneavoastră? Mă refer la preocuparea 
dumneavoastră profesională... 

Dan încercă să pareze, fără succes, lovitura directă şi 
brutală, fără menajamente: 

— Bineînţeles, dacă aparatul de fotografiat este incendiar... 

Zizi rise necontrolat, cu satisfacţie. 

— Atunci, probabil, fiind un aparat de import, intră în 
preocuparea rudei dumneavoastră, văr, mi se pare, de la 
comerţul exterior... Vă urez în continuare o zi plăcută! Şi vă 
mulţumesc pentru atenţia pe care mi-aţi acordat-o cu 
generozitate. 

Şi Zizi dispăru cu mersul ei simplu şi elegant, manifestînd 
acum o ciudată nervozitate. Biruise. Dan mai remarcă şi 
zimbetul complice şi plin de satisfacţie al lui Druga. In adîncul 
său, zimbetul şoferului purta şi o nuanţă de ironie bizară. 
Ofiţerul se despărţi de Drugă cu un sentiment de jenă. Pentru 
prima oară, Dan se simţi copleşit, derutat. Nu se aşteptase la o 
asemenea înfruntare din partea domnişoarei Zizi. „A atacat 


frontal! A preferat un joc periculos. Şi-a rectificat mărturisirea în 
legătura cu rana lui Jean, pentru a mă deruta şi mai mult. Un 
fapt e evident: complicitatea cu Drugă. A încercat să-mi dea să 
înţeleg că mi-a descoperit adevărata identitate, veritabila 
preocupare. Oare nu tot pentru a mă anihila, a mă scoate din 
cursă? De unde atita siguranţă, atita certitudine pe acţiunile ei? 
Aproape că mi-a propus un joc cu cărţile pe faţă. Urmează să 
vedem cine o să cîştige!... Deocamdată atuurile sînt împărţite în 
mod egal. Să facem cărţile, şi să continuăm partida cu mare 
precauţie, ca nu cumva unul dintre parteneri să fie trişat... Jocul 
continuă!” 


În dimineaţa de sîmbătă, ziua hotăritoare, Dan îşi propuse 
să-l întîmpine la gară pe unchiul Paul. Mai înainte întocmise 
planul acţiunii, cu Ulmu, venit cu oamenii săi de la Bucureşti. 

— Pe tot timpul „tragerilor secrete” vei urmări poarta 
obiectivului HC 14 ca să observi cine cearcă să comunice în 
afară. Organizezi şi controlul oricărei comunicaţii... Înţelegi? 

— Dumneavoastră unde o să vă aflaţi? 

— Voi urmări aeromodelele unchiului Paul. Am prins o subită 
pasiune pentru acest sport. Deşi am o oarecare îndoială. Prea 
iese totul ca la carte... Un fel de şablon! 

Dan îşi revenise după şocul primit cu ocazia întîlnirii cu 
domnişoara Zizi. Devenise din nou stăpîn pe situaţie şi acest 
lucru era decisiv în ziua marii încercări. 

— Nu uita, Ulmule, să pregăteşti în apropiere şi cîţiva băieţi... 
S-ar putea să avem de furcă! Şi nu ştim de unde va sări 
iepurele. Să fim pregătiţi pentru orice surpriză. 

— Totul e în ordine, tovarăşe căpitan. Am şi pus toate porţile 
sub observaţie. 

— Cea mai deplină discreţie. Ei ne-au cam „mirosit”, de 
aceea vor lucra cu şi mai multă abilitate. Şi nu uita: ei, 
cunoscîndu-se, beneficiază de un mic avantaj, de un atu în plus. 
Este? 

Dimineaţa se anunţa caniculară. Dan asudase în aşteptarea 
acceleratului de Bucureşti. Trenul avea o întirziere de citeva 
minute. Se îndreptă spre singurul vagon de clasa întiia, cînd 
cineva îl salută cu un glas argintiu şi binecunoscut: 


— Bună dimineaţa! Cum, plecaţi de la noi, domnule căpitan? 
Şi n-aţi gustat încă din dulceaţa mea de cireşe amare? 

Dan o salută înveselit pe Mimi Drugă. 

— Nu plec... De ce să plec, cînd aici sînt oameni atit de 
simpatici... lar la dulceaţă nu voi renunţa nici în ruptul capului. 
V-am mărturisit, e obsesia mea din pruncie. 

Ofiţerul aproape o uitase. Remarcă din nou colivia de plastic, 
acoperită cu o pînză subţire, neagră, aşa cum au scamatorii de 
circ. Un scurt salut şi femeia îşi arboră la plecare un zîmbet, un 
zimbet profesional, de care uza în fiecare seară cînd intra în 
arena circului. De altfel şi mersul ei purta tactul unei muzici 
nevăzute, al unei fanfare de circ. Dan îşi reţinu cu greu un suris. 
Aşa îl descoperi unchiul Paul. 

— Ei, domnule căpitan! V-am observat într-o plăcută 
conversaţie, de unde am dedus că ziua bună se cunoaşte de 
dimineaţă. Pentru mine zilele cu adevărat bune s-au isprăvit... 

— Nu exageraţi, domnule inginer. Sper că vă veţi bucura încă 
de nenumărate zile senine. Aveţi atitea minunate iniţiative în 
acţiuni lăudabile. 

Riseră amindoi. Era un ris fals. L-ar fi remarcat şi cel mai 
superficial şi nepregătit observator. Dan tresări. In apropierea sa 
o zări pe Zizi. Femeia era bucuroasă de întîlnire. Sau aşa părea. 
Se prefăcea însă de minune. ÎI privi cu căldură. 

— Ce surpriză, tovarăşe căpitan! Vă mulţumesc că v-aţi 
deranjat pentru unchiul meu! Probabil vă pasionează şi pe 
dumneavoastră aeromodelele... Atenţia e deosebită... 

— Consideraţi-o şi aşa. Am venit însă la gară din alte motive. 

Zizi rise cu subînţeles, complice: 

— Tot pentru incendii... Nu? 

— Am spus că sinteţi o prestigioasă şi fermecătoare 
prezicătoare, care are darul să descopere totul, absolut totul, 
chiar şi gîndurile oamenilor! În faţa dumneavoastră nici un 
muritor nu-şi poate ascunde intenţiile, gîndurile, tainele. 

— AŞ fi fericită dacă şi dumneavoastră aţi avea un asemenea 
dar merituos şi miraculos! 

— Mă voi strădui... Desigur, cu limitele mele. Voi încerca să 
fiu la înălţimea dumneavoastră. 

Unchiul interveni cu interes declarat: 

— Sînt convins că şi domnul căpitan mă va onora cu 
prezenţa sa. Am o experienţă remarcabilă... Şi vă promit că voi 


bate propriul meu record! 


Căpitanul de securitate se opri mai întîi la poligonul special. 
O parte din ofiţeri erau contrariaţi de faptul că se executau doar 
trageri obişnuite. Impreună cu colonelul Bujor, Dan asistă la 
cîteva trageri. Ochii căpitanului controlau permanent cerul. De 
acolo, Dan aştepta evenimentul. Dar nu descoperi nimic. Cerul 
dimineţii toride, de un albastru diluat, era netulburat. Îl atrase 
zgomotul primului aeromodel, care se pregătea să decoleze. 

Dan se îndreptă spre entuziasta activitate a unchiului Paul. 
Cu ajutorul a doi militari, derula legătura unui aeromodel, un 
planor minuscul. Cînd ofiţerul încercă să se atingă de 
aeromodel, unchiul Paul îl opri cu o severitate necunoscută în 
glas, excesivă: 

— Vă rog să nu vă apropiaţi de aeromodel... Orice atingere îl 
poate dezechilibra şi zborul va fi ratat. 

Ofiţerul se supuse docil, gîndind: „N-ai nici o frică, tot îl vom 
controla noi. Chiar şi în aer! Aparatele sînt puse în funcţiune!” 

In acest timp, din apropierea poligonului, un zmeu lat şi 
albastru îşi luă zborul. Nu făcea nici un zgomot, deoarece era 
fără „zbiîrniitoare”. De altfel, nici vîntul nu bătea. Zmeul scăpat 
din mîna stăpinului firav plană deasupra cîmpului larg. Se 
prăbuşi în apropiere de Dan. Un soldat i-l aduse căpitanului. Era 
un zmeu obişnuit lucrat însă de o mîna pricepută. 

Dar în timp ce Dan era preocupat cu zmeul căzut prizonier şi 
cu stăpînul său, un copilandru mic de l-ai fi băgat în buzunar şi 
ar mai fi rămas loc pentru trei portocale mari, vocea iritată a 
inginerului îl anunţă pe căpitan: 

— lar porumbeii! Aştia îmi stingheresc zborul! 

Dan privi patru porumbei albi ce treceau în zbor planat 
deasupra poligonului şi a obiectivului HC 14. Inginerul 
aeromodelist se înfurie: 

— Afurisiţii ăştia erau gata să-mi distrugă cel mai 
perfecţionat aeromodel. Da, asta s-a întîmplat data trecută. Şi 
acum iar. E pe aici vreun invidios. 

Dan remarcă: „Trucul este vechi! Noroc că l-am prevăzut! 
Mi-am pregătit arma cu lunetă în apropiere”. 

— Daţi-mi arma! Repede! 


Ofiţerul gîndi: „Au lucrat magistral. Atît aeromodelele cît şi 
zmeul au avut darul să ne distragă atenţia și, astfel, porumbeii 
să zboare nestingheriţi!” 

Dan ridică arma, dar era prea tirziu. Porumbeii se 
îndepărtară. Soldatul care o adusese îl avertiză: 

— Tovarăşe căpitan, priviţi! 

La orizont apăru un nou grup de patru porumbei albi, 
imaculaţi. Dan aşteptă pînă se apropiară. Trase în gol. Trase a 
doua oară. Un porumbel se răsuci pe o aripă şi, apoi, alunecă 
spre pămînt. Trase din nou. Un alt porumbel se poticni parcă de 
zidul aerului dens şi se prăbuşi. Al patrulea glonţ îl trase fără 
succes. Se pregăti să dea înapoi arma ostaşului, cînd pe 
deasupra lor îşi făcu apariţia, la o înălţime joasă, cel de-al 
nouălea porumbel. Dan îşi dădu seama că a fost tras din nou pe 
sfoară. „Acesta-i porumbelul cel mai important. El trebuie 
doborit. Şi nu mai am decit un singur cartuş în armă. Dacă îl voi 
scăpa, totul e prăbuşit ca un biet castel din cărţi de joc sau din 
nisip.” Ochi calm şi trase cel de-al cincilea glonţ. Porumbelul 
zbură mai departe neatins, la o înălţime doar de optzeci, o sută 
de metri cel mult. Dar cînd Dan stringea nervos şi neputincios 
arma în mînă, auzi o rafală lungă de automat. Şi porumbelul 
plonjă în gol, nimerit în plin. Dan răsuflă uşurat şi îşi şterse 
sudoarea rece ce-i năpădise fruntea. Abia mai putu să 
vorbească, gituit de emotie: 

— Pe acesta aduceţi-mi-l! Să nu-l scăpaţi! Dar repede, cît 
mai repede! 

In acest timp fuseseră aduşi ceilalţi doi porumbei loviți. 
Păreau doi bulgări de zăpadă însemnați cu dire subţiri de sînge. 
Aşa cum prevăzuse căpitanul de securitate, aceşti doi porumbei 
nu aveau nimic asupra lor. Nici un microaparat de fotografiat. 
Dan îşi aprinse o ţigară. Trăgea lacom, de parcă n-ar fi fumat de 
un veac. Aşteptă nerăbdător cel de-al treilea porumbel. In sfîrşit, 
îi fu adus. Ofiţerul descoperi cu uşurinţă, sub aripi, două 
microaparate de fotografiat, construite special pentru acţiuni de 
spionaj. Ele puteau fotografia de la mare înălţime avind 
teleobiective minuscule, dar extrem de eficace. Porumbelul 
fusese dresat să zboare la înălţime redusă, tocmai pentru a 
induce în eroare. Inginerul se apropie cu admiraţie de Dan, care 
se tampona continuu cu batista. 

— N-am ştiut că un căpitan de pompieri este un asemenea 


iscusit vînător, un ţintaş de zile mari! Cred că de-acu' 
planoarele, mai bine zis aeromodelele mele, vor putea zbura în 
siguranţă. 

Dar inginerul tresări. Privi buimac la Ulmu, care se apropiase. 
Acesta era îmbrăcat în uniforma de locotenent-major de 
securitate. Unchiul Paul remarcă surprins: 

— Ce-i cu dumneata, domnule funcţionar din comerţul 
exterior? la te uită ce uniformă ai! 

Ulmu, vizibil emoţionat, îl lămuri cu promptitudine, dar 
extrem de grăbit să scape de bătrin: 

— M-au concentrat! După cum vedeţi... Din cînd în cînd ne 
mai cheamă şi pe noi în armată. 

Inginerul se lumină. 

— Aşa, da... Te-au concentrat la securitate? 

— Numai pentru scurt timp. 

Apoi, grăbit, se retrase cu căpitanul Dan mai departe. 

— Tovarăşe căpitan, să... 

Dar Dan îl întrerupse: 

— Mai întîi să-ţi mulţumesc pentru rafala trasă. A fost 
salvatoare! Te felicit! 

— Ştiam că nu mai aveţi nici un cartuş... Ar fi putut să ne 
scape această pradă de aur! 

Dan îi arătă aparatele minuscule, dar locotenentul era 
preocupat să-i raporteze un fapt deosebit de important: 

— Tovarăşe căpitan, şoferul lon Drugă a ieşit cu maşina, din 
unitate, cu o viteză extraordinară. Nu l-am putut opri. 

Dan îşi stăpîni surprinderea. Vorbea totuşi precipitat. 

— Cînd? Cînd a şters-o? 

— Imediat după ce aţi tras cele patru focuri de armă în al 
doilea grup de porumbei! Acum este clar... Eu, de fapt, de mult 
l-am bănuit... 

Dar Dan nu-l asculta, era frămiîntat de cu totul altă problemă 
ce părea că-l obsedează total. 

— Încotro a luat-o? ÎI ţineţi sub supraveghere! 

— Poftiţi în maşină! Avem legătura radio! 

Cei doi ofiţeri de securitate alergară pînă la maşina din 
apropiere. Dan murmură cu îngrijorare deosebită: 

— Numai să ajungem la timp! Viteză! 

Ulmu obţinu legătura radio. Se vorbea codificat. 

— A 5!... Sînt A 6!... Încotro a luat-o? 


Răspunsul veni prompt: 

— A 6!... Sînt A 5!... A oprit acasă la el. Motorul este încă în 
plină turație. Probabil se grăbeşte! 

Căpitanul luă emițătorul din mîna subalternului: 

— A 51... Sînt A 61... Înconjuraţi locuinţa imediat! Nimeni să 
nu o părăsească!... Sosim în citeva minute! 

Căpitanul ordonă conducătorului autoturismului: 

— Mai repede, Costică! 

— E prima mea în joc! glumi şoferul. 

Din nou se auzi glasul lui Dan: 

— Numai de-am ajunge la timp! Hotărit că nu a acţionat 
singur. Şi-a vestit complicele de insucces şi acum o vor şterge! 

La poartă zăriră maşina. Dan hotărî, după ce o cercetă: 

— Opriţi motorul! 

Se aşternu o linişte nefirească. Dan şi Ulmu intrară în 
cerdacul casei. Uşa era deschisă. Şi tot deschisă era şi uşa din 
sufragerie. Cei doi ofiţeri înaintau cu prudenţă. Şi uşa de la 
bucătărie, care dădea în grădină, era deschisă. 

— Pe aici a fugit! constată Ulmu. Priveşte! 

— Să cercetăm mai întîi încăperea, cameră cu cameră! 

Uşa dormitorului era încuiată. 

— Forţeaz-o! ordonă Dan. 

Ulmu se propti în uşă. Uşa era tare, confecţionată din lemn 
de stejar. Nu cedă. Un plutonier o deschise cu o cheie specială. 
Lîngă pat zăcea Mimi, soţia lui Drugă. O şuviţă de sînge i se 
prelingea din gură pe bărbie. Nu mişca. 

— E moartă! A fost asasinată, raportă plutonierul. 

Ulmu, după ce o cercetă cu atenţie, declară: 

— Numai leşinată, tovarăşe căpitan. 

— Afurisită treabă! Trimite la unitate după un medic! 
Plutonierul rămase lîngă femeia leşinată, în timp ce Dan şi Ulmu 
cercetară în grădină să descopere cum dispăruse lon Drugă. La 
capătul celălalt al grădinii, care nu avea gard, zăriră pe un strat 
de zarzavat urme proaspete de roţi de automobil. 

— Aici l-a aşteptat maşina! Observaţi urmele, tovarăşe 
căpitan? Deci a lucrat ca la carte: a lăsat motorul de la „Volga” 
deschis. A trecut prin casă şi, surprins de soţie, a lovit-o. Femeia 
a căzut, a leşinat. A ridicat probabil ceva din locuinţă şi apoi a 
trecut în grădină unde îl aştepta complicele. Au pornit probabil 
cu o maşină. Complicele... 


— ...sau complicea, întări Ulmu, a condus cealaltă maşină. 
Acest fapt ne-a derutat şi pe noi. Cînd am înconjurat casa, ei 
dispăruseră de mult, pe acest drumuleţ, pînă au dat în şoseaua 
principală. De aici au luat direcţia Capitalei. 

— Probabil, confirmă Dan. În direcţia poligonului nu ar fi 
putut să se îndrepte. Ar fi fost descoperiţi. Eram doar în alarmă. 
Deci, în plină viteză spre Bucureşti! Ţii legătura cu mine prin 
radio!... Anunţă şi organele din Capitală să pună în 
supraveghere intrarea în oraş, casa părinţilor săi şi casa socrului 
său, unde ar fi putut să se îndrepte... 

Dan se reîntoarse în casă, călcînd cu menajamente să nu 
şteargă eventualele urme lăsate de Drugă şi de complicele sau 
complicea sa. Femeia nu-şi revenise din leşin. Respirația abia i 
se mai simţea. Dar doctorul sosit îl înştiinţa pe căpitan că Mimi 
este în afara oricărui pericol. După o injecție, îşi reveni. Abia îl 
recunoscu pe Dan. Incepu să vorbească în şoaptă, făcîndu-i 
semn să se apropie. 

— Unde-i lonel, tovarăşe căpitan? 

Dan se apropie. O privi cîteva clipe. 

— Cum s-a întîmplat? Povesteşte, tovarăşă Mimi... 

Deodată femeia se aşternu pe plins, un plins, calm, potolit, 
fără sughiţuri. 

— Linişteşte-te, apoi povesteşte-mi! o încurajă Dan. 

După un scurt răgaz, Mimi relată cu greutate: 

— Totul s-a petrecut ca-n vis. Mă aflam în dormitor, cînd uşa 
s-a deschis brusc... lonel ţinea o servietă în mină. A privit prin 
fereastră spre grădină. M-am uitat şi eu. Lîngă caişi, am zărit o 
maşină... L-am întrebat: „Unde pleci, lonele?” N-a răspuns. M-a 
lovit. Nu mai ştiu nimic... Absolut nimic. 

— Cum arăta maşina? 

— N-am văzut bine. 

— Cine era în maşină? O femeie sau un bărbat? 

— V-am spus, n-am observat prea bine. Se poate să fi fost o 
simplă nălucire. 

Dan o rugă să se liniştească. Se auzi o bătaie scurtă în uşă. 
Căpitanul fu chemat în camera de alături. Aici, subofiţerul care 
ţinea legătura prin radio îi raportă în şoaptă: 

— Tovarăşe căpitan, aveţi legătura prin radio cu tovarăşul 
locotenent-major Ulmu... E ceva important. 

In receptor, vocea lui Ulmu: 


— Aici A 6!... În drum spre Bucureşti a fost găsit cadavrul lui 
lon Drugă. Se afla într-un „Fiat” alb cu acelaşi număr ca al lui 
Jean Louis. S-a otrăvit, probabil tot cu cianură. Cadavrul are o 
urmă de lovitură la ceafă. Probabil Drugă a oprit brusc. Trec pe 
recepţie. 

Dan îi spuse să continue supravegherea şi să aştepte sosirea 
sa. Cînd intră în cameră, simţi îndreptată asupra sa privirea 
femeii. Presimţise, în durerea ei, că s-a întîmplat ceva cu lonel. 
Întrebă: 

— S-a întîmplat ceva, tovarăşe căpitan? 

Dan se luptă citeva clipe cu el, apoi se decise să-i spună. 

— Te simţi mai bine, poţi să rezişti la o veste...? 

— Spuneti-mi, vă implor. Ce s-a întîmplat? 

— Soţul dumneavoastră a fost ucis, într-o maşină pe şoseaua 
care duce spre Bucureşti. într-o maşină albă. Nu vă amintiţi? 

Femeia căzu pradă unui nou hohot de plins. Se pierdu. 
Vorbea în neştire. Rupse batista pe care o ţinea în mînă. Dan o 
lăsă în grija plutonierului şi se repezi cu maşina securităţii la 
locul indicat de ajutorul său, Ulmu. Intre timp, sosiseră medicul, 
procurorul şi doi criminalişti din Inspectoratul general al miliției. 
Cercetară lovitura primită în ceafă: 

— A fost o lovitură dată cu un corp tare. Faptul s-a produs 
acum o oră. 

— Dar moartea cum a survenit? 

— Cianură, confirmă medicul. E aproape un caz clasic. Cu 
toate simptomele: gura, ochii, mîinile. Priviţi! 

— S-o fi luat singur? întrebă Dan. _ 

— E greu de precizat... N-avea decit această batistă... In tivul 
ei se afla cianura. Priviţi, tivul a fost rupt. 

Dan ordonă să se ia toate amprentele. Apoi, propuse, după 
ce au fost făcute fotografiile necesare, să fie trase picioarele lui 
Drugă mai la vedere. Le studie îndelung. Căpitanul îşi consultă 
ajutorul. Avea acum o rază în privire. Parcă totul i se clarificase 
cu o simplitate surprinzătoare. 

— Ai luat legătura cu cei care au în observaţie casa 
părinţilor? 

— Da, tovarăşe căpitan. Părinţii săi au fost acasă! 

— Dar socrul său? 

— Socrul său, la ora cînd a intrat în misiune postul de 
observaţie, nu era acasă. A venit mai tîrziu de la piaţă, acum un 


sfert de oră. A cumpărat zarzavaturi şi păsări... 

— A fost cineva la el? L-a vizitat cineva? 

— Absolut nimeni! 

Abia putură să o zărească pe Zizi într-o maşină ce se 
îndrepta în viteză spre Bucureşti. Maşina nu opri. Dan ordonă: 

— Să fie urmărită această maşină! 

Căpitanul privi îndelung „Fiat”-ul alb cu numărul pe care îl 
mai întîlnise la staţia de frontieră. Îi mărturisi lui Ulmu: 

— Vor să-şi bată joc de noi! Sînt cinici! Acelaşi număr de 
maşină şi aceeaşi otravă în tivul unei batiste... Totuşi, au fost 
darnici. Ne-au lăsat cîteva indicii care pentru noi sînt esenţiale. 
Mda... Totul se va clarifica. 

Tresăriră. În aceeaşi viteză, maşina în care se afla Zizi se 
îndrepta acum spre obiectivul H.C. 14. 

Dan spuse ferm: 

— Ulmule, vino cu mine. Vom asista la ultimul act. 

Maşina cu cei doi ofiţeri se opri în faţa casei lui Drugă. Dan 
intră în camera în care se afla Mimi. Aceasta părea că nu mai 
este capabilă de nici un gest de voinţă. Apatia care o stăpinea 
nu fu întreruptă de apariţia lui Dan. Ulmu şi plutonierul se 
retraseră la semnul discret al lui Dan. 

— Tovarăşă Mimi, puteţi să-mi răspundeţi la cîteva întrebări? 
Nu am să vă obosesc prea mult. 

Femeia nu-i răspunse. Nici nu-l privi măcar. 

— Vă asigur că aceste întrebări sînt esenţiale. Dacă nu puteţi 
să răspundeţi acum, vom amiîna. 

Femeia continua să tacă împietrită. 

— Deşi am dori mult să faceţi acum acest efort. 

În sfîrşit Mimi se hotărî să vorbească: 

— Bine, tovarăşe căpitan... 

— Cînd o să vă simţiţi obosită, vom înceta. Soţul 
dumneavoastră avea legături cu străinii? 

Mimi răspunse după o oarecare întiîrziere: 

— Pare-mi-se, cunoştea un francez. Dar nu sînt sigură. 

Dan preciză: 

— Vă rugăm să ne daţi informaţii sigure şi clare. 

— Voi încerca. 

— L-aţi văzut vreodată pe străin? 

— Niciodată. Nu mi-a oferit prilejul. 

— Acesta avea maşină? Mă refer la străin. 


— Da, lonel i-a şi reparat-o într-o zi. 

Dan făcu cîţiva paşi prin cameră. Ea întrebă: 

— Bănuiţi că străinul l-a ucis pe lonel? 

Dan se învioră: 

— Da. Aţi ghicit. Bănuiesc că l-a aşteptat în fundul grădinii. 
L-a luat pe Drugă cu el. Şi pe şosea l-a ucis. 

Dan continuă să gîndească cu glas tare: 

— Dar nu cunosc ce legătură a fost între Drugă şi străin. 
Numai aşa s-ar limpezi toate... Sau poate ne-ar ajuta 
domnişoara Zizi? Ce credeţi? 

Mimi nu-şi putu reţine un tremur nervos. Dan profită de 
situaţia creată: 

— Nu ştiţi ce legătură era între Zizi şi lonel? 

— Ştiu că erau văzuţi des împreună. 

Dan o atacă prin surprindere: 

— Ar fi o explicaţie ce ar simplifica totul. Nu cumva l-aţi 
surprins pe lonel procurîndu-i străinului porumbei dresati? 

Femeia ezită, se frămîntă. Vorbi, totuşi, cu calm: 

— Da, o singură dată. 

— l-a procurat străinului? 

Dan imprimase convorbirii-anchetă un ritm fulger. 

— Cred că da... 

— Sigur? insistă Dan. 

— Da, confirmă cu greu femeia, din ce în ce mai neliniştită. 

— Ştiţi ce nevoie avea străinul de porumbei? 

Femeia dădu negativ din cap. 

— l-a întrebuințat pentru spionaj. 

Mimi se sperie de-a binelea. Protestă. 

— Dumnezeule! Nu se poate. Soţul meu a fost un om curat şi 
cinstit... Poate confirma tot comandamentul! 

— Orice hoţ e cinstit pînă nu-l prinzi... Acum e clar: Drugă a 
lucrat pentru străin, i-a procurat porumbeii dresați. Astăzi 
străinul a dat drumul la porumbei. A auzit împuşcăturile. A văzut 
porumbeii căzînd. Aceste fapte i-au înspăimîntat. Şi au încercat 
să dispară. V-a lovit pe dumneavoastră. A luat, poate, 
documente compromiţătoare. Nu ştia că foarte curînd străinul 
se va debarasa de el în mod cu totul lipsit de eleganţă. 

— Doamne, Dumnezeule, cu cine mi-a fost dat să trăiesc! 

Se puse din nou pe plins, în timp ce Dan insistă: 

— Ar trebui să mai aflăm doar un singur adevăr: de la cine a 


cumpărat Drugă porumbeii? 

Mimi răspunse printre lacrimi, cu o revoltă şi o durere ce 
păreau sincere: 

— Nu! Nu am aflat! Vă jur! De ce aş ascunde? 

— Atunci aş putea să vă ajut eu... 

Femeia se opri brusc din plins, îşi înălţă privirea tulburată 
spre căpitan. Nu mai era atit de sigură pe ea. 

— Da, de ce mă priviţi aşa? Aş putea să vă ajut eu. Oare nu 
tatăl dumneavoastră creşte porumbei dresați? 

Mimi devenise pămiîntie. Unghiile i se înfipseră în batistă. 
Tremura. Laţul se stringea acuzator în jurul ei. 

— Vă poate confirma chiar tatăl meu! Niciodată lonel n-ar fi 
îndrăznit... 

Cu paşi siguri, Dan se îndreptă spre o fotografie mărită 
prinsă pe perete. În fotografie se zărea Mimi şi tatăl său într-un 
număr de circ cu un dresaj de porumbei. In sticla fotografiei zări 
gestul femeii, aşa, că ofiţerul se feri în ultima clipă. Cuţitul se 
înfipse în ramă. Dan se repezi şi o imobiliză. Femeia îl muşcă de 
mînă, se lupta cu o forţă de adevărat luptător. Ulmu, atras de 
zgomot, pătrunse în cameră în clipa cînd căpitanul îi poruncea 
femeii, cu o voce de oţel: 

— Stai jos... Aici pe scaun!... Dă-mi batista!... Ulmule, 
controlează această batistă. 

În faţa lor se afla o altă Mimi. Avea buzele vinete de miînie şi 
neputinţă. Miinile şi picioarele îi erau cuprinse de un tremur 
gelatinos. Ulmu îi scoase din tivul batistei cianura. Se supuse 
copleşită cînd Dan îi spuse să întindă mîinile pe masă. Ulmu 
răsuci butonul magnetofonului. 

— Ei, acum vorbeşte! 

Femeia, transformîndu-se subit, răspunse indolentă: 

— Văd că ştiţi totul! Am fost doar simple unelte, şi eu şi tatăl 
meu. N-am ştiut pentru ce îi trebuiesc porumbeii. 

— Cu cît vei minţi mai mult, spuse Dan, cu atît pedeapsa va 
fi mai neiertătoare! Te previn: spune totul ca să-ţi uşurezi 
situaţia. Şi a tatălui dumitale. 

— Am spus absolut tot ce ştiu! 

Dan vorbi cu glas potolit: 

— Avem toate probele vinovăţiei dumitale. Mai înainte ţi-am 
povestit versiunea care îţi convenea. Ti-am întins o cursă. Ai 
căzut în ea. Ai îndreptat toată acuzaţia asupra lui Drugă. Ştii ce 


te-a demascat? Porumbeii pe care i-am văzut cînd te-am condus 
acasă şi porumbeii pe care i-ai adus de la Bucureşti cînd ne-am 
întîlnit azi-dimineaţă în gară. De aceea am aşteptat ca aceşti 
porumbei să intre în acţiune în timpul tragerilor false... Şi aţi 
acţionat după bunul meu plac. 

Femeia îşi muşcă înciudată buzele subţiri. 

— Şi acum să-ţi spun cum a ieşit totul la iveală şi cum s-au 
petrecut faptele în adevăr. Lucrai cu tatăl dumitale în spionaj. 
Drugă era complet nevinovat. Colivia o întrebuinţai sub 
pretextul păsărilor duse părinţilor la Bucureşti. Dar te întorceai 
cu trenul. Soţul nu te vedea. Era la serviciu, în timpul stabilit 
dădeai drumul porumbeilor. A mers o dată. Dar Jean Louis a fost 
prins la frontieră. Filmele n-au putut ajunge la cei interesaţi. 
Este aşa? Bine. Numai că azi-dimineaţă soţul se afla la gară 
venit cu maşina să-l ia pe bătrînul inginer. A văzut şi el, ca şi 
mine, că în cuşcă ai porumbei, oricît de bine ai încercat să-i 
ascunzi sub acoperitoare. Drugă, care era un om cinstit, cînd a 
văzut împuşcarea porumbeilor, a venit acasă să-ţi ceară 
socoteală sau să se convingă dacă porumbeii tăi mai erau în 
cuşcă. Şi aici a urmat lovitura. Te-a surprins cu tatăl tău. Nutu, 
ci el, Drugă, a primit lovitura în cap. Şi ştii cu ce? Cu ciocanul pe 
care l-ai aruncat în grădină. Apoi l-aţi tîrît pe şofer pînă la 
maşina din fundul grădinii. Prin strat se mai văd urmele lăsate 
de picioarele sale. Cînd şi-a revenit în maşină, în drum spre 
Bucureşti, tatăl tău i-a dat să bea apă. In bidonul cu apă se afla 
şi cianura. După ce l-a ucis l-a aşezat la volan. Se văd urmele 
cum l-a tîrt în maşină. Precum şi apa vărsată. Tatăl tău a 
dispărut cu o altă maşină. A ajuns la Bucureşti şi s-a prefăcut că 
se întoarce de la piaţă. Avea doar şi colivia de plastic cu el. Aşa 
aţi sperat că ancheta va fi condusă pe o pistă falsă şi veţi scăpa. 
Ai ceva de precizat? Dacă nu-i adevărat ceva contrazice-mă. 

Mimi nu răspunse. Din ochii săi porneau săgeți de ură 
neînduplecată. Dan continuă după o scurtă pauză: 

— Mai ţii minte ce-ai mărturisit cînd te-ai trezit din leşin? 
Să-ţi amintesc eu atunci: „A fost ca un vis lung şi urit”. În 
asemenea situaţii nu trăieşti nici un vis. Şi acum mărturiseşte ce 
legături ai avut cu Jean Louis? S-a mai găsit o fotografie pe care 
am zărit-o şi pe peretele camerei acesteia. Răspunde! 

— Nu l-am cunoscut, răspunse Mimi cu o voce străină. Nu 
l-am văzut niciodată. 


— Ba da! Te-ai descoperit atunci cînd mi-ai povestit că în 
timpul „accidentului” erai în maşină, în „Volga”. Ai organizat 
perfect transmiterea filmului. Ai ştiut unde va opri maşina, sub 
un pretext oarecare l-ai îndepărtat pe Drugă şi v-aţi întîlnit. Tu 
cu Jean. Nu cumva a fost şi o întîlnire de familie, judecînd după 
similitudinea fotografiilor? 

Lui Mimi nervii îi cedaseră. Vorbi relaxat, cu o voce neutră, 
de parcă altcineva ar fi povestit: 

— Totul e adevărat!... In 1944, cînd s-a despărţit circul 
nostru în două, mama şi cu un frate al meu au plecat în 
străinătate. Astfel, au ajuns în Franţa unde mama avea un frate, 
şi el tot circar. Dar renunţase. Lucrase în timpul războiului 
pentru o agenţie de spionaj. Mai lucrează şi acum. Cu doi ani în 
urmă a venit la Mamaia. S-a întîlnit cu mine şi cu tata. Ne-a 
activat în spionaj. Prima misiune a fost obiectivul HC 14. În scurt 
timp m-a căsătorit cu lon Drugă, şofer la unitate. Era prea cinstit 
să-l pot atrage de partea noastră. M-am mulţumit doar să-l 
folosesc pentru a-i smulge cumva unele informaţii, eu neavînd 
posibilitatea să mă apropii de obiectiv. Acest fapt mă ferea şi de 
bănuieli. Deci Jean Louis era fratele meu. Cînd venea în ţară nu 
ne întîilneam decit în diferite sate, pe care le colinda ca 
„folclorist”. O singură dată ne-am văzut în oraş. Cu ocazia 
„accidentului”, cînd i-am înmînat documentele pe care le ştiţi. 
Totul a fost organizat în aşa fel ca bănuiala să cadă asupra lui 
Drugă. Chiar şi „accidentul” l-am prevăzut. 

— Primeai bani pentru asta? 

— Da. Valută. Sînt depuşi la o bancă în străinătate. La 
terminarea cu bine a misiunilor urma să plec şi eu cu tata în 
Franţa. Aici n-am vrut să primim bani. Am fi atras bănuieli. 

Dan îl lăsă pe Ulmu să o escorteze pe Mimi la Bucureşti. Opri 
maşina sa la comandament, să-şi ia rămas bun de la colonelul 
Bujor. Acesta îl întîmpină cu o faţă tristă, suferindă: 

— Drugă?... Drugă a fost un ticălos? Tovarăşe căpitan, vă rog 
să-mi spuneţi adevărul, eu am crezut în cinstea acestui om. 

— Nu, tovarăşe colonel, a fost un om cinstit, în fond. Poate 
fără voia lui a fost folosit de soţia sa... 

Colonelul Bujor preciză: 

— Soţia sa n-a pătruns niciodată în unitatea noastră. 

— E drept, şi aţi procedat foarte bine. Dar a putut să dea 
drumul porumbeilor la timpul oportun. Vedeţi sensul zicalei 


vechi în armată: „Nici pasărea să nu treacă prin postul tău”? 

Îşi strînseră mîna. Colonelul propuse: 

— Tot plecaţi spre Bucureşti, nu puteţi să-i luaţi pe Zizi şi pe 
unchiul Paul? 

— Mi-ar face chiar plăcere, tovarăşe colonel. Tot ne-am 
împrietenit acum. Voi trece cu maşina să-i iau! ` 

Unchiul Paul umplu portbagajul cu aeromodelele sale. li 
declară satisfăcut lui Dan: 

— Mi-a propus Bujor un alt aerodrom! Dar unde vi-i prietenul 
concentrat la securitate? Mi-ar fi făcut plăcere să-l întîlnesc! 

— El a plecat mai înainte! 

Dan, intenționat, îl instală pe inginer alături de şofer. Se 
adresă curtenitor femeii de lîngă el: 

— Mai sînteţi supărată pe mine? 

— Cum să nu fiu supărată? Cînd am călătorit prima oară la 
Bucureşti, împreună, mi-am dat seama că vă cunosc. Dar nu 
ştiam de unde... Abia acasă mi-am adus aminte. Am fost la 
sărbătorirea securităţii. Am fost prezentă cînd aţi fost decorat... 
E clar? Mi-am dat seama că sînteţi într-o misiune specială şi era 
firesc să păstrez secretul. E de datoria fiecărui om cinstit. 

Dan nu-şi reţinu un zîmbet. 

În apropiere de Bucureşti se auzi glasul unchiului Paul, trezit 
prin minune din somnolenţă: 

— Să oprim o clipă maşina! Să alegem un loc pentru viitorul 
meu aerodrom... E tentant, nu? Şi dacă vor mai zbura porumbei, 
tot la dumneavoastră voi apela, domnule căpitan! 


NODUL JAPONEZ 


Căpitanul Miron Dan îşi sorbea cafeaua fierbinte, cînd l-am 
întrebat cu vădită curiozitate: 

— n [lunga dumneavoastră carieră în serviciul de 
contrainformaţii, aţi fost ajutat vreodată de noroc? 

Căpitanul îşi aprinse o ţigară fără să-mi răspundă. 

— Să fiu mai explicit - continuai eu - vreau să aflu dacă pe 
lîngă deducție, raţionament logic, intuiţie, fantezie, fler, analiză 
psihologică a avut şi întîmplarea vreun rol hotăritor? 

Ofiţerul mă cercetă îndelung cu o privire placidă, puţin 
obosită şi îmi răspunse după o ezitare vizibilă: 

— O singură dată augurii cei buni, dacă nu-i un pleonasm, aş 
putea spune că mi-au suris şi mie. In acţiunile mele m-am bazat 
pe factorul psihologic şi pe un sever raţionament logic. Fiecare 
pistă o urmez după o matură selectare de argumente pro şi 
contra. Şi, uneori, reuşesc să soluţionez cazuri dificile. Dar, o 
singură dată am fost ajutat de noroc, de întîmplare... Da, da, de 
pură întîmplare... 

Căpitanul sorbi din cafea, ne aprinserăm ţigările şi povestirea 
se desfăşură trepidant, ca un palpitant film de aventuri. 

Vizionam la televizor un disputat meci de fotbal - jucau doar 
Dinamo şi Steaua - cînd telefonul ne obligă să-i acordăm prima 
atenţie. Eram solicitaţi la un caz deosebit de grav. De la un 
institut de cercetări speciale dispăruse fără urme o proiectantă, 
care lucra într-un serviciu strict secret. Cu regret, rezultatul 
partidei era în acea clipă 1-1, m-am despărţit de televizor 
împreună cu ajutorul meu, locotenentul-major Marin Mircea 
Ulmu. Colaboratorul meu, mai pasionat decit mine, lăsă să-i 
scape printre dinţi: 

— Cine ştie în braţele cui se află acum cinstita mironosiţă şi 
noi pierdem frumuseţe de meci! 

Cînd am ajuns la institut, comandantul ne primi cu 
bunăvoință, dar şi cu o îngrijorare nedisimulată pe faţa sa 
pămiîntie cu cearcăne adinci sub ochi. Ne relată cu o voce 
neliniştită: 

— Funcţionara mea, Didi lonescu, nu s-a prezentat de două 
zile la serviciu. Am căutat-o peste tot. Nimic. Parcă ar fi intrat în 
pămînt. 


— A mai lipsit vreodată? îl întrebai pe colonel. 

— Niciodată. Era o funcţionară model. 

— Serioasă? se interesă şi Ulmu. 

— Nu aş avea motiv să mă pling de purtarea ei. Ducea o 
viaţă prea austeră... Prea retrasă... 

— Părinţii? îmi conţinu ai investigaţiile. 

— Numai mamă. Tatăl a murit într-un accident. Mai avea un 
văr... Şi o singură prietenă care lucrează cu ea în acelaşi birou, 
Mioara Strat. 

Sorbii din cafeaua servită de colonel, ascultind detaliile 
oferite cu multă generozitate. 

— Didi lonescu, împreună cu Mioara Strat şi cu Radu Dinu 
proiectau planuri extrem de importante pentru institutul nostru. 
Vă daţi seama în ce situaţie mă aflu? _ 

Nervozitatea i se accentua din ce în ce mai vizibil. Incercai 
să-l încurajez pe comandant, apoi am cerut să discutăm cu 
colegii de birou ai dispărutei. 


Mioara Strat avea peste treizeci de ani şi era o brunetă 
înaltă, uscăţivă, cu o umbră de mustăcioară. Un zîmbet scurt şi 
rău îi sublinia buzele subţiri. Ochii mari şi iscoditori, maliţioşi, te 
convingeau cu uşurinţă că femeia nu avea darul să seducă de la 
prima vedere un bărbat. Dimpotrivă. Părea conştientă de acest 
fapt. Şi, într-un fel, era resemnată. Renunţase aparent la orice 
urmă de cochetărie. O atacai direct pe funcţionara indiferentă 
de dispariţia colegei sale, aşa cum o mărturisea întreaga sa 
fiinţă. 

— Aţi fost prietenă cu Didi lonescu? 

— Depinde ce se înţelege prin prietenie... Mai degrabă aş 
spune că am fost doar colege. Socrate spunea despre 
prietenie... 

Şi vocea ei avea un timbru distant şi neplăcut. Această 
antipatie mocnită mă convinse că dispăruta era mai tînără sau, 
în orice caz, mai frumoasă, îi curmai consideraţiunile filozofice. 

— Bănuiţi unde s-ar afla acum? o întrebai în continuare, 
prefăcîndu-mă că nu observ răceala Mioarei faţă de Didi. 

Insinuantă, cu ochi răutăcioşi, privi spre colegul ei, adăugind 
cu o ironie muşcătoare şi un pic de gelozie. 


— Ar putea să fie mai informat colegul nostru Radu Dinu... 
Erau mai apropiaţi şi mult mai intimi... 

Nu-şi reţinu risul nervos, fals şi plin de amărăciune. Deci aici 
se afla secretul acestor oameni care lucrau în comun. Privi o 
clipă spre chipul vădit îngrijorat al lui Radu Dinu. Simţi căutătura 
mea.  Obrajii i se îmbujoraseră subit, mîinile nervoase 
mototoleau o batistă cafenie, dungată, cu care îşi ştergea din 
cînd în cînd broboanele de sudoare de pe frunte. 

— Ce zici, tovarăşe Dinu? Cunoşti ceva mai concret despre 
această inexplicabilă dispariţie? 

Tînărul nu răspunse imediat. Se frămînta penibil. Vorbea 
incoerent, intimidat, dîndu-mi seama că urmăreşte să-mi 
ascundă ceva... Cuvintele-i sunau fade, plate, fără sens. 

— Eu?... Ce să ştiu?... Ce să ştiu mai mult decit ceilalţi? E o 
insinuare... Didi era o fată deosebită... 

— În ce fel deosebită? se făcu auzită vocea ascuţită şi 
înţepătoare a colegei sale de birou. 

Ar fi fost necesar să o lămuresc că eu eram acela care 
puneam întrebări. Voit am lăsat ca dialogul să se anime, să se 
aciduleze, era doar în favoarea adevărului. Tînărul, surprins, 
biigui mai departe neinteligibil, ascunzind o furie gata să 
explodeze. 

— Eu cred că era... o fată aleasă... 

— De cine „aleasă”? dori o precizare Mioara Strat, cu un ton 
insinuant şi muşcător. 

Mi-am dat seama de situaţie şi raporturile reale. Probabil, 
Didi şi Radu se iubeau. Probabil. Colega mai în etate şi mai puţin 
atrăgătoare, refulată şi complexată, ironică, geloasă şi vexată 
găsise ocazia să se reverse. Şi tocmai la această izbucnire nu 
doream să asist. Deocamdată. La ieşirea din institut i-am 
mărturisit lui Ulmu: 

— Ai văzut din care cauză am preferat să rămîn burlac? Cum 
aş fi arătat lîngă această Mioară Strat? 

Ulmu mă contrazise: 

— Să nu vă grăbiţi, tovarăşe căpitan. Pe lume mai există 
Margareta Pislaru şi Irina Petrescu şi... 

Maşina a stopat în apropierea locuinţei. Maria lonescu, mama 
dispărutei, o femeie încă arătoasă, în jur de cincizeci de ani, 
făcea pasienţe. Nu se arătă surprinsă de vizita insolită. Ne oferi 
o ospitalitate îndatoritoare. Aş putea spune chiar suspect de 


afectuoasă. Din ramă ne privea Didi lonescu, o blondă ingenuă 
cu ochi albaştri-cenuşii, ascunzind o nelinişte amestecată cu o 
adîncă uimire. Îmi explicam invidia şi maliţiozitatea Mioarei. 
Colega sa era tulburător de frumoasă, o frumuseţe aparte, 
stranie, care te stăpineşte prin extravaganţa ei fascinantă. 
Gazda, fără să aştepte invitaţia mea, îşi deşertă sacul de 
informaţii, apăsînd parcă pe un buton invizibil. Ne mărturisi, cu 
detaşare, împrejurările în care Didi dispăruse de acasă şi de la 
serviciu. Relatarea îmi suna în urechi ca o lecţie bine învățată. 
Sau aşa aveam impresia în acele momente. 

— Cum să vă spun, domnii mei, am lăsat-o pe Didi acasă... 
Mă duceam la o vizită la Coca Mardare... O femeie excelentă, 
face nişte murături... 

M-am văzut obligat să o stăvilesc. 

— lertaţi-mă! Ne interesează Didi. 

— A, da, da... Aveţi dreptate, domnii mei, dar şi Coca e 
destul de interesantă... Şi, cum vă spuneam, Didi a rămas 
mititica acăsuţă... Avea o întîlnire cu Paul la „Abataj”... sau la 
„Vatican” la erele 18... 

— Cine este Paul? 

Rise amuzată... Ochii îi sticleau... Am înţeles că băuse. 

— Paul? Nu ştiţi cine este Paul? Asta-i bună... Vărul fetei 
mele. Pe Paul lonescu îl ştie tot Bucureştiul... Dimineaţa e în 
„Abataj”... După-amiază în „Vatican” şi noaptea e în „Galerii”... 

— Nu înţeleg... 

— Şi ce-i greu de înţeles? „Abatajul” e barul de la subsol al 
restaurantului „Lido”. E clar? „Vaticanul” este barul de zi la 
Podgoria... Să-l vedeţi şi dumneavoastră... numai Papa lipseşte! 
lar „Galeriile” sînt cele două baruri de noapte... Se lucrează la 
întuneric... E clar?... Mi-am făcut şi eu de cap într-o galerie... 

— Vă rog - insistai eu - să revenim la Didi! 

— Ba să revină ea la noi... S-o fi încurcat cu Paul şi cu banda 
sa şi acum or fi ajuns în „pelerinaj” la Sinaia... Două zile de 
munte n-o să-i strice, toată ziua îşi strică ochii cu desenele 
acelea migăloase... Dumneavoastră, domnii mei, n-aţi făcut nici 
o escapadă?... Eu şi în clipa asta aş zbura... 

Ca să-i curm elanul de aventură, insistai: 

— La Didi! Cînd v-aţi întors acasă n-aţi mai găsit-o? 

— Nu, domnii mei. Dar ştiam că-i cu Paul şi nu mi-am făcut 
nici o grijă! Le-am spus şi celor de la birou... Se întoarce ea! N-o 


să se termine desenele din lume fără ea... 


x 


Cu adevărat aer curat am respirat abia cînd am ajuns în 
stradă. 

— Şi acum haidem după vărul Paul, îi spusei lui Ulmu. 

— Mare pramatie trebuie să fie acest văr! lar onorabila 
doamnă lonescu nu-i prea departe de ilustrul său nepot. 

— Critica în şedinţa viitoare, Ulmule! Acum să ne îndreptăm 
spre „Vatican” pentru a ne întiîlni îngeraşul nostru. 

Dar nicăieri nici urmă de Paul. | se răspunde cu mai multă 
sau mai puţină precizie: „A trecut pe aici acum citeva zile!”. 
Sau: „Nu pot garanta, dar acum două zile a fost la noi!” Nici o 
certitudine. Nici acasă nu am dat de slujitorul fidel al barurilor 
de zi şi de noapte. Am cerut să fie pus sub observaţie. 

O lumină ciudată învăluia biroul în momentele cînd cu Ulmu 
încercam să punem oarecare ordine în mersul evenimentelor, în 
întortocheatul lor labirint. Dispăruta lucra la nişte documente 
strict secrete. Fotocopiile după schiţele şi planurile ei ar fi tentat 
pe mulţi amatori. Didi lonescu ne apărea în mai multe ipostaze: 
de fată morală (comandantul ei ne declarase convingător); 
femeie dispusă să flirteze cu colegul de birou (Mioara Strat 
confirmă); mai mult decit atit, făcea adevărate escapade 
însoţită de detracatul ei văr Paul (ne lămureşte mama ei 
înţelegătoare). Care este faţa ei adevărată? La birou s-a 
constatat că lucrările sale se aflau în perfectă ordine. Cine ar fi 
fost interesat de planurile proiectate de Didi? Nu cumva 
verişorul Paul care o aştepta la orele 18? Nu realizasem decit 
simple presupuneri, eventuale piste, cele mai multe îndoielnice, 
cînd ofiţerul de serviciu ne anunţă că s-a descoperit cadavrul 
unei tinere fete în pădurea Băneasa. Nu mai aşteptarăm maşina 
serviciului şi ne deplasarăm cu turismul meu cel nou. In tot 
timpul traseului, Ulmu conduse concentrat şi nu schimbarăm o 
singură vorbă. 


Cerul era ca o cupă de aur deasupra pădurii. Frunzele trădau 
amurgul lui octombrie. Razele piezişe, arămii, dădeau o lumină 


difuză, stranie, metalică. Stacojiul florilor de toamnă puteau 
concura armoniile unui pictor decorator ambițios. Cadavrul 
tinerei fete atîrna ca o gutuie de o creangă noduroasă de stejar. 
Trupul zăcea contorsionat. Avea faţa crispată, întoarsă spre 
lumina blajină a toamnei. Frunzele din preajmă aveau culoarea 
părului ruginiii. Echipa de criminalişti, la sosirea noastră, se afla 
în plină desfăşurare a cercetărilor pentru stabilirea cauzelor şi a 
modului execuţiei crimei. Cu ajutorul fotografiei noastre o 
identificarăm pe dispăruta Didi lonescu. Fata a fost adusă la 
locul execuţiei din pădurea Băneasa cu o limuzină, urmele 
roţilor se mai vedeau în apropiere, într-un loc unde pămîntul era 
mai umed. În timpul luptei i s-a prins un plasture la gură. Miinile 
îi erau legate cu o sfoară ce avea un nod ciudat, nemaiîntilnit. 
Acelaşi nod l-am descoperit şi la funia rezistentă din care s-a 
confecţionat laţul pentru spînzurătoare. In afara nodului original 
şi a roţilor turismului, nu am descoperit nici o urmă. Asupra sa, 
nu s-a aflat nici un act de identitate, nici o scrisoare cu adresă. 
Medicul a constatat moartea prin asfixie. Nici o amprentă, nici 
un corp străin, o crimă aproape perfectă. Evident, mai aveau să 
decidă şi probele de laborator, chimice, analizele speciale, urma 
să-şi spună cuvintul şi atomul cu multiplele şi diversele sale 
expertize. 

Eram gata să ne retragem, cînd a fost adusă şi mama 
victimei pentru identificare. Nu arăta prea îndurerată. Ochii îi 
scînteiau din nou ciudat, bizar şi cred că întrecuse cantitatea de 
alcool, depăşind măsura. Încerca un fel de plins foarte slab 
regizat, cu un sunet repudiant de nesincer. Spectacolul mă 
dezgustă, mai ales, cînd, descoperindu-ne în apropiere, aruncă 
un zîmbet complice, parcă ar fi vrut să spună cu o filozofie 
mediocră: „Asta-i viaţa, domnii mei”. 

În maşină, i-am mărturisit lui Ulmu, plin de revoltă: 

— Grotesc spectacol! Să mergem cît mai repede acasă! 

Ne îndreptam cu toată viteza, cînd am fost reţinuţi de un 
banal accident: un „Fiat” 1800 s-a ciocnit cu un camion 
„Carpaţi” pe care încercase să-l depăşească. Şi noi eram singurii 
martori de pe şosea. Am fost solicitaţi de cei doi conducători 
auto să depunem mărturie la prezentarea pentru cercetări a 
milițienilor de la circulaţie. Afurisită treabă! 

Am coborit din maşină şi, plictisit, mi-am aprins o ţigară. 
Ulmu se apropie de mine cu o faţă radioasă, de parcă ar fi 


cîştigat lozul cel mare la autoturisme. O clipă tăcu, să-mi aţiţe 
curiozitatea. 

— Şi nu mă întrebaţi ce-mi arde pe buze?... Ştiţi ce noroc am 
avut? 

— Încă un noroc ca ăsta şi ajungem miine dimineaţă acasă. 

Subalternul fremăta de bucuria pe care nu încerca să şi-o 
ascundă nici o clipă. 

— Ştiţi ce personalitate se află printre ocupanţii „Fiat”-ului? 

— Urmează să mă întrebi şi scorul dintre România şi 
Cehoslovacia la pauză şi la sfîrșit. 

Rise fără reţinere, tinereşte, iar vorbele sale avură efectul 
unui duş de gheaţă asupra mea. 

— Se afla vărul victimei, nobilul cavaler al „Vaticanului” şi 
harnicul fruntaş al „Abatajului”. L-am recunoscut cu ajutorul 
fotografiei pe care o aveam. E pe bancheta din spate, doarme 
pe umărul unei slujitoarea a „Vaticanului” de pe Magheru. 

Ulmu nu se înşelase. Printre pasagerii „Fiat”-ului trei fete şi 
doi tineri, se afla, în carne, oase şi spirt, omul nostru, Paul 
lonescu. Era epuizat de nesomn, aventuri şi băutură. Nu-l 
treziseră din somnul adînc nici ciocnirea violentă, nici vorbele 
rostite în cearta dintre cei doi conducători auto. Ulmu propuse 
după o scurtă pauză: 

— Ce-ar fi să-l luăm cu noi? Cred că ar avea ce să ne 
povestească. 

— Ar fi un act nechibzuit. E mai recomandabil să-l observăm 
cum o să se desfăşoare... 

Dar în timp ce conversam, conducătorul „Fiat”-ului porni în 
plină viteză, dorind să evite, din cauza alcoolului, aparatele de 
control ale milițienilor. Şoferul camionului „Carpaţi”, surprins, nu 
reuşi să-l reţină, în schimb, înregistrase numărul maşinii. Ulmu 
demară şi se agăţă ca o umbră de coada „Fiat”-ului. Oprirăm cu 
toţii la „Vatican”. Împreună cu colaboratorul meu ne-am aşezat 
la o masă din apropierea grupului tulburent. Cea mai subţire 
dintre fete îl laudă pe „şofer” cu vădită admiraţie: 

— Ai fost admirabil, dragă Mircea. A rămas tablou cînd ai 
şters-o ca o săgeată... 

Tînărul rise cu dezinvoltură: 

— Ce tablou o să rămiie babacul cînd va afla de accident. El 
îşi ştia maşina la loc sigur în garaj. Va fi o bombă! 

Fata îi cuprinse admirativ gitul, declarîndu-i: 


— Dar cum dracu’ o să te descurci cu milițienii? 

— Asta-i treaba lui babacu'... Există doar o repartiție 
echitabilă a muncii în acest sens... Eu am dus greul cu voi, cu 
coniacul, cu Poiana şi cu accidentul, babacu' să se evidenţieze 
cu amenda şi cu milițienii... E just sau nu, tovarăşi?... Pînă una 
alta să ne dregem cu un gin dublu! 

Paul îşi reveni din mahmureală după primul pahar de gin. 
Pentru o revenire totală mai comandă un rînd, în timp ce vorbea 
în mare vervă în hazul tuturor: 

— Şi cum, onorat consiliu, susţineţi că am avut un accident? 
E straşnică! Vedeţi, acest fapt este compromiţător pentru 
biografia mea. E regretabil, de aceea şedinţa continuă tot cu un 
gin dublu. Auziţi în ce situaţie m-aţi pus! Nu voi putea să 
povestesc accidentul nepoților mei la gura caloriferului. Aşa se 
scrie istoria! Fetelor, puneţi pariu pe un şpriţ cu mine că şedinţa 
va continua cu un nou rînd de gin? 

Marin Ulmu mi se adresă cu o miînie ascunsă în glas: 

— Ar fi momentul să-i ridicăm! Profităm de accident şi-i 
poftim pe toţi la circă, pentru cercetări. 

— Asta o va face miliția. Pe noi ne interesează doar 
insolentul de Paul. Am impresia că nu-i străin de cele petrecute 
în pădurea Băneasa. lar timpul petrecut în mijlocul acestui grup 
îi oferă un admirabil alibi. Doreşte să nu fie amestecat... E mai 
igienic pentru el! 

Am aşteptat cîteva rînduri de păhărele, pînă ce Mircea cu 
cele trei pipiţe ameţite s-au retras din local. Paul oficia acum de 
unul singur în „Vatican”... În căutarea unor prieteni de pahar, 
după un vechi obicei al său, se fixă la masa noastră. Un prilej de 
aur pentru noi. 

— Muchachos, am impresia că vă cunosc dar nu ştiu de unde 
să vă iau? 

— De la „Abataj”, răspunse Ulmu în locul meu. Ne-ai uitat, 
nu? 

— Ştiam că vă cunosc, muchachos. Dar cine-i elefantu'? Ti, 
da' greu vă mai cade fisa, cine cade cu un gin la aşternut? 

Mă oferii pe post de elefant, în timp ce mă adresai lui Paul şi 
în glumă şi în serios. 

— Aţi făcut-o lată... 

— Aii! Două zile de muncă grea. Şi-ai văzut ce pipiţe? Aşa le 
mai urcăm bursa şi lor, căci au căzut la admitere la facultate, 


dar noi le admitem. Muncă suplimentară. Coeficient dublu! 
Mircea e un tip! Babacu-i cu lovelele! Două zile i le-am tocat la 
Poiana Braşovului. L-am mai curăţat şi eu la un pocher cu 
ajutorul piţipoancelor. Au şi ele suflet, nu? 

Goli dintr-o sorbitură paharul de gin. Mai comandai un rînd, 
gest ce-l bucură în mod deosebit, dorind să ne măgulească: 

— Se cunoaşte că aveţi stofă de occidentali! Stofă 
englezească, eu am miros, dragi „gentilmeni”. Îmi sînteţi aşa de 
dragi, încît v-aş invita la un pocher... La cinci lei miza şi cu mînă 
moartă! 

— Am face un pocheraş dacă ar fi şi Didi cu noi! Se destăinui 
Ulmu. 

Paul se schimbă brusc la faţă. Rise forţat, surprins. 

— Mai puneţi-vă pofta în cui sau la C.E.C. Inima ei este 
închisă pentru inventar... 

Ne făcu ştrengăreşte cu ochiul, complice, lingîndu-şi buzele 
umezite: 

— Nu ţine, muchachos. Are un elefant baban. Nu-i de nasul 
vostru. Să mai creşti, papa! mi se adresă cu risipă de intimitate 
şi mă bătu prieteneşte pe umăr. Să mai creşti în pungă şi să 
scazi în ani! 

— Şi de ce nu-i accesibilă? se prefăcu iritat Ulmu. 

— Am spus că pentru voi nu-i accesibilă. Asta-i cu totul 
altceva. Şi, în general, e o fată la locul ei, nu se aseamănă cu 
gisculiţele de acu’ o oră. Acelea-s cu inimă largă, le iei ca pe 
bărcile din Cişmigiu, cu ora... 

Rise cu subiînţeles. Am profitat de destăinuirile sale să trec la 
un atac frontal prin surprindere. 

— Paule, să ştii că Didi mi s-a plins de tine! 

O clipă fruntea i se încruntă. Mă fixă cu o privire ce părea 
lucidă. Un burete îi supse tot sîngele din obraji. Dar îşi reveni 
imediat. Bravă. 

— Aşa se amuză, ea! Doar eu i-am adus elefantu'. Şi încă un 
exemplar tînăr şi frumos. Am cîştigat amindoi binişor!... Ştiţi, eu 
o mai ciupesc de cîteva „bătrine” pe lună... O am şi eu cu ceva 
la mînă... Cu maică-sa vitregă... E alcoolică şi încă multe altele... 

Ce l-aş mai fi plesnit, dar... îl lăsai, totuşi, să-şi continue 
destăinuirea nestingherit. 

— Da-i o proastă. Face pe mironosiţa. Abia a primit un cadou 
de la elefantu' nostru! Tipul geme de lovele şi ar fi păcat să nu-l 


ajutăm să se uşureze. Doar sîntem în familie, nu? 

Ulmu dădu afirmativ din cap. Încurajat, Paul goli un păhărel, 
plîngîndu-mi-se cu o revoltă nereţinută, sinceră. 

— Ce-mi face acu’ două-trei zile? Îi dau întîlnire la 18 precis 
la „Vatican”. Tipu' aştepta cu teşchereaua plină lîngă mine. Dar 
dumneaei nu vine. Elefantu' se supără şi îşi ia valea. Bai, bai, 
lovele. Noroc că a venit Mircea cu piţipoancele şi m-am 
resemnat la Poiana! Facă ea nazuri, treaba ei, da' de ce să-mi 
pierd şi eu prima? 

Ulmu îi umplu un pahar cu sifon, dar Paul protestă ca din 
gură de şarpe: 

— Fără sifon! Nu sîntem copilaşi! Ei, acum pricepeţi de ce 
v-am spus că nu-i de nasul vostru? Lucrează pe sus cu ştabi 
serioşi. Mie îmi dă cu ţiriita şi ginul s-a scumpit. Ce vreţi să 
ajung la bere? 

Rise ca de-o glumă bună, în timp ce-l întrebai indiferent. 

— Dar de unde ştii că „lucrează cu ştabi”? 

— Păi n-am văzut-o chiar eu!? Plecam cu tribul nostru la 
Poiana Braşov. Trecea într-o „Volgă” alături de un maior, şi eu 
caraghiosul, o aşteptam la întîlnire. Vedeţi cum îmi sacrifica 
fericirea personală... Dureros, nu? 

— Dar ai rămas cu tipul cu bani. El unde lucrează? 

— Pe dracu’ lucrează. Se învirte în afaceri. Poate arunca în 
văzduh cu „bătrinele” şi tot lui îi vor cădea în cap. Dar duble la 
număr. Da' tot îl încurc eu cu Didi. Atunci să mă vedeţi! 

Rise zgomotos. Părea să fie sincer. Altfel nu şi-ar fi dezvelit 
fără reticenţă toate rufele murdare. 


* 


Ulmu lăsă turismul la comandament şi împreună ne-am 
plimbat pe Calea Victoriei. Simțeam nevoia să ne dezintoxicăm 
de fum, de mirosul de sudoare, de alcool şi de domnişorul Paul. 

De la slujitorul „Vaticanului”, Paul, am reținut două fapte 
importante: A) Didi lonescu era o funcționară capabilă, care se 
lăsa însă tapată de mama sa vitregă şi de verişorul Paul. B) A 
primit cu greu un cadou (ce fel de cadou), dar, apoi, a fost 
văzută cu un maior într-o „Volgă”. Şi cînd? Cînd Paul o aştepta la 
„Vatican”. Deodată un gînd mă stăpini cu stăruinţă. 

— Ulmule, am impresia că Paul ştie mai mult. A încercat să 


ne ameţească uşurel cu apă de flori. Ne-a mărturisit că-şi 
„Cciupea” verişoara de bani. Atunci de ce n-ar fi şantajat-o să 
obţină nişte fotocopii pentru amicul său cu bani? Nu ştim dacă 
prietenul său se dădea în vînt după Didi, sau după planurile la 
care lucra. Şi nu ştiu precis dacă domnul Paul a petrecut aceste 
două zile la Poiana Braşov. Să-i facem imediat o vizită 
prietenului său Mircea. 

— E tirziu, tovarăşe căpitan. 

— Miine va fi însă mai tîrziu. Poate chiar prea tîrziu. 

Cunoscînd numărul „Fiat-ului” am aflat adresa lui Mircea de 
la Miliția Capitalei. Mircea ne-a primit fără panică, părinţii săi 
lipseau. 

— Deduc de ce aţi venit la miezul nopţii. E în legătură cu 
accidentul, nu? 

— Să presupunem că da, confirmai eu. 

— Nu-i ceva grav. Aşa-i? Pot plăti. 

l-am spus abia stăpînindu-mi miînia. 

— Aveţi dreptate. Miine se va rezolva totul la miliţie. Pe noi 
ne interesează o altă problemă... 

— Pipiţele, nu? 

— Asta ar fi treaba părinţilor lor. Dorim să ştim dacă Paul 
lonescu v-a însoţit la Poiana. 

Îşi frecă ochii somnoroşi şi răspunse după o ezitare. 

— Desigur. A venit cu noi de la „Vatican”. A, să nu uit, ajunşi 
la Poiana a cerut să-i împrumut „Fiat”-ul. 

— Motivînd că... 

Îmi luă vorba din gură. 

— Motivînd că are o piţipoancă la Mediaş... O voleibalistă 
straşnică. S-a hotărît s-o aducă la noi în trib... 

Îmi aprinsei o nouă ţigară. 

— Şi a adus-o? 

— AŞ! A pretextat că avea un meci la Cluj. 

— Cînd s-a întors? 

— Asta nu mai ştiu. În tot cazul a lipsit toată noaptea. 

— Cînd a venit dimineaţa aţi observat ceva schimbat în 
comportarea sa? 

— Schimbat? Nu. Poate a băut ceva mai mult ca de obicei. 
Nici n-a simţit accidentul... Apropo, n-aş putea plăti acum 
amenda?... Aş da şi ceva în plus, să nu afle babacii... 

Mă reţinui cu greu să nu-i răspund cum se cuvine. 


— Nu. Treceţi miine la miliţie. 


* 


Cum am ieşit în stradă m-am şi repezit la maşină. 

— Costică, strada Rozelor 3, la amicul Paul. 

Ulmu pronostica iritat şi pesimist: 

— Pot garanta că a şters-o. Ne-a dibuit, puşlamaua. Cred că 
imediat ce l-am lăsat cu maşina acasă a şi dispărut. 

— Să sperăm într-o minune. 

Ulmu zări primul lumina de la garsoniera lui Paul. 

— Priviţi, tovarăşe căpitan, minunea s-a înfăptuit, Probabil a 
pus şi de cafea... 

— E un truc vechi. Laşi lumina aprinsă şi o ştergi pe scara de 
serviciu. 

Am deschis fără zgomot portiţa neunsă de la începutul lumii. 
Am aşteptat cîteva clipe încordaţi, cu mîinile strînse pe 
revolvere. Linişte. Nici un zgomot. Am urcat primele trepte. Am 
ajuns în faţa uşii. Nimic. Am bătut ceva mai tare. Nici un 
răspuns. Am forţat uşa. Spectacolul ne înfioră. De cuiul 
policandrului atîrna spînzurat Paul lonescu. Nici o urmă de luptă. 

Avea, ca şi Didi lonescu, un plasture la gură. Şi nodurile erau 
aidoma la miini şi la gît. Am anunţat echipa de criminalişti. Ni 
s-a părut că mai respiră. Ne-am înşelat. Poate dacă am fi sosit 
ceva mai devreme, cu citeva minute mai devreme... Poate. 
Corpul încă nu se răcise. Cercetarăm cu atenţie fiecare 
centimetru de cameră. Nici o urmă. Aceeaşi impresie de crimă 
perfectă. Echipa de criminalişti, după o cercetare migăloasă, 
ajunse la concluzia noastră: „Nici o urmă. Parcă l-ar fi ucis 
fantomele!” 


* 


În maşină, Ulmu se simți inspirat. Se lovi cu mîna peste 
frunte. 

— Tovarăşe căpitan, am o idee grozavă în cap. 

— Nu se plictiseşte singură? glumii eu. 

— Cînd o s-o ascultați, mă veţi premia cu o cafea. 

— Poate şi cu Premiul Nobel, nu? 

— De ce? Doar dacă este genială... 


Rise zgomotos ca un licean în vacanţa mare. 

Acasă am aprins maşina de spirt pentru cafea. Mirosul de 
spirt ars intră şi el în ceremonialul cafelei. Apoi, garsoniera fu 
invadată de izul aromat al cafelei. Ulmu îşi prezentă propunerea 
sa. 

— Tovarăşe căpitan, sînt convins că am fost urmăriţi în timp 
ce ne aflam în locuinţa lui Paul. 

— Se poate... Ce-i cu asta? 

— Inseamnă că şi-au dat seama că am venit imediat după 
spînzurarea lui Paul şi că acesta ar mai fi putut fi readus la viaţă, 
reanimat! 

— Pînă acum, nimic interesant, Ulmule. 

— Ce-ar fi să-l „reanimăm” pe Paul cu ajutorul unui fard şi 
să-i publicăm fotografia în ziare? 

— ŞI... 

— l-am deruta. Vor crede că Paul i-a demascat... Ce spuneţi? 

— Aş spune ca mai întîi să-ţi bei cafeaua. Sper că-i mai 
reuşită decit ideea ta genială. In absurd, să admitem că „nada” 
noastră va prinde, ce vom realiza? Să-i facem să intre în panică 
şi s-o şteargă? Acesta-i țelul nostru? Ori să-i lăsăm să opereze 
mai departe pînă-i vom prinde? Ce zici, n-ar fi mai bine să 
dormim, iar concluziile să le tragem miine dimineaţă? Noaptea-i 
un sfetnic bun... 


— Cine a avut interesul să o ucidă pe Didi lonescu? mă 
adresai lui Ulmu care-şi ascuţea cu migală creioanele colorate la 
birou. 

Răspunsul veni prompt: 

— Cred că a ucis-o acelaşi om care l-a lichidat şi pe vărul ei, 
Paul. Deci Paul cunoştea... 

— Şi ce te face să crezi că a acţionat acelaşi asasin? îl 
întrebai eu. 

— Nodurile atît de aparte. Înseamnă că Paul cunoştea că Didi 
a fost ucisă, probabil, pentru documentele secrete. S-a simţit 
urmărit şi a încercat să dispară. Dar asasinul a lucrat mult mai 
repede decit el. Şi cine se învirtea în jurul lui Paul şi al verişoarei 
sale Didi? 

— E judicios, Ulmule. Deci trebuie să-l scoatem din pămînt, 


pe individul cu bani cu care se înhăitase Paul... Deci la drum, pe 
cai, băieţi! 

Imi dădusem seama că această operaţiune este extrem de 
anevoioasă, dar era singura noastră rază de speranţă, singurul 
nostru fir conducător. Orice cercetare la „Podgoria”, la „Lido” şi 
la celelalte baruri de zi nu ne-a condus la nici un rezultat. 
Ospătarii şi prietenii lui Paul răspundeau vag şi contradictoriu. 
Eram gata să renunţăm la această pistă în care ne pusesem 
toate speranţele, cînd o garderobieră de la „Podgoria”, pe care 
nu o interogasem la prima vizită, ne destăinui cu o umbră de 
îndoială. 

— Ştiu eu cum aţi putea ajunge la domnul Bebe... 

Am tresărit şi eu şi Ulmu. 


— Bebe? 
— Da, aşa-i spunea prietenului lui domnul Paul. 
— Ştiţi sigur? 


Fata îşi strînse degetele cu un tic nervos şi vorbi de această 
dată mult mai relaxat. 

— Să vă spun cum am aflat. Cu două zile înainte de a pleca 
la Braşov, domnul Paul se afla cu prietenul său la masa aceasta 
de lîngă garderobă. Eu le-am luat doar fişurile. Dar abia am 
plecat că un fotograf ambulant i-a pozat... Prietenul domnului 
Paul s-a supărat foc. S-a răstit. Dar domnul Paul ridea, cum era 
el vesel, şi i-a spus: „N-ai nici o grijă, Bebe, îl cunosc pe fotograf, 
ştiu şi unde lucrează, în cinci zile îţi voi preda şi clişeul!” Astea 
le-am auzit eu urechile mele. 

Am întrebat surescitat: 

— Pe fotograf nu-l ştii? 

— De unde să-l ştiu... Era unul mărunţel... 

— Dacă din întîmplare îl mai vezi pe aici, dă-mi un telefon la 
acest număr! 

l-am mulţumit fetei de la garderobă şi împreună cu Ulmu am 
început să colindăm pe la toate cooperativele de fotografi. 

Această operaţiune ne-a răpit cîteva zile de trudă epuizantă. 
Dar nu s-a ivit nici un rezultat concret. Pierdusem orice 
speranţă, cînd Ulmu propuse: 

— Ce-ar fi să mai căutăm o dată în locuinţa lui Paul lonescu? 
Nu cumva fotograful le-a eliberat vreun bon? Să căutăm în haine 
şi în fiş... 

O dimineaţă am mai pierdut şi în locuinţa lui Paul. l-am 


cercetat toată îmbrăcămintea. Abia către prînz, într-un bibelou, 
am dat de un bilet de troleibuz şi de bonul eliberat pe fotograful 
ce făcea parte din cooperativa „Lumina”. 

Ulmu mă preveni: 

— Tovarăşe căpitan, am verificat fiecare film din această 
cooperativă. S-ar fi putut să fi „confiscat” tot filmul domnul Paul. 

— Imposibil! Cum îţi explici prezenţa bonului în bibelou? 
Acum mergem la sigur, avem seria filmului şi numărul clişeului. 

Totuşi, la cooperativa „Lumina” am intrat cu inima cuprinsă 
de îndoieli. Responsabilul ne salută zimbitor din prag. 

— La noi aţi mai verificat acu’ două zile. 

— Se poate. Dar de data aceasta avem şi bonul. Poftiţi. 

Işi puse ochelarii şi cerceta cu atenţie bonul eliberat de 
amploiatul său. Zîmbi înţelegător, scuzîndu-se: 

— Aveţi dreptate. Acum două zile cînd ne-aţi vizitat, acest 
film se afla la salariatul nostru care se internase în spital în mod 
subit, din cauza unui ulcer perforat. Filmul a fost cu el la spitalul 
de urgenţă. Ne-a sosit în atelier abia azi-dimineaţă. Nici nu l-am 
developat încă. Vă rugăm să aşteptaţi! Într-o jumătate de oră 
veţi primi fotografia solicitată. 

— O vrem mărită! Şi, dacă nu vă deranjează, tovarăşul meu 
rămîne cu dumneavoastră. Ai înţeles, Ulmule? 

— Se poate, dar veţi aştepta cam mult. 

— Oricit. 

Sincer să vă mărturisesc mi s-a părut că am aşteptat un 
veac, aşa ca pe ace, ca un fachir. Am ieşit să privesc vitrinele 
din apropiere. Am luat un ziar pe care l-am citit printre rînduri, 
din cauza surescitării. Îmi fugeau literele din faţa ochilor. În 
sfîrşit, a sosit şi Ulmu. Aveam fotografia mărită în mînă. Pentru 
succesul nostru am băut o sticlă de bere de la bufet. Beam şi 
admiram chipul lui Bebe, un bărbat de circa patruzeci de ani, cu 
chip oval, brunet, cu ochi migdalaţi şi iscoditori, cu nas drept şi 
o bărbie ţişnită înainte, voluntară. Ulmu rîdea ca un copii. 

— Să ciocnim în sănătatea lui şi pentru o întîlnire cît mai 
grabnică... Eu, zău, îi duc dorul! 

— Ce veşti de la Mioara Strat şi Radu Dinu? 

— Aşa cum aţi ordonat, i-am pus sub observaţie strictă. Dar 
pînă acum domnul Bebe nu s-a arătat în preajma lor, şi am 
impresia certă că domnul Bebe îi va ocoli. Ne simte pe urmele 
sale. 


— Te înşeli. El e convins că noi am băut apa colorată pe care 
ne-a oferit-o elegant prin Paul şi că ne-a ametit. 

Apoi am întărit cele afirmate în prima clipă. 

— iți garantez că se simte stăpîn pe situaţie şi miza 
documentelor secrete e prea tentantă. Nu renunţă cu una, cu 
două. Va reintra în acţiune. Da, într-un tempo mai rapid şi mai 
exploziv, mai expeditiv. 

Eu am avut dreptate. Ipoteza mea a fost susţinută şi 
verificată de timp şi de faptă. Mi-o confirmă într-o dimineaţă 
chiar Ulmu. A fost descoperirea sa şi avea să aducă lumină în 
labirintul cercetărilor noastre înciîlcite. îmi spuse de cum intră în 
birou ca un bolid. 

— Tovarăşe căpitan, am o veste formidabilă. Tot 
mapamondul va sări în aer! 

— Mai încet, Ulmule. Ai dat de Bebe? Pot paria. 

— Aţi cîştigat. Dar dacă veţi ghici de cine era să mă las bătut 
la şah trei partide la rînd... 

Nu mi-a fost greu să deduc. 

— Se afla împreună cu Mioara Strat. Schimbul doi, cum s-ar 
spune. 

— Priviţi şi fotografia! Sînt ca în luna de miere... lată greşeala 
esenţială a domnului Bebe. 

Într-adevăr, în fotografie, doi porumbei îndrăgostiţi, un 
Romeo şi o Julietă modernă, cu minijup şi cu părul oxigenat. 
Constatai fără maliţiozitate: 

— Domnişoarei Strat nu-i stă bine cu părul blond. Probabil 
domnul Bebe are preferinţe pentru blonde, dacă ne gîndim şi la 
Didi lonescu. 

Din acea clipă am început, de la distanţă, marea şi decisiva 
pîndă. Mioara Strat, cea nefericită în dragoste, plutea în al 
nouălea cer al paradisului. Bruneţica uscăţivă, acum cu părul 
platinat, se îndrăgostise subit ca o copiliţă de cincisprezece ani 
de Bebe. Colindau marile restaurante sau cele mai retrase de la 
şosea, barurile de noapte, poposeau duminicile la Sinaia sau 
Predeal, dispăreau nopţile din Capitală ca să petreacă la Ploieşti 
sau la un motel de pe şosea. Era, desigur, uşor să cucerească şi 
să-şi apropie pe o refulată în dragoste. De acest fapt Bebe 
profită cu abilitate. 

Le-am surprins, cu ajutorul aparatelor speciale de ascultare 
de la distanţă, o convorbire edificatoare de pe terasa 


restaurantului  „Pescăruş”. Dădurăm drumul la banda de 
magnetofon. 

— Mioara, nu ar fi mai bine să locuieşti la mine? 

— Dar mama... N-o uita pe mama! 

— Cred că ai trecut de virsta păpuşilor şi a mamei. Era să zic 
de virsta rochițelor pînă la genunchi, dar astăzi rochițele sint şi 
mai scurte. 

— Bebe, să mai aşteptăm. Să nu uităm şi clevetirea lumii. 

— AŞ, lumea!... Ti-am mai spus, într-o lună de cînd ai primit 
darul meu de logodnă, medalionul, ne căsătorim... 

— Să-ţi spun sincer, nu-mi place acest medalion. 

— Inseamnă că nu mă iubeşti! 

— Ce legătură are dragostea noastră cu el? 

— Are. Aur de douăzeci şi patru de carate şi piatră veritabilă. 

— Bine, atunci am să-l port pentru tine. 

— In noaptea asta vei dormi la mine, iar miine iţi voi cere 
mina de la mama ta. Să ciocnim pentru dragostea noastră! 


* 


Cînd intră în biroul nostru, Mioara Strat era nervoasă şi ne 
privi cu o oarecare răceală. La gît avea medalionul scump oferit 
de Bebe. Priveam bijuteria ca electrizaţi. Prima vorbi Mioara, 
după salutul obişnuit. 

— Presupun că m-aţi invitat în legătură cu sfîrşitul tragic al 
colegei mele Didi. 

Am intrat direct în miezul problemei, fără ocolişuri. 

— V-am chemat să prevenim sfîrşitul dumneavoastră, care 
poate fi la fel de tragic. V-am invitat şi pentru faptul că avem 
încredere deplină în dumneavoastră şi sîntem convinşi că vom 
colabora eficace. 

— Nu înţeleg ce doriţi de la mine? 

— De la dumneata nu dorim decit luciditate... 

Eram nervos şi eu, încurcam formulele de politeţe cînd 
„dumneata”, cînd „dumneavoastră”. Ştiam că pot să-mi ascund 
perfect  nervozitatea, toţi mă consideră de un calm 
imperturbabil, enervant chiar. Somnolenţa mea aparentă e o 
intensă frămiîntare internă, obsedantă uneori. Da, acestea sînt 
atuurile mele de bază în orice acţiune ieşită din comun. Sînt 
şansele mele în marea bătălie pentru apărarea binelui. Mioara 


mă privea cu ochii mari în aceste clipe cînd eu aproape că 
dormitam. Spărsei pauza, şi aşa prea mult prelungită fără voia 
mea. 

— Dacă o să ne Împrumutați pentru o secundă medalionul, o 
să pricepeţi ce dorim de la dumneavoastră. 

Fata îmi întinse speriată medalionul şi Ulmu din doi paşi a 
fost lîngă mine. Cu medalionul în mînă o întrebă pe Mioara. 

— E adevărat că nu prea doreşti să-l porţi? 

De parcă i-aş fi citit în suflet, fata îmi răspunse afirmativ 
numai din cap. 

— Şi din care cauză? insistai eu. 

— Un asemenea medalion purta şi Didi. Şi, după cum ştiţi, nu 
i-a adus noroc. 

l-am întins ceşcuţa de cafea şi paharul cu apă minerală. 

— Nouă cred că o să ne poarte noroc. 

— Nu pricep nimic, tovarăşe căpitan. 

Am răsucit medalionul pe toate părţile. Mi s-a părut suspect 
un punct negru de lîngă piatră şi am apăsat pe el. Medalionul 
s-a demontat. Era un minuscul aparat de fotografiat. 

— Acum sper că pricepeţi, tovarăşă Mioara. 

Ulmu o sprijini, altfel ar fi căzut de pe scaun. 

Devenise palidă. Buzele îi tremurau fără control. l-am întins 
paharul cu apă minerală. Fata abia articulă murmurat. 

— Inseamnă că logodnicul meu este un... 

— Hai îndrăzneşte, este un spion. Şi încă unul versat. 

Fata izbucni în plins. Un plins scurt, sfişietor, lipsit de 
istericale. Avea o demnitate ascunsă în hohotirea sa. Şi avea şi 
o ieşire de furie, o dorinţă mocnită de răzbunare. Işi şterse ochii. 

— Vă rog să mă iertaţi. 

— De ce? Plinsul a fost normal. Nu totdeauna sentimentele 
noastre îşi găsesc ecoul potrivit. E bine că dumneata ai puterea 
să constaţi realitatea cu ochii lucizi. Nu poţi fi sclava unui 
nemernic. Sentimentele pure sînt numai pentru oameni 
adevăraţi. Mai bea puţină cafea! 

li cunoşteam toată refularea, toată drama sentimentală a 
acestei fete cinstite şi de aceea înţelegeam marea-i şi 
dureroasa-i frămîntare. 

— Acum te întrebăm dacă vei putea să ne ajuţi. Gîndeşte-te 
bine înainte de a ne răspunde. Nu-i o întrebare uşoară, iar 
răspunsul este şi mai greu. 


Îmi replică transformată, cu siguranţă şi fermitate. 

— Dumneavoastră aţi putea iubi o spioană? 

— Depinde... glumi Ulmu. 

— Eu, nu! Îşi ascunse bine şi nuanţa de durere din glasul 
devenit metalic. Vorbi fără să aştepte răspunsul meu imediat. 

— Am înţeles! Să nu mai umblu cu medalionul la git. 

— Din contră. Vă sfătuiesc să-l purtaţi. 

— Şi la birou? întrebă contrariată. 

— Mai ales la birou. 

— lar nu pricep nimic. 

— Veţi lucra la schiţele pe care am să vi le procur eu. Vedeţi, 
în clipa cînd vă aplecaţi să proiectaţi o schiţă, aparatul din 
medalion se declanşează automat. Execută trei fotografii pe oră. 
La prima întîlnire o să vă schimbe filmul fără să-l observați. Dar, 
totuşi, nu ne-aţi răspuns la întrebare: Doriţi să ne ajutaţi sau nu? 

În acea clipă mi s-a părut că toată dragostea fetei s-a 
transformat într-o ură nereţinută, grea, înverşunată. Erau în joc 
şi preţul sentimentelor înşelate. În ochi îi ardea numai 
răzbunarea. 

— Cred că la această întrebare cunoaşteţi răspunsul. E 
răspunsul fiecărui cetăţean cinstit al acestui pămînt. lertaţi-mă, 
e o generalitate, dar nu este o lozincă. E doar un pur şi unic 
adevăr. Vă rog să-mi explicaţi numai în ce fel pot să vă ajut. Și 
vă rog să-mi vorbiţi direct, fără forme pretenţioase. 

— Bine, Mioara. Ne vei ajuta dacă îţi vei juca mai departe 
rolul de îndrăgostită. Nu trebuie ca Bebe să simtă absolut nimic. 
Noi vom veghea tot timpul asupra ta, aşa că trebuie să te supui 
tuturor sfaturilor sale. Fii atentă să nu cazi în vreo cursă şi să 
demaşti colaborarea noastră! E cel mai important lucru. Şi nu 
trebuie să-l uiţi niciodată. Numai noi trei ştim că sîntem 
împreună şi nu-i permis să mai afle cineva. Te previn: nu va fi 
de loc uşor! 

Prinzîndu-şi medalionul de git, Mioara scăpă un oftat de 
regret. 

— Biata Didi! Acum ştiu de ce nu putea suferi nici ea 
medalionul. Nu i-a adus noroc. Deci tot Bebe a fost şi cu Didi... 

Ulmu mă ajută. 

— Nu cumva să scapi o observaţie asemănătoare, o aluzie 
măcar. E foarte abil şi subtil... Joacă-ţi rolul cît mai natural. 

— S-ar putea ca medalionul să-mi aducă şi mie ghinion. 


— A, nu, o încurajai eu, cu certitudine că nouă acest 
medalion ne va aduce numai noroc. Dar, să nu uiţi, acest noroc 
depinde numai şi numai de noi. Şi de dumneata în primul rînd! 


* 


În primele zile Mioara şi-a jucat la perfecție rolul. Bebe nu a 
remarcat nici o schimbare în atitudinea fetei, deşi a supus-o la 
diferite încercări de de verificare. Planul îi reuşise. A strîns un 
stoc de microfilme, toate proiectate de Mioara. De fapt, erau 
reproducerile „actelor secrete” pe care i le furnizam eu. Bebe nu 
mai avea decit să stabilească data loviturii celei mari şi 
definitive, dată ce trebuia să coincidă cu ajunul nunţii. Se repeta 
pe alt plan scena cu Didi. Bebe stabilise la ora şase o întîlnire cu 
Mioara la „Vatican”. Fata tocmai se pregătea să părăsească 
locuinţa, cînd o „Volgă” neagră opri în faţa porţii. Un maior 
cobori cu paşi repezi. Ofiţerul era înalt, robust, de vreo cincizeci 
de ani, cu părul blond, presărat şi cu cîteva smocuri argintii. 
Sună la uşă. După un salut scurt, se aşeză autoritar pe scaun. O 
invită şi pe Mioara. Vorbea dur, cu o voce aspră de metal. 

— Sînteţi Mioara Strat? 

— Da, răspunse fata, aprobind şi din cap. Se simţea 
intimidată. Maiorul o pătrundea cu privirea iscoditoare de 
jeratic. 

— Eşti acuzată de spionaj! trecu acesta autoritar la tonul de 
comandă. 

— Eu? Mioara pentru o clipă se pierdu. Era cît pe-aci să-i 
declare colaborarea noastră, dar îşi aminti, în cele din urmă, de 
sfaturile mele de necălcat. 

— Dumneata! 

— Sper că aceasta este o glumă mai mult sau mai puţin 
spirituală. _ 

Maiorul cu un gest brutal îi smulse medalionul de la git. Il 
desfăcu cu siguranţă. 

— Dar medalionul acesta e tot o glumă? Sau e un 
microaparat de filmat?... ` 

Mioara îşi căpătase calmul şi încrederea. Işi juca liniştită 
rolul. 

— Ştiam că-i doar un medalion! 

— Din clipa asta eşti arestată. O să te duc să-ţi vezi şi 


complicele. 

Cum se urcară în „Volga”, maiorul demară cu toată viteza. 
Chipu-i devenise impenetrabil. Nu i se mişca nici un muşchi pe 
faţă. Tot drumul pînă la pădurea Băneasa nu scoase nici o 
vorbă. Au oprit în faţa unei căsuțe de la marginea pădurii. Casa 
era locuită numai vara, acum proprietarii se aflau la Bucureşti. 
Locuinţa era mobilată cu paturi şi mese ţărăneşti, cu scoarţe şi 
covoare eu motive naţionale. Maiorul ordonă cu severitate: 

— Stai jos! Hai, nu te mai smiorcăi! 

Cîteva clipe fu preocupat să-şi aprindă pipa scurtă. Trase 
cîteva fumuri, lăsînd-o pe fată să se perpelească ca pe jar. Vorbi 
odată cu primele valuri de fum albastru, aromat. 

— Şi-acum spune-ne pe îndelete pentru care agentură de 
spionaj ai lucrat? 

— Eu?... Pentru nimeni, tovarăşe maior, se apără fata. 

— Lasă prostiile! Doar nu eu am făcut aceste fotocopii după 
schiţele secrete la care lucrezi. 

Scoase dintr-un sertar un teanc de fotografii mărite. | le 
aruncă în faţă nervos, întrebiînd-o aproape urlînd: 

— Le cunoşti sau nu? 

— Le cunosc. 

— Le-ai lucrat dumneata sau nu? 

— Le-am lucrat, este adevărat. 

— Atunci ce argument în plus mai doreşti? Sau ai putea să ne 
spui cum au ajuns în mîinile duşmanilor? 

Fata se prefăcu intimidată şi plinse speriată. 

— Fără lacrimi. Vrem precizări... Ai luat legătura cu cineva 
din serviciul de contrainformaţii? 

— Cu nimeni, răspunse fata în hohote de plins. 

Mioara îşi juca la perfecţie rolul, trecînd cu succes şi prin 
această încercare de foc încins. 

— Eu fusesem informat că ai fi vorbit cu un ofiţer din acest 
serviciu. Lucrul acesta ar fi numai în favoarea dumitale. De ce 
nu răspunzi? 

— Ce să răspund cînd nu ştiu nimica, absolut nimica? Nu am 
văzut nici un ofiţer şi nu-mi explic cum copii după documentele 
mele secrete au ajuns la dumneavoastră. 

Maiorul îşi reaprinse pipa care se stinsese. Era mulţumit de 
rezultat. Era convins că fata nu a luat legătura cu 
contrainformaţiile şi, mai ales, că schiţele erau autentice. 


— Vrei să afli cum au ajuns aceste schiţe la mine? Foarte 
simplu. Complicele dumitale este arestat în camera cealaltă. 

Mioara răspunse cu fermitate. 

— Nu am nici un complice. Şi nici nu am avut. 

Maiorul zîmbi zeflemitor. 

— Ei, zău? Te ţii de glume cu noi. 

Se ridică şi deschise uşa camerei vecine. Se răsti: 

— Hai, vino aici. 

În cadrul uşii apăru Bebe. Mioara le dibui tot jocul mîrşav, în 
timp ce maiorul îi spuse cu cinism: 

— Poate nici nu l-ai văzut vreodată? 

— Ba mai bine nu l-aş fi întîlnit. 

Bebe i se adresă cu un ton cald patetic. 

— Mioara! 

Fata nu-i răspunse. Înscenarea îi produse o scîrbă fără 
margini. Avea senzaţia certă de vomă. „Probabil în acelaşi fel au 
şantajat-o şi pe colega mea Didi. Aceasta s-a opus, le-a refuzat 
jocul şi astfel a ajuns în laţ. Poate acelaşi lucru să mă aştepte şi 
pe mine. Dar, nu, nu, asupra mea veghează cineva şi eu am 
încredere deplină în ei. Eu nu sînt singură.” Maiorul îi oferi lui 
Bebe o ţigară. Întinse pachetul spre Mioara, dar fata refuză. 

— Vezi, complicele dumitale ne-a mărturisit totul. Aşa că nu 
mai trebuie să te ascunzi de noi. 

— Minte, tovarăşe maior. Nu am ştiut ce conţine medalionul! 

Întreaga discuţie o ascultam împreună cu Ulmu şi o 
înregistram pentru a uşura cercetările penale. Şi iată cum: La 
medalionul făcut cadou de către spioni, ataşasem un minuscul 
micro emiţător, despre care Mioara nu avea cunoştinţă. 
Ascultam înscenarea regizată nu fără de măiestrie de cei doi 
complici. Aşteptam gata să intervenim în orice moment, să 
vedem unde vor să ajungă. Se înserase şi nici eu, nici ajutorul 
meu Ulmu nu am reuşit să-i vedem faţa „maiorului”. 

La un moment dat, am auzit cum „maiorul” se ridică de pe 
scaun şi se apropie de Mioara şi Bebe. 

— Domnişoară Mioara, înseamnă că nu ne-ai trădat. ŞI 
trebuie să mai consemnăm că prin Bebe lucrezi cu mine de mult 
timp. Da, da, ce te sperii aşa? Nu sînt maior, ci colegul dumitale 
şi al lui Bebe. A fost un truc să te verific. Ai luat examenul cu 
brio. Felicitările mele. 

— Şi ale mele, alături de dragostea mea, adăugă serios 


Bebe. 

— Cum? se prefăcu surprinsă Mioara. 

Bebe, rizînd larg, îi explică. 

— Lucrăm împreună, Mioara. Tu de fapt ne-ai ajutat şi pînă 
acum. Parţial avem planul... Urmează doar asamblarea, să 
obţinem planul general... 

Mioara îşi juca perfect rolul. La început păru uluită. Plînse. 
Refuză orice colaborare. Bebe interveni mai puţin îndrăgostit. 

— Să dai înapoi nu mai este cu putinţă. 

— De ce? Sînt stăpiînă pe faptele mele. 

— Ai fost stăpînă. Acum sînt stăpîn şi eu. E singurul mijloc de 
a ne căsători şi a deveni bogaţi. Vom putea pleca şi în 
străinătate. 

— Nu voi comite un asemenea act, Bebe. Niciodată. 

„Maiorul” interveni cu un glas dur, metalic. Se cunoştea că el 
este şeful, creierul întregii acţiuni, dar în acelaşi timp şi omul 
dur, gata să ucidă cu sîngele cel mai rece. 

— Păcat, domnişoară Mioara. Acum ţi s-a interzis orice 
alegere, orice posibilitate de opţiune. 

— Mai e o cale, protestă Mioara. 

— Se poate. Dar ea duce la o creangă aurită. Te vei legăna în 
toamnă pradă ciorilor. iți aminteşti de o poveste cu o colegă 
Didi? 

Fata se cutremură. | se păru că a fost părăsită cu aceşti doi 
ucigaşi. „Ce fac cei doi ofiţeri care au spus că mă apără? De ce 
întîrzie atît? Jocul acesta a început să mă înfricoşeze.” În 
nervozitatea în care se afla puse mîna pe medalion. Mecanic ÎI 
desfăcu aşa cum a învăţat de la Ulmu şi de la mine. Acest fapt 
nu-i scăpă „maiorului”. Vocea se auzi tăioasă: 

— De unde ştii să deschizi medalionul? 

Fata păli. Se trădase. Se pierdu. Tremură. 

— Răspunde! Ai ştiut că porţi un microaparat de fotografiat 
la tine? Aşa-i? Cine te-a învăţat să-l miînuieşti? Cui ai mărturisit 
taina medalionului? Dar spune numai adevărul... 

l-am şoptit afară lui Ulmu: 

— Trebuie să intervenim. Fata a greşit copilăreşte. Le-ai tăiat 
firul de contact la „Volga”? 

— De mult, tovarăşe căpitan! Aici sînt pironiţi! 

Ne-am scos revolverele şi le-am armat. Desigur vor opune 
rezistenţă. Am forţat uşa. S-au tras primele focuri. Nu am 


răspuns cu focuri, nedorind să tragem la întîmplare, înăuntru se 
afla şi Mioara, aliata noastră. „Maiorul”, folosindu-se de fată ca 
de un scut, a reuşit să dispară pe uşa din dos. Dacă n-ar fi fost 
Mioara în faţa lui, l-am fi ciuruit cu gloanţe. 

Ulmu a fost rănit uşor la braţ. Bebe lupta mai departe. S-a 
închis într-o cameră, dar am spart uşa. Nu a mai avut nici o 
scăpare. Ultimul glonţ şi l-a expediat în cerul gurii. A murit în 
cîteva secunde. Într-un fel s-ar putea spune că misiunea noastră 
a fost terminată. 


x 


Dar numai într-un fel s-ar putea spune că enigma dispariţiei 
funcţionarei a fost soluţionată. Spionul principal rămăsese liber. 
În primul rînd trebuie să o păzesc pe Mioara Strat să nu fie 
asasinată, cunoscînd cît de răzbunători sînt indivizii de teapa lui. 

În al doilea rînd, pînă la prinderea „maiorului” înseamnă că 
acţiunea spionilor continua. „Maiorul” era doar creierul reţelei. 
Şi braţul ei răzbunător. Cu sinuciderea lui Bebe mi s-a închis şi 
ultima pistă. Regretam că nu i-am văzut faţa „maiorului” în 
timpul luptei de noapte, că nu am reuşit să-l fotografiez cu 
ajutorul infraroşiilor. Nu am mai avut timp s-o fac. Orbecăiam în 
beznă. Ulmu, vindecat de rana-i superficială, urmărea o 
presupunere a sa: „Hotărit că «maiorul» va veni să o execute pe 
Mioara Strat, care i-a trădat în mod evident. Aşa voi pune mina 
pe el”. Eu mă epuizasem în muncă dindu-mi seama că am 
rămas închis ca într-un ou de găină, fără nici o perspectivă. Da, 
toate pistele cădeau rînd pe rînd, toate ipotezele se spulberau 
ca frunzele toamnei de afară, intuiţia, deducţia, flerul, inspiraţia, 
fantezia, toate mă părăsiseră. 

Îmi rămăsese numai perseverenţa, dar ea mă epuizase, mă 
astenizase. Mi-am pierdut propriul control. l-am mărturisit sincer 
colonelului: 

— Nu sînt apt să duc acest caz mai departe! Mi-a ajuns 
cuțitul la os, de aceea, vă rog, predaţi dosarul meu unui ofiţer 
mai capabil. E ruşinos, dar este cinstit. 

Colonelul îmi ascultă cu răbdare păsul. Vorbi, după o scurtă 
pauză, timp în care mă privi adînc în ochi. 

— Poftim, iată-l capitulind pe căpitanul Miron Dan. Deci mitul 
dumitale s-a terminat... Şi ce ne facem în munca noastră fără 


mituri?... Ai putea să-mi răspunzi? 

Pentru prima oară în viaţă plecasem capul în pămînt. 

— Am făcut tot ce omeneşte e posibil, tovarăşe colonel. Dar 
nervii mi-au cedat. Nu mă mai pot concentra în acest caz 
afurisit. 

— Eu am încredere în dumneata, Dane. Cred că a fost doar 
un moment de slăbiciune. Ai dreptate, nervii au cam obosit. 
Ce-ar fi să pleci cîteva zile la munte? Nu ti-ar strica o săptămînă 
de odihnă la Predeal sau la Sinaia. Ozonul o să-ţi spulbere 
gîndurile întunecate. Dar, te rog, acolo să nu te gindeşti decit la 
excursii şi la şah. A, să nu te plictiseşti singur ia-l şi pe Ulmu cu 
dumneata. El e mai tînăr, mai tonic. Personal te invidiez, şi eu 
sînt extenuat. Hai, drum bun, Dane! 

— Dar cum să plec tocmai acuma? 

— Du-te, Dane, du-te. Ştii la fel de bine ca şi mine că 
„mMaiorul” nostru nu va mai acţiona. Pentru un timp s-a dat la 
fund. E firesc... 


Ulmu a plecat cu o zi înainte, aşteptindu-mă la Sinaia. Mi-a 
cerut telefonic să aduc tot felul de nimicuri, de parcă am fi 
călătorit la Polul Nord. Datorită cererilor sale, pe lîngă valiză, 
mai aveam tot felul de pachete şi pacheţele. Cu braţele 
încărcate străbăteam cu greu prin peronul Gării de Nord. Unul 
din pachete cade. Se rostogoleşte. Se dezleagă şi cîteva cărţi se 
împrăştiară pe peron. Mă aflam într-o situaţie ridicolă, rideam şi 
blestemam în acelaşi timp. Noroc că un binevoitor îmi sări 
serviabil în ajutor. Rise şi el adunîndu-mi cărţile una cîte una, 
împachetîndu-le şi legînd nodul. Privii cu atenţie nodul sforii. Un 
val cald, plăcut îmi inundă întreaga fiinţă. Era nodul pescarilor 
japonezi. Nodul din pădurea Băneasa de la gitul şi de la mîinile 
funcţionarei Didi lonescu. Era nodul care mă obseda în fiecare 
clipă chiar şi în somn, în vis. Mi-era teamă că emoția care mă 
stăpinea să nu se citească pe faţă. Mă prefăcui cît mai indiferent 
posibil, îi mulţumii recunoscător binevoitorului meu şi, abuzînd 
de larga sa gentileţe, îi declarai rugător: 

— Dacă tot aţi fost drăguţ să mă ajutaţi în acest impas, fiţi 
generos pînă la capăt. Ţineţi-mi aceste pachete pînă îmi vizez 
biletul de tren. Sînt provincial în trecere prin capitală. 


O clipă m-a privit lung. Această clipă mi s-a părut o zi sau, 
poate, un veac. Nu ştiu. De această clipă depindea întreaga mea 
linişte. Probabil cuvintele „sînt în trecere prin Capitală” l-au 
convins să mă ajute şi în continuare. l-am încărcat braţele cu 
pachetele şi pacheţelele mele. Ridea. Apoi, simţindu-mă în 
siguranţă, l-am invitat la o cafea. El refuză sub pretextul că 
n-are timp. Regretam că nu am o armă asupra mea. 

— Trebuie să mă revanşez. Se găsesc citeva minute pentru o 
cafea. 

— Fie, răspunse la insistenţele mele, cu o umbră de îndoială. 

Ne îndreptarăm spre staţia de „Getax”. Mă privi contrariat. 
Dar cartea era jucată. 

— Unde mergem? 

— La mine acasă! 

— E o glumă straşnică! De mult nu am mai ris aşa! Eşti un 
glumeţ, domnule! Spuneai că eşti provincial. 

— Am fost... Dar vă promit o cafea straşnică. 

— Cu mare plăcere, domnul meu. Sper că ai şi un coniac bun 
acasă. Nu? 

Mă privi cu un suris degajat. Regretam precipitarea actului 
meu: „Am să mă fac de ris faţă de colegi. Cîţi oameni mai fac 
noduri la fel? Şi, totuşi, nu cred să fie prea mulţi, aşa cum mi-a 
mărturisit specialistul pe care l-am consultat. Dacă am dat greş, 
se va ride o bună bucată de vreme de mine!” 

Dar în taxi, veselia îi dispăruse treptat. O îngrijorare prost 
ascunsă îi întunecă faţa. Acest fapt îmi mări certitudinea. Mă 
întrebă cu glasul spăşit, blind: 

— Am impresia că am greşit cu ceva, domnule. Poate prin 
faptul că ţi-am sărit în ajutor? Nu? 

Îmi jucai ultima carte, îi declarai deschis: 

— Nu-mi place cum legi sfoara la pachete... Sau poate 
tocmai acest nod îmi place. 

Chipul i se acoperi de beznă. Sau poate era o presupunere a 
mea. De greşeam, urma să-mi cer scuze şi să-l conduc cu 
maşina înapoi la gară. O, ce situaţie ridicolă. Numai dacă ar... 
L-am condus totuşi cu atenţie, pînă la apartament. L-am eliberat 
de pachete. Am deschis sertarul noptierei şi mi-am luat pistolul, 
pe care l-am introdus degajat în buzunar. 

Îşi aprinse calm o pipă scurtă. Fumul tumultuos mi-a adus 
aminte de mirosul din casa în care am salvat-o pe Mioara. Da, ar 


fi aceasta a doua coincidenţă. Tutunul acesta nu-i tocmai o 
raritate. Prinse curaj şi mă întrebă: 

— Şi totuşi, cărui fapt datorez această vizită plăcută? 

— Unei fantezii ale mele! 

Luai o sfoară de pe birou. 

— Vă rog, doar atita să faceţi, un nod. 

— Un ce? se miră el amuzat. 

— Un nod. Nodul dumneavoastră obişnuit. 

Rise larg şi-mi răspunse: 

— De ce nu? E cel mai simplu lucru din lume. Poftim. 

Doamne, cu cîtă emoție aşteptam această simplă 
operaţiune, dar pentru mine esenţială. Unul din noi trebuie să 
piardă în acest joc. Era un test psihologic, şi invitatul meu 
execută stîngaci un nod simplu, un nod obişnuit, diferit de cel 
făcut în Gara de Nord. A înmărmurit auzind cuvintele mele 
sigure, hotărite: 

— În gară ai făcut un alt fel de nod! 

Flacăra din ochii mei îl zăpăci, îl intimidă, biigui ceva 
neinteligibil. Urmai cu înverşunare. 

— De ce n-ai mai făcut acelaşi nod? 

Mă privi stupefiat. 

— Să răspund eu în locul dumitale? Fiindcă nodul din gară 
semăna cu nodurile din pădurea Băneasa şi din casa lui Paul 
lonescu. 

Deveni mic, uluit, fisticit. 

— Dacă ai fi făcut nodul ca în gară, acu ai fi fost liber, ducînd 
cu dumneata şi scuzele mele. Dar aşa te-ai trădat. Singur te-ai 
trădat, domnule „maior”. Ne-ai mărturisit că eşti asasinul 
proiectantei Didi lonescu. 

Incercă disperat o apărare, dîindu-şi seama de greşeala 
esenţială şi ireparabilă pe care o comisese. 

— Protestez! 

— Calm. Am impresia că ai şi hipertensiune. Bea puţină apă. 
Revin-o la normal. De viaţa dumitale mai avem nevoie. 
Răspunde-mi cu cine ai dori să fii confruntat: cu Mioara Strat, 
sau cu domnul Bebe? 

Mizam pe faptul că el nu putuse afla de sinuciderea lui Bebe. 
Se aşeză pe scaunul de alături, trecîndu-şi palma nervos prin 
părul blond cu smocuri argintii. Tăcea. 

— Sau doreşti să confruntăm amprentele găsite pe „Volga” 


cu amprentele dumitale? Pînă şi mirosul tutunului te-a trădat, 
domnule „maior”. 

Işi îngropă faţa în palme. Apoi încercă să-şi scuture pipa. O 
demontă să o curețe. In acel moment i-am smuls pipa din mînă. 

— Nu merge cu noi figura. Dumneata ne eşti dator cîteva 
mărturisiri importante. 

Cu gesturi sigure, i-am scos dintr-un orificiu secret al pipei 
granulele de cianură. l-am restituit pipa. 

— Zău, te credeam mult mai tare, domnule „maior. Şi, nu 
uita, îmi eşti dator cu un răspuns: Pe cine vrei s-aducem la 
confruntare, pe Mioara sau pe Bebe? 

Mă privi cu calm, surizător, deşi în dosul zîmbetului îi 
bănuiam un tremur nervos, pe care ştia să-l stăpînească sigur, 
cu măiestrie. Se cunoştea că aveam de-a face cu un tip „tare”. 

— Am pierdut jocul! întrebaţi-mă ce vreţi... 

ÎI bătui triumfător pe umăr. 

— Ei vezi, acum ne înţelegem!... Eşti lucid. Ai pierdut 
psihologic, dacă ai fi gîndit în mod subtil, s-ar fi putut să fii liber. 
Dar şi atunci nu ţi-aş fi dat drumul pînă nu te-ai fi întîlnit pentru 
o clipă cu Mioara Strat. Ea nu te poate uita atit de uşor... Ai 
judecat simplist: la gară sau în taxi ţi-ai dat seama că te-am 
recunoscut după nodul de la pachet, ţi-ai imaginat că executind 
aici un alt nod te vei salva. Tocmai invers. 

— E clar... Ce mai vreţi de la mine? 

— Fără întrebări, domnule „maior”. Deocamdată vrem să 
ştim de unde ai învăţat să întocmeşti un asemenea nod? După 
cîte ştiu, asemenea noduri se obişnuiesc numai în Japonia. Aţi 
vizitat ţara crizantemelor? 

Mă privi cu o încărcătură indescriptibilă de ură în ochi. Vorbi 
lent, după o pauză interminabilă. 

— Da... Recunosc... Am fost spion în marina hitleristă. Am 
stat în Japonia doi ani. De la pescarii din Yko am deprins acest 
nod. In multe acţiuni mi-a adus noroc. Astăzi m-a trădat. Sînt 
spion şi astăzi în slujba unui concern de armament şi avioane... 
Asta doreaţi? 

— Mai bine spus, ai fost spion! De-acum eşti în găzduirea 
noastră şi sper că ai pus punct „fructuoasei” dumitale cariere. 
Da, da, punct sau amin! 


Căpitanul Miron Dan, isprăvindu-şi povestirea, îşi aprinse o 
nouă ţigară, după ce trecu cu limba peste foiţă, după un vechi 
obicei al său. Imi spuse: 

— Sper că ţi-am răspuns dacă în vreo acţiune de-a mea am 
fost ajutat de noroc. Numai bietul Ulmu nu a fost ajutat de 
noroc. Cînd am ajuns la Sinaia l-am găsit căsătorit. 

